
”Dacă e deci adevărat că ne aducem cu pietate aminte de el şi 
că ţinem să-i ridicăm un monument, nu pentru el ridicăm 
monumentul acela, ci pentru noi înşine şi cei ce urmează după 
noi, să ne amintim în fiecare luptă pentru biruinţa binelui, în 
care el a sângerat, şi să urmăm cu puteri unite lupta aceasta, 
spre care el a voit să ne îndrumeze. ” 

loan Slavici 


Prolegomene 

în cortegiul de teorii proteice, mustind de seve 
ideatice trecătoare, care năucesc bruma de certitudini, 
spulberându-le în neantul noilor evaluări ale 
personalităţii Luceafărului, un nou tom de aducere 
aminte a cazului Mihai Eminescu, în clipele de surpare în 
tragic a vieţii sale, este o riscantă mijlocire livrescă, 
sugerând cititorului, de este cu putinţă, îndreptări 
desluşitoare a beteşugurilor acestuia, înfăţişate într-o 
viziune profană, pe înţelesul tuturor, însă într-o cheie de 
descifrare modernă. 

Ocolind ispita de a schiţa o nouă himerică filă de 
letopiseţ eminescian, sau de a înălţa poetului un alt 
monument votiv, dăruim căutătorilor de adevăr o geană 
de lumină, acolo unde negura supremelor ignoranţe încă 
mai dăinuie. Aşişderea, încercăm să ocolim iluzoria 
ademenire de a ne trece numele pe răbojul celor ce mai 
adaugă o născocire la agoniseala de supoziţii savante, 
expuse în limbaj cult, dar în orizont pur speculativ, 
ferindu-ne, totdată, să dăm apă la moară cârtelilor 

zadarnice ale clevetitoarelor guri, ce au produs doar râcă 
în loc de concordie, şi doar batjocură în loc de muncă pe 
şantierul eminescian. 

Cartea aceasta reprezintă un inedit " come-back" în 
atât de mult discutatul "exitus" al poetului nepereche, 
călăuzind gândul cititorului onest spre alte orizonturi de 
cunoaştere, în acord cu teoriile moderne, unele ţinând 
de "teoria informaţiei ", altele de istoria necunoscută a 
unor maladii rare. 

Nepăşind pe tărâmul presupunerilor hazardate, ci 
doar analizând teoriile deja cunoscute 1 , explicând 
neînţeleasa agonie şi tragicul sfârşit al geniului irepetabil 
al culturii noastre, această încercare ("tentamen”) nu-şi 
propune să arunce pecetea stigmatului critic sau 
nevrotice acuze pe chipul redundantelor ipoteze 
medicale, expuse copios în hronicul biografic al lui 


1 Din păcate, concluziile medicale sunt contradictorii: Dr. Al. Sutzu 
(1883) considera că Eminescu suferea de "alienaţiune mintală", sub 
formă de "manie acută". Dr. Obersteiner (1884) declară că 
Eminescu suferea de o "psihoză maniacală, endogenă, fără substrat 
organic, de natură metabolică" (după Kraeplin). Dr. Iulian şi dr. 
Bogdan (1886): Eminescu este atins de "alienaţie mentală, produse 
probabil de gome sifilitice pe creier şi exacerbate de alcool". Dr. 
Iszac (1887): Eminescu suferea de "sifilis, având gome pe creier". Dr. 
V. Vineş: Eminescu a murit din cauza unei boli cardiace, 
"endocardită". Acesta mărturiseşte că, în Martie 1889, l-a consultat 
pe Eminescu în interiorul clinicei particulare a dr. Şuţu, la Caritatea. 
Dr. Tomescu: "Eminescu a murit din cauze cardiace”. Dr. I. Nica 
(1972) "Eminescu a murit din cauza unei embolii". Dr. Ovidiu Vuia 
(1987) "Eminescu nu a avut PGP (paralizie generală progresivă) ci o 
psihoză maniaco-depresivă, fără substrat anatomic". 

Eminescu, aşa cum au făcut până la noi, plini de 
indecentă seninătate, unii autori. 

Prin urmare, aceste pagini par mai degrabă rupte 
dintr-un imaginar registru spitalicesc al poetului, 
rostuind documente, însemnări şi anamneze medicale, 
pe care cititorul este rugat să le parcurgă şi înţeleagă 
într-o altă viziune. 

De asemenea, bizuindu-ne pe ceea ce medicina 
contemporană cunoaşte în plan teoretic şi cazuistic 
despre această teribilă suferinţă psihică şi fizică ce l-a 
chinuit nemilos pe Mihai Eminescu, vom ispiti acelaşi 
binevoitor cititor să reflecteze mai mult asupra bizarelor 
manifestări ale poetului, să revadă ciudăţeniile acelor 
pusee de iraţionalitate, de sminteală ieşită din tipare, 
punând în talerele raţiunii, deci într-o parte a balanţei, 
clasicele explicaţii ce au făcut epocă: verdictele date de 
mintea şi experienţa halatelor albe, susţinând că 
manifestările anormale ale poetului în ultimii săi ani de 
viaţă sunt semnele unei boli lumeşti congenitale, sau ale 
unei manii, în formă de demenţă, apoi, în zilele noastre, 
lămuririle savante privind existenţa unui sindrom 
bipolar, şi, pe celălalt taler, ipoteza pe care o expunem 
aici, înfăţişând o cheie de interpretare sui-generis, 
alături - dar nu departe - de concluziile medicilor 
specialişti care au analizat nevropatia eminesciană. 

Indiscutabil, suntem în tabăra celor care au 
demonstrat convingător faptul că, în ciuda semnelor 
clinice exterioare, fenomene vizibile la nivel cutanat, în 
special în regiunea membrelor inferioare, verola bănuită 
şi apoi devoalată cu rea credinţă publicului drept cauză a 

stricăciunii creierului bietului pacient, a fost şi este un 
diagnostic de neacceptat, pentru o mie şi unul de 
argumente, dintre care cel mai convingător este acesta: 
în raportul autopsiei nu apar menţionate leziunile 
cerebrale specifice luesului. 

Propuneam anno tertio ideea interpretării holistice a 
maladiei lui Mihai Eminescu, afirmând că modificările 
ireversibile de natură organică şi funcţională ale 
echilibrului psihic şi fizic al poetului au fost, 
concomitent, cauza extincţiei sale, ca efect distructiv al 
unor agenţi patologici, al unui fundal genetic deficitar 
care i-au afectat sănătatea, precum şi al unor factori 
epigenetici, cum ar fi un regim de muncă sufocant, stil 
de viaţă inadecvat 2 , malpraxis, îndeosebi tratament 
empiric cu morfină, fricţiuni cu mercur, probabil şi doze 
de arsenic, pe fondul unor precare cunoştinţe medicale, 
scuzabile din perspectiva nivelului general al ştiinţei 
acelor vremuri. 

în contextul contribuţiilor noastre anterioare, ce 
stau la baza teoriei holistice 3 , apreciem că există o mare 
probabilitate ca, pe lângă cunoscutele şi mult 
controversatele cauze ale deteriorării subite a 
echilibrului mental al lui Mihai Eminescu, să existe şi alţi 


2 "Viaţa lui era neregulată; adesea se hrănea numai cu narcotice şi 
excitante; abuz de tutun şi cafea, nopţi petrecute în citire şi scriere, 
zile întregi petrecute fără mâncare, şi apoi deodată la vreme 
neobişnuită, după miezul nopţii, mîncări şi băuturi fără măsură, aşa 
era viaţa lui Eminescu" (T. Maiorescu, "Eminescu şi poeziile lui"). 

3 Dan Toma Dulciu, "Teoria holistică a colapsului lui Eminescu", 
Revista "Lumea", nr. 9(270), din 15 sept.2015; idem, Revista 
"Lohanul", nr. 36/2015 

factori secundari, declanşatori ai stării patologice, 
extrem de subtili, veritabile provocări pentru cercetarea 
medicală chiar şi în zilele noastre. 

Astfel, documente de arhivă de dată recentă sau 
mai veche converg spre ipoteza că decesele suveranilor 
Carol I si Ferdinand sunt extrem de suspecte, având 
stranii similitudini cu moartea lui Mihai Eminescu. 

Prin urmare, în baza acestor dezvăluiri documentare 
se poate afirma că regele Carol I a suferit un proces de 
otrăvire lentă, metodică, cu o substanţă folosită în mod 
curent în tratamentul unor maladii, procedură care i-a 
cauzat însă în cele din urmă decesul, fenomen probabil 
similar aceluiaşi proces fatal, căruia i-a căzut victimă şi 
Mihai Eminescu. 

Aflăm, astfel, că fondatorului României moderne i s- 
au injectat în ultimile luni de viaţă, în mod repetat, doze 
foarte mari de morfină, de către medicul său personal, 
dr. Mamulea 4 . 

lată ce se scria în Calendarul "Minerva" , 1915: "De 
altfel, de aproape o lună, dr. Mamulea era foarte des 
chemat în cursul nopţii spre a linişti somnul Suveranului, 


4 Dr. Ion Mamulea, avea 41 ani, în momentul morţii Regelui Carol I. 
El era domiciliat in Sinaia, str. Spitalului, nr. 1 A fost doctorul 
Palatului Regal, calitate in care a asistat atat la moartea Regelui 
Carol I, a Regelui Ferdinand, a Reginei Maria, cat şi la plecarea din 
ţară a Regelui Carol II (1940). Aceleaşi dr. Mamulea (medic al Casei 
Regale, în perioada interbelică) este în mod straniu implicat şi în 
îngrijirile acordate în ultimul an de viaţă Regelui Ferdinand. Acest 
din urmă suveran (susţin documente indubitabile) a murit 

prematur, în urma unui diagnostic greşit.deci suntem în prezenţa 

unui "malpraxis". 

făcându-i adeseori injecţii cu morfină. Medicul 
constatase că inima Suveranului funcţionează foarte 
slab....aşa că cea mai mică emoţie i-ar fi fost funestă." 

Considerăm că acest tratament cu morfină a afectat 
sistemul cardio-circulator al monarhului şi, în final, 
asociat cu celelalte cauze, i-a produs moartea. 

Dovada de netăgăduit că Mihai Eminescu a fost 
"dopat" cu morfină o avem în corespondenţa Henriettei 
Mihai Eminescu cu Cornelia Emilian, datată 27 mai/8 
Iunie 1887: 

"Azi i-au injectat morfină prin răni şi s-a liniştit cu 

totul." ." Doctorii şi domnii ingineri care locuiesc tot în 

casa asta duc mare grijă să nu ajungă la un moment 
fatal a nu mă mai recunoaşte nici pe mine, căci numai eu 
pot să îi injectez morfină. 5 

în aceeaşi corespondenţă, aflăm că Mihai 
Eminescu a fost tratat cu supradoze de iod, mercur 
Ţitman şi morfină, care l-au agitat peste măsură, aşa 
cum rezultă şi din corespondenţa datată 1/18 Iunie 
1887: "fricţiunile cu mercur l-au agitat mai mult decât 
medicamentele care le ia aproape de 40 de zile." 6 

în câteva luni, afirmă Henrietta, pacientul aflat în 
îngrijire medicală, ambulator, a fost ghiftuit cu aproape 
1200 de hapuri, printre ele morfina, iodul, mercurul 
şi....arsenicul. 


5 Scrisoare Henriette Eminescu către Cornelia Emilian, vezi 
"Eminescu în corespondenţă", Editura Muzeului Literaturii Române, 
Bucureşti, 1999, p. 131 

6 Idem, p. 133. 

Astfel, Mihai Eminescu era supus unui coctail de 
"leacuri" otrăvitoare, pe lângă mult discutatele fricţiuni 
cu iod şi mercur. 

Faptul că inima lui Mihai Eminescu suferea din ce 
în ce mai des sincope, rezultă şi din raportul medical, 
întocmit după moartea lui Mihai Eminescu, de către Al. 
Suţu, unde se amintea de existenţa acestor probleme 
ca rdiace: 

"Această starea [a] lui Mihai Eminescu d'a 
pururea incurabilă se complică în ultimele săptămâni şi 
de sincope care au fost considerate ca resultate ale unei 
circulaţiuni cardiace neregulate, ca nişte manifestaţiuni 
ale unei malatii a cordului, ce simptomele locale nu 
permiteau a o determina cu precisiune. 

S'a bănuit, zicem, o degenerescentă cardiacă, 
poate chiar şi o endocardită vegetantă. Ori cum ar fi, 
sfârşitul total nu părea a fi imminent . 

însă debilitatea generală a organismului apăru 
însoţită de sincope repetate şi într'o zi o nouă şi mai 
puternică sincopă îl lăsă mort. 

Din partea cordului s'a constatat o 
degenerescentă grasă a pereţilor cordului, deveniţi 
galbeni şi friabili şi presinţa unor plăci întinse şi 
proeminente atât la basa valvulelor aortice, cât şi faţa 
internă a aortei ascendente." 

Recent, prof. Univ. Dr. Eduard Apetrei a 
demonstrat că Mihai Eminescu a decedat, suferind de o 
afecţiune vasculară - ateroscleroză avansată. 

Probabil morfina, substanţa psihotropă care îi mai 
fusese injectată lui Mihai Eminescu, pe post de calmant 

minune, începând din 1887, a afectat grav funcţionarea 
inimii acestuia! 

Morfina, un stupefiant pervers, extras din opiu, 
acţionează asupra sistemului nervos central. Aceasta, în 
principiu, se fixează pe receptorii situaţi în membrana 
anumitor celule ale creierului (talamus, sistem limbic, 
ţesut reticulat). După cum au dovedit studii medicale 
aprofundate, morfina are severe efecte secundare, care 
nu trebuie neglijate. 

Astfel, în caz de supradozaj se produce confuzie 
mentală, vertij. 

La nivelul aparatului cardiovascular, morfina 
determină vasodilataţie şi, implicit, slăbirea cordului. în 
plus, în doze foarte mari, poate duce la hipotensiune 
arterială. De asemenea, la nivelul ochilor, există riscul de 
mioză (micşorarea diametrului pupilar, aspect al ochilor 
de chinez, observat la părăsirea spitalului din strada 
Plantelor), iar la nivelul aparatului urinar poate fi 
stimulată diureza. 

S-a mai constatat că, în unele cazuri, morfina 
produce greţuri, vărsături, prurit (senzaţia de 
mâncărime) şi urticarie. 

Analizând simptomatologia observată în cazul 
Mihai Eminescu, coroborată cu datele din raportul de 
expertiză, ies în evidenţă unele manifestări aparte, care 
ar trebui să ne determine să analizăm şi alte etiologii. 

în această ipoteză putem să interpretăm în altă 
cheie manifestările clinice şi vom înţelege ce îi putea 
produce asemenea sincope şi, în final, decesul. 

în general, tratamentul îndelungat cu morfină 
cauzează în mod cert efecte similare acelora constatate 
în cazul Mihai Eminescu, la care se adaugă efectul unui 
tratament intensiv cu mercur, arseniu, iod. 

în concluzie, putem să conexăm dosarele celor 
două cazuri medicale evocate mai sus: inima lui Carol I a 
cedat, probabil ca urmare a tratamentului cu morfină, 
aplicat de dr. Mamulea, în doar câtva luni de tratament 
extrem, în contextul vârstei înaintate a suveranului, a 
afecţiunilor asociate, care au creat, la rândul lor, condiţii 
favorizante. Inima lui Mihai Eminescu, mult mai tânăr 
decât regele, a cedat la rândul ei, în urma unui 
tratament incorect, care a durat ani şi ani. 

în pofida acestor nefericite greşeli de tratament nu 
există temeiuri să susţinem că primul rege al României, 
Carol I, a fost asasinat, fiind victima unui complot. 

Mai degrabă suntem în prezenţa unui 
"maipraxis". 

în ceea ce priveşte cazul Mihai Eminescu, 
prezentăm un tablou de manifestări comportamentale, 
de natură patologică, care au produs derută în rândul 
medicilor, determinându-i să emită diagnostice eronate, 
foarte diferite şi uneori contradictorii, respectiv să 
recomande tratamente nocive, configurându-se în cazul 
Mihai Eminescu un dureros şi tragic maipraxis. 

Specialiştii au subliniat faptul că analiza istoricului 
afecţiunilor, precum şi natura şi specificul terapiilor la 
care a fost supus poetul, evidenţiază un incontestabil 
caz tipic de iatrogenie, deci de patologie provocată în 

mod direct sau indirect unui organism uman, printr-un 
act medical 7 . 

Ce este, în fond, acest malpraxis ? Termenul a 
pătruns în vocabularul eminescologilor relativ recent. 
Introdusă în legislaţia românească în 2006, noţiunea se 
referă la răspunderea civilă a personalului medical, 
căruia i se poate imputa "un comportament profesional 
neglijent, inadecvat sau incompetent în exercitarea 
actului medical, inferior unor standarde profesionale de 
pregătire şi pricepere acceptate de comunitatea 
medicală naţională şi/sau internaţională, ce cauzează 
prejudicii pentru pacient, materializate prin suferinţa ce 
putea fi evitata, prin vătămare a sănătăţii ori a 
integrităţii corporale sau deces". 

Pentru a se solicita în instanţă răspunderea civilă (nu 
penală), invocându-se deci malpraxis-ul, este necesar ca 
pacientul să sufere un prejudiciu real, precum şi să se 
dovedească existenţa unei fapte medicale sau mai 
multe, săvârşite din eroare, neglijenţă, imprudenţă sau 
necunoaştere profesională. 

Cei care susţin teoria conspiraţiei, în cazul Mihai 
Eminescu, nu au nici o dificultate în a dovedi că 
pacientul a suferit o vătămare gravă, însă aceştia 
presupun că prejudicierea stării de sănătate a ziaristului, 
prin diagnostic şi tratament greşit, s-a efectuat cu 
intenţie vădită, animaţi de rea voinţă, pentru a-l anihila 


7 Nicolae M. Constantinescu, "Bolile lui Eminescu-adevăr şi 
mistificare", în "Revista de Politica Ştiinţei şi Scientometrie", Serie 
Nouă, Voi. 3, No. 3, Septembrie 2014, p. 242 - 244 

pe militantul patriot, pe incisivul ziarist, transformându-l 
în victimă a unei conspiraţii. 

Cu alte cuvinte, se prezumă că medicii curanţi 
cunoşteau adevărata cauză a bolii sale şi, în pofida 
evidenţei, i-au aplicat un tratament criminal (mai întâi 
prin recluziune forţată, într-un stabiliment greşit ales, 
unde poetul a fost injectat cu morfină şi tratat cu doze 
letale de mercur sau arsenic). 

Dacă achiesăm la această teorie, ar trebui să 
acceptăm ideea că aceste afecţiuni psihice pe care le 
prezentăm în studiul nostru erau bine cunoscute în 
epocă, însă psihiatrii au preferat să stabilească o 
etiologie luetică, aplicând un tratament excesiv, repudiat 
de către medicii din alte ţări, în locul celui corect. 

Or, adevărul este acela că, nici măcar în zilele 
noastre, psihopatiile de natură funcţională dar şi alte 
meningopatii nu sunt stăpânite în totalitate de medicină, 
nefiind, din păcate, tratabile sau vindecabile 100/100. 

Fără a motiva erorile grave comise în tratamentul 
acordat lui Mihai Eminescu, trebuie să arătăm câteva 
circumstanţe care şi-au pus amprenta asupra conduitei 
medicilor. 

Un factor generator de malpraxis a fost existenţa în 
şcoala medicală predominantă a epocii a unei concepţii 
monocauzaie a explicării producerii unei maladii, 
respectiv credinţa unor medici contemporani cu 
Eminescu, conform căreia boala este consecinţa unei 
singure cauze, care a acţionat distructiv asupra 
organismului (în cazul de faţă luesul). 

în mod nepermis, medicii curanţi ai poetului au 
ignorat, sau au interpretat eronat, aşa numiţii factori de 
risc (cum ar fi vulnerabilităţi de ordin genetic, 
nerespectarea unui regim echilibrat muncă şi de odihnă, 
inversarea stării de veghe şi somn, consum exagerat de 
cafea, ţigări, uneori excese de ordin alcoolic). 

Exercitând o acţiune conjugată şi având un mecanism 
de funcţionaree nu îndeajuns de bine cunoscut, aceşti 
factori de risc au complicat diagnoza bolii şi tratamentul 
ce trebuia aplicat. 

Credem că, şi în situaţia morţii lui Mihai Eminescu, 
din respect pentru adevărul istoric, avem datoria să ne 
îndoim, până ce nu vom avea certitudinea cunoaşterii 
cauzei reale a decesului acestui geniu al poporului 
român. 

Onestitatea de ordin ştiinţific ne obligă la cercetarea 
riguroasă mai întâi a probelor şi mărturiilor, urmate abia 
apoi de enunţarea unor concluzii preliminare, de aceea, 
în studiul nostru vom prezenta dovezile primare, 
mărturiile credibile privind starea sănătăţii lui Mihai 
Eminescu, aşa cum au fost ele prezentate în spaţiul 
public, mai ales cele datând din anul 1887, anul 
suferinţelor supreme, îndurate în casa surorii sale, la 
Botoşani, apoi cele din 1889. 

în contextul teoriei holistice, apreciem că boala nu 
este nici suma, nici podusul influenţelor unor factori 
nocivi diverşi (concepţia pluricauzală), care au acţionat 
asupra organismului, ci rezultatul unor fenomene 
interne complexe, într-o relaţie biunivocă, nici în prezent 
prea bine cunoscute. 

în acest cadru, sugerăm o nouă "patografie", o altă 
"epicriză " 8 a cazului Mihai Eminescu, interpretând 
semnele clinice ale suferinţelor pacientului, evoluţia în 
timp a stării sale, un ”emendanda " 9 la "carnetul de 
sănătate" al acestuia, propunând spre discuţie incidenţa 
unor alte noi afecţiuni psihice, ignorate de doctorii 
secolului al XlX-lea, care au acţionat conjugat, ruinând 
sănătatea sa. 

Unele aparţin domeniului "patologiei informaţionale" 
(sindromul "stimulilor în exces", sindromul "redundanţei 
în exces al ştirilor negative"; sindromul "burnout"; 
sindromul "rain man"), iar celelalte sunt maladii 
mortale, considerate chiar şi în zilele noastre drept 
tulburări psihice controversate, cauzate de un agent 
nonconvenţional: "encephalitis letargica”, "ESB", boli cu 
manifestări înşelătoare. 

Va să zică, există motive să punem în discuţie ipoteza 
conform căreia prăbuşirea (colapsul) mental al 
"Luceafărului" este efectul manifestării unor forme 
atipice ale sindromului dr. Restian, al sindromului dr. 
Freudenberger, respectiv sindromul dr. von Economu. 

Aceste boli necunoscute lumii medicale a acelor 
vremi au imprimat comportamentului lui Eminescu 
aspecte atipice, exotice, în perioada 1883-1889. 

Maladiile s-au manifestat insidios, fără a fi 
depistate de doctori, pe fondul unui complex de 
împrejurări nefericite, cum ar fi insuficienta dezvoltare a 


8 Epicriză, termen medical desemnând concluzii rezultate din 
observaţia şi urmărirea completă a unui bolnav. 

9 Corecturi (tipografice) la un text. 

ştiinţei medicale (agnosticism medical), altele constând 
în însuşi comportamentul inadecvat al pacientului, a 
cărui viaţă a fost una de boem, ignorând sau tratând cu 
uşurinţă semnele de avertizare privind deteriorarea 
sănătăţii sale. 

înconjurat de o lume ostilă, cu nedreptăţi sociale 
care îl afectau psihic, alteori acaparat de un anturaj de 
petrecăreţi, aşa-zişi binevoitori, care au ignorat 
prescripţiile şi precauţiile de ordin preventiv, iată 
contextul extramedical generator de căderi psihice 
repetate. 


Sindromul informaţional 

Examinate dintr-o perspectivă modernă, întemeiată 
pe principiile"teor/'e/ informaţiei" , manifestările psihice 
derutante ale lui Mihai Eminescu ne îndreptăţesc să 
asimilăm cazul său cu modelul conceptual al "Black 
Box"-ului ("cutie neagră"), constând într-un sistem 
complex de relaţii stabilite între un set de valori variabile 
(stimuli/input) şi corespondentele lor (reacţii/output), 
guvernate de un mecanism necunoscut. 

în conformitate cu conceptele teoriei informaţiei, 
între input şi output se stabileşte o relaţie cauzală 
directă, chiar dacă nu se cunoaşte cu exactitate ce se 
întâmplă în "cutia neagră", de aceea neurobiologia 
actuală încearcă să stabilească circuitele funcţionale 
care prelucrează informaţia, mijlocind procesele 

comportamentale, precum şi fenomenele vitale care se 
produc la nivelul sistemului nervos. 

Prin urmare, conform modelului de mai sus, 
fenomenele psihice care au determinat aspectul 
comportamental dereglat (output), cu aparenţe de 
gesturi necugetate, uneori triviale, reproşat lui Mihai 
Eminescu, respectiv reacţiile sale după apariţia 
simptomelor de boală, sunt rezultatul prelucrării cu un 
"program virusat" a setului de stimuli/input, medicii 
ignorând sau luând în calcul prea puţin cauzalitatea 
proceselor cerebrale interne care au pus stăpânire pe 
creierul său. 

împotmolirea scripeţilor minţii sale geniale a afectat 
funcţiile de procesare a informaţiei, în urma unei 
dezordini psihice produse la nivelul creierului, cu feed 
back negativ îndeosebi asupra funcţionării inimii, 
determinând o deviere de la normal a mecanismului şi 
instrumentelor de stocare , sortare şi prelucrare a 
informaţiei, din ce în ce mai neputincioase, ca urmare a 
incidenţei unui factor nociv perturbator (stres, respectiv 
agent convenţional sau nonconvenţional transmisibil). 

Blocajul de ordin funcţional al creierului acestuia, 
afectând facultăţile lui cognitive (conştiinţa, percepţia, 
gândirea, judecata, limbajul şi memoria), a nimicit uriaşa 
sa capacitate de reflecţie, potenţialul creator ajuns la 
cote maxime îndeosebi în septenalul 1876-1883. 

Din această nouă perspectivă de interpretare a 
dosarului medical Mihai Eminescu, propunem spre 
discuţie chestiunea unei etiopatologii informaţionale. 

Aceasta se prezintă sub următoarele forme: 

- Sindromul "stimulilor în exces". în general, un sistem 
psihic echilibrat are aspectul unei clepsidre, cu cele două 
părţi, egale, redat de ecuaţia lnput=Output. 

Atunci când apare relaţia l>0, adică Input-ul este mai 
mare decât Output-ul, există posibilitatea apariţiei unor 
perturbări ale mecanismului mental de prelucrare a 
uriaşului volum de informaţii, proces patologic 
conducând în final la deranjarea sistemului dinamic de 
autoreglare. 

în tinereţe, aflat în postura de elev şi student avid de 
cunoaştere, Eminescu a citit enorm, apoi în calitatea sa 
de jurnalist bine informat, a conspectat zilnic numeroase 
pagini din presa autohtonă şi străină, încât putem afirma 
că în numai un deceniu şi jumătate mintea acestuia a 
devorat din scoarţă în scoarţă, pur şi simplu, un munte 
de cărţi, documente, ziare, printr-un efort intens, 
supraomenesc (a se vedea tehnica sa specială de citit), 
pe o arie extinsă de domenii (literatură, filosofie, istorie, 
ştiinţe, politică, în toată diversitatea lor etc), într-un ritm 
de muncă intelectuală infernal, cu nopţi nedormite, cu 
suprasolicitare psihică la cote maxime. 

"Input"- ul copleşitor de "stimuli" s-a prăvălit ca o 
avalanşă de neoprit peste un sistem de prelucrare 
gripat, i-a distrus mecanismul de autoapărare, făcându-l 
vulnerabil, probabil în faţa unei agresiuni cu substrat 
biologic patogen (microb, virus etc). 

Cu mare probabilitate, în situaţia dezechilibrului 
dintre Input şi Output apare blocajul funcţional, iar dacă 

situaţia persistă, după o perioadă de timp se produce 
extincţia sistemului, încetarea funcţionării sale. 

10 

"Output"- ul, este reprezentat de cele aproximativ 
14 000 de pagini de manuscris, la care trebuie adăugat 
un mare număr de pagini de articole de ziar, 
corespondenţă, bruilloane, ciorn e,"încercări de condei" 
etc. 

Raportând corpusul creaţiei eminesciene ("output"), 
în totalitatea sa, la informaţiile primare ("input"), veţi 
avea o reprezentare reală a raportului disproporţionat 
dintre "materia" primă ("input") şi produsul final 
elaborat ("output"), dar şi a imensului, uriaşului efort de 
sortare a miliardelor de date primare, apoi de creare şi 
de rafinare filigranată a lor sub forma unor bijuterii cu 
aspect de capodoperă, în cele mai variate stiluri (liric, 
epic, polemic, jurnalistic, etc), precum şi efectele 
catastrofale produse de perturbarea echilibrului dintre 
input şi output (sindromul informaţional amintit de dr. 
Restian). 

în linii generale. Patologia informaţională îşi 
revendică rolul de a fi un model explicativ al bolilor, 
axându-se pe studierea fenomenelor perturbatoare la 
nivel informaţional, analizând funcţionarea psihicului 


10 Un exemplu: Trecând pe strada Lăpuşneanu din laşi, Eminescu 
intra în localul lui Beri Finkelştein unde, retras în colţul unei odăi, 
poetul scotea din buzunar fâşii de hârtii înguste, pe care le arunca 
sub masă, fiindcă nu-i plăcea ceea ce a scris o noapte întreagă. 
Dimineaţa, băiatul de serviciu mătura sala, aruncând afară, în 
stradă, hârtiile cu poezii scrise de Eminescu. Vezi Rudolf Şuţu, "laşii 
de odinioară", voi. II, p. 180 

uman din perspectiva complexului organic realitate 
materială-energie-informaţie. 

în modelul propus de dr. Restian, scoţând în evidenţă 
factorii perturbatori ai unui sistem psihic, doctorul 
compară rolul de factor distructiv jucat de un 
"parazit/zgomot" într-un canal sau circuit cibernetic, cu 
acela jucat de "stres" 11 la nivel mental. Stresul este un 
factor imaterial, care nu învederează latura organică a 
cortexului, deşi o afectează profund. 

Subiectul " psihozelor funcţionale" , fiindcă despre ele 
este vorba, a fost pus în discuţia medicilor psihiatri de 
către profesorul Karl Furstner de la "Grofîherzoglich 
Badischen Universităts-lrrenklinik Heidetberg", încă din 
anul 1881, pentru a indica acele boli psihice fără cauză 
organică. 

Această alterare de ordin funcţional a 
mecanismului psihic este grefată, în anumite cazuri, şi pe 
un substrat biologic, afectat de intruşi biochimici (viruşi 
producători ai meningitei, de exemplu). 

Maladia lui Eminescu poate face parte şi din această 
a doua sub - categorie. 

Acest sindrom, în care "input"- ul de date este mai 
mare decât "output"- ul, urmat de blocaj mental, psihic 
(în plină boală, Eminescu reclamă faptul că nu mai poate 
pune pe hârtie articole de ziar, nici compune poezii) 
prezintă şi fenomenul invers, "privarea de actvitate 


11 Stres: Termen general, utilizat pentru orice factor din mediu 
capabil să provoace la om o stare de tensiune şi o reacţie de alarmă 
a organismului, care încearcă să se apere şi să-şi menţină echilibrul 
de bază, determinând uneori îmbolnăviri grave. 

intelectuală", care este de asemenea producătoare de 
"stres informaţional"-. "Grozav îl tulbură şi-l 
demoralizează lipsa de ocupaţie hrănitoare. El o spune 
adesea. De aici, poate, în mare parte vădita umilinţă, 
sfiala copilărească din vorba şi mişcările lui. E mişcător 
până la lacrimi când vezi la ce este redusă viaţa lui") 12 . 

Alte reacţii dezvăluind "sindromul informaţional", în 
varianta "privare de efort cerebral" pun în atenţie câteva 
ciudate forme de manifestare. 

Astfel, revenind la o stare de deplină conştienţă, 
pacientul claustrat în Institutul dr. Leidesdorf insistă cu 
disperare să afle adevărul, neştiind ce s-a întâmplat în 
perioada premergătoare internării la Oberdobling, se 
simte supus unei izolări distructive, care îi amplifică 
starea depresivă, fiindcă nu ştie cine îi plăteşte 
spitalizarea, că nu are nici cea mai mică idee ce se va 
întâmpla cu el în viitor. 

în altă împrejurare, la Balta Liman, la Odesa, 
neavând suficiente cărţi de citit, pacientul dependent de 
lectură (cărţi şi ziare) devine neliniştit, este perturbat 
psihic de lipsa informaţiei, de care era dependent. 

La Botoşani, în toamna anului 1887, Mihai Eminescu 
cere insistent lui T. Maiorescu să îi restituie biblioteca, 
"are lipsă de cărţi de citit", precizează Henrietta într-o 
scrisoare, cerere rămasă fără nici un răspuns din partea 
criticului. 


12 I.E.Torouţiu, "Studii şi documente literare", p. 124, voi 3., 1932, 
Bucovina, Bucureşti. 

Biografii lui Mihai Eminescu au semnalat că, la 
Oberdobling, medicii i-au permis acestuia să răsfoiască 
lucrări din biblioteca institutului condus de dr. 
Leidesdorf, să iasă însoţit în oraş, probabil să revadă 
universitatea, să bată librăriile şi anticariatele. 
Asemenea momente de schimbare a mediului privativ de 
informaţie s-au produs şi la M-rea Neamţ, unde 
pacientul a efectuat plimbări în împrejurimile 
stabilimentului, a început să compună poezii. 

Pe acest fond al nevoii de a suplini gradul obişnuit de 
"saturaţie informaţională" , asemenea fumătorilor privaţi 
de cantitatea zilnică de nicotină în sânge, sau a tinerilor 
din ziua de azi, ce sunt dependenţi de telefonie mobilă, 
internet sau televiziune, ori îşi manifestă adicţia pentru 
aplicaţii informatice, precum facebook, e-mail, la rândul 
său, Mihai Eminescu îşi procură cum poate şi când poate 
doza de activitate cerebrală, implicându-se benevol în 
inventarierea documentelor salvate din sinistrul care 
cuprinsese Biserica Sf. Nicolae din laşi, sau încercând să 
finalizeze un dicţionar de sanscrită, un efort intelectual 
laborios, pe care nu i l-a cerut nimeni, în sfârşit 
acceptând, în 1888, să trimită analize jurnalistice ziarului 
"Fântâna Btanduziei", iar în rare momente chiar reluând 
travaliul pe şantierul creaţiei literare (prelucrarea piesei 
Laîs). 

Cu alte cuvinte, pentru Mihai Eminescu, 
imposibilitatea de a oferi creierului său, având o 
capacitate de prelucrare de date uriaşă, un volum 
corespunzător de lucru, de procesare de informaţii. 

comparabil cu acela prelucrat în trecutul apropiat, are 
imprevizibile efecte nocive. 

-Sindromul "redundanţei în exces a ştirilor negative" 

este rezultatul apariţiei repetate a informaţiilor cu 
încărcătură negativă, întunecată, a celor cu caracter 
catastrofic (accesul la putere al liberalilor. Războiul de la 
1877, pierderea Basarbiei, Art. 7 din Constituţie şi 
presiunile marilor puteri, fenomenele de alienare ale 
claselor suprapuse etc), subiecte prezente exagerat în 
articolele de presă eminesciene, a căror prelucrare 
obsesivă a afectat echilibrul mental al ziaristului. Acestea 
au efectul "picăturii chinezeşti" asupra psihicului 
ziaristului de la "Timpul". 

Din păcate, acest fenomen are un corolar în ceea ce 
numim patologia socială informaţională, ca sumă a 
psihopatiilor individuale, cu substrat informaţional: Se 
observă un proces de alienare treptată, ireversibilă, a 
societăţii româneşti contemporane, ca urmare a 
excesului de ştiri, scenarii, relatând partea întunecată a 
vieţii - crime, accidente, corupţie, scandaluri politice - 
"stimuli" prezenţi în exces în canalele media: televiziune, 
radio, presă, internet, perturbând la nivel macrosocial 
pragul de percepţie psihică, producând în final o "apatie 
generală", lipsă de reacţie, indiferenţă. 

Dopată cu infinite şi variate subiecte de scandal, cu 
ştiri negre, societatea va "dormita”, ca fenomen de 
autoapărare, pragul ei de reacţie fiind sensibilizat numai 
în măsura în care îi va fi oferit un stimul puternic, gen 

tentativă de sinucidere a unei personalităţi notorii, o 
tragedie "colectivă", o catastrofă feroviară, etc. 

în acest univers împovărător al muncii intelectuale, 
desfăşurate într-un ritm infernal în perioada 1874-1883, 
un factor necunoscut a declanşat "bruiajul" perturbator 
asupra psihicului lui Mihai Eminescu, acel blocaj 
neaşteptat, care, în final, a scos din funcţiune 
mecanismul de prelucrare normală a acestor informaţii. 

- Sindromul "rain man" (termen pe care îl folosim în 
accepţiunea filmului cu acelaşi nume, având ca 
personaje principal pe Dustin Hoffman, interpretând 
rolul unui savant cu o memorie fenomenală, care nu uită 
nimic din ceea ce citeşte sau vede în jur, de unde se 
naşte tragismul existenţei sale) îşi are în Eminescu un 
tipic reprezentant. 

Imposibilitatea de a şterge uriaşul volum de stimuli 
(input), acumulaţi în timp, defectarea tastei "delete" a 
memoriei sale, inclusiv imposibilitatea de resetare a 
programului de prelucrare informaţională, face ca 
psihicul lui Eminescu să încerce în mod repetat să 
degajeze balastul, să descarce aceste reziduri uriaşe de 
memorie, care, altminteri, devin obsesive, 
împovărătoare. 

Cei ce au studiat manuscrisele eminesciene au 
observat cu mirare numărul impresionant de variante de 
poezii, de strofe, de cuvinte sau sintagme disparate, 
repetate redundant, aproape obsesiv, mecanic, unele 
puse pe seama dorinţei de perfecţiune a poetului, altele 
pe seama tulburărilor psihice. 

Atunci când un epitet poetic revine obsesiv în 
numeroase creaţii lirice, aceasta nu este întâmplător. 

Atunci când poezia "Veneţia" este reluată într-un 
număr de 19 variante, nu este o pură întâmplare, sau 
doar expresia geniului tinzând spre perfecţiunea 
absolută, aşa cum şi redarea numelui Veronica sub cele 
mai diverse forme, obţinute prin angramare, nu este un 
simplu fapt întâmplător, lipsit de explicaţie. 

în anii din urmă ai bolii sale, Mihai Eminescu transcrie 
pe multe pagini de însemnări calcule matematice, 
formule algebrice, studiate desigur în perioada 
studenţiei, pe care nu le poate uita, neputând fi şterse 
din memoria remanentă. 

în sfârşit, în curtea de spital, pacientul declamă 
pasaje lungi din propriile poezii sau din textele învăţate 
în tinereţe, ori scrie pe mici bucăţi de hârtie versuri sau 
poezii, scoase din propria sa memorie. Nu este efectul 
demenţei, cum au interpretat unii, ci al manifestării 
sindromului "rain man". 

Eroul din filmul evocat a jucat drama unui personaj 
ce a trăit aievea: Kim Peek. Acesta avea o memorie 
fenomenală, fiind capabil să reţină şi să reproducă cu 
uşurinţă cantităţi uriaşe de informaţie, putând citi o 
carte cu o viteză incredibilă, asemenea lui Mihai 
Eminescu. Kim Pek a murit din cauza unui infarct, în anul 
2009, la doar 59 de ani. 

Fiind supus unor investigaţii amănunţite, oamenii de 
ştiinţă au constatat că acesta avea cele două emisfere 
ale creierului extrem de bine reprezentate, precum 
Mihai Eminescu, dar erau lipsite de neuronii de legătură 

între cei doi lobi. Aceste conexiuni erau înlocuite de alte 
trasee neuronale, dar care făceau imposibil fenomenul 
de resetare a memoriei. Aceeaşi configuraţie cu totul 
specială a creierului au observat-o şi medicii legişti care 
au făcut autopsia lui Mihai Eminescu. 

De altfel, cunoscând mai bine ce pericol este atunci 
când mintea este schingiuită de o memorie remanentă, 
psihiatrii folosesc medicamente, tehnici terapeutice 
speciale pentru a "reseta memoria", pentru a diminua 
influenţa nefastă a acesteia asupra celor care sunt 
torturaţi de amintiri neplăcute. 

-Sindromul "burnout". Psihiatrii din acea vreme priveau 
neputincioşi manifestările unui nou fenomen morbid, 
caracteristic muncii intelectuale, pericol perfid ce abia în 
zilele noastre a fost mai bine înţeles: aşa numitul 
sindrom "burnout", respectiv o stare de epuizare 
progresivă, atacândul palierul psihic şi fizic al celui 
extenuat de muncă intensă. 

"Adevărata causă a malatiei lui Mihai Eminescu pare 
a fi surmenajul cerebral, oboseala precoce şi intensă a 
facultăţilor sale intellectuale". 13 

Acest pasaj din Raportul dr. Şuţu a fost pe nedrept 
ignorat de cercetătorii cazului Mihai Eminescu, ocolit 
mai ales de către cei care susţin că ziaristul incomod "o 


13 Prof. Vasile Găurean evocă, recent, "sindromul japonez" (muncă 
epuizantă, în exces) drept cauză a decesului lui Eminescu; cf. 
"Luceafărul" (2.11.2017). 

fost ucis la comandă", că era zdravăn, fiind internat în 
spital fără nici un motiv medical. 

Involuntar, dr. Şuţu a sintetizat în câteva cuvinte 
sindromul "burnout", demonstrând, fără să vrea, că s-a 
greşit foarte grav, în cazul Mihai Eminescu, trimiţându-l 
pe poet în ospiciu, în vara anului 1883. 

Cum a ajuns "Luceafărul" în situaţia de a se stinge, de 
a se topi, de a se prăbuşi literalmente? Conflictele de 
idei cu adversarii săi, manifestate repetat în forme de o 
violenţă ce a depăşit limitele unui pamflet, apoi 
intervenţia neloială a politicienilor Junimişti în 
"temperarea" ziaristului ("Şi mai potoliţi-l pe Mihai 
Eminescu"), au fost factori ce au accentuat "stresul 
informaţional", etapă ce a precedat maladia în forma ei 
atipică. 

Intrând în culisele fenomenelor vieţii politice ale 
vremii sale, asemenea unui medic legist inspectând un 
cadavru intrat în putrefacţie, disecând zi de zi 
necurăţenia caracterului unor semeni de-ai săi, 
dezamăgit de experienţele sale sentimentale, 
detestându-şi chiar propria existenţă, Mihai Eminescu şi- 
a îmbolnăvit sufletul, rănit de o suferinţă adâncă, 
lăsându-i o durere mai ucigătoare decât o incurabilă 
boală. 

La aceasta se mai adaugă şi stresul de ordin 
emoţional, apărut în relaţiile sentimentale (transparentă 
fotografie a dezastrului în amor, reflectată în unele 
epistole eminesciene, trimise Veronicăi Micle. 

în rânduri de o sublimă sinceritate, poetul dezvăluie 
profilul tragic al unui om sleit de puteri, deprimat, având 
reprezentarea sărăciei, a lipsei de perspectivă. 

Acest surplus de nelinişti metafizice, de mărunte şi 
repetate griji lumeşti, a accentuat cabrarea în neant, 
marcând începutul sfârşitului. 

Termenul "burnout" a fost înrădăcinat în literatura 
de specialitate abia prin anii 70' de către 
psihologul Herbert Freudenberger, descriind aspectele 
lumii moderne în cartea "Burn Out: The High Cost of 
High Achievement. What it is and how to survive it„ 
(1980 ). 14 

Sindromul "burnout" se confundă 

cu "depresia” prin: tulburări de somn, senzaţie de 
epuizare şi de scădere a randamentului, prin diminuarea 
capacităţii de dialog şi de interacţiune cu cei din jur, 
urmată de senzaţia de goliciune sufletească, în final 
individul fiind copleşit, doborât de viaţa profesională, 
care îi invadează şi distruge viaţa privată 15 . 

Neavând o reprezentare clară a acestui sindrom, 
medicii curanţi au intuit faptul că Mihai Eminescu este 
pur şi simplu " exhausted” (engl. sfârşit, zdrobit, vlăguit, 
istovit, pus la pământ), rezultat al unei activităţi 


14 "Burnout - costul ridicat al performanţelor înalte. Ce este şi cum 
să-i supravieţuiţi". 

15 "Sunt grozav de demoralizat", i se destăinuie Eminescu lui Titu 
Maiorescu. „Aş vrea s-adorm şi să nu mă mai deştept. Cum nu poate 
omul să moară când vrea! Nu mă-nduplec la acte de violenţă cu 
mine însumi". (I.E. Torouţiu, "Studii şi documente literare", voi 
3.,1932 Bucureşti, Bucovina, p. 124) 

distrugătoare de nervi, recomandându-i întreruperea 
pentru câteva luni a serviciului gazetăresc, odihnă. 

Tot astfel, în 1884, doctorii de la Institutul dr. 
Leidesdorf i-au prescris o călătorie de plăcere în Italia. 

După revenirea în ţară, în consens cu recomandarea 
doctorilor, T. Maiorescu şi amicii săi îi întind discret o 
mână de ajutor, acţionând astfel încât Mihai Eminescu 
să se implice într-o activitate cu efort mental redus, să 
aibă un serviciu formal la Biblioteca din laşi. Chiar şi 
sejurul la Balta Liman poate fi expresia unei vacanţe de 
refacere, nu numai a unei cure de tratament. 

Anterior, în 1878, Mihai Eminescu primise aceleaşi 
sfaturi, fiindu-i permis să petreacă o vacanţă prelungită 
la Floreşti. Aici, torturat de inactivitate intelectuală, cum 
rezultă din scrisorile trimise prietenilor săi din Bucureşti, 
ignorând indicaţiile binevoitoare ale medicului, îşi 
omoară timpul, scriind, traducând, compunând poezii. 


-Sindromul dr. von Economu. Un sindrom controversat, 
ce merită pus în discuţie în cazul Mihai Eminescu, este 
"Encephalis Letargica", o maladie gravă, care necesita un 
tratament clinic urgent. 

în chip cu totul nefericit, aceasta s-a suprapus în 
mod accidental peste celelalte menţionate anterior 
("sindromul patologiei informaţionale", "sindromul 
burnout", "sindromul rain man"), cu care a interacţionat, 
derutând în mod fatal pe specialiştii care l-au consultat 
pe Mihai Eminescu. 

Baronul Constantin von Economu (1876-1931), 
psihiatru şi neurolog român, cu o prestigioasă activitate 
profesională la Viena, este cel care a descoperit şi 
descris această teribilă maladie. 

împreună cu prof. Fr. Th. Meynert, dr. Economu este 
considerat un pionier în domeniul cortexului cerebral, 
căruia îi realizează primul "Atlas" ştiinţific. 



Prof. Dr. Constantin von Economu 

Născut la Brăila, în 1877, într-o bogată familie de 
greci, originari din Edesa, se mută cu părinţii la Triest (pe 
atunci în Imperiul austro-Ungar), unde petrece copilăria 
şi tinereţea. Vorbea mai multe limbi străine, inclusiv 
limba română. Moare în anul 1931, în urma unor sechele 
post infarct. 

Iniţial, tânărul originar din Brăila se înscrie la 
"Politehnica din Viena", apoi o părăseşte, după doi ani 
de studii, intrând la "Facultatea de Medicină", pe care o 
absolvă în anul 1901. 

Timp de doi ani, îşi perfecţionează pregătirea în 
clinica condusă de celebrul Cari Wilhelm Hermann 
Nothangel, fiind discipolul acestuia. 

Lucrează în diverse spitale din Viena devenind, în 
1921, profesor de psihiatrie şi neurologie apoi, pentru 
puţin timp, a condus "Clinica de Psihiatrie şi Boli 
Nervoase din Viena", însă moartea prematură l-a 
împiedicat să-şi continuie cercetările. 

Pe lângă medicină, începând cu 1907, acesta a avut o 
altă mare pasiune: aeronautica şi navigaţia cu balonul. 

în 1912 devine primul cetăţean austriac deţinător de 
diplomă internaţională de pilot profesionist 16 . în 
perioada 1910-1926 a fost preşedintele "Aeroclubului 
din Austria" şi Preşdinte al "Consiliului Aviaţiei din cadrul 
Ministerului Comerţului şi Transporturilor din Austria". 

A luptat în Primul Război Mondial pe frontul rusesc, în 
cadrul diviziei de automobile, apoi a fost pilot militar în 
luptele din Ti rolul de Sud. 

La cererea părinţilor, revine ca doctor militar la Viena, 
tratând soldaţii grav răniţi în zona capului, ocazie cu care 
descoperă o maladie ce va purta de acum numele: 
"Encephalitis Letargica" 17 . 


16 Din punct de vedere cronologic, este considerat drept primul pilot 
din Imperiul Austro-Ungar, printre primii din Europa, precum şi 
primul medic din lume care a zburat cu un avion. 

17 Von Economo a publicat concluziile sale intr-un articol din 
1917, "Die Encephalitis lethargica", precum şi, în 1929, în 
monografia "Die Encephalitis lethargica, ihre Nachkrankheiten und 
ihre Behandlung" (” Encephalitis lethargica - Sechelele şi 
tratamentul acesteia"). 

Maladia "Encephalitis Letargica" a avut un puseu de o 
virulenţă extremă, de tip pandemic, în perioada 1915- 
1924, în special în Europa şi America de Nord, afectând 
circa 5 milioane de persoane, dintre care aproape o 
treime au murit. De atunci, alte cazuri ocazionale au fost 
semnalate. în rândul celor care au supravieţuit, boala a 
lăsat sechele grave, aceştia nerevenindu-şi vreodată la o 
viaţă normală. 

în formele acute, maladia se manifestă sub forma 
unei prostraţii patologice ( tembelism): lipsă totală de 
energie (apatie), de mişcare, de apetit, de dorinţe sau de 
iniţiative. 

Deşi sunt conştienţi de ceea ce se petrece în jurul lor, 
bolnavii privesc totul cu indiferenţă totală. Par fantome 
lipsite de viaţă, un fel de zombi pasivi. 

Pacienţii pot prezenta, de asemenea, slăbiciune 
corporală în partea superioară a corpului, dureri 
musculare, tremor, rigiditate a gâtului şi modificări 
comportamentale, inclusiv psihoze, în forme dintre cele 
mai ciudate. 

Ar trebui să ni-l închipuim pe Eminescu, aşa cum ni-l 
descrie Clara Maiorescu, în toamna anului 1883, la 
plecarea la Viena, pentru a avea un tablou simptomatic 
al unui om atins de această teribilă maladie: " Unghiurile 
ochilor s-au lăsat în jos, ceea ce-i dă o înfăţişare de 
chinez fs.n.). Expresia este de om obosit, nu mai e nimic 
din fixitatea ce o avea în ziua internării lui...". 

încă de multă vreme, în presa românească a 
vremii au apărut semnalări ale acestui sindrom, numit 
de specialişti când "meningită cerebrospinală" sau 

"boala somnului", când " narcolepsie", în care, pe lângă 
dereglări de ordin psihic sunt semnalate şi fenomene de 
cataplexie (slăbiciune musculară, variind de la o slăbire 
a muşchilor faciali, până la căderea maxilarului sau 
capului, slăbiciune a genunchilor sau un colaps total). 

Vorbirea, de obicei, este neclară şi vederea este 
afectată (vedere dublă, incapacitatea de a se concentra), 
pe când auzul şi conştientizarea rămân în parametri 
normali. în unele cazuri rare, corpul unui individ este 
paralizat şi muşchii devin rigizi, ceea ce poate determina 
o confuzie cu paralizia generată de lues. 

Potrivit unor medici, această afecţiune nu este 
generată de boli psihice sau probleme psihologice fiind, 
cel mai probabil, produsă de o serie de anomalii 
genetice, care afectează în creier anumiţi indicatori 
biologici, combinat cu un factor declanşator, probabil un 
virus. 

Se înrudeşte cu "tripanosomiaza africană" sau 
"boala somnului", manifestată prin evidente tulburări 
neurologice şi psihice, care se agravează progresiv, 
putând deveni fatale. 

Există două stadii, care corespund infestării sângelui 
şi a limfei celui afectat. (Intuitiv, doctorii subliniau că 
maladia lui Mihai Eminescu este urmare a infestării 
sângelui, care "nu este curat"). 

în prima fază, se observă o creşterea ganglionilor 
limfatici (adenopatie), care nu sunt dureroşi şi nu 
supurează, în schimb apar vizibile semne la nivelul 
epidermii (edeme localizate, prurit). Aceste eczeme şi 
fenomene dermatologice l-au afectat pe Mihai Eminescu 

o lungă perioadă de timp, derutându-i din păcate şi pe 
medicii care l-au consultat. 

Bolnavul manifestă tahicardie (creşterea ritmului 
cardiac), prezentând simptome neurologice şi psihice, 
cum ar fi dureri de cap (cefalee), în special modificări de 
caracter şi de comportament. Aceste anomalii psihice au 
fost însă puse în cazul Eminescu pe seama altor cauze. 

în faza următoare, acută, bolnavul devine iritabil şi 
trist, se agită, vorbeşte mult sau, dimpotrivă, e abătut şi 
morocănos. De observat, în cazul lui Mihai Eminescu, 
faptul că aceste semne clinice sunt foarte asemănătoare 
cu acelea ale sindromului bipolar, descris de către 
renumiţi specialişti contemporani. 

în dese situaţii, bolnavul este victima unor grave 
tulburări de comportament, putând ajunge la violenţă, 
aşa cum s-a întâmplat şi cu bietul Eminescu, în această 
situaţie impunându-se internarea într-un serviciu de 
psihiatrie. 

Apar necorcodanţe ale mişcărilor sau paralizie 
(confundată de câţiva medici cu PGP - paralizia de 
origine luetică, in cazul lui Mihai Eminescu). 

Din ce în ce mai apatic, bolnavul adoarme în timpul 
zilei, mănâncă din ce în ce mai puţin şi e agitat în timpul 
nopţii. în absenţa unui tratament corespunzător, sau 
câteodată şi în pofida acestuia, boala evoluează în mod 
inexorabil, de la caz la caz, spre comă şi moarte. 

Recunoaşteţi în sinopsisul bolii lui Mihai Eminescu 
asemenea simptome?! Pot fi ele ignorate? lată ce afirmă 
martorii oculari; 

"Poetul se scufundă treptat şi implacabil, până şi 
fizionomia i se schimbăfs.n.) . Se topeşte văzând cu ochii, 
iar focul pe care prietenii se silesc a-i vedea încă în el nu 
mai dogoreşte, abia de pâlpâie anemic. Figura-i sta 
extatică fs.n.), vrednică de milă, şi capul i se părea părăsit 
de gânduri. Paloarea i se accentuase ca un văl cernit; 
numai fruntea şi ochii mai aveau ceva din flacăra lor 
divină". 

încă un martor, apropiat al poetului, Nicolae 
Petraşcu, istoriseşte acele momente în care Mihai 
Eminescu, părând de nerecunoscut, apărea în mijlocul 
cunoscuţilor „într-un mutism complet, într-o absenţă 
totală de inteligenţă şi voinţă. Din cătare i se răsfrângea 
o dureroasă tristeţe, a unei îmbătrâniri fără vreme, a 
unei stingeri fără veste, iar ca dorinţi, nişte lucruri 
comune, mici, de simplu trai, lucruri ce nu mai puteau 
avea, ca odinioară, nici natura, nici puterea de a se 
înălţa în iluzii de poet. Zi cu zi, însă, părea a degenera 
mai mult şi se arăta obosit la întrebările ce i se făceau. 
Foarte arareori, după străduinţe de tot felul, puteai 
smulge câteva cuvinte din gură-i, care nu însemnau mai 
mult decât tăcerea. Câte un «da», sau câte un «nu», cari 
păreau a veni de la distanţe enorme”. 18. 

Există o sumedenie de relatări, descriind simptome 
similare, prezentate de cei ce l-au cunoscut pe Mihai 
Eminescu în perioada ultimilor ani de viaţă, pe care le 
putem adăuga celor consemnate de medici, încât orice 
comentariu este de prisos. 


18 I. Nica, "Eminescu. Structura somato-psihică ", Editura Eminescu, 
Bucureşti, 1972, p.226 

Ce ar fi putut produce această schimbare bruscă de 
comportament, această alterare de neexplicat a 
fizionomiei? Desigur o maladie subită, cum sunt cele 
produse de un factor viral. 

Primul care evocă o eventuală meningită este T. 
Maiorescu: „Se vede că din cauza căldurilor mari, ce 
erau pe la noi în Iunie 1883, D-ta ai început să suferi de 
o meningită... ai avut un deliriu continuu de peste 5 luni, 
până când s'a terminat procesul inflamaţiunii" (Scrisoare 
T. Maiorescu adresată lui Mihai Eminescu, datată 10 
Februarie 1884). 

La rândul său, Dr. G. Marinescu scria unui ieşean, la 
data de 29 Iunie 1914 că, studiind creierul lui Mihai 
Eminescu, a descoperit, ca leziuni macroscopice, "o 
meningită localizată în lobii anteriori” 19 . Afirmaţia nu era 
întâmplătoare, fiind reluată în eseul "Geniul şi nebunia 
lui Mihai Eminescu". 20 

Marele savant neurolog rostea un stupefiant adevăr: 
deşi analiza anatomo-patologică s-a efectuat în condiţii 
improprii, neexistând un studiu fin al structurii 
circumvoluţiunilor (creierul intrase în putrefacţie, 
datorită căldurii), analiza macroscopică a evidenţiat clar 
o meningită. Dar ce, şi anume cât, se ştia atunci despre 
această teribilă maladie, afectând creierul uman? 

lată cum era descrisă evoluţia unei maladii din 
aproximativ aceeaşi categorie - meningita- într-o 
lucrare la modă, "Doctorul casei”, din 1910 21 : 


19 B.A.R., Mss. Arhiva Personalităţilor, dr. G. Marinescu 

20 " Universul", an 51 (1932), nr. 225-228. 

21 Călin Cernăianu, "Recurs Eminescu", voi III, p. 394 

„Meningita începe în mod brusc şi de obiceiu prin 
febră (căldură), care este precedată de fiori 
(temperatura poate fi de 39-40° şi mai mult), apoi se 
iveşte durerea de cap, care este foarte mare şi constantă 
(neîntreruptă). Ea se simte mai mult la frunte şi este aşa 
de puternică încât bolnavului i se pare că-i crapă capul. 
Durerea vine sub formă de svâcnituri, cari silesc bolnavul 
să ţipe şi să geamă, rămânând nemişcat în pat, ferindu- 
se de lumină, nesuferind sgomotul şi evitând să 
răspundă la întrebări. (...) Alt semn al acestei boli este 
delirul (aiurarea), care se arată prin vorbe neînţelese, 
prin ţipete, prin halucinaţiuni (vedenii), prin dorinţa de a 
sări din pat. Fălcile sunt încleştate şi dinţii scrâşnesc, iar 
bolnavul nu poate să bea şi trebuie să-i introducem cu 
multă greutate băuturile în gură. Afară de acestea, 
bolnavul mai are vărsături repetate, compuse la început 
de alimente, apoi de bilă (fiere) şi de lichide groase. 
Constipaţia (încuietura) este îndărătnică şi se combate 
cu anevoinţă prin purgative (curăţenii) şi clizme. 
înţepenirea gâtului cu capul dat pe spate se observă dela 
începutul boalei, apoi strabismul (privirea încrucişată) 
sunt semnele de căpetenie ale meningitei." 

Multe dintre multiplele simptome grave, dintre care 
o parte au fost descrise mai sus, altele le vom prezenta 
în continuare, aparţinând unei familii de boli ale 
meningelui, pot fi regăsite din plin în cazul Mihai 
Eminescu. 

Bine, se poate obiecta: cazuri de meningită au mai 
existat în secolul al XlX-lea, dar, de unde până unde. 

"meningită cerebrospinală" sau "boala somnului" în 
România? 

Există fără îndoială dovezi privind existenţa unor 
cazuri de meningopatii, semnalate în ţara noastră, după 
cum se observă şi din articolul de presă reprodus mai 
jos: 

— Boala somnului în România. 

Trei din jandarmii rurali din oraşul 
Qleşti (jud. Dâmboviţa), s’au îmbol¬ 
năvit de .meningită cerebrospinală 14 , 
saa boala somnului. Cazul a fost adusă 
Ia cunoştinţa atât a autorităţilor su¬ 
perioare sanitare cât şi a dlui gene¬ 
ral Ştefănescu, comandantul jandar¬ 
milor. 

"Clujul", nr. 12/ 23 Martie 1924, p. 4. 

în zilele noastre, oamenii de ştiinţă cunosc enorm de 
multe informaţii despre creierul uman, despre viruşi şi 
encefalopatii, cu mult mai multe date decât în epoca în 
care doctorii îl tratau pe Mihai Eminescu. 

Specialiştii contemporani clasifică această maladie 
drept o encefalită cu inflamare acută a substanţei 
cenuşii, cauzând leziuni în substantia nigra. 

Primii care au analizat acest funest sindrom au fost 
Von Economo, precum şi patologul Jean Rene Cruchet, ei 
prezentând simptomele, patologia şi histologia bolii, 
denumită în curând sindromul Von Economo. Din 
nefericire, aceste date nu erau însă cunoscute în vremea 
când trăia Eminescu. 

Conform medicului român, evoluţia "encefalitei 
lethargica" v ariază de la caz la caz, fiind influenţată de 


40 



maladii preexistente sau simultane 22 sau de alte 
afecţiuni psihice. 

Acest sindrom este o enigmă şi în zilele noastre. Dr. 
Von Economu sublinia: "Priviţi faţa acestor pacienţi, se 
presupune că aceştia se află într-o stare profundă de 
demenţă secundară. Emoţiile sunt puţin vizibile dar sunt 
intacte mental ". 

Renumiţi specialişti atrag atenţia că "Boala poate 
prezenta o gamă largă şi uneori confuză de simptome, 
adesea cu un comportament neobişnuit şi bizar. Există 
indicii că majoritatea cazurilor au fost adresate 
psihiatrilor înainte ca pacienţii să fie admişi în spital, 
atunci când simptomele au progresat. Este adesea 
confundată cu isteria, intoxicaţia sau reacţia la 
medicamente." 23 

"Encephalita lethargica" se poate manifesta prin 
febră, dureri de gât, dureri de cap, letargie, răspuns fizic 
şi mental întârziat, sindrom bipolar (s.n.). 


22 în urmă cu câţiva ani, Academia Română (împreună cu Fundaţia 
Naţională pentru Ştiinţă şi Artă), a editat, sub prestigioasele 
semnături ale domnilor academicieni Eugen Simion, loan-Aurel Pop 
şi prof. univ. dr. Irinel Popescu lucrarea "Maladia lui Eminescu şi 
maladiile imaginare ale eminescologilor", volum în care importante 
personalităţi ale medicinii din ţara noastră susţin argumentat că 
Eminescu a fost greşit tratat ("malpraxis"): acad. Victor A. Voicu, 
prof. univ. dr. Vladimir Beliş, prof.dr. Octavian Buda, prof. dr. Dan 
Prelipceanu, prof. dr. Călin Giurcăneanu, prof. univ. dr. Eduard 
Apetrei, conf. univ. dr. Bogdan 0. Popescu, dr. Codruţ Sarafoleanu, 
dr. Cecilia Cârjă, dr. Ioana Bonda, cu un argument semnat de acad. 
Eugen Simion, convergând spre aceleaşi concluzii. 

23 Cf. Dr. Ava Easton, "Encephalitis Society” (2018); 
https://www.encephalitis.info/encephalitis-lethargica 

Efectele "Encefalitei Letargica" sunt tulburări cronice, 
cu modificări grave ale stării de spirit, manifestări 
depresive sau delirante, comportament anormal (s.n.) 
Exact simptomele constatate în cazul poetului nostru 
naţional. 

Prin urmare, "Encepahlitis letargica" este o formă 
rară şi foarte periculoasă de encefalită 24 . Se manifestă 
cu precădere la bărbaţi, până la vârsta de 30-40 de ani. 
Era vârsta lui Eminescu! 

Nici în prezent nu se cunosc cauzele acestei maladii. 
Ţinând cont de pandemia ce a urmat "Gripei Spaniole", 
din Primul Război Mondial 25 , s-a presupus că este vorba 
de un sindrom viral acut, sau post acut, generat de un 
virus similar celui herpetic, alte ipoteze consideră că 
maladia este cauzată de o infecţie streptococică, 
netratată. 


24 Cu aproximaţie, există în zilele noastre cinci sute de mii până la 
un milion de cazuri, dintre care o treime au condus la deces. 

25 între ianuarie 1918 şi Decembrie 1920 au existat două focare de 
virus gripal (de tipul H1N1) în ceea ce s-a numit pandemia de gripă 
din 1918. Aproximativ 500 de milioane de oameni din întreaga lume 
au fost infectaţi cu virusul gripei H1N1, ceea ce a dus la 50-100 de 
milioane de decese (în principiu 3-5% din populaţia lumii). Având în 
vedere că această catastrofă a avut loc în timpul Primului Război 
Mondial, cenzorii au limitat mass-mediei dreptul de a informa asupra 
pandemiei în multe ţări, pentru a menţine moralul. Mass-media 
spaniolă nu a fost cenzurată şi, de aceea, pandemia din 1918 este 
adesea menţionată drept "gripa spaniolă "!au fost 8 milioane de 
spanioli infectaţi, cu 300 000 de decese). Printre cei ce au murit în 
urma acestei pandemii amintim: Guillaume Apollinaire, Edmond 
Rostand, Sophie Freud (fata lui Sigmund Freud), Gustav Klimt, 
Egon Schiele, Otto Wagner, gen. Eremia Grigorescu. 

Alte teorii admit că este vorba de o reacţie 
autoimună a organismului, care conduce la atacarea 
funcţiilor creierului. 

Nu există tratament şi nici medicamente specifice, 
în România, primele cazuri de " Encephalita 
Letargica" au fost semnalate oficial abia în primăvara 
anului 1915, asemenea şi la soldaţii francezi de la 
Verdun, în iarna anului 1915-1916. 26 

în cazuri severe, pacienţii intră în aşa numitul 
"mutism akinetic" (similar celui de comă), slăbirea părţii 
superioare a corpului, dureri musculare, tremor, 
rigiditatea gâtului şi, mai ales, schimbări de 
comportament, inclusiv psihoze. 

în simptomatologia acestei maladii a fost semnalată o 
anomalie bizară: klazomania (tic verbal). 

Mihai Eminescu se exprima aberant, repetând la 
infinit sintagme derutante (verbigeraţie), ce apăreau 
drept semne de nebunie. La întrebările ce i se pun nu 
răspunde imediat, rostind unele cuvinte „cu o voce 
căutătoare şi monotonă": „bună dimineaţa, domnule 
doctor, daţi-mi două pachete de ţigări"; şi aceasta „fie 
ziua, fie noaptea, fie cu ţigara în mână, fie fără". De 
asemnea, repetă monosilabe ce se pronunţă înaintea sa. 
Alteori, când stă de unul singur, recită „monoloage fără 


26 J.M.S. Pearce, "Baron Constantin von Economo and the 
encephalitis letargica", in "Journal of Neurology, Neurosurgery and 
Psychiatry", 1996, 60:167. 

27 M.Eminescu, "Opere", voi XVI. 

Despre Mihai Eminescu, martorii oculari istorisesc 
faptul că era mai mereu zbuciumat, "fiindcă uitase din 
multele limbi pe care credea că le ştiuse". îşi făcu un 
răboj al lor şi, cum tot refuzau să-i revină în minte, 
începu „o înşira la pentametre şi hexametre cu cuvinte 
neînţelese, uitându-se cu asprime la cei de faţă şi 
nesuferind a fi privit mai mult în ochi", desluşim dintr-o 
scrisoare a lui Simţion către Maiorescu din 12/24 Iulie 
1883. 

De asemenea. Clara Maiorescu arată într-o scrisoare 
că, spre sfârşitul lunii August 1883, Mihai Eminescu "nu 
recunoaşte pe nimeni, nu rosteşte o vorbă legată. E 
sguduitor, nicio urmă din ceea ce a fost. Băi calde îl 

liniştesc . Burghelea, al cărui cumnat Cerchez a 

înnebunit, spune că aşa ceva de cumplit, ca la Eminescu, 
n'a văzut. Fiziceşte e de tot desfigurat ! s.n.)". 

Dar să revenim la boala pe care o bănuim a fi afectat 
şi creierul Luceafărului. Se disting trei tipuri de 
"Encephalitis Letargica"-. 

Prima se numeşte somnolento-oftalmoplegică, având 
următoarele simptome: somnolenţă, adesea conducând 
la comă şi moarte, paralizie a nervilor cranieni, a 
extremităţilor şi a muşchilor oculari, ai feţei, care 
rămâne lipsită de orice expresie . In cazul lui Eminescu, 
aceste ultime simptome privind aspectul fizionomie au 


28 "în acest timp Eminescu era cu desăvârşire lipsit de voinţă; la 
masă dacă-i dădeai lingura în mână mânca, iar altfel sta şi se uita" 
cf. Henriette şi Mihai Eminescu, "Scrisori către Cornelia Emilian şi 
fiica sa Cornelia", laşi, Şaraga, p.V. 

fost însă confundate de medici ca fiind expresie a PGP- 
ului, rezultat al infecţiei luetice. 

Observăm, aşadar, faptul că, atât în cursul internării 
la Spitalul Caritatea în 1883 şi 1889, cât şi în perioada 
spitalizării la "Clinica dr. Leidesdorf din Oberdobling" 
(1883-1884), cu preponderenţă în timpul puseelor acute 
din anii 1886 ( M-rea Neamţ) şi 1887 (Botoşani), 
simptomatologia prezentată de Mihai Eminescu, prin 
modul de manifestare specific, depăşeşte cu mult 
tabloul unei maladii psihice clasice (tulburare bipolară 
sau boala maniaco-depresivă). 

Tocmai aceste forme de manifestare atipice, 
polimorfe, i-au pus în dificultate pe doctorii vienezi 
(mărturiseau că nu au mai întâlnit un asemenea caz), iar 
pe alţii (cei de la Bucureşti, laşi sau Botoşani) i-au indus 
în eroare. Considerată chiar în zilele noastre o boală 
incurabilă, probabil din categoria acelora autoimune, 
"Encefalita letargică" constituie o necunoscută dar şi o 
mare ameninţare, putând oricând produce victime. 

Potrivit autoarei Laurie Winn Carlson ("A New 
Interpretation of the New England Witch Trials", 1999) 
inexplicabilul fenomen al vânătorii de vrăjitoare, 
practicate în Noua Anglie în 1690, conducând la faimosul 
proces al Vrăjitoarelor din Salem, ar fi avut ca punct de 
plecare o epidemie de encefalită letargică, cu 
manifestări specifice unei boli mentale. 

Cum a fost posibilă o asemenea confuzie (se poate 
scrie cu uşurinţă "Un mic dicţionar de diagnoze al 
pacientului Eminescu"), având în vedere că poetul a fost 
consultat de cele mai înalte somităţi medicale ale 

vremii? 

în lipsa spaţiului tipografic, vom prezenta doar o 
parte a listei somităţilor implicate în tratarea stărilor 
patologice ale nefericitului suferind pacient. 

Prin urmare, istoriografia eminesciană înregistrează 
numele a nu mai puţin de 64 de doctori care au luat 
parte la îngrijirea medicală a poetului, ori şi-au exprimat 
ulterior un punct de vedere, analizând informaţiile 
disponibile. 

Din punct de vedere statistic 29 , 35 cercetători au 
apreciat că Mihai Eminescu a suferit de o boală psihică 
(31 catalogau sindromul drept psihoză 
maniacodepresivă, 3 credeau că este vorba de 
schizofrenie iar unul drept nevroză freudiană) cu 
evoluţie spre demenţă. 

Alţi 21 au indicat prezenţa luesului, în forma sa cea 
mai gravă, PGP (paralizie generală progresivă), în timp 
ce 8 doctori nu s-au pronunţat. 

Dr. Valeriu Lupu sistematizează lista specialiştilor 
implicaţi în cazul Mihai Eminescu, în funcţie de 
pregătirea fiecărui doctor: "19 dintre medici au fost 
alienişti sau psihiatri, dintre care 8 au fost contemporani 
poetului şi direct implicaţi în îngrijirea lui, iar 11 după 
moartea poetului. Şase dintre medici au fost neurologi, 
dintre care doi contemporani poetului. Mai notăm faptul 
că trei medici au specialitatea medicină legală, trei 
dermatologi, doi balneologi iar restul de 33 au avut 


29 Dr. Valeriu Lupu," Eminescu şi medicii săi”, în Revista "Victor 
Gomoiu" de istorie a medicinii. 

diferite specialităţi, între care predomină interniştii, 
chirurgii sau pur şi simplu medici practicanţi". 

Dintre doctorii curanţi, un număr de 8 au fost 
psihiatri (cinci erau străini, iar 6 aveau titluri academice), 
precizează dr. Vasile Lupu în amintitul studiu. 

De observat că nici unul dintre ei nu s-a pronunţat în 
favoarea etiologiei luetice a bolii (exceptând pe 
profesorul Şuţu care, deşi nu a menţionat cu tărie 
prezenţa luesului, el a recomandat totuşi un tratament 
antiluetic). 

Pentru aceste motive, este neîndoios că Mihai 
Eminescu nu a avut morbul luetic (nici dobândit, nici 
moştenit) şi nici nu a suferit de manie acută. 

Repetăm, simptomele bolii acestuia, deşi sunt 
comune mai multor maladii psihice, pot fi considerate 
forme atipice ale unei boli necunoscute lumii medicale 
din acei ani: "encephalita lethargica" . 

După cum au stabilit cercetătorii, "sindromul bipolar", 
numit şi "depresie maniacală" nu poate fi depistat prin 
nici un fel de examen de laborator, chiar şi în zilele 
noastre. Spre deosebire de acest sindrom, "encephalita 
letargica" include manifestări ce se regăsesc în 
"sindromului bipolar" dar şi alte semne clinice: febră, 
dureri atroce la nivel muscular, frisoane, somnolenţă 
conducând la comă sau moarte, ataraxie a unor organe 
interne, constipaţie 31 , etc. 


30 Eminescu a trecut de câteva ori în starea de moarte aparanetă: 
" este în agonie de moarte. Este atât de slăbit încât cei de prin 
prejurui său aşteaptă în tot momentul ca să părăsească această 
viaţă"; " Poetul Eminescu se află în agonia morţii; ochii lui sau 

Fiind atipice, sunt cu totul particulare în cazul unei 
"encephalis letargica". 

în paginile următoare vom prezenta o serie de 
simptome manifestate fără dubiu în comportamentul lui 
Mihai Eminescu, în cursul anilor 1883, 1884, 1887, 1889, 
precizate fugitiv în relatărilor unor martori ai suferinţei 
sale, respectiv în însemnările unor medici ce au avut 
de-aface cu acest pacient. 

Dacă privim fotografia poetului din 1887, aceasta 
arată chipul unui om gârbovit, îmbătrânit prematur, 
atins de "gatism" (ramolisment), însă nu din cauza 
vârstei înaintate ci, mai degrabă, urmarea unei stări 
patologice, pe care o poate provoca o maladie gravă, 
precum " encefalita letargica" . 


painginat cu totul, nu mai cunoaşte pe nimeni, nu vorbeşte nimic şi 
zace neştiind nimica de sine"cf. Familia",XX III, nr. 37, 
13/25Septembrie,1887, p. 442; "Familia", XXIII, nr. 39, 27 
sept/8oct., 1887, p. 466. 

31 Este cunoscut faptul că, în tratamentul cu morfină, apar efecte 
secundare, precum somnolenţa, greaţa, constipaţia. Acestea se 
remitîn 5-7 zile, mai puţin constipaţia. 

Fotografie din anul 1887 
(epoca "Encepfalitei Letargica") 

Putea fi aceasta depistată din timp? Memorialiştii au 
semnalat existenţa unor simptome ciudate, pe care 
medicii, din diverse motive, nu le-au luat în consideraţie, 
de exemplu inversarea timpilor de somn, precum şi alte 
manifestări, care însă puteau ridica unele semne de 
întrebare. 

Astfel, fratele său. Matei Eminovici, rememorând 
comportamentul poetului, prezintă câteva astfel de 
"curiozităţi"Somnul îi era neregulat, aci citea de cu 
seară până răsărea soarele, aci dormea de cu seară până 
la amiază şi uneori până la 1 şi 2 p.m." fCorneliu Botez, 
"Omagiu lui Mihai Eminescu", p. 189, Socec, Bucureşti, 
1909). 

La rândul său, I.L.Caragiale povesteşte un fapt 
frapant din tinereţea lui Mihai Eminescu ("In Nirvana"): 
"A plecat să se culce devreme, şi dimineaţa, la amiazi, 
când m-am dus la el, l-am găsit tot dormind....se 

închidea în odaia lui, dormea dus şi peste două - trei zile, 
se arăta iar liniştit." 

"Pentru el nu exista deosebirea, pe care o făceam noi 
ceilalţi, între zi şi noapte, ba una din slăbiciunile lui era 
să profite de liniştea nopţilor..", subliniază I. Slavici. 

Acelaşi Slavici îşi aduce aminte că Mihai Eminescu 
"răpus de oboseală, dormea deseori îmbrăcat şi hainele i 
se jerpeleau, iar albitura rar primenită şi nespălată i se 
făcea cocoloş." în alt loc, amicul său observă: " era în 
stare să doarmă 24 de ceasuri într-una şi mânca odată 
pentru trei inşi." 

"Părerea statornică a lui Mihai Eminescu era că cea 
mai plăcută parte a vieţii e cea petrecută în somn, când 
eşti fără ca să fii şi să simţi dureri." 

Ce semnificaţie pot avea, oare, aceste mărturii ale 
lui Slavici, coroborate cu celelalte, aparţinând celor ce 
l-au cunoscut pe Mihai Eminescu la Viena? 

Nu cumva aceste antecedente din tinereţe pot 
semnala o predispoziţie către inversarea timpilor de 
odihnă şi somn, semn caracteristic al unei greşite 
ergonomii a muncii intelectuale, care a agravat mai 
târziu şi a amplificat simptomele unei encefalopatii, 
descrise în scrisorile Henriettei, din 1887, atunci când 
starea patologică a lui Mihai Eminescu era indiscutabil 
gravă. 

Simptome specifice acestui sindrom s-au 
manifestat violent în perioada de debut a maladiei 
(1883-1884), dar mai ales în anii 1887-1888-1889: stare 
de letargie, manifestări psihotice, debilitate fizică 
accentuată, imposibilitatea de a mânca şi de a respecta 

prescripţiile medicale (Scrisoarea Henriettei din 6/30 
Aprilie 1887, Mihai Eminescu refuză să mănânce) 32 , 
neputinţa de a articula un singur cuvânt (Scrisoarea 
Henriettei din 3/15 mai 1887; 1/13 Iunie; 6/18 
lunie;18/30 Iunie; 1/13 sept.). 

Mai mult, Mihai Eminescu a prezentat simptome 
caracteristice şi celei de-a doua forme de "Encephalitis 
Letargica", numită hiperkinetică. 

Aceasta îmbracă diferite aspecte clinice: 

- tulburări motorii, cum ar fi la nivelul grupurilor 
musculare; "Mihai Eminescu suferea de picioare în 
vremea aceea, aşa că mergea foarte greu", îşi aduce 
aminte Leon Gh. Nicoleanu (Corneliu Botez," Omagiu lui 
Mihai Eminescu", p. 203); de altfel, la întoarcerea de la 
Berlin(1874), acesta a început să sufere de o inflamaţie a 
încheieturii piciorului; 

- mişcări involuntare (plimbându-se pe stradă, acesta 
avea mania de a apuca cucoanele de turnurile 
rochiilor. ..."Poetul făcea aceasta inconştient" (idem, 
p.199); Artur Gorovei îl întâlnea în restaurantul Hotelului 
Traian, al cărui proprietar, Scarlat Pastia, lăsase cuvânt 
personalului să nu-l supere şi „să-l lase în pace de câte 
ori venea”. Originalitatea lui „nu consta în faptul că nu 
plătea consumaţia", ci în modul cum mânca: „tăcut, 
gânditor, privind lumea din sală cu un zâmbet pe care 
n-ai putea să-l defineşti". Mihai Eminescu se plimba „cu 
mâinile la spate pe aceleaşi două scânduri ale salei, de la 
bufet la uşa cafenelei". Se oprea „în dreptul bufetului", 
ridica „încetişor capacul cu sticlă sub care erau aşezate 


32 Comportament asemănător, la Oberdobling. 

farfuriile cu mâncăruri reci”, le examina, „lua cu mâna o 
bucată care-i convenea, lăsa capacul, vâra mâncarea în 
gură, se uita cu acelaşi zâmbet la lumea din sală şi, cu 
mâinile la spate, reîncepea cursa pe aceleaşi două 
scânduri, de la bufet la uşa cafenelei, mestecând liniştit 
bucata de carne sau prăjitura pe care le lua, cu aceeaşi 
seninătate, când ajungea iarăşi în dreptul bufetului, 
până ce se sătura 

- starea mentală anxioasă; în această fază, pacientul 
Mihai Eminescu evidenţiază manifestări de teamă 
(Credea cu tărie că „e pierdut, că pentru el nu mai e de 
trăit şi că într-o zi are să moară de foame. Ideea că nu 
are cu ce trăi îl chinuia zi şi noapte" 33 . 

- nelinişte (oare cine plăteşte costurile de spitalizare?); 

- atacuri de panică 34 la vedereea unui bărbat sau femeie 
(Scrisoarea Henriettei din 3/15 mai 1887; 1/13 Iunie); 
"într-o zi, când boala i se agravase, îl văd intrând busna, 
strigând: " Rettung, die Wollen mich unbringen", adică 
"Ajutor, vor să mă nimicească" (Corneliu Botez," Omagiu 
lui Mihai Eminescu", p. 199); aceeaşi stare de atac de 
panică s-a manifestat şi pe gondolă, în timp ce se afla la 
Veneţia, strigând: "Vă rog, nu mă ucideţi 

- deplasare continuă, până la epuizare, în curtea 
Institutului dr. Şuţu, din strada Plantelor, sau în incinta 


33 I. Popescu I, "Amintiri despre Eminescu”, Junimea, laşi, 1971; 

34 Aceleaşi atacuri de panică s-au manifestat la Baia Mitrashewski, 
la Oberdobling, în vizita de la Veneţia ("nu mă ucideţi...), la laşi 
(refuzul de a participa la ceremonialul de dezvelire a statuii), la 
Bucureşti (episodul purtării cu sine a unui pistol) etc. 

sanatoriului din Oberdobling (vezi mai sus istorisirile lui 
Anton Gorovei); 

- culegerea de pe jos a tot felul de obiecte; în fond ce 
este atât de grav aici, fiindcă alţii adună nimicuri, mai 
mult din fetişism de colecţionar: "colecţionarul este şi el 
un pic nebun", crede Umberto Eco. ("Cronicile unei 
societăţi lichide", Polirom, laşi, 2016, cap. "ioyce şi 
Maserati"). 

- verbigeraţie, adică recitarea până la epuizare a unor 
strofe sau poezii; 

- dureri musculare, mai ales când este căldură mare 
(Scrisoarea Henriettei din 12/24 mai; 27 mai/8 Iunie), 
etc. 

în sfârşit, a treia formă a "Encefalitei Letargica" se 
numeşte amyostatic-akinetică, aceasta conducând 
adesea la o stare cronică similară bolii Parkinson, numită 
parkinsonism postencefalitice. 

Simptomele sunt: slăbiciunea musculară, rigiditatea 
mişcărilor. 

în această etapă apar şi fenomene de misofilie 
(afinitate pentru necurăţenie, murdările). Henrietta scrie 
că, în perioada cât Eminescu se afla în îngrijirea sa, 
angajase un om de serviciu pentru a schimba lenjeria şi 
cearşafurile fratelui său, acesta "numai prin stăruinţă se 
spăla"(C orneliu Botez, "Omagiu lui Mihai Eminescu", p. 
66, Socec, Bucureşti, 1909 ). 

Din nefericire, medicii renumiţi ai vremii (profesori 
universitari în majoritate, academicieni, somităţi ale 
epocii) au confundat simptomele evocate mai sus, 
aparţinând maladiei poetului, cu acelea ale luesului. 

în acest sens, dr. Şutu, întrebat cu puţin timp înainte 
de decesul poetului de un corespondent din laşi asupra 
prognosticului în ceea ce-l priveşte pe Mihai Eminescu, 
declara: "Dacă nu va muri de vre-o boală accidentală, de 
o pneumonie sau cine ştie de ce alta (n.n.de ce nu de 
"Encefalită Letargică"?), apoi are să se sfârşească de un 
ramolisment total. Din ce în ce pierde memoria, ideile îi 
revin confuze, aşa că deja nu îşi mai aduce aminte de 
fapte mai recente. încoherenţa în vorbă dovedeşte că o 
parte a creierului e deja în stare de ramolisment, şi 
această boală progresând va veni o vreme când nu-şi va 
mai aduce aminte de nimic, nu va mai avea nici o idee, 
absolut nici una". 

Acelaşi profesor doctor declara unui redactor 
bucureştean: "Va veni un moment când Mihai Eminescu 
nu va mai cugeta nimic, nu va mai putea vorbi nimic şi va 
cădea într-o prostraţie completă, care îi va lua darul 
graiului. Atunci nici nu se va mai plimba. Dacă boala îşi 
va urma mersul regulat, va mai putea trăi vre-o trei ani; 
numai un caz accidental ar putea aduce o congestie 
cerebrală şi să-l trăznească pe ioc ." 35 

Din păcate, în noaptea fatală de 15 spre 16 Iunie 
1889, Mihai Eminescu reclamă medicului de gardă al 
Sanatoriului Caritatea că se simte năruit, cerându-i 
ajutorul. Acesta îi recomandă să se culce şi îi oferă un 
pahar cu lapte. Pacientul nu se va mai trezi. 

Aceleaşi confuzii tragice avea să le sublinieze şi dr. G. 
Marinescu, viitorul savant, care îl cunoscuse personal pe 


35 "Sănătatea iui Eminescu”, în "Tribuna”, an 6 (1889), nr. 123, p. 
489-490; vezi şi "Curierul Român", an 4 (1889), nr. 19, p.3. 

Mihai Eminescu, chiar colaborase la revista "Fântâna 
Blanduziei". Viitorul mare savant neurolog a analizat 
creierul poetului (cele două emisfere, fără cerebel însă). 
El concluzionează că ulceraţiile de pe emisferul stâng şi 
membranele injectate şi aderente, ar fi semne clare ale 
'Tobes"-ului 36 . 

Cu toate acestea, în anul 1914, Dr. G. Marinescu 
mărturisea în scris că, analizând creierul lui Mihai 
Eminescu, acesta prezenta "ca leziuni microscopice o 
meningită localizată în lobii anteriori". 37 

Inadmisibil, acesta insistă asupra ideei că, asemenea 
altor literaţi (Nietzsche, Lenau, Maupassant etc), şi Mihai 
Eminescu a murit de "Paraiisia Generală". 

în cadrul sindromului "Encefalitei Letargice" avem de- 
a face cu o asemenea stare de îmbolnăvire gravă a 
creierului, nefiind produsă de spirocheta "Treponema 
Paiiidum". 

Manifestări polimorfe specifice "Encephalitei Letargica" 

Am selectat în pasajele următoare câteva momente 
din biografia ultimilor ani ai vieţii lui Mihai Eminescu, pe 
care le considerăm semnificative pentru înţelegerea 
acestei misterioase maladii. 


36 Boală cronică a sistemului nervos, de origine sifilitică, care se 
manifestă prin lipsa de coordonare a mişcărilor (în timpul mersului), 
dureri viscerale vii, tulburări de sensibilitate etc. - 
Din fr. tabes, lat. tabes. 

37 Biblioteca Academiei Române, Mss. "Arhiva Personalităţilor". 

1. Baia Mitrashwski (28 Iunie 1883; stare psihotică, 
confuzie, stare febrilă); avea aerul de a fi speriat de 

38 

vederea noastră în număr de 4-5 persoane" 

2. Spitalul Dr. Şuţu (1883) 

"La 8 Iulie (28 Iunie 1883), Mihail Mihai Eminescu a 
fost isbit într'un mod quasi subit şi mai fără prodrom de 

o maladie mintală . Aceasta a surprins pe amicii şi 

cunoscuţii săi. Iritabil numai şi muncit de o insomnie 
ţinând cu câteva zile mai înainte." 

Aşadar, conform dr. Şuţu, boala a explodat "dintr-o 
dată", fără "prodrom" (adică fără simptome de 
atenţionare, care preced aparţia bolii), eveniment care a 
surprins pe amicii şi cunoscuţii săi. Mihai Eminescu a 
manifestat doar o stare de iritabilitate (nervozitate), 
precum şi o insomnie prelungită (manifestată cu câteva 
zile înainte). 

Realitatea este cu totul alta: scrisorile inedite lui 
Mihai Eminescu, publicate în anul 2000, pot fi 
interpretate, în egală măsură, ca mărturii de ordin 
medical. Ele au înfăţişat însă o evoluţie progresivă a 
simptomelor, şi nu o declanşare intempestivă a acestora. 

O maladie gravă precum este luesul are o gestaţie 
îndelungată, câteva faze preliminare, care anunţă 
existenţa teribilei maladii. în schimb, la Mihai Eminescu 
maladia de care suferea s-a manifestat în forme 
insesizabile, în creştere gradată, şi abia în final sub forma 


38 Raportul Comisarului C. N. Nicolescu, din data de 28 iulie 1883. 

unei crize subite, care a uimit pe cunoscuţii şi prietenii 
săi. 

Catagrafiind manifestările bolii, profesorul Şuţu 
notează: " Acuitatea extremă a simptomelor nu permitea 
în primele momente un studiu amănunţit al diferitelor 
funcţiuni şi facultăţi. Aspectul maladiei era acella al unei 
manii acute caracterisată printr'un delir absolut 
incoherent, prin mişcări desordonate, prin illusiuni şi 
halucinaţiuni sensoriale cari deveneau uneori terrifiante, 
în fine prin tendinţa a tot distruge prin prejurul său în 
paroxismul răului.". 

Aceste simptome acute, probabil atipice, nu au 
permis, într-o prima etapă, un studiu al diferitelor 
funcţiuni şi facultăţi ale psihicului pacientului. 

Totuşi, dr. Şuţu observă ieşiri comportamentale ce 
puteau fi interpretate drept manie acută, o dezordine 
psihică evidentă, caracterizată printr-un delir verbal 
absolut incoerent, iluzii şi halucinaţii sensoriale, care 
deveneau uneori terifiante (înspămânătoare, 
îngrozitoare), ceea ce numim azi "atacuri de panică", 
adică manifestări de frică, spaimă (respectiv o stare de 
adâncă nelinişte şi de tulburare, provocată de un pericol 
real sau imaginar), precum şi gesturi violente, de 
distrugere a obiectelor de prin prejur. 

Dr. Şuţu continuă descrierea exteriorizărilor psihice şi 
fizice, caracterizate printr-o tulburare patologică a 
conştiinţei, manifestată prin aiurări, halucinaţii, delir 
continuu, necenzurat, o exaltare şi o frenezie pe care nici 
morfina, nici hidroterapia, nici discuţiile morale sau 
tratamentul fizic (???) nu le puteau pune sub control. 


57 



"Excitaţiunea continuo a centrilor psyhomotori şi 
psyhosensoriali, era factorul unic al acelui delir, al acel lei 
perturbaţiuni, ale facultăţilor intellectuale şi morale, cari 
se aflau libere de orice control al voluntarii şi ca nişte 
instrumente passive ale unei cerebraţiuni neconştiente. 
Nimic nu-l putea calma din acea stare, nici morfina nici 
hidroterapia, nici tratamentul moral, nici tratamentul 
fisic." 

Această stare de dezordine psihică a durat aproape 8 
săptămâni, răstimp în care poetul a dat dovadă de 
deplinătatea funcţiunilor intelectuale (perioadă de 
remisie) abia de trei ori. în această fază, Mihai Eminescu 
era efectiv lipsit de coerenţă (rostea cuvinte, fraze fără 
noimă, amestecate la întâmplare, provenind din diverse 
domenii: politic, literar, ştiinţific). 

" în timp de două luni, abea de trei ori el avu câteva 
momente de luciditate. Restul îl petrecea într'o aiurare, 
căreia politica, ştiinţa, litteratura îi offereau elemente 
variate, combinându- se, amestecându-se, fără ca 
cugetările, frasele şi chiar cuvintele să fie câtuşi de puţin 
intelligibile, aşa de puţină legătură logică exista între 
ele.." 

Dr. Şuţu declară că nu cunoaşte ultimele faze ale 
maladiei declanşate în 1883 (pe când era internat la 
Oberdobling), însă revenind în ţară, convalescenţa lui 
Mihai Eminescu a "fost adesea întreruptă de accesse de 
agitaţiune maniacă şi că restabilirea fu anevoioasă şi 
niciodată completă". 

în perioada celei de a doua internări a poetului la 
Institutul Caritatea (1889), în temeiul propriilor 

observaţii, precum şi al datelor transmise de amicii 
acestuia (probabil ziarişti sau mai ales T. Maiorescu), dr. 
Şuţu remarcă la pacientul Mihai Eminescu o stare 
sufletească specifică unui individ, pe care nimic nu-l 
poate mişca, o nepăsare, lipsă de energie, chiar 
indolenţă (Henrietta sublinia într-una dintre scrisori că 
fratele ei neglija igiena corporală în perioada cât a zăcut 
bolnav la Botoşani), dar mai ales o degradare a funcţiilor 
intelectuale, anunţând debutul unei grave maladii a 
creierului, cu un final tragic: "căci se şoptea în unele 
cercuri că viaţa ce o ducea în Bucureşti , dela întoarcerea 
sa, departe de a avea un scop nobil şi util, deveni leneşă, 
vagabondă şi aproape necuviincioasă. Tendinţe diverse 
la care voinţa sa debilă nu putea să reziste atrăgeau 
activitatea sa şi o purtare incorectă şi quasi-vicioasă 
ocupa orele salle. Amicii săi observară la el o apatie 
morală, de desechilibrare mintală, o adevărată 
decadenţă intellectualâ, ce de sigur erau începutul unei 
grave cerebropatii care era menită a-l conduce 
fatalmente la neant." 

3. Spitalul din Oberdobling (1883-1884): Din 
corespondenţa trimisă de Mihai Eminescu rezultă un 
tablou cu totul particular al maladiei poetului (care i-a 
uimit şi pe specialiştii de aici, ei neputând o bună bucată 
de timp să propună un diagnstic): dezorientat, slăbiciune 
fizică, builimie (se plânge mereu de lipsa unei alimentaţii 
consistente, deşi am arătat regimul alimentar oferit 
pacienţilor din acest spital de lux al Vienei), nesiguranţă 
privind existenţa sa ulterioară. 

„Nu sînt deloc în stare să îmi dau seama de situaţia 

cumplită în care am trecut, . fizic stau destul de prost. 

. sunt plin de îngrijire asupra unui viitor". 

"Boala Pălărierului Nebun" 

versus 

"Encefalita Letargica" 

în umbra ignoranţei contemporanilor lui Mihai 
Eminescu, respectiv a pietăţii iconoclaste a urmaşilor 
acestuia, nu au putut încolţi şi creşte cercetări obiective, 
dedicate bolii sale. 

"Nebunia" era o spălare de mâini convenabilă, un 
"caz închis", amiabilă ieşire din "greaua epocă Mihai 
Eminescu". Ori, poate, o neputinţă a medicinii de a 
desluşi cauzele unei morţi nemeritate (agnosticism 
medical). 

într-o epocă ulterioară, când actorii dramei 
biografice eminesciene s-au pierdut în neantul istoriei, 
doctorii secolului XX, apoi biografii, au răscolit în colbul 
trecutului lui Mihai Eminescu, căutând hârtii din epocă, 
notiţe sau însemnări aparţinând martorilor oculari, adică 
a acelora care l-au tratat ori au fost neputincioşi 
spectatori la agonia muribundului poet. 

Astfel, după tragicul sfârşit al "Luceafărului", până în 
zilele noastre, cercetarea vieţii lui Mihai Eminescu a avut 
parte de diseminarea unor legende apocrife, răspândite 
empiric de un folclor urban, populat de criminali 
înarmaţi cu cărămizi, pietre, cu doctori demenţi, 
administrând leacuri otrăvitoare, în cadrul unei 

sofisticate " conspiraţiei pulveraria " 39 , cu poveşti 
tenebroase (gen Borgia), cucerind tot mai frecvent 
gustul unui public avid de senzaţional, la care se adaugă 
şi mediatizarea unor pseudo-rapoarte medicale, 
semnate sau atribuite unor martori oculari, derutând 
fatalmente înţelegerea cititorului, care nu mai poate să 
priceapă adevărul, într-un scandal ce pare a nu mai avea 
sfârşit. 

în limita unor principii de precauţie ştiinţifică, autorii 
memoriilor revelatoare avertizează cititorii că nu mai 
păstrează " post factum" hârtiile cu anamneza 
pacientului Mihai Eminescu dar, cu toate acestea, gestul 
lor este demn de luat în seamă, devenind mărturisitori ai 
martiriului, suferinţei şi sfârşitului bietului poet. 

Dr. Şuţu credea că Mihai Eminescu este "atins de 

alienaţie mintală, în forma de manie acută ." (5 Iulie 

1883), un diagnostic similar fiind menţionat oficial şi 
ulterior, în Raportul medico-legal privind "starea 
facultăţilor mintale" (23 Martie 1889) unde se scrie: 
"alienaţiune mintală în formă de demenţă". 

Internat din nou la dr. Şutzu, în prima parte a anului 
1889, Mihai Eminescu recunoaşte persoanele din jur, 
personalul spitalului, recită din memorie poezii întregi: 
"Umbla toată ziua, adunând tot felul de lucruri de pe jos, 
fără cea mai mică oboseală". 

Din amintirile doctorului Vineş rezultă că "starea lui 
Mihai Eminescu s-a agravat în clinică astfel că i-a apărut 
o stare delirantă cu dureri în tot corpul, tremurături, 


39 Expresie latină desemnând înlăturarea adversarului, fără vărsare 
de sânge. 

încetinirea reflexelor pupilare (la internare, normale), 
tulburări grave sfincteriene, abolirea reflexelor osteo- 
tendinoase (la internare exagerate)" 

Dr. Ovidiu Vuia interpretează aceste simptome ca 
fiind rezultatul injecţiilor de mercur, lipsite de eficienţă 
asupra bolii psihice dar cu grave efecte secundare. Mihai 
Eminescu, sub influenţa tratamentului cu mercur, 
subliniază doctorul, a dobândit "o polinevrită şi 
encefalopatie mercurială". 

Pentru a sistematiza expunerea şi a o face mai uşor 
de înţeles, vom clasifica probatoriul medical al acestui 
caz în câteva categorii distincte de probe, ca elemente 
componente ale Dosarului Medical al lui Mihai 
Eminescu. 

Maladia lui Mihai Eminescu: debut, manifestări. 

Ceea ce s-a petrecut în ziua de 28 Iunie 1883 la Casa 
Capsa sau la Baia Mitrashewski, evenimente urmate de 
internarea la Institutul din strada Plantelor, reprezintă 
un model de manifestare subită a unei boli ("dintr-o 
dată" , "fără p rod rom"). 

Din punct de vedere tipologic, forma de debut a 
maladiei denotă existenţa unei boli acute, din categoria 
meningită, pneumonie, otită, rujeolă, scarlatină 
nicidecum nu seamănă cu debutul bolilor psihice, care 
sunt boli cronice. 

Fără discuţie, şi bolile acute au, la rândul lor, o scurtă 
perioadă de incubaţie, pe care o regăsim consemnată şi 
în cazul Mihai Eminescu, aşa cum rezultă din Jurnalul lui 

Maiorescu, din păcate acesta oferind explicaţii etiologice 
greşite. 

Atunci când au apărut aceste simptome acute, 
societatea a găsit de cuviinţă să-l interneze în balamuc, 
la M-rea Neamţ, în Azilul dr. Sutzu, sau să-l abandoneze 
la Botoşani, în îngrijirea unei biete femei bolnave, 
Henrietta, cu bani din mila publică. 

Se poate presupune, în limite rezonabile de 
interpretare, faptul că perturbarea mecanismelor proprii 
de reglare a reprezentat nu numai efectul acţiunii unui 
factor patogen, cât şi rezultatul redundanţei în exces a 
factorilor de risc menţionaţi mai sus. 

Multe manifestări patologice au început să apară, 
s-au manifestat clinic în stadiul în care mecanismul de 
compensare, pus în mişcare de mecanismele de 
autoreglare, nu a mai putut să facă faţă solicitărilor. 

Factorul patogen (cauzator al bolii) a acţionat atipic 
asupra organismului său, solicitând la maxim, chiar 
depăşind capacitatea de ripostă a mecanismelor de 
apărare ale poetului. 

Urmare a suprasolicitării mecanismelor sale de 
reglare, acestea au cedat iremediabil. 

Este de crezut că aceşti factori au produs şi afectarea 
mecanismelor imunitare (sunt ipoteze care 
demonstrează că "encefalita letargica" ar fi o boală 
autoimună) sau a celor neuroendocrine, conducând la 
apariţia unor tulburări de reglare nervoasă şi a unor boli 
endocrine. 

0 serie de factori patogeni, neidentificaţi atunci, în 
1883, au afectat de asemenea mecanismele 

neuropsihice ale lui Mihai Eminescu, aşa cum se 
întâmplă în bolile neuropsihice, în bolile psihosomatice 
şi în stresul psihic. 

în sfârşit, un proces inflamator la nivelul encefalului 
poate fi asociat, alături de ceilalţi factori menţionaţi mai 
sus, la declanşarea bolii, cu o evoluţie imprevizibilă. 

Studiul pe care îl prezentăm cititorului nu este 
rezultatul unor deducţii pur intuitive, aşa cum ne 
propun comitenţii de fără-de-logice şi bizare ipoteze 
conspiraţioniste care, deşi sunt subsumate unor cauze 
nobile, nu par, la o analiză mai aprofundată, decât o 
seducţie de sirenă, un romantic gest de proslăvire a 
jertfei de sine a patriotului sacrificat de oculte forţe 
nenumite. 

Cumpănind toate mărturiile cunoscute, putem 
tălmăci suferinţa groaznică a omului Mihai Eminescu, o 
boală reală, cu secvenţe de chinuri de infern, dând un alt 
înţeles manifestărilor patologice ce au fost ignorate sau 
interpretate în mod eronat în cazul său. 

Prin urmare, maladia lui Mihai Eminescu fiind o 
entitate nosologică 40 , necesita o analiză din punctul de 
vedere al etiologiei, patogeniei, simptomatologiei, 
evoluţiei şi tratamentului specific. 

Abordat din punct de vedere gnoseologic medical, 
sindromul lui Mihai Eminescu a avut o gamă diversă de 
cauze, a manifestat mecanisme specifice de apariţie, a 
prezentat o simptomatologie particulară, având o 
evoluţie derutantă, fapt pentru care ar fi trebuit să 


40 Nosologie - disciplină medicală care se ocupă cu studiul, 
clasificarea şi definirea bolilor, din gr. nosos-boală şi /ogos-ştiinţă. 

beneficieze de un tratament etiologic adecvat (nici 
atunci şi nici acum, din păcate, tratamentul nu este 
eficient). 

La aceasta trebuie adăugat faptul obiectiv că, în urmă 
cu un veac şi jumătate, anumite discipline medicale sau 
domenii, cum ar fi capitolul bolilor infecţioase, erau atât 
de precare, încât cu siguranţă medicii erau lipsiţi de 
posibilitatea de a descifra etiologia bolii poetului. 

Pe lângă etiologie, maladia de care a suferit Mihai 
Eminescu a avut o patogenie 41 specială, de asemenea 
nu îndeajuns de bine cunoscută chiar şi în zilele noastre. 

Gestaţia sinistrei boli a persistat câţiva ani, deşi 
încolţiseră destule semnale îngrijorătoare, anticipând 
colapsul final. 

Sindromul său a evoluat în mod silenţios, o bună 
perioadă de timp, manifestându-se ca un şarpe veninos, 
pândind muşcătura mortală, ascunzând meşteşugit o 
simptomatologie clinică alarmantă, reflectată totuşi, în 
epistolarul eminescian, tipărit abia în anul 2000. 

Necunoscând sursa producătoare a maladiei, cadrele 
medicale consultate nu au putut oferi un tratament 
etiologic eficient, care să conducă la vindecarea acesteia, 
sau măcar un tratament patogen, care să stopeze 
mecanismul sau evoluţia bolii. 

O altă întrebare care necesită răspunsuri corecte este 
următoarea: Cât de bolnav a fost Mihai Eminescu? 
Pentru a evalua în mod obiectiv gravitatea bolii sale, 
trebuiesc analizate particularităţile acesteia, ce organe 


41 Patogenie - ramură a patologiei care se ocupă cu studierea 
mecanismului de producere şi de evoluţie a bolilor. 

au fost afectate şi cât de profund, cât de agresivi au fost 
factorii patogeni, care a fost capacitatea organismului 
său de a se lupta cu factorii patogeni, durata bolii, 
capacitatea acesteia de a produce complicaţii, sechelele 
lăsate în urma sa etc. 

Un asemenea istoric al stării de sănătate a poetului 
(patografie) ar permite să cunoaştem antecedente 
privind bolile copilăriei, dacă a avut o stare de sănătate 
normală sau a avut o preexistentă debilitate fizică şi 
psihică de origine ereditară. 

Cu privire la starea sa de sănătate, există doar 
însemnări laconice privind bolile avute în perioada 
studenţiei. 

în orice caz, amicii poetului certifică faptul că, până la 
vârsta de 28 de ani, acesta era deplin teafăr, el însuşi 
susţinând că nu era obişnuit să utilizeze medicamente. 

După angajarea în corvoada ziaristică, la Bucureşti, 
regimul intens de muncă îl doboară, obligându-l să 
ceară primul concediu medical (de odihnă?), petrecut pe 
meleagurile oltene (1878). 

Al doilea concediu va fi în 1882, când apăruseră 
forme incipiente ale bolii, Mihai Eminescu ajungând pe 
litoralul Mării Negre, la Constanţa. 

începutul anului 1883 marchează deja o maladie 
manifestă (cu semne clinice şi paraclinice îngrijorătoare, 
identificate ulterior la Institutul dr. Şuţu şi în Clinica din 
Oberdobling). 

în sfârşit, în perioada ultimilor ani de viaţă, putem 
vorbi de o boală decompensată, cu leziuni ireversibile şi 

cu complicaţii cardiace, care au produs în final decesul 
acestuia. 

Anterior anului 1878, nu avem certitudinea că starea 
aparentă de sănătate a lui Mihai Eminescu corespundea 
cu situaţia sa reală, singurul indiciu fiind aprecierea 
amicilor săi, care îl considerau zdravăn. 

După acest an, un observator atent ar fi putut 
observa semne latente de îmbolnăvire asimptomatică, 
semne clinice minore. Astfel, începând cu iarna anului 
1882, în scrisorile trimise Veronicăi Micle, poetul se 
tânguie în mod repetat că suferă de oboseală cronică, 
insomnie, fiind cuprins de frisoane repetate, că este 
"dărâmat" fizic şi incapabil să mai creeze ceva. 

Spre exemplificare, am selectat câteva pasaje din 
epistolele sale, în care autorul lor dezvăluie că a suferit 
de stări febrile chiarîn timpul anotimpului cald: 

-2 aug.1882 "Eu zac acasă de friguri şi de 
oboseală....Fizic bolnav şi sufleteşte obosit"; 

-21 mar.1882 "m-au apucat nişte friguri, combinate cu 
durere de cap şi lângezeală (somnolenţă,moleşeală, 
toropeală, n.n.) încât eu am zăcut în pat"; 

- 26 mar.1882 "am dat din friguri în junghi"; 

- 31 mar. 1882 " cele trei zile de sărbători am stat închis 
în casă, mahmur ca un turc şi nu mi-a trecut nici acum"; 

Acelaşi simptom de stare febrilă acută ("friguri”) s-a 
manifestat şi în Septembrie 1887 ("După nişte friguri 
teribile s-a liniştit cu totul la orele 9 seara"). 

Din nefericire, maladiile suferindului poet au avut 
manifestări clinice nespecifice. 

Cu toate acestea, Dr. W. Kremnitz, (Spitalul 
Brâncovenesc), deşi nu era psihiatru de meserie, a intuit 
un proces maladiv incipent, motiv pentru care 
recomandă lui Mihai Eminescu să plece în concediu de 
odihnă. 

Majoritatea semnelor şi simptomelor acuzate în 
scrisorile de dragoste ale lui Mihai Eminescu erau 
comune multor boli, ceea ce a făcut dificilă, dacă nu 
imposibilă, diagnosticarea precoce a acestora. 

Mai mult, acesta prezenta semnale ce anunţau 
prezenţa unui stres prelungit, semne banale, neindicând 
explicit prezenţa unei boli: palpitaţii, dureri de inimă, 
dureri abdominale, cefalee, ameţeală, tremurături. 

De asemenea, starea de insatisfacţie, tristeţe, 
anxietate, nelinişte şi deznădejde, manifestate în 
operele sale literare, erau apreciate drept consecinţă a 
unei maniere artistice de a vedea lumea, aşa cum starea 
de oboseală, de dureri generalizate, nu indică existenţa 
unei anumite boli, ci mai degrabă semne ale unui stil de 
viaţă foarte dăunător sănătăţii. 

Reconstituirea Dosarului Medical Mihai Eminescu 

Lipsa documentelor spitaliceşti oficiale, întocmite 
după o metodologie apropiată de aceea folosită în 
Spitalul din Oberdobling, ar putea constitui, cel puţin 
formal, un impediment, nu o fatalitate. 

Pentru a înlătura această împrejurare neplăcută, 
există o cale intermediară: reconstituirea anamnezii 

maladiei lui Mihai Eminescu, reunind, sistematizând şi 
analizând datele disponibile. 

Pentru un diagnostician perspicace, o cercetare 
comparativă a fotografiilor lui Mihai Eminescu, datate 
1884 şi 1887, ar fi extrem de relevantă. 

Acesta ar putea să descrie eventualele maladii care 
l-au chinuit pe nefericitul poet într-un înterval de numai 
trei ani, suprapunând fotograma sa, înfăţişându-l aşa 
cum arăta, în 1884, după întoarcerea din sanatoriul 
vienez, (un personaj ce pare că tocmai a sosit dintr-o 
staţiune de odihnă!) peste fotografia din 1887, care 
arată o figură prematur îmbătrânită de boală, în urma 
tratamentului ambulatoriu. 

Tot astfel, având în faţă masca mortuară a lui Mihai 
Eminescu, luată imediat după decesul acestuia, medicii 
legişti ar putea reconstitui portretul real al tristului 
bolnav, aşa cum arăta el în luna Iunie 1889, dând 
posibilitate unui eventual diagnostician să interpreteze 
într-un mod obiectiv maladiile celebrului personaj. 

Totuşi, presupunând că asemenea metode, oarecum 
subiective, sunt imposibil de realizat, preferăm o cale 
de cercetare obiectivă, bazată pe date incontestabile. 

Ca urmare, vom analiza următoarele repere: câte zile 
de spitalizare a avut pacientul în perioada Iunie 1883- 
lunie 1889, cât a costat spitalizarea, câţi doctori l-au 
tratat şi cine au fost aceştia (ce naţionalitate, ce 
pregătire au avut ei), care au fost spitalele, sanatoriile şi 
staţiunile balneo-climaterice unde a fost internat Mihai 
Eminescu, ce diagnostice i s-au pus, ce tratamente a 
urmat, ce leacuri i-au fost recomandate. 

Pentru perioada ante 1883, vom pune în evidenţă 
antecedentele stării de sănătate ale poetului: ce boli a 
suferit, ce maladii au avut părinţii, fraţii şi surorile, câte 
zile de îngrijiri medicale a avut? 


Date antropometrice, semne particulare. 

La acest capitol sunt consemnate în sursele 
documentare date privind: culoarea tenului, a ochilor, a 
părului, a pieleii, înălţimea, semne particulare sau 
diformităţi fizice. 

în ceea ce-l priveşte pe Mihai Eminescu avem 
următorul portret fizic, potrivit însemnărilor fratelui său. 
Matei: înălţime 1,65 m ("Mihai nu era înalt; ceva mai jos 
de mijlociu"); constituţie robustă ("foarte solid legat", 
"musculatură herculitană"); păr negru, faţa de un brun 
alb; ochii, intermediar între negru şi căprui ("un fel de 
căprui închişi"); nasul drept ("ca al mamei") şi nu aquilin; 
piciorul şi mâinile mici, ca ale mamei sale, "avea 
piatfuss"; mergea cu corpul aplecat în faţă, cu privirea în 
pământ, gânditor; dinţi regulaţi şi de culoare gălbuie; 
pilozitate exagerată ("era foarte păros Mihai, pe pulpele 
şi cele de jos şi cele de sus, credeai că-i omul lui 
Darwin"). 

Antecedente patologice personale. 


Se ştie cu certitudine că Mihai Eminescu a suferit de 
insomnie, otită, hepatită, boli de piele, viroze, gripe, 
probleme stomacale, probabil în primii ani de viaţă a 
avut şi bolile copilăriei. 

într-o scrisoare adresată tatălui său, la data de 18 
Martie 1881, Mihai Eminescu preciza: "Şi eu am avut 
acele friguri de primăvară, atât de obişnuite în ţară la 
noi." 

în termeni populari, pe care îi foloseşte şi poetul, 
bolile de care a suferit se numeau: catar (inflamaţie 
acută sau cronică a mucoasei unui organ), gălbinare 
(icter), aprindere de maţe (gastrită) etc. 

Accidental, poetul a avut o internare în spital pentru 
vindecarea unei fracturi. 

Medicii i-au diagnosticat şi alte afecţiuni, discutabile, 
de altfel; sifilis, alcoolism, boli psihice. 


Antecedente familiale. 

Şerban: Oacheş, ca un ţigan, constituţie debilă, 
statură mai sus de mijlocie, psihic vindicativ; a murit de 
TBC la Berlin, în 1874: 

Şerban Eminovici 


Nicu: Şaten, ochi căprui, statură mai jos de mijlocie, 
liniştit, maladiv; A studiat dreptul, a locuit mult timp cu 
părinţii, fiind foarte bolnav. S-a sinucis în 1884. 

lorgu: păr, mustaţă de culoare negagră, ochi căprui, 
ten deschis, statură înaltă, foarte interiorizat ("când 
râdea se schimba vremea"). Fiind militar, în timpul unor 
manevre desfăşurate la Brandemburg, cade de pe cal, se 
răneşte grav, zace imobilizat la pat doi ani, apoi moare, 
în 1874; 

lorgu Eminovici 

llie: blond, ochi albaştri, înalt, vesel, talentat ( "mare 
talent la desen"). A murit de tifos exantematic, 
molipsindu-se la spitalul militar, de la soldaţii bolnavi; 

Aglae: şatenă, înaltă, ochi căprui; moare atinsă de 
"morbul lui Basedow-Graves" 

Aglae 


Henrietto: şatenă roşcată, ochi căprui, înaltă, se 
îmbolnăveşte grav în copilărie, moare în 1889 de 
pneumonie. 

Matei : înălţime 1,68. Este cel mai longeviv membru al 
familiei Eminovici: moare în 1829, la vârsta de 73 de ani. 

Matei Eminovici 


Alţi fraţi au decedat în copilărie: Ruxandra (n.1845), 
Maria (Marghioala) (n.1848, moare în 1855) şi Vasile 
(moare la un an şi jumătate). 

Raluca Eminovici, se prăpădeşte la 60 de ani, răpusă 
de cancer. 

Din punct de vedere ereditar, unii biografi au ajuns 
la concluzia că, pe linie maternă, s-a transmis copiilor o 
vulnerabilitate în faţa virusului producător de TBC, 
afirmându-se că Raluca, Şerban, lorgu, Aglae şi Henrietta 
ar fi fost atinşi de această boală letală în acele timpuri. 

în anul 1887, Aglae scria Corneliei Emilian, de la Lacul 
Sărat: "Mătuşa noastră s-a retras de la testament, căci şi 
ea este bolnavă de piept, boală ereditară a tuturor din 
familia noastră; ori la ce etate ne apucă, de pept murim 
toţi". 

Raluca Eminovici - mama poetului 


Numărul zilelor de îngrijire medicală. 

A fost bolnav Mihai Eminescu? Sau maladiile sale au 
fost întâmplătoare, de scurtă durată, obişnuite pentru 
un adult cu vârsta cuprinsă între 33 şi 39 de ani? 

Pentru cei care cred că Mihai Eminescu s-a bucurat de 
sănătate deplină, un indicator statistic obiectiv ar putea 
să pară surprinzător de alarmant: numărul zilelor de 
spitalizare. 

în intervalul 01 Ianuarie 1883 - 15 Iunie 1889 Mihai 
Eminescu a fost în îngrijirea doctorilor timp de 1000 de 
zile. 

Aşadar, în perioada menţionată, acesta s-a aflat una 
din două zile sub tratament medical, în convalescenţă ori 
în concediu de refacere, efectuând procedurile 
recomandate de medici. 

Arătăm mai jos numărul aproximativ al zilelor cu 
relevanţă medicală (tratament sub supravegherea 
doctorilor, în unităţi spitaliceşti, aziluri psihiatrice, fie 
ambulator ori în staţiuni de odihnă şi tratament). 

Nu am calculat aici perioada concediului petrecut în 
Oltenia (1878), ori concediul la mare din 1882 şi nici 
zilele petrecute la Repedea, lângă laşi, fiindcă nu sunt 
cunoscute decât cu aproximaţie. 

-Spitalul Brâncovenesc (10-24 Ianuarie 1883): 14 zile 
-Institutul dr. Şuţu (28 Iunie - 2o Octombrie 1883): 
114 zile; 

- Institutul dr. Leidesdorf (22 Oct.1883 - 26 Feb.1884): 
127 zile; 

-Călătorie de refacere în Italia (27 Februarie-26 Martie 

1884) : 28 zile; 

-Spitalul Sf. Spiridon laşi (14 Noiembrie 1884 - 01 
Ianuarie 1885): 47 zile 

-Staţiunea Balta Liman (Iulie, August Septembrie 

1885) : 90 zile 

- Bolniţa M-rii Neamţ (6 Nov. 1886-10 Aprilie 1887): 
155 zile 

- Spitalul Sf. Spiridon Botoşani (24 Mai 1887 -14 Iunie 
1887): 21 de zile 

-Hali Bad (15 Iulie 1887-1 Sept. 1887): 46 zile 

- Tratament ambulator Botoşani (1 Sept. 1887 - 13 
Apr.1888): 225 zile 

-Institutul dr. Şuţu (3 Febr.-16 Iunie 1889): 133 zile 
Total: aproximativ 1000 zile. 

în conformitate cu legislaţia de astăzi, poetul ar fi 
avut toate motivele să solicite pensionarea pe criterii 
medicale! 

Desigur, câteva dintre aceste internări nu pot fi puse 
în legătură cu starea psihică (cum ar fi perioadele 
petrecute la Spitalul Brâncovenesc, la începutul anului 
1883 sau la Spitalul Sf. Spiridon din laşi), dar celelalte 
sunt în mod direct legate de afecţiuni psihice sau 
asociate acestora. 

Costul tratamentului lui Mihai Eminescu 

Costul tratamentului de spitalizare a fost cu 
certitudine împovărător şi, dacă ar fi fost lăsat exclusiv 
pe spezele proprii, Mihai Eminescu nu ar fi putut să îl 
achite. 

Aici includem îngrijirea propriu-zisă, medicamentele, 
deplasarea şi celelalte costuri legate de însoţire, îngrijire 
în sistem ambulator etc. 

Un sejur la mare - vreme rece, preţuri scumpe 

în Iunie 1882, concediul de aproximativ 10 zile, 
petrecut de Mihai Eminescu la Constanţa, pe malul 
mării, a fost suportat integral din cei 600 de lei 
împrumutaţi de la Costinescu (200 de lei daţi pe loc), de 
restituit în 6 luni. 

Poetul ar fi putut să se cazeze la Hotel Carol, însă a 
preferat o mansardă la Hotel D 1 Angleterre, aflat în 
apropierea Casei cu Lei şi a Bazilicii Sf. Anton. 

Pe lângă banii de transport, cazare, băi, acesta urma 
să cumpere şi leacuri pe bază de fier, de la spiţer, în 
formă lichidă sau pilule, precum şi să poarte "colţuni" 
(ciorapi, n.n.) de cauciuc, pe care i-a şi cumpărat, deşi i 
se păreau scumpi (24 de lei), comparativ cu bandajele 
obişnuite. 

Medicul îi recomandase băi alcaline sau sărate, 
pacientul având de suportat următoarele preţuri ale 
serviciilor, identice cu cele practicate în epocă la Băile de 
la "Balta-Albă"\ camera cu două paturi, 60-100 lei pe 
lună; mâncarea la restaurant, meniu a la carte sau cu 
abonament de 100 de lei pe lună, constând din supă şi 
cinci feluri de bucate pe zi; o baie de nămol mineral 
caldă 2,5 lei; o baie de apă minerală caldă 1,5 lei; o baie 
rece cu duş 0,5 lei. 

Aproximativ celeaşi preţuri se practicau şi la 
Constanţa, la care trebuie să adăugăm şi transportul pe 
ruta Bucureşti-Giurgiu-Cernavodă-Constanţa (cu trenul şi 
cu vaporul). 

Precaritatea unui loc de muncă stabil, nivelul redus al 
resurselor băneşti proprii, ca şi inexistente în vara anului 
1883, apoi doar formale (1884-1886) nu i-arfi permis lui 
Mihai Eminescu să beneficieze din banii proprii de 
consultul unor doctori străini, la Oberdobling, Hali Bad şi 
Balta Liman. 

1883 - Institutul dr. Şuţu, "maison de sânte" sau 
stabiliment de boli nervoase? 


Prima internare, la "Institutul dr. Şuţu", instituţie 
particulară, s-a făcut pe spezele avocatului T. Maiorescu: 
"....am luat asupra mea nota de plată pentru Mihai 
Eminescu , 300 de lei pe lună". 

într-un prospect publicitar din epocă aflăm că 
internarea la acest institut costă între 250-400 pe lună 
(tratament, doctorii, cazare, servicii de curăţenie). 

Aceasta înseamnă că, în vara anului 1883, lui 
Eminescu i s-a oferit o rezervă de categorie medie, ca 
preţ. Aşadar, pentru cazarea poetului la acest institut 
particular din Bucureşti, avocatul T. Maiorescu a plătit 
1200 lei (4 luni x 300 lei). 

Era mult, era puţin? Probabil că, pentru tatăl 
poetului, înglobat în datorii, în pragul falimentului, cu 
obligaţii dotale neonorate, era o sumă imposibil de 
achitat. De aceea, sosind în luna August în capitală, el 
declară că lasă asupra lui Maiorescu "toată îngrijirea 
materială şi morală” a fiului său. 

Pentru Maiorescu era, desigur, o bagatelă, ţinând 
cont de clienţii bogaţi, procesele răsunătoare şi sumele 
impresionante de care dispunea: la 19 August 1883, T. 
Maiorescu, împreună cu Theodor G. Rosetti, îşi arată 
disponibilitatea de a împrumuta pe termen de 5 ani 
Biserica Sf. Nicolae din Braşov, cu "modica" sumă de 
165 000 lei. 

în Grinzing, la Oberdobling (1883-1884) 


Trimiterea lui Mihai Eminescu la Viena, în 1883, s-a 
făcut prin sprijinul samaritean al membrilor Junimii. 
îngrijoraţi şi disperaţi că starea sănătăţii lui Mihai 
Eminescu nu dădea semne de îndreptare, prietenii 
poetului decid să îl trimită la tratament în capitala 
Imperiului Chesaro - Crăiesc. 

în aceste condiţii, profesorul ieşean P. Missir a primit 
din partea lui T. Maiorescu misiunea de a strânge din 
mila publică banii necesari tratamentului, estimat la 500 
de franci pe lună. 

Drept urmare, la începutul lunii Septembrie, P. Missir 
întocmeşte un plan de subvenţionare a întreţinerii lui 
Mihai Eminescu într-o casă de sănătate, la Viena, prin 
contribuţiile membrilor "Junimii" ieşene. 

Din comitetul de sprijin făceau parte T. Maiorescu, 
Th. Rosetti, C. Simţion, I. Slavici, Th. Nica, Al. Chibici - 
Revneanu. 

Aceste subscripţii aveau să acopere o perioadă de 12 
luni, ele încetând în Septembrie 1884. 

Pentru a acoperi costurtile, "Junimiştii" decid să 
organizeze cel puţin trei conferinţe cu plată, de unde să 
se strângă banii necesari. 

în Septembrie 1883 abia se strânseseră pe lista de 
subscripţie amintită suma de 217,68 lei, iar până la 
finalul celor 12 luni, banii adunaţi totalizau 2432 lei. 

în urma chetei, T. Maiorescu se arată sceptic: suma 
obţinută la un moment dat, (1.140 franci) 41 , părea 
insuficientă, mai ales că socoteala preliminară îi 
demonstra că sunt necesari 2 000 fr. pentru internarea 
"amicului său literar" într-o clinică din străinătate. 


41 Titu Maiorescu către Emilia Humpel, "Dragă Emilie, Pentru Mihai 
Eminescu se găsesc momentan în păstrarea mea 1140 franci. 
(Regina a dat 500, încă înainte de a-i fi vorbit, deoarece este în 
Sinaia). Se va mai ţine aici o conferinţă, cu intrare în folosul lui. Cred 
că cel mai potrivit să vorbească ar fi Alecsandri. De îndată ce s-o 
înapoia din Sinaia, voi stărui pe lângă dânsul. Când voi avea 2000 
franci, ne vom putea gândi la transportarea lui la Viena. 
Deocamdată şi aşa nu-i prea târziu, deoarece el este încă 
neschimbat, în starea aşa numitei „manii delirante". Cum va începe 
să se liniştească, va fi posibilă transportarea... Al tău frate bun ." 

Trebuie spus că trimiterea lui Mihai Eminescu la 
Oberdobling s-a efectuat din alte resurse, şi anume din 
vânzarea de bilete de intrare (2 lei bucata) pentru 
conferinţa publică din 14 Octombrie 1883, susţinută de 
V. Alecsandri la Ateneu, unde bardul de la Mirceşti a citit 
"Fântâna Blanduziei", precum şi din donaţia Reginei 
Carmen Sylva, contribuţia personală a lui Titu Maiorescu, 
Emilia Humpel, etc. 

Demersul pentru internarea în secţia psihiatrică a dr. 
Schlăger, "Directorul Casei de Nebuni a Statului" a eşuat, 
nefiind locuri pentru străini, decât unul singur, la clasa a 
ll-a, "secţia violenţilor", iar mai devreme de două luni nu 
sunt speranţe să se elibereze vre-un loc pentru 
internare. 

în Clinica dr. Schlâger, pentru străini costurile lunare 
ale internării erau următoarele: 5 fl. la CI. I; 2,40 fl. la CI. 
II (3 sau 5 persoane într-o cameră); 10 fl. cheltuieli 
extraordinare (tutun, cafea etc). 

Spre deosebire de spitalul aflat în subordinea 
statului, în Clinica privată a Dr. Leidesdorf, din 
Oberdobling, preţurile erau mult mai scumpe. 

Cu toate că dr. Popazu îl consideră pe dr. 
Leidesdorf ca fiind mai slab cotat din punct de vedere 
profesional, "fiind puţin conştiincios - aşa se zice", însă 
clinica sa având "odăi libere", cere avizul lui Maiorescu 
pentru internarea lui Mihai Eminescu la Oberdobling, în 
final convenindu-se asupra costului de 150 fl. pe lună. 
Observăm că bugetul necesar internării poetului la Viena 
era suficient pentru mai mult de un an de tratament. 

Un voiaj de plăcere în Italia 


Pentru călătoria lui Mihai Eminescu în Italia, Chibici 
Revneanu a avut cu sine suma de 2400 de franci, din 
care nu va cheltui decât o parte, restul fiind înmânaţi lui 
Mihai Eminescu. 

La Veneţia şi în celelalte oraşe italiene vizitate, cei 
doi călători români aleg să se cazeze în locuri ieftine, în 
hanuri sau hoteluri de mâna a doua. 

Unde mai pui că la cheltuieli s-au adăugat şi cele 
efectuate la Viena, pentru cumpărarea unei garderobe 
corespunzătoare, pentru bietul Mihai Eminescu. 

Din nou la laşi - pe spezele "Junimii" 

Mai mult obosit decât refăcut după călătoria 
efectuată împreună cu Chibici-Revneanu în Italia, 
Eminescu realizează că Bucureştiul nu mai are ce să-i 
ofere. 

Pleacă la laşi unde, timp de 5 luni, continuă să se 
odihnească, profitând de generozitatea membrilor 
"Junimii”. 

Titu Maiorescu scrie surorii sale: "Potrivit îndemnului 
meu, Socec trimite azi lui Missir peste 600 de franci 
pentru casa de întreţinere a lui Eminescu. Banii sunt din 
vânzarea poeziilor. Pentru 8 Mai până la 8 Iunie aţi şi 
primit banii; cu aceşti 600 e asigurată întreţinerea până 
la 8 August. între timp merg contribuţiile înainte. Ajung 
280 de franci pe lună? Nici vorbă că e lesne de mărit 
suma , dacă găsiţi aceasta nimerit." 

Poetul nu aşteaptă mila nimănui: fiind încă în 
convalescenţă, el îşi caută singur un serviciu onorabil, 
predând statistica şi geografia la Şcoala Comercială din 
laşi, primind un salariu de 252 lei pe lună. 

La Spitalul "Sf. Spiridon" din laşi - cu piciorul în ghips. 

Un alt moment în care poetul ajunge pe patul de 
spital este cel de la sfârşitul anului 1884. Fiind internat 
în Spitalul "Sf. Spiridon" din laşi, în urma unei fracturi, 
cheltuielile de spitalizare ale pacientului Mihai Eminescu 
sunt suportate de epitropia aşezământului, care se 
" îngrijea de hrana, chiverniseala, căutarea şi odihna 
săracilor şi a mulţi bolnavi şi neputincioşi,,, potrivit 
hrisovului fondatorilor. 

Aici lucrau însă şi unii dintre cunoscuţii săi, cum ar fi 
dr. Bottez, o perioadă chiar epitrop al "Spiridoniei”, cel 
care va face parte din consiliul medical de la laşi (1887). 
La spital lucra de fapt tânără familie de doctori 
Gavrilescu, soţul primind o carte de poezii, cu dedicaţie, 
din partea autorului. Poetul se bucură în acest spital de o 
îngrijire excepţională, fiind un nume cunoscut în laşi. 

Din nou pe malul Mării Negre - dar nu la Constanţa 

Tot cu ajutorul prietenilor săi (studenţi, intelectuali, 
profesori, medici) Mihai Eminescu efectuează în August 
1885 un tratament pe litoralul Mării Neagre, de data 
aceasta nu la Constanţa, unde mai fusese în anul 1882, 
dar nu existau posibilităţi de tratament adecvate, ci la 
Balta Liman. Doctorii îi recomandaseră tratamente cu 

nămol, ceea ce înseamnă că afecţiunea dermatologică 
recidivase. 

Din scrisorile trimise lui V.Burlă şi Novleanu aflăm că 
pacientul aştepta "impacient" banii trimişi din ţară, cu 
care urma să achite cazarea, serviciile medicale şi 
transportul. ("îmi trebuiesc 100 de ruble cel puţin, dacă 
ar fi mai multe nu vor strica nimic"). 

într-o altă scrisoare poetul dezvăluie că suta de ruble 
i-a remis-o doctorului, "cu ce-i mai eram dator", Mihai 
Eminescu rămânând fără nici o leţcaie. 

De aceea, solicită încă o sută de franci, schimbaţi în 
lei sau în ruble, în lipsa cărora nu se poate urni din loc. 

Locuieşte la un hotel de mâna a treia ("Hotel 
Strassbourg"), însă neavând bani, nu poate bea nici 
măcar o cafea. 

De aceea, reîntoarcerea în patrie s-a făcut în două 
etape: Balta Liman şi, apoi, Odesa. Mihai Eminescu 
afirmă că pentru două zile de cazare la Odesa, sunt 
necesari 60 de lei, cam tot atâta şi pentru biletul de tren 
spre ţară. 

La Ospiciul de la M-rea Neamţ, pe banii statului 

Cât priveşte tratamentul efectuat în ospiciul de 
la M-rea Neamţ, acesta s-a desfăşurat iarăşi pe 
cheltuiala epitropiei aşezământului Sf. Spiridon, în 
subordinea căruia se afla acel azil. 

Un tratament rudimentar şi, pe alocuri barbar, din 
aceste motive nici foarte scump! 

Din păcate, aici Mihai Eminescu este lipsit total de 
resurse băneşti, neavând nici bani de bilet, pentru a 
reveni la Botoşani, nici haine groase de drum, nici 
geamantan de călătorie. Ca urmare, abia la 9 Aprilie 
1887 va reveni la Botoşani. 


1887-1888 în tratament, la Botoşani 

Aflat într-o stare critică, poetul are nevoie de îngrijire 
serioasă. Miron Pompiliu îl conduce la spitalul "Sf. 
Spiridon" din Botoşani, unde nu rămâne decât 3 zile, 
refuzând total hrana, medicii intrând în panică, de teamă 
ca pacientul să nu moară de inaniţie. Ca urmare, este 
externat, revenind la domiciliul surorii sale, Henrietta. 

Tratamentul ambulator la Botoşani a fost extrem de 
costisitor. Henrietta explică binefăcătoarei sale. Cornelia 
S. Emilian, cât a costat tratamentul: într-o scrisoare 
datată 3/15 mai 1887, aceasta dezvăluie că a tocmit un 
bărbat cu 50 de franci pe lună, o femeie 20 - spălat şi 
mâncare, iar în ceea ce priveşte vizita doctorilor, de 
două ori pe zi, aceştia au cerut numai plata birjei. Ca 
urmare, banii primiţi (100 de la familia Emilian şi 200 de 
la doamna Humpel) îi ajung deocamdată. în luna mai, 
Mihai Eminescu a primit de asemenea suma de 100 de 
lei de la Morţun. în total: 400 franci. Dacă s-ar fi bizuit 
doar pe o pensie de 200 franci, cu siguranţă că 
tratamentul era imposibil. 

La data de 19/31 mai 1887, aceeaşi grijulie soră 
explică faptul că pentru o cură completă la Locul Sărat, 

în care ea să îi fie însoţitoare lui Mihai Eminescu, ar fi 
necesari 1000 de franci. 

La 1/12 Iunie 1887 Henrietta declară că a angajat doi 
bărbaţi, cu 50 de franci pe lună, care să aibă grijă de tot 
ce are nevoie suferindul său fratele. 

într-o epistolă scrisă la 18/30 Iunie 1887, sora 
poetului crede că a dat banii în zadar pe medicamente, 
că numai fricţiunile cu mercur l-au făcut bine. în această 
scrisoare Henrietta afirmă că, urmând acea cură 
recomandată de dr. Iszac, Mihai se va face bine, însă 
"costă foarte scump". Ceea ce costă iarăşi mult sunt 
"compresele calde la osul spinării şi mai jos". De 
asemenea, doctorul cere căldură în casă, zi şi noapte, 22 
de grade! 

La data de 23 lunie/5 Iulie 1887, Henrietta face din 
nou socoteala tratamentului: purgativul costă 6,40 franci 
pe zi; poţiunea Ţitman face 8,5 franci pe zi; 4 franci 
fricţiunea; 1,5 fr. pucioasa în baie; servitorul 50 fr. pe 
lună; Totalul este impresionant: circa 650 franci pe lună, 
nepunând la socoteală onorariul dr. Iszac, doar birja I 

Deoarece maladia lui Mihai Eminescu a dat semne 
de ameliorare, sora sa a putut să renunţe la femeia care 
îi spăla rufele în fiecare zi. 

Henrietta crede că trimiterea fratelui său la Viena va 
costa dublu, însă ea este convinsă că tratamentul va fi de 
prisos, fiindcă îngrijirea bolii acestuia se poate face 
oriunde, cei atinşi de morb beneficiind de aceeaşi 
îngrijire medicală. 


88 



O săptămână mai târziu, ea solicită încă 500 de franci 
astfel încât Mihai să nu ducă nici o grijă în pivinţa 
tratamentului. 

în urma consultului colectivului de doctori de la laşi, 
s-a decis trimiterea lui Mihai Eminescu la Hali Bad. 
Pentru aceasta, în vara anului 1887, urmare iniţiativei 
Corneliei S. Emilian, cu sprijinul elevilor şi tinerilor ieşeni, 
erau disponibili 2367,35 bani. 

în Septembrie 1887, Henrietta semnează un decont 
de 111 franci, plus alţi 50 primiţi de la familia Emilian. 

Tot în luna Septembrie, sunt primiţi prin mandat 
poştal 150 franci de la comitetul de sprijin din laşi. 

La sfârşitul lunii ea scrie: "M-a luat groaza gândindu- 
mă că într-un timp aşa de scurt s-a cheltuit o sumă 
enormă". 

La aceste cheltuieli, trebuie adăugată şi chiria de 295 
franci, ce trebuie plătită pentru două camere, deoarece 
proprietarul a vândut vechea locuinţă. în această 
situaţie, speră ca anul viitor va putea să plătească ea 
însăşi chiria căsuţei din ograda bisericii, dacă Mihai 
Eminescu va primi pensia promisă. 

La data de 18/30 Octombrie, aflăm din scrisorile 
Henriettei că Mihai Eminescu a finalizat seria celor 50 de 
fricţiuni cu mercur, în schimb băile cu pucioasă, de câte 
trei ori pe zi, vor fi făcute în continuare. 

Din nefericire, intervin alte cheltuieli: "3 oca de lapte 
pe zi, în loc de apă", un kilogram de fructe pe zi, 
consumate însă la ora 6 dimineaţa, şi o baie cu pucioasă, 
o dată pe săptămână. De aceea, Henrietta cere din nou 
ajutor din partea comitetului de la laşi. 

Cât priveşte posibilitatea unei pensii pentru poet, 
parlamentarii au spus că aceasta nu va fi posibilă decât 
în luna Aprilie 1888, iar oraşul Botoşani nu îi poate oferi 
decât 100 de lei pe lună, drept ajutor. 

Chiar şi suma de 15 franci pentru ultima fotografie a 
Mihai Eminescu, realizată la Botoşani, este înregistrată 
de Emilia ca o povară. 

Mai mult, Moţoc, Alexandrescu şi C. Miile nu au 
trimis nici un ban. Henrietta susţine în câteva scrisori că 
de la data revenirii de la Hali Bod, singura sursă de 
subzistenţă a lui Mihai Eminescu au fost banii primiţi de 
la familia Emilian şi de la Comitetul de la laşi, cu excepţia 
a 2o de franci, dăruiţi de un domn din Calafat, şi 10 
florini din partea unui preot din Cernăuţi, bani aduşi de 
Scipione Bădescu. 

începând cu data de 20 Noiembrie 1887, Mihai 
Eminescu începe o nouă cură: "hapuri de fier", de trei ori 
pe zi; băi fără pucioasă, o dată pe săptămână; plimbări, 
câte două ore pe zi, când nu plouă; mâncare bună, vin 
vechi o litră şi, ori de câte ori poate, lapte crud. 

Henrietta dezvăluie că trăieşte doar din dobânda 
bancară primită de la cei 5000 de franci din zestrea ce i 
se cuvenea, fiindcă de la ceilalţi 3400 franci ce urma a-i 
primi, nu mai avea nici o speranţă. 

La acest necaz mai sunt şi escrocheriile făcute pe 
seama celor doi amărâţi-frate şi soră: Hasnaş, primarul 
din Botoşani, cumnat cu generalul Pillat, a "smântânit" 
suma de 200 de franci, dezvăluie cu obidă Henrietta. 

în Ianuarie 1888, Mihai Eminescu mai primeşte în 
mână 246 de franci, din suma obţinută în urma unui 

spectacol teatral, alţi 400 de franci au fost depuşi la 
bancă, pe numele lui, din care timp de patru luni, până 
se va vota pensia, urma să i se remită câte o sută de lei. 

La data de 14/26 Ianuarie 1888, sora poetului a 
precizat că, până la acea dată, lui Mihai Eminescu i s-au 
administrat 540 de "hapuri", mai având de luat, până la 
1 Aprilie 1888, încă 660 de pilule, în total 1200, de 
neapărată trebuinţă. 

La care se adaugă, lapte cât poate bea şi o baie pe 
săptămână. 

Două zile mai târziu, în 16 Ianuarie 1888, au sosit pe 
adresa lui Mihai Eminescu, la Botoşani, încă 400 de 
franci, de la un concert dat în folosul său, sora sa 
opinând că nu ar fi trebuit să i se dea atâţia bani pe 
mâna pacientului. 


Bucureşti 1889 - începe sfârşitul! 

Exact la o zi după ce Mihai Eminescu era săltat 
pentru a fi dus cu duba la azil, ziarul "România Liberă" 
din data de 4/16 Februarie 1889 anunţa scurt: "S-a 
sancţionat legea care acordă domnului Mihail Mihai 
Eminescu o pensiune viageră de 250 de lei pe lună, care 
se va respunde din Casa statului" (op. cit. p. 1). Prea 
târziu însă pentru poet. 

Cu o zi înainte, adică la 3 Februarie 1889 "Mihai 
Eminescu fu adus prin ordinul Poliţiei Capitalei la 
Institutul " Caritatea" unde fu supus supravegherii şi 
tratamentului medical; motivele care au occazionat 
izolarea sa, au fost de un ordin cu totul moral." 


91 



Prin urmare, de data aceasta, internarea nu a mai 
făcut-o T. Maiorescu, plata pentru întreţinerea şi 
tratamentul în ospiciu revenind autorităţilor. 

Cu alte cuvinte, nu se adevereşte ştirea falsă că Mihai 
Eminescu a fost "externat" de la Ospiciul Mărcuţa- 
Pantelimon, deoarece nimeni nu plătea taxele de cazare 
şi tratament. 

Ca o tristă coincidenţă, E. Gruber, soţul Virginiei Micle 
(fiica Veronicăi Micle) va muri la 24 Martie 1896, în 
azilul de la Mărcuţa, la numai 35 de ani. 


Corpul medical 

Lista impresionantă a doctorilor care l-au tratat pe 
Mihai Eminescu, dând naştere unui şir de nedumeriri, 
este o dovadă a neputinţei ştiinţei medicale de a 
identifica maladia de care suferea poetul. De ce atâţia 
specialişti şi-au dat cu presupusul? De ce atâtea 
diagnostice derutante, bazate pe interpretarea aceloraşi 
simptome? 

Pe cine să asculţi? Cine erau, de fapt, cei care l-au 
tratat pe Mihai Eminescu? Puteau greşi fatalmente 
diagnosticul? 

Credem că nu exagerăm dacă afirmăm că, în zilele 
noastre, puţine persoane ar putea să se bucure de un 
evantai atât de divers de consulturi efectuate de mari 
specialişti, sau de un colectiv pluridisciplinar, să 
beneficieze de o atenţie profesională atât de largă din 
partea cadrelor medicale, de un atât de divers şi 
competent corp de profesori eminenţi în domeniul 

sănătăţii, care să-şi aplece atenţia asupra evoluţiei 
maladiei unui pacient, aşa cum s-a întâmplat cu Mihai 
Eminescu. 

Vom selecta din rândul acelora care au o autoritate 
incontestabilă, un număr de specialişti care, analizând 
cazul Luceafărului, fie ca martori ai dramei poetului, fie 
ca analişti imparţiali, după moartea acestuia, şi-au spus 
cuvântul în dosarului medical al bietului pacient. 

Aşadar, Mihai Eminescu a fost consultat de doctori de 
prim rang (profesori universitari, şefi de clinici, membri 
au unor academii, din ţară sau străinătate). 

Aceşti erau fie români, fie străini, având cele mai 
diverse specializări: internişti, chirurgi, psihiatri, 
neurologi, dermatologi, fizioterapeuţi. Unii erau activau 
în spitale militare, alţii erau civili. 

Peste 40 de nume de doctori, de toate vârstele, 
specializările, de naţionalităţi diferite (austrieci, germani, 
polonezi etc), activând în clinici din ţară sau străinătate, 
în spitale ale statului sau clinici particulare, retribuiţi din 
resurse private sau din bani publici, ori chiar benevol, 
l-au consultat pe Mihai Eminescu, i-au investigat starea 
de sănătate, capacităţile mintale, fie ca doctori curanţi, 
fie ca medici criminalişti, în dosare de internare forţată 
sau de interdicţie, de exemplu. 

Aşa cum se ştie, unii i-au fost chiar amici (din vremea 
copilăriei, din tinereţea studenţească), alţii îi erau 
prieteni de familie, activau la "Junimea" sau îl 
cunoscuseră la Cernăuţi, Viena, Botoşani, Bucureşti sau 
laşi. 

Câţiva doctori ai vremii au lăsat însemnări despre 
maladiile poetului. 

Dr. Gh. Alexianu (Alecsianu) efectuează, împreună 
cu dr. Şuţu, necropsia creierului lui Mihai Eminescu, la 
Spitalul Brâncovenesc. Dr. Gh. Alexianu este considerat 
întemeietorul medicinii legale în Bucureşti. 

Dr. Balomir, pe la 1886 funcţionând ca doctor de 
permanenţă la Ospiciul Mănăstirea Neamţului, declară 
avocatului Bojeicu (coleg de şcoală cu Mihai Eminescu) 
că starea de sănătate a pacientului este perfectă şi poate 
părăsi în orice zi sanatoriul. 

Din nefericire, el nu a lăsat sau mai bine zis nu s-au 
găsit însemnări scrise despre situaţia pacientului Mihai 
Eminescu, în perioada sanatorizării acestea fiind 
furnizate mai degrabă de personalul de îngrijire. Din 
păcate, George Călinescu denaturează voit specificul 
uneia dintre metodele de tratament practicate în epocă, 
şi anume băile reci, pe care le consideră ca fiind un 
supliciu pentru bolnavii apucaţi de furii violente, şi nu o 
metodă de potolire a ieşirilor nervoase. 

Dr. G. Bogdan (1859-1930), doctor ieşean, cu 
studii la Paris şi Viena, devenit ulterior profesor 
universitar la Facultatea de Medicină din Iaşi. Pune 
bazele medicinii legale, publicând 4 cărţi, dintr-un tratat 
în 7 volume, pe care şi l-a propus. 

Dr. Dimitrie Boghean a fost în tinereţe profesor de 
limba română, membru al Junimii, absolvent al Facultăţii 
Regale Friederich Wilhelm din Berlin, doctor în 
neurologie, cu teză de doctorat în acest profil susţinută 

la 12 August 1880, are misiunea expresă din partea 
Junimii de a ţine legătura cu doctorii vienezi Obersteiner 
şi Leidesdorfer. 

în 1883, D. Boghean, doctor tânăr, cel care l-a vizitat 
pe Mihai Eminescu la Oberdobling, trimiţându-i o 
scrisoare lui Petre Th. Missir ( BCU laşi. Fond P.Th. Missir, 
Dosar 108), descriind starea de sănătate a acestuia, 
locuia în Innere Stadt, pe Weihburggasse 26. 

El a reuşit să îl convingă pe T. Maiorescu asupra 
necesităţii ca Mihai Eminescu să călătorească în însorita 
Italie. 

L-a însoţit, de asemenea, în cea de-a doua prezenţă a 
poetului în Austria, la Hali Bad. Este un apreciat 
inventator de aparatură medicală, unul dintre 
ingenioasele sale dispozitive fiind folosite timp de 
decenii în clinicile de pneumologie şi cardiologie din 
Austria. 

De la el aflăm opinia lui Obersteiner, care nu crede în 
PGP (paralizie generală progresivă). Retractând opinia 
transmisă iniţial lui T. Maiorescu în privinţa sifilisului, D. 
Boghan va fi un adversar al tratamentului mercurial 
practicat de doctorul Iszac. 

Dr. Constantin Bottez (1854-1909), doctor în 
capitala Moldovei, profesor universitar chirurg, 
specialitatea patologie chirurgicală, unul din fondatorii 
Şcolii de Chirurgie de la laşi. A absolvit Facultatea de 
Medicină, la Paris, fiind discipol al reputaţilor chirurgi 
Gosselin, Verneuil şi Trellat. Obţine doctoratul, în 1882, 
cu teza,, Tumorile regiunii temporale". 

în acelaşi an, devine medic secundar la spitalul „Sf. 
Treime", apoi ajunge profesor de chirurgie, la Facultatea 
de Medicină, alături de L. Russ-Senior şi de L. Scully. 
Contemporanii îl descriu ca fiind o fire echilibrată, 
apropiat de pacienţi. A studiat anevrismele arteriale 
temporale, traumatismele şi malformaţiile cranio- 
faciale. A fost epitrop la „Sf. Spiridon". 



Dr. Constantin Bottez 


A făcut parte din completul de doctori ieşeni care 
dau verdictul trimiterii poetului în staţiunea Hali Bad din 
Austria în vederea unui tratament antiluetic. 

Dr. Alexandru (Sterie) Ciurcu (1847-1917), figură de 
frunte a coloniei române din Viena, cu un aport esenţial 
la viaţa spirituală şi religioasă a comunităţii româneşti 
din Austria. A fost colegul lui Mihai Eminescu cât acesta 
era student la Viena, luând parte activă la înfiinţarea 
"României June" , precum şi în activitatea comitetului de 
organizare a serbărilor de la Putna. 

El l-a ajutat pe Mihai Eminescu în câteva situaţii în 
care starea sa de sănătate a dat semne de oboseală sau 
când acesta a avut nevoie de asistenţă, prezentându-l 
unor medici ai timpului şi îngrijindu-l efectiv. 

Istoriografia menţioneazxă trei episoade de 
îmbolnăvire a lui Mihai Eminescu, în care acesta i-a oferit 
asistenţă de profil: când a avut gălbinarie (hepatită 
epidemică), aprindere de maţe (enterocolită acută ) şi 
paralizie a membrului superior (probabil o artrită 
banală). 

Fiind arestat în Primul Război Mondial ca agent al 
iredentismului românesc, bătrânul doctor moare în 
închisoare. 

în Februarie 1889, dr. Sterie N. Ciurcu locuia în 
sectorul VIII al Vienei, în str. Alserstrasse nr. 49, un 
anunţ din "România Liberă" (4/16 Februarie 1889, p.3) 
glăsuia astfel: "Dr. Sterie N. Ciurcu Cabinet de consultaţie 
pentru celebrităţile medicale din Viena, instituit în 
special pentru pacienţii români". 

Dr. Dimitrie Doca, doctor gălăţean, a fost la gara din 
Viena, la sosirea lui Mihai Eminescu pentru tratament, în 
toamna anului 1883. în 1879 participă la manifestările 
coloniei române din Viena. Scrie lui Titu Maioresci, 

arătând intenţia de a organiza un bal de caritate, banii 
obţinuţi urmând să fie donaţi pentru îngrijirea lui 
Eminescu, o parte, iar cealaltă pentru Spitalul CFR din 
urbea natală. Galaţi. 

Dr. Grigore Focşa, neurolog, doctorand la laşi, 
însoţeşte pe Mihai Eminescu la Hali Bad, trimiţând 
scrisori Henriettei, care nu s-au păstrat însă. Nu există 
însemnări cu observaţii pe marginea cazului Mihai 
Eminescu. 

Dr. T. Filipescu, medic primar al oraşului laşi, este 
component al comisiei de consult, formată din 6 
specialişti, întrunită în 14 Iulie 1887 la laşi, hotărând 
trimiterea poetului în staţiunea Hali Bad. 

Dr. Gavrilescu, începând cu Noiembrie 1884 l-a 
îngrijit cu mare grijă pe Mihai Eminescu, care suferise o 
fractură. Era doctorand în medicină la Spitalul "Sf 
Spiridon" din laşi. Acestuia i-a oferit Mihai Eminescu 
cartea sa de poezii, cu dedicaţia: "Alintătorului suferinţei 
mele trupeşti şi mângâietorului meu sufletesc, bunului 
doctor Gavrilescu recunoştinţă neţărmurită". 

Dr. Arpad Hajnal, doctor şi farmacist din Botoşani, 
proprietarul farmaciei "Spiţeria Roşie", bun prieten cu 
dr. Francisc Iszac, va propunere ca poetul să fie trimis în 
Institutul Breslauer, situat atunci lângă Viena. A susţinut 
substratul luetic al bolii lui Mihai Eminescu aşa încât la 
26 mai 1887, împreună cu doctorul Arthur Hynek, va 
întocmi un raport recomandând trimiterea lui Mihai 
Eminescu în Austria. 

Dr. I. Hosanu în 1869 fiind student, i-a facilitat lui 
Slavici întâlnirea cu Mihai Eminescu, devenind mai târziu 
naş al copiilor scriitorului ardelean. 

Acest personaj (cunoscut în literatura istoriografică 
şi sub numele de I. Hozan) va deveni peste ani un 
renumit doctor balneolog, de reputaţie internaţională, 
şeful staţiunii de tratament balnear Grăfenberg, fiind un 
apropiat al regelui Carol I. 

El a transmis urmaşilor săi informaţia că, fiind 
prieten cu Mihai Eminescu, încă din vremea studenţiei, 
ar fi dat o mână de ajutor la internarea acestuia la 
Oberdobling, în anul 1883. 

Se pare că el a primit rugămintea lui I. Slavici sau a lui 
T. Maiorescu să mijlocească această internare. Dar 
documente relevante nu există. 

0 altă legendă, transmisă din generaţie în generaţie în 
familia dr. Hozan (Hosanu), atestă faptul că, iarna, atunci 
când nu avea bani, Mihai Eminescu îşi amaneta 
paltonul. 42 

I. Slavici a făcut cunoştinţă cu Mihai Eminescu, prin 
intermediul lui Hosanu: "Deşi trecuseră vreo două luni de 
când mă aflam la Viena, singurul român de acolo pe 
care-l ştiam era loan Hosanu, care studia medicina. El 
venea câteodată să mă ia cu dânsul, la masă. Prin el am 
făcut cunoştinţă cu Mihai Eminescu şi cu loniţă Bumbac, 
care scria şi el versuri, şi am luat masa împreună". 
Animator al vieţii coloniei române de la Viena şi al 
"României June", acesta era nelipsit de la întâlnirile 
tradiţionale, remarcându-se prin vocea sa frumoasă. 

42 D. Kamabatt, "O figură puţin cunoscută în prietenia Eminescu - 
Slavici: Dr. Ion Hozanu",\r\ „Curentul—, Bucureşti, 1936, nr. 3008, 

18 Iunie, p. 1-2. 

Dr. Arhur Hynek, medic practicant la Botoşani, coleg 
da clasă cu fraţii Mihai Eminescu, prieten de familie cu 
neamul Eminovicilor. A susţinut etiologia de natură 
luetică a maladiei poetului. împreună cu dr Hajnal 
propune sanatorizarea la "Institutul dr. Breslauer". 



Dr. Francisc Iszac 


Dr. Francisc Iszac (1827-1907), doctor dermatolog, 
de origine poloneză, ocupând funcţia de medic şef al 
Botoşanilor, prieten cu Mihai şi Henrietta, este solicitat 
pentru a-l consulta pe Mihai Eminescu în vara şi toamna 

anului 1887. înscris iniţial la Facultatea de Medicină din 
Viena, îşi continuă apoi studiile la Paris şi Wurtzburg, 
aici obţinând diploma de doctor în medicină şi chirurgie, 
în vremea Războiului de Independenţă a fost numit 
doctor militar al regimentului 16 Dorobanţi, înfiinţând în 
această calitate spitalul pentru "căutarea răniţilor ostaşi 
români”. în anul 1885 obţine indigenatul, iar în anul 
următor se pensionează, dar continuă să acorde 
asistenţă bolnavilor. 

Exponent al aşa zisei gelozii profesionale - 
"Invidia medicorum"- dr. Iszac afirmă despre doctorii 
ieşeni că sunt incapabili, făcând doar practică pe bietul 
Mihai Eminescu, că trimiterea acestuia la Hali Bad este 
inutilă. 

Recurge la o terapie drastică, folosind tratamente pe 
bază de mercur, sub formă de aplicaţii, frecţii şi 
fumigaţii, în doze uriaşe, ucigătoare de-a binelea, de la 4 
grame/ zi până la 7 grame/zi. Urmarea a fost una 
dezastruoasă. 

Crede că trimiterea lui Mihai Eminescu la Lacul Sărat, 
ale cărui ape iodurate erau mai eficiente decât cele din 
staţiunea Fiall Bad va rezolva supărătoarea prezenţă a 
bubelor de pielea pacientului. 

Doctorul Iszac plănuia să elaboreze, după vindecarea 
poetului, o lucrare ştiinţifică prin care să revoluţioneze 
terapeutica luesului. 

în acest sens, se deplasează la Viena 43 pentru a-şi 
susţine teoria în faţa celor trei medici vienezi (T. 
Mainert, H. Nothangel şi I. Neuman), dar rezultatul 
acestui demers a rămas cunoscut, doctorul Iszac 
neprezentând Henriettei corespondenţa cu aceşti 
specialişti, scrisori considerate astăzi pierdute. 

Nu se va mai ocupa de Mihai Eminescu, va pleca în 
Italia, iar spre sfârşitul vieţii el însuşi se va interna într-un 
sanatoriu austriac, bolnav fiind de etilism cronic. Despre 
el se afirma că este „un bun diagnostician, mai ales când 
bea puţin" 44 . 

A fost un medic iubit de botoşăneni, considerat 
"doctor fără arginţi", însă îi plăcea să fie lăudat pentru 
succesele sale. La iniţiativa sa, în anul 1865 a fost 
înfiinţat Spitalul Comunal, purtând iniţial denumirea de 
Ospiciu. 

Avea la inaugurare 35 de paturi, funcţionând în spaţii 
închiriate de la Biserica „ Cuvioasa Paraschiva", fiind 
destinat bolnavilor săraci, orfanilor sau persoanelor cu 
probleme mintale. 

în ciuda greşelilor în abordarea tratamentului 
poetului, el nu poate fi acuzat de rea credinţă, chiar a 
dat dovadă de devotament faţă de starea bietului său 
pacient. 


44 I.E.Torouţiu, "Studii şi documente literare", voi 4. Bucureşti, 
Bucovina (1933), LXVI. 

Dr. M. lorgandopol, unul din medicii spitalului din 
Botoşani, care îl vizita acasă pe Mihai Eminescu, a 
dezbătut necesitatea internării acestuia pentru o nouă 
cură balneară. Acesta a fost angajat al Spitalului 
„Mavromati" din Botoşani, alături de Francis Kron, 
Halendragen Reichenblat şi Francisc Iszak. Un frate de-al 
său, dr. Epaminonda lorgandopol, conducea spitalul 
militar al oraşului Brăila. 

La 29 mai 1887, Miron Pompiliu şi A. C. Cuza, veniţi 
special de la laşi, îl internează pe Mihai Eminescu în 
acest spital într-o rezervă "cu totul separată şi cu un om 
de serviciu exclusiv al lui, care nu se mişca de lângă el, 
dându-i o îngrijire din cele mai delicate şi mai 
omenoase...." ( ). Pe lângă doctorul lorgandopol, 

medicul spitalului, a fost vizitat de două-trei ori şi de 
către alţi medici: doctorul Andrei Pallauz şi doctorul losef 
Kalischer" 45 


45 I.D. Marin, "Eminescu la Ipoteşti”, ediţia 1,1979, „ediţia a doua 
definitivă", Editura Junimea, laşi, 2015. 

Dr. G. luliano, practica medicina la laşi, obişnuind să 
scrie pe cartea sa de vizită "doctor de Paris", aceasta 
însemnând că studiase în capitala Franţei. împreună cu 
dr. Bogdan, a pus diagnosticul de alienaţie mintală, 
provocată de gome sifilitice pe creier şi la picioare. Lor li 
s-au alăturat dr. Hyneck, în special dr. Francisc Iszac. 

Dozele enorme de fricţiuni cu mercur, injecţiile cu 
morfină, pentru tratarea durerilor, au agravat starea de 
sănătate a lui Mihai Eminescu, deşi pentru anumite 
perioade, simptomatologia acestuia cunoştea stări de 
remisie. 

Cu excepţia diagnosticului de "Alienaţie mentală cu 
accese acute produse probabil de gome syphilitice la 
creer exacerbate de alcoholism", nu s-a implicat în 
eforturile de desluşire sau tratare a bolii de care suferea 
Mihai Eminescu. 

Deşi se aflau într-o gravă eroare profesională, cei doi 
medici l-au trimis pe poet în bolniţa de nebuni de pe 
lângă M-rea Neamţ, semnând cu atâta uşurinţă, la 6/18 
Noiembrie 1886, un document ruşinos. Mai gravă ni se 
pare însă părerea acestora, mai mult de ordin politic 
decât medical, conform căreia Mihai Eminescu 
reprezenta un pericol public: "starea lui e periculoasă 
atât pentru societate cât şi pentru el însuşi şi este 
neapărată nevoie de a fi internat în o casă specială spre 
cercetare şi observare pe un timp limitat, după socotinţa 
medicului curant." 

Dr. F. I. Jahimowicz (1831-1916), medic balneolog 
polonez, având un "spa" la răsărit de Odesa, la o 
distanţă de 2 km de Sanatoriul Municipal. Stabilimentul 
punea la dispoziţia clienţilor câteva vile luxoase, nouă 
clădiri cu 50 de camere, iar în mijlocul complexului se 
afla pavilionul balnear, având instalaţii perfecţionate 
pentru acea vreme: şase cabine cu nămol si şapte cu băi 
sărate. Ca metode moderne de tratament, menţionăm 
electroterapia, masajul şi gimnastica medicală. 

In 1881, dr. Jahimowicz alesese faleza Limanului 
Kuialnik, într-un vad părăsit de tătari, pentru a edifica 
un modern complex pentru cura heliomarină. Poetul se 
internează aici la insistenţele doctorului Kremnitz şi la 
recomandarea doctorului Emil Max. 

Dr. losef Kalischer, doctor botoşănean, îl vizita pe 
Mihai Eminescu de două ori pe zi, la spital. în urma 
incendiului care a pârjolit oraşul Botoşani, distrugând 
circa 1000 de case, în 3/15 Iunie 1887, dr. I. Kalisher, în 
calitate de vicepreşedinte al comitetului izraelit, adună 
bani şi ajutoare pentru sinistraţi. 

Dr. Wilhelm Kremnitz (1841-1897) medic german, 
cumnatul lui Titu Maiorescu, angajat al Spitalului 
Brâncovenesc, nu se va implica direct în tratamentul 
psihiatric al poetului. Stabilindu-se în Capitală, ca 
redactor al "Timpului", şi confruntându-se cu dificultăţi 
materiale, Mihai Eminescu oferă meditaţii la limba 
română Mitei Kremnitz. Astfel, el devine un apropiat al 
familiei Kremntitz, poate chiar mai mult, fiind invitat să- 
şi petreacă sărbătorile de Crăciun, în fiecare an. 

Agreat în anturajul Casei Regale, având cabinet 
particular în Bucureşti, în Strada Polonă nr. 23, ajunge 
medic secundar, iar în 1889 medic primar la Spitalul 
Brâncovenesc. 

în perioada Războiului de Independenţă doctorul 
Kremnitz organizează un spital militar în gara Cotroceni, 
apoi, fie prin legăturile Mitei Kremnitz, fie prin ştiinţa 
proprie, ajunge doctorul personal al familiei regale a 
României, în toată această perioadă locuind la Castelul 
Peleş, până la 31 Iulie 1897 când, din cauza unei crize 
cardiace, decedează. 

în acel an salvase viaţa viitorului rege Ferdinand (pe 
atunci prinţ moştenitor), căzut la pat, în stare gravă, 
suferind de febră tifoidă. 

Prieten de nădejde al poetului, în Ianuarie 1883 îl 
îngrijeşte pe Mihai Eminescu în Spitalul Brâncovenesc, 
acesta ieşind vindecat de eritemul generator de noduli 
ce invadase gambele. 

Intuind pericolele ce planau asupra existenţei lui 
Mihai Eminescu, dr. Kremnitz recomandă acestuia, în 
1878, liniştea şi tihna moşiei de la Floreşti-Dolj a lui 
Nicolae Mandrea, protectorul său, (poetul reclama deja 
o stare de epuizare nervoasă, cu dureri în ceafă şi 
insomnii, confundate probabil cu nevroză astenică 
incipientă.) 

Ca urmare, Mihai Eminescu petrece aici peste două 
luni şi jumătate, în ceea ce am numi concediu medical 
care, însă, a fost unul de muncă intensă. 46 într-o 
scrisoare din 13 Iulie 1878, trimisă lui Ronetti Roman şi 
lui I.L.Caragiale, Mihai Eminescu oferă detalii asupra 
bolii; «... veţi şti că tot mă ustură piciorul şi vă duc dorul 
şi vă trimit ciorilor în crucea hotarelor pentru că nu-mi 
scriţi». 


46 în acea vară, Eminescu traduce din limba germană primul volum 
din „Documentele Hurmuzaki", "Fragmente zur Geschichte der 
Rumanen/Fragmente din Istoria Românilor" (potrivit chitanţei ce se 
păstrează, poetul încasase suma de 1000 de lei).Tot aici, poetul 
Mihai Eminescu a elaborat prima variantă a poemului Scrisoarea III. 

Prof. dr. Maximillian Leidesdorf (1819 -1889), 
absolvent al Facultăţii de Medicină (1845), dr. Leidesdorf 
studiază şi face practică în diverse spitale din Italia, 
Franţa, Germania, Anglia. Prin eforturile sale, a luat fiinţă 
o clinică psihiatrică la Universitatea din Viena (1870). 
Profesor (1866) apoi medic şef (1872) al Clinicii de 
psihiatrie a Spitalului General din Viena. în anul 1875 
este numit superintendent al Azilului General de boli de 
nervi al Austriei de Jos ("Landes Irenanstalt"). 



Dr. Maximillian Leidesdorf (1875) 

Fondează, împreună cu Theodor Meynert, o 
prestigioasă revistă de specialitate:" Vierteljahresschrift 
fur Psychiatrie", unde vor fi publicate studii de referinţă 
în acest domeniu medical. 

Teoria profesorului dr. M. Leidesdorf, conform căreia 
majoritatea maladiilor psihice sunt în legătură cu 
afecţiuni fizice, a avut numeroşi susţinători în epocă. 
Reputaţia sa era atât de mare încât la clinica ce-i purta 
numele veneau pentru consult pacienţi din cele mai 
îndepărtate ţări ale lumii. 

în 1876 este chemat la Constantinopole să analizeze 
condiţia mentală a sultanului detronat, Murad V, iar în 
1886 Curtea Imperială de la Viena îi cere opinia cu 
privire la sănătatea lui Louis II al Bavariei. 

Conform legislaţiei medicale austriece, cadrele 
universitare puteau să acorde consultaţii în instituţii 
private. 

Ca urmare, Dr. Leidesdorf ajunge coproprietar al 
sanatoriului privat din Oberdobling, împreună cu dr. H. 
Obersteiner, fiul fondatorului acestui institut. 

Asistentul său, Julius Wagner - Jauregg, care îi 
urmează la conducerea sanatoriului, va deveni mai târziu 
un nume de referinţă în acest domeniu, obţinând 
Premiul Nobel (1927). 

Fizic, era un personaj puţin cam şters. Avea mersul 
ţeapăn, din cauza unei gute severe, purta perucă, dar 
era un foarte fin observator al maladiilor mintale. 

Fiica profesorului Leidesdorf se căsătorise cu tânărul 
dr. Oberstainer, fost elev al profesorului Brucke. 

Doctorii vienezi care l-au tratat pe Mihai Eminescu în 
cele patru luni de internare în clinica dr. M.Leidesdorf şi- 
au făcut meseria cu conştiinciozitate. 

Poate că o stradă din Cotroceni ar putea primi, în 
semn de respect, numele unuia dintre aceşti ci amintiţi 
mai sus, cum şi la Oberdobling o stradă s-ar putea numi 
Mihai Eminescu! 

Dr. Emil Max (1834 -1894), doctor în medicină şi 
chirurgie, profesor de obstretică ginecologie, la 
"Institutul Gregorian din laşi", cu studii la Viena (1858), 
pe care Mihai Eminescu îl amintise într-un articol 
publicat în "Curierul de laşi" (8 sept.1876), este unul din 
prietenii săi (membru al "Junimii") care, în calitate de 
doctor curant ocazional, îi recomandă acestuia o cură 
balneară la sanatoriul de la Balta Liman, ba îl şi însoţeşte 
acolo. 

în anul 1884, dr. Emil Max, tatăl celebrului societar al 
Comediei Franceze, Eduard de Max 47 , publică o carte de 
referinţă în balneologie, cu titlul "Băile de mare şi de 
Liman la Odesa. Cîteva noţiuni adunate din propria mea 
observaţiune şi din publicaţiile ştiinţifice ale domnilor: 
Motshutkovski, Verigo şi Pinsker." 48 


47 Eduard de Max, pe vremea cât era student la Conservator, recită 
la 24 sept. 1888 poezia "O rămâi..." pe scena Teatrului Naţional din 
Bucureşti. 

48 Cei trei amintiţi în titlul tratatului amintit erau medici balneologi 
renumiţi la Odesa. 

Dr. I. Neagoe, prieten al poetului, rosteşte un 
discurs funebru la slujba de înmormântare a lui Mihai 
Eminescu, de la cimitirul Bellu. El a făcut parte din 
"Comitetul Mihoi Eminescu”, alături de Titu Maiorescu, 
I.L. Caragiale, T.G. Rosetti, I.C. Negruzzi, N.Mandrea, 
A.Chibici-Revneanu, M.Brăneanu şi N.Săveanu înaintând, 
la data de 17/29 Decembrie 1892, Primarului Capitalei 
un document oficial, solicitând să primească în depozitul 
Primăriei un titlul de rentă perpetuă, în valoare de 1000 
lei aur, cu dobândă de 5% pe an, pentru ridicarea 
monumentului închinat poetului. 

Dr. Vasile Negel, (1854-1923), absolvent de 
facultate pariziană, profesor la Facultatea de Medicină 
din laşi, disciplina anatomie patologică. S-a implicat, 
împreună cu Al. Brăescu şi C. Thiron, în susţinerea 
înfiinţării unui spital de psihiatrie la laşi, necesar la acea 
vreme pentru zona Moldovei şi pentru învăţământul 
medical ieşean. Adept al teoriei luetice, face parte din 
comisia întrunită la 14 Iulie 1887, la laşi, recomandând o 
cură la Flall Bad. 

Cari Wilhelm Hermann Nothnagel 
(1841-1905) 


Din 1882 până la moartea sa, în 1905, a fost profesor 
la Clinica Universitară din Viena. Doctor psihiatru, l-a 
avut ca discipol pe Constantin von Economu. 

Isidor Neumann, Cavaler de Heilwart 
(1832-1906) 

Dermatolog austriac, fondator al Şcolii de 
Dermatologie de la Viena, de pe lângă universitatea din 
capitala austriacă. în anul 1881 a fost numit profesor de 
dermatologie şi succesor al lui Cari Ludwig Sigmund 
(1810-1883), în calitate de Director al Clinicii de Sifilis. 

începând cu anul 1886, publică revista trimestrială 
"Vierteljahrsschrift fur Dermatologie und Syphilis" 
(Quarterly for dermatology and syphilis) 

Th. Meynert 

(1833-1892) 

Psihiatru, neuropatolog şi anatomist. în tinereţe, 
dr. Theodor Meynert lucrase la "Azilul de alienaţi din 
Austria de Jos" , însă acum preda psihiatria, o disciplină 
relativ nouă, termenul fiind inventat cu 40 de ani în 
urmă. 

Dr. Thedor Meynert a înfiinţat o a doua clinică de 
psihiatrie la "Spitalul General". De acum înainte, toate 
tratamentele în domeniul maladiilor mintale aveau să fie 
descoperite în laboratorul de anatomie cerebrală. Acest 
om de ştiinţă era, în acelaşi timp, poet, autor de balade, 
istoric, critic dramatic, cunoscător a 6 limbi străine. A 
fost supranumit" părintele arhitecturii creierului". 

Dr. Heinrich Obersteiner, (13.11.1847 - 19.11.1922), 
neurolog, a fondat Institutul de Neurologie ol 
Universităţii Viena, cel mai vechi institut de acest fel din 
lume. 

Dr. Heinric Obersteiner, profesor de anatomie şi 
patologie a sistemului nervos la Universitatea din Viena, 
a fost totodată şi un renumit psihiatru, conducând 
Cinica/ Institutul de boli mintale din Oberdobling. 



Prof. Dr. H. Obersteiner 


Provenea dintr-o familie respectabilă, tatăl său 
având, la rândul lui, preocupări privind cunoaşterea unor 
chestiuni de ordin medical. 

Astfel, pe la 1860, Obersteiner Senior a fondat un 
spital privat pentru boli de nervi, la Oberdobling. 

în anul 1865, Heinrich Obersteiner a început să 
predea la Universitatea de Medicină din Viena, mai întâi 
ca asistent al dr. Ernst Brucke, până în 1872. 

Terminând doctoratul în 1870, a studiat apoi în 
Germania şi Anglia chestiuni legate de centrii nervoşi. 

Din 1872 i-a succedat tatălui său în fruntea Spitalului 
privat din Oberdobling, pe care l-a condus timp de 45 de 
ani. 

în Septembrie 1880 obţine titlul de profesor asociat 
iar în 1898 pe acela de profesor titular al disciplinei 
anatomia şi patologia sistemului nervos. 

A fost ales membru al Academiei de Ştiinţe din Viena, 
membru de onoare al Societăţii Medicale din St. 
Petersburg, Tokio, Bruxelles, Londra, New York, 
Constantinopole, precum şi titlu de Doctor Honoris 
Causa al Universităţii din Oxford. 

A scris lucrări capitale în domeniul neurologiei şi 
psihiatriei, traduse în numeroase limbi (Engleză, 
Franceză, Italiană, Rusă.) 

Ca urmare a uriaşului număr de articole, studii şi 
cercetări, precum şi a marelui număr de manuscrise, s-a 
creat ulterior Fondul (Biblioteca) H. Obersteiner din 
cadrul Bibliotecii Facultăţii de Medicină a Universităţii 
Viena. 

Dr. Gustav Otremba, polonez, născut la Cracovia, 
practică mai întâi medicina la Hârlău apoi la laşi, ca 
medic şef al regimentului nr. 13, devenind medic şef al 
Corpului IV al Armatei Române, cu grad de colonel, 
participând activ la Războiul de Independenţă (1877- 
1878). Acesta era şi un talentat compozitor, colaborator 

al lui Eduard Caudella, cu care a scris mai multe creaţii 
muzicale, mult apreciate în epocă. A pus bazele 
"Societăţii Lirice" şi "Amicii Artelor", prin care atrage 
prietenia lui Mihai Eminescu. 

Ca ziarist, Mihai Eminescu evocă numele dr. Otremba 
ca fiind unul dintre statornicii iubitori de muzică 
("Concertul Frieman", 18 mart.1877), precum şi într-un 
caz de malpraxis, pe care redacţia ziarului la care lucra 
Mihai Eminescu îl dorea mai bine clarificat ( "O diagnoză 
superficială", 8 sept. 1876). 

Acesta a fost, de asemenea, preşedintele Societăţii 
de Medici şi Naturalişti din laşi (1887-1891). Istoriografii 
consideră că, pe linie medicală, dr. Gustav Otremba 
poate fi considerat doctorul personal al Poetului. 49 Face 
parte din conclavul doctorilor ieşeni, din 14 Iulie 1887, 
care a recomandat consult de specialitate la Viena, apoi 
băi la Hali Bad. 

Dr. Andrei Pallauz, unul dintre doctorii care îl vizitau 
pe Mihai Eminescu la spital, chiar şi de câte două ori pe 
zi. 


49 Dr. Valeriu Lupu, "Eminescu şi medicii săi", Revista "Victor 
Gomoiu" de Istoria Medicinii. 

Dr. Johann Rabl (1830-1902), medic la Hali Bad, a 
lăsat posterităţii un foarte preţios set de documente, cu 
privire la pacienţii pe care i-a tratat în calitate de doctor 
la Hali Bad, în perioada 1861-1902, printre ei şi Mihai 
Eminescu. 

în perioada 1 Mai - 31 Oct. locuia în Hali Bad, Casa nr. 
134, de lângă Parc, iar iarna la Viena, în Weihburggasse 
nr. 9. 

Scrisorile sale au fost publicate de Rosine Rabl- 
Portzinger, sub titlul " Kurarzt im Bad Hali der Jahr 
hunder twende. Aus den Lebenserinnerungen des Dr. 
Johann Rabl" 50 într-un serial de articole în revista Hali 
Bader Kurier, nr.136 (1977); nr. 137/9 (1978); nr.138/4, 
6, 11(1979). 

Eduard Jakob Pollak (1818 -1891), doctor şi 
explorator, studiază medicina la Praga şi Viena, fiind un 
timp chirurg în spitalele din capitala Imperiului. în anul 
1851 ajunge în Persia, fiind desemnat doctorul personal 
al şahului Nassereddin, în perioada 1855-1860. A 
organizat învăţământul medical în capitala Persiei. 
Revenit în Austria, este angajat la AKH şi la Bad Ischl. 


50 "The boom of Hali Bad in the years 1860-1902. Recorded after 
letters von Dr. Johann Rabl"; idem, " Spa doctor at Hali Bad at the 
turn of the century. From the memoirs ofDr. med. Johann Rabl". 

Dr. Constantin Popazu, în perioada internării lui 
Mihai Eminescu la Oberdobling, C. Popazu era în 
ultimul an de studii la Universitatea din Viena, unde îl 
cunoştea pe celebrul psihiatru prof. Theodor Meynert. 

Popazu urma să obţină o diplomă de medic, în lipsa 
căreia nu putea să profeseze, având nevoie de o practică 
de cel puţin un an, în vederea specializării. 

Gândurile sale mergeau mai departe: dacă mijloacele 
materiale i-ar fi permis, ar fi dorit să studieze la Berlin 
sau Paris, deşi se temea că sprijinul tatălui său era 
insuficient. Spera însă şi în ajutorul moral al lui Titu 
Maiorescu. 

Devenind doctor, Popazu se angajează ca profesor al 
"Institutului Teologic - Pedagogic din Caransebeş", fiind 
o figură importantă a vieţii culturale din acest oraş. 
împreună cu loan Popazu, Episcop de Caransebeş, unchi 
al lui Titu Maiorescu, el a creat o veritabilă "Junime" m 
această parte a ţării. 

Dr. Zaharia Petrescu, internist, vizita pacienţii 
Institutul Caritatea al dr. Şuţu, pe care îi consulta din 
punctul de vedere al internistului. 


119 




Gen. Dr. Zaharia Petrescu 


La data respectivă, era general în armata României, 
membru corespondent al Academiei Imperiale din Rio de 
Janeiro (1880) şi al Academiei Române (din 1886), 
director al Institutului Medico-Militar, instituţie creată în 
1883, după modelul german şi austriac. 

Somitate a medicinii româneşti, dobândeşte faimă 
unanim recunoscută pe plan mondial inventând metoda 
originală de tratament al pneumoniei cu doze masive de 
digitalină (1992). 

Dr. Zaharia Petrescu este primul doctor care a 
formulat reţete în limba română, până atunci scrise în 
latineşte şi în franţuzeşte. S-a format la şcoala de 
chirurgie a lui Carol Davila şi apoi la Facultatea de 
Medicină de la Paris. 

Fiind preocupat de aprofundarea bazelor chimice, 
fiziologice şi farmacologice experimentale ale terapiei 
medicamentoase, a publicat o lucrare monumentală, în 
patru volume, intitulată "Tratat de terapeutică şi 
materia medica." 

Nefiind psihiatru, explicaţia semnăturii sale pe 
constatarea medicală din Martie 1889 poate fi 
următoarea: fiind profesor ca şi dr. Şuţu la Facultatea de 
Medicină , colegul său, mdic psihiatru, a apelat la 
cunoştiinţele sale, dr. Zaharia Petrescu fiind considerat 
întemeietorul disciplinei numită medicină experimentală 
şi patologie generală în România. 

Dr. Şuţu a apelat la acesta, probabil, având dubii cu 
privire la efectele administrării de doctorii în exces. 

După înrăutăţirea stării de sănătate a poetului, Dr. 
Zaharia Petrescu apreciază că aceasta este cauzată de o 
endocardită vegetantă, de natură streptococică, 
secundară erizipelului pe care l-a contractat prin 
suprainfecţia unei plăgi la nivelul capului. Necropsia va 
infirma această ipoteză. 

Dr. Emanoil Riegler (1854-1929), doctor de origine 
franceză, fiziopatolog şi farmacolog, profesor universitar 
la Facultatea de Medicină din laşi, membru 
corespondent al Academiei Române. 

Dr. Emanoil Riegler 


Om politic conservator. Urmează studii de medicină 
la Viena, unde obţine titlul de doctor în ştiinţe medicale, 
în 1880. Fratele său, dr. Paul Riegler, a fost fondatorul 
Institutului Posteur din Bucureşti şi Decanul Facultăţii de 
Medicină Veterinară. Dr. Emanoil Riegler, în calitate de 
internist, face parte din comisia constituită în 1887, 
recomandând trimiterea lui Mihai Eminescu în Austria. 

Dr. Ludovic Russ - Senior (1816-1888), doctor 
chirurg austriac, stabilit în Moldova, şef al secţiei de 
chirurgie a Spitalului "Sf. Spiridon" - laşi, profesor la 
Facultatea de Medicină în vremea în care Mihai 
Eminescu a fost tratat pentru fractură osoasă. 

Dr. Ludovic Russ - Senior 


Dr. Leon Sculy Logothetides (1853-1912), descendent al 
unei nobile familii de origine grecească, originară din 
Piatra Neamţ. 



Dr. Leon Sculy-Logothetides 

A urmat cursurile Facultăţii de medicină la 
Montpellier şi Paris, în acest din urmă oraş obţinând şi 
doctoratul în medicină. A fost unul dintre colaboratorii 
dr. Ludovic Russ-Senior, la Spitalul „Sf. Spiridon" din laşi. 
între 1879 şi 1881 este profesor suplinitor de anatomie 
şi histologie, iar, ulterior, profesor de clinică 
chirurgicală. El a fost primul decan al Facultăţii de 
Medicină din laşi (1879-1881). 

Dr. Alexandru Soutzo (Şuţu) (1837-1919), absolvent 
de medicină al universităţilor din Atena şi Paris, profesor 
de psihiatrie şi medicină legală la Facultatea de Medicină 
CaroI Davila din Bucureşti, fondatorul psihiatriei 
româneşti. 

A condus ospiciul Mărcuţa în calitate de medic şef 
(1866-1909). A pus bazele Institutului Caritatea din 
strada Plantelor nr 9. A fondat " Jurnalul de Psihiatrie şi 
Medicină Legală" (1884). 

La data de 28 Iunie 1883 îl internează pe Mihai 
Eminescu, cu diagnosticul de Manie acută furibundă. 

Terapia aplicată pacientului: iodură de potasiu, 
cloral hidrat (sedativ), morfină, băi ale membrelor 
inferioare, badijonări cu vezicătoare, din păcate cu 
concentrate de mercur (biiodură de mercur). 

Dr. Alexandru Ştefanovici a fost coleg de şcoală cu 
Mihai Eminescu, la Cernăuţi, stând cu acesta în gazdă la 
numitul Dzierszeck, care avea locuinţa în mijlocul unei 
grădini. Şcolarii năstruşnici, cu ei şi Mihai Eminescu, îi 
făceau tot felul de şotii. Erau doi fraţi Ştefanovici, unul 
ajuns medic, celălalt, pe nume Constantin, profesor de 
matematici. 

El considera că ereditatea este cauza îmbolnăvirii lui 
Mihai Eminescu, mama acestuia având "înclinaţii 
nevrotice , psihopatice", iar fraţii şi surorile sale, irascibili 
şi pe alocuri violenţi (dr. Ştefanovici amintind că fraţii 
mai mari ai lui Mihai erau consideraţi bătăuşii şcolii la 
Cernăuţi) au moştenit aceleaşi tare ereditare. 
Recomandă trimiterea lui Mihai Eminescu la Institutul 
Breslauer, de lângă viena. 

Dr. Nicolae Tomescu, angajat colaborator al 
Institutului Caritatea, îndeplinind funcţia de internist. 

Va deveni profesor suplinitor la catedra de Clinică şi 
Patologie Infantilă a Facultăţii de Medicină din 
Bucureşti, iar în 1899 profesor titular la aceiaşi catedră 
până în 1918, anul morţii. 

Dr. Neculai Ursulescu (n. 1848), absolvent de 
medicină la Paris (1876), a funcţionat ca profesor 
universitar la laşi, fiind mulţi ani medicul şef al 
Aşezămintelor Spiridonia. îl are pe Mihai Eminescu în 
îngrijire, în perioada în care acesta a fost internat la M- 
rea Neamţ. Doctorul vizita ospiciul de două ori pe 
săptămână. în fişa de internare a poetului, el stabileşte 
diagnosticul "Manie furibundă", înlocuit ulterior cu 
diagnosticul de "Delirum tremens”. 

Medicul N. Ursulescu ştia cine este Mihai Eminescu, 
urmărind cu atenţie evoluţia stării sale de sănătate. Nu a 
fost de acord cu diagnosticul pus de doctorii de la laşi, 
de aceea l-a rugat pe intendentul azilului, Leon Onicescu, 
om simplu, să îi acorde acestuia o grijă aparte, în lipsa 
sa. 

Nu avem consemnări din partea medicului amintit în 
privinţa evoluţiei bolii lui Mihai Eminescu. 

Dr. Ştefan Urzică este amintit în unele izvoare 
documentare ca fiind de aceeaşi opinie cu doctorii care, 
în vara anului 1887, recomandau trimiterea lui Mihai 
Eminescu la Hali Bad. 

Dr. Victor Vineş (1867-1939) funcţiona în calitate de 
medic curant (Martie-lunie 1889) la Institutul Caritatea. 

în 1934 era şef de lucrări la catedra savantului 
Gheorghe Marinescu. Studiul său, publicat în România 
Medicală nr 11 din 1 Iunie , intitulat "Câteva date asupra 
ultimelor zile ale lui Mihai Eminescu" constituie, 
asemenea notelor dr. N. Tomescu, cea mai consistentă 
abordare cu caracter profesionist a manifestărilor 
pacientului Mihai Eminescu, aducând proba că poetului i 
s-a administrat un criminal tratament cu mercur 
injectabil. 


Spitale, instituţii medicale 

în cei 39 de ani, cât a trăit geniul literaturii române, 
Mihai Eminescu a trecut pragul unor instituţii 
particulare, a fost internat pe paturi de spital, ori a fost 
trimis în cămaşă de forţă, uneori însoţit de organe de 
poliţie, în stabilimente de boli nervoase, zugrăvite astfel 
de poet: 

"Cum mîngîie dulce, alină uşor 
Speranţa pe toţi muritorii! 

Tristeţă, durere şi lacrimi , amor 

Azilul îşi află în sînu-i de dor 

Şi pier, cum de boare pier norii." ("Speranţa") 

în ultimii ani de viaţă, acesta a trecut porţile a trei 
spitale reprezentative din ţară ("Brâncovenesc" - 
Bucureşti, "Sf. Spiridon"- laşi şi Botoşani), a fost internat 
într-un institut medical privat din Viena (dr. Leidesdorf), 
un altul din Bucureşti (dr. Şuţu), a cunoscut forţat azilul 
de la M-rea Neamţ, a trecut prin trei centre de 
tratament balnear (Hali Bad, Balta Liman, Repedea), la 
care putem adăuga voiajul de refacere în Italia, 
concediul petrecut în Oltenia sau în Constanţa. 

Spitalul "Brâncovenesc" 

Având 240 de paturi, acesta este aproape distrus de 
un incendiu, astfel încât, în perioada internării lui Mihai 
Eminescu, spitalul era în reparaţie (1880-1890). 

Era sigurul spital din capitală unde, în incinta sa, se 
făceau tratamente hidrominerale pentru boli 
reumatismale, de stomac, intestine, ficat si rinichi. 

Cu alte cuvinte, în Ianuarie 1883, Mihai Eminescu se 
internează într-un spital de boli interne şi nu într-o 
clinică de psihiatrie, ceea ce înseamnă că simptomele de 
care suferea erau de altă natură decât cele mintale. 

A fost cel de-al patrulea spital edificat în Bucureşti, în 
ordine cronologică. Spre deosebire de Colţea, 
Pantelimon şi Filantropia, instituţii de tratare a bolilor 

sub autoritatea Eforiei Spitalelor, Spitalul Brâncovenesc 
se autofinanţa, resursele provenind din uzufructul 
moşiilor lăsate prin testament de ctitori (Grigore Basarab 
şi Safta Brâncoveanu). 

Era un spital al săracilor, conform dorinţei fondatorilor 
brâncoveni. în Septembrie 1881, Mihai Eminescu ajunge 
în sălile acestui spital, pentru a-i face o vizită lui Ion 
Creangă, internat aici. 

La mijlocul lunii Ianuarie 1883, poetul este din nou 
prezent la Spitalul Brâncovenesc, de data aceasta în 
calitate de pacient, fiind internat aici prin intermediul 
dr. Kremnitz. 

A treia oară, Mihai Eminescu este adus în acest spital, 
în Iunie 1889, pentru a i se face autopsia, deoarece 
morga Spitalului Colţea era în reparaţii. 

Institutul Medical "Caritatea" din strada Plantelor 

La sfârşitul veacului al XlX-lea, în apropierea 
Foişorului de Foc se afla strada Plantelor, din suburbia 
Popa Soare, un loc tihnit, cu multă vegetaţie, cu noi 
construcţii ale prosperilor locuitori ai cartierului, fiind 
locuită de artişti, comercianţi, avocaţi şi doctori. 

Ea se termina într-o piaţetă, la intersecţia străzilor 
Traian cu Stupinei, prefigurând unul dintre cele mai 
frumoase locuri patriarhale ale oraşului, făcând legătura 
între străzile Mântuleasa şi Popa Nan. 

Aici a fost fondat, în 1876, institutul medical de 
internare şi tratament al doctorului Şuţu, purtând 
numele "Caritatea". Acolo unde a fost internat Mihai 

Eminescu, se află astăzi un imobil, construit după anul 
1920. 

A existat şi încă mai există o prejudecată, conform 
căreia Mihai Eminescu ar fi fost internat la "Spitalul 
Caritas" şi nu la Institutul medical "Caritatea". 

Să lămurim acest aspect. Spitalul Clinic "Caritas" 
începe să funcţioneze din 1880, când se ridică primele 
clădiri în zona cartierului Dudeşti (Strada Bradului, nr. 
43-45), între Calea Dudeşti, Strada Bradului şi Crucea de 
Piatră. 

Era de fapt un aşezământul de binefacere, cu numele 
"Caritas”, unde erau adăpostite mai ales femeile şi copiii 
din familiile sărace. Dispunea de 60 de locuri. 

Apariţia "Spitalului Caritas" a fost posibilă prin 
transformarea în spital a aşezământului de binefacere 
"Caritas", dedicat îngrijirii bolnavilor. 

După 11 ani de la fondarea sa, căminul este 
transformat în ambulatoriu, având toate specialităţile 
medicale. 

în 1891, aşezământul se transformă într-un spital cu 
40 de paturi, prin grija dr. M. Schachman, doctor cu 
studii la Paris, unde a funcţionat o vreme ca intern în 
mai multe spitale. 

în Primul Război Mondial aici a funcţionat un spital 
de război sub patronajul principesei Maria. 

INSTITUTUL MEDICAL 

„CARITATEA” 

BorurecT, Strada Plantelor, 4. 

Acest institut fondat de d doctor A* 
Sutzu, fn 1876 este destinat căutări! bo¬ 
ld or nervosc şi mintale. Pus in condiţiunî 
•speciale pentru acest scop, institutul n 5 a în¬ 
cetat a prii mi pe fiecare an ameliorări în 
privinţa locuinţei, regimului supraveghereî 
şi mijlocelor de tratament. 

Se găsesc în institut camere pentru una 
sau două persane» apartamente compuse 
din doue camere pentru o singuri persbnă, 
grădini separate, săli dc conversaţiune şi de 
jocuri, distracţiuni variate, săU de hidrote- 
rapie elemente care complectcză buna în¬ 
grijire şi tratamentul moral cc convine acestui 
jel de hdle. 

Trei medici si nn student tn medicină 
intern visităză po pacient de mat multe ori 
pc <Ji. 

Taxa pensiunel în care intră costul lo¬ 
cuinţei, a hranei, a medicamentelor, a băilor 
şi a spălăturel variază între 250 — 400 leJ 
pe lună. 

Consultaţi uni se dati tn tdte «filele 
la localul instituţlnnel de ia 8 —10 orc 
diniiînţţa si de la 4—6 săra de medicii săi 
speciali. 

Institutul condus de dr. Şuţu a fost o afacere 
de familie (fiul şi soţia, aceasta fiind, la un moment dat 
directori ai stabilimentului ). Aici existau trei medici 
angajaţi în mod permanent, pe lângă personalul de 
serviciu. Familia dr. Şuţu locuia pe aceeaşi stradă, peste 
drum de institut, iar la numărul 12 se afla sediul 
"Societăţii Mihai Eminescu", fondată de elevi ai Liceului 
Matei Basarab, cărora poetul le trimite o fotografie de-a 
sa (2 Noiembrie 1887). 

A fost fondat în anul 1876, fiind destinat "căutării 
bolilor nervoase şi mintale", asigurând condiţii foarte 
bune de internare, regim al supravegherii şi mijloace de 
tratament. 

Asemenea unui spital privat din zilele noastre. 
Institutul medical "Caritatea" punea la dispoziţia 
pacienţilor mai pricopsiţi ceea ce numim acum "rezerve 
de spital", pentru una sau două persoane, apartamente 
compuse din două camere pentru o singură persoană, 
grădini separate, săli de conversaţie, spaţii pentru jocuri 
şi distracţii, săli de hidroterapie. 

Un număr de trei doctori şi un student la medicină 
vizitează pacienţii de mai multe ori pe zi. Institutul 
asigura consultaţii pentru pacienţii veniţi de oriunde, 
zilnic, între orele 8-10 dimineaţa şi 16-18 seara. 

Precum orice instituţie privată, care îşi finanţează din 
resurse proprii cheltuielile, aceasta percepea şi taxe de 
spitalizare (nu se inventase încă asigurarea medicală şi 
nici asigurarea de ”malpraxis"\) 

în funcţie de gradul de confort, dar şi de resursele 
băneşti ale celui spitalizat, taxa varia de la 250 la 400 de 
lei pe lună, în care intra costul locuinţei, hranei, 
medicamentelor, a tratamentelor, îngrijirii corporale etc. 

în 1889, aici mai erau internaţi suferinzii actori Şt. 
Iulian şi M. Mateescu. Actorul Şt. Iulian jucase în roluri 
comice (Ipistatul din "O noapte furtunoasă") iar în 
toamna anului 1888 apare în fotografia având ca 
personaje pe Mihai Eminescu, Veronica Micle, Aristizza 
Romanescu, I.L.Caragiale, Vlahuţă, lancu Brezeanu. 

Mihai Eminescu, a fost internat în acest institut în 
două rânduri. Amintind despre prezenţa poetului în 
Sanatoriul doctorului Şuţu, Clara Maiorescu mărturiseşte 
că Teodor Rosetti a făcut o vizită doctorului Şuţu cât şi 
institutului său din strada Plantelor, cele văzute făcându- 
i o bună impresie: „Privitor la Eminescu (îţi comunic că), 
alaltăieri a fost Rosetti la Soutzo, i-a făcut şi lui bună 
impresie acest om ca şi institutul său şi el i-a repetat lui 
Soutzo că „Fur Eminescu nichts geschont wird" ("Pentru 
Eminescu nimic nu este cruţat"). 



Mihai Eminescu, Veronica (fotografie din 1888) 

Spitalul "Sf. Spiridon" - laşi (1884) 


La mijlocul lunii Noiembrie 1884, Mihai Eminescu 
alunecă şi îşi fracturează piciorul. Unii susţin că aceasta 
s-a întâmplat în timp ce urca pe scară, spre mansarda sa 
dosită din Hotel Bacalu, însă redactorii ziarului "România 
Liberă”, din 14 Noiembrie 1884, prezintă o altă variantă: 


Dm I primim şcirea, că poetul 
M. hminescu, scohorându se din tră¬ 
sură, şl-a /răni piciorul. El a fost in- 
dată dus in spitalul St. Spiridon, unde 
medicii 61 tratează cu ingrljire şi asi* 
gură ca l vor lace bine, in căte-va 66p 
tâmilnf. 


"România Liberă", 14 Noiembrie 1884, p.3 

Internat în Spitalul "Sf. Spiridon" din laşi, pentru 
vindecarea fracturii "ambelor oase a[le] gambei drepte, 
spre mijlocul ei", doctorii îi garantează vindecarea în 
câteva săptămâni. 

La spital, dr. Russ Senieur şi dr. Gavrilescu îi pun 
„mai întâi piciorul în gutieră, pe urmă îi aplică aparatul 
lui Scultet, după aceea îi aplică un bandaj de gips". 

Va fi plasat într-o rezervă situată la etajul al ll-lea, 
aproape şaizeci de zile, fiind îngrijitt „ca pe un copil" de 
personalul medical . El se plânge totuşi, cui vrea să-l 
asculte, că „nu mai calcă iarbă verde piciorul lui Mihai 
Eminescu" - „cu un ton tărăgănat care-ţi rupea inima, 
atât se arăta de neîncrezător”. „Vorba lui era lată. 

dulceagă, de multe ori însoţită de un zâmbet cu o nuanţă 
de ironie. Deşi melancolic şi deprimat moraliceşte, era 
totuşi totdeauna atât de dulce la cuvânt, atâta blândeţe 
era în figura lui, că parcă ţi-ai fi dat bucuros din sănătate 
şi viaţa ta pentru a-i îndulci suferinţele şi traiul mizerabil 
pe care el singur spunea că îl aşteptă". 51 

Aici, Mihai Eminescu "era vizitat des de prieteni, de 
Pompiliu, Burlă, Humpel şi, îndeosebi, jucau 
şah", povesteşte George Călinescu în "Viaţa lui Mihai 
Eminescu". 

Vindecarea a durat câteva luni, desfăşurându-se în 
bune condiţiuni, sub atenta îngrijire a medicului şef al 
spitalului şi a doctorandului Gavrilescu, respectiv a soţiei 
sale Maria dr. Gavrilescu. 


51 C. Crăciun, V. Crăciun "Ei l-au văzut pe Eminescu", p. Dacia, Cluj- 
Napoca, 1989 

însuşi medicul şef al spitalului, austriacul Ludovic 
Rus-Senior, i-a pus piciorul în "gutieră" , apoi i s-a aplicat 
"aparatul lui Scultet". 

La data de 18 Ianuarie 1885, revista "Familia" scria: 
"Poetul Mihai Eminescu, precum ni se scrie de la laşi, e 
foarte bine căutat în spitalul central Sf. Spiridon de 
acolo; orice primejdie cu piciorul s-a înlăturat; o 
săptămână, două şi va ieşi pe deplin însănătoşat." 

Spitalul "Sf. Spiridon"din Botoşani 

La data de 29 mai 1887 Mihai Eminescu este internat 
la "Spitalul Sf Spiridon" din Botoşani, prin intervenţia 
prietenilor săi A.C. Cuza şi Miron Pompiliu, pentru grave 
probleme de sănătate. 

Aici primeşte o cameră separată, cu un servitor 
angajat special pentru cele trebuincioase, fiind în grija 
medicului şef al spitalului, dr. Jorgandopol. 

Refuză cu obstinaţie să mănânce, deşi este vizitat 
zilnic, de câte două, trei ori, de alţi doi doctori 
botoşeneni, Calisher şi Pallauz. Cum rezultatele întârzie 
să apară, se implică în cazul Mihai Eminescu şi dr. Iszak, 
care avea un aliat redutabil în sora poetului, Henrietta. 
Acesta schimbă strategia de tratament aplicată lui Mihai 
Eminescu, decizând, la 14 Iunie, să fie externat din spital 
şi tratat ambulator. 

"Spitalul Sf. Spiridon" - Botoşani 

lată ce scrie vineri 5/17 Iunie 1887 ziarul „ Curierul 
român" a lui Scipione Bădescu, prietenul lui Mihai 
Eminescu, la rubrica „Cronica locală 

„Starea sănătăţii poetului Mihai Eminescu, din 
nefericire, n-a luat nicio schimbare spre bine. Se- 
mplinesc tocmai două săptămâni astăzi, de când 
nenorocitul bard e lipsit aproape de orice cunoştinţe. Nu 
vorbeşte nimic şi nu mănâncă decât lapte şi zamă, 
introduse şi acestea-n gură mai mult cu de-a sila. De 5 
zile el este internat în spitalul Sf. Spiridon din Botoşani, 
având cameră cu totul separată şi dându-i-se o îngrijire 
din cele mai delicate. Pe lângă medicul spitalului domnul 
doctor Jorgandopol, iubitul bolnav este vizitat zilnic, de 
câte douâ-trei ori, de către alţi doi medici, domnii doctori 
Calisher şi Palauz care îi acordă o nobilă solicitudine, fără 

însă ca, până azi, toate aceste generoase îngrijiri să fi 
putut ameliora, într-un mod mai simţitor, trista stare a 
ilustrului de-odinioară cugetător". 


Sanatoriul dr. Obersteiner din Oberdobling 

în anii internării lui Mihai Eminescu în sanatoriul dr. 
Leidesdorf, asociaţia vieneză "Cottage-Verein", 
cumpărând terenuri întinse între suburbiile Wăhring şi 
Dobling, în vecinătatea Institutului Astronomic, începuse 
construcţia de vile şi case monofamiliale, cu un singur 
etaj, cu 4-5 camere, având curte şi grădină, cele mai 
modeste, sau având 8-9 încăperi, cele mai luxoase, însă 
toate beneficiind de numeroase dotări de confort. 

Cartierul nou construit era legat de centrul oraşului 
prin linii de "tramway" ş i curse de "omnibus". 

Străzile sistematizate dispuneau de canalizare, pavaj, 
conducte de apă. Locuitorii erau, în cea mai mare parte, 
funcţionari superiori, ingineri, comercianţi, arhitecţi, 
care au ipotecat casele construite la o societate de credit 
funciar, până la plata integrală a preţului. 

Cartierul Oberdobling (pe atunci la periferia Vienei), 
se afla la o distanţă de aproape o oră de mers cu trăsura 
până în centrul oraşului. Astăzi, este la fel de pitoresc şi 
plin de vegetaţie, ca şi în urmă cu peste o sută de ani. 
Grinzing, evocând celebra Pădure Vieneză, atrage şi 
acum pe cei ce iubesc natura. Numai că, acum, 
Oberdobling- ul nu mai este o suburbie a Vienei, ci chiar 
un district important al acesteia. 

O placă memorială, postată pe zidul unui liceu situat 
pe strada principală a cartierului Oberdobling, aminteşte 
de exilul Principelui Alexandru loan Cuza, aici, la Viena. 52 

în Grinzing se află, de asemenea, o stradă ce-i evocă 
chiar numele, precum şi imobilul în care a locuit o voce 
de aur a cântecului românesc: basarabeanca Maria 
Cebotari. 

Astăzi, unele străzi din cartierul Oberdobling poartă 
nume cunoscute de medici, mai ales dintre cei care au 
jucat un rol important în biografia poetului cel mare al 
românilor: Obersteiner şi Leidesdorf. 

Clădirea "Sanatoriului dr. Leidesdorf" a fost iniţial 
înconjurată de un imens parc, la capătul străzii ce purta 
odinioară numele Hirschengasse. 

Iniţial, zona din jurul pârâului Krottenbach a fost 
denumită Dobling. 

încă din secolul al 18-lea, aristocraţia a descoperit 
zona verde ca un loc perfect pentru casele lor de vară şi 
ca un loc demn de curtea imperială. 


52 în perioada 1867 -1870, Alexandru loan Cuza a locuit la 
Oberdobling. M. Mihai Eminescu, împreună cu un grup de studenţi, 
i-a prezentat omagiul său, de Anul Nou, 1870. 

Din 1872, la iniţiativa lui Heinrich Ferstel, cartierul 
rezidenţial a început să prindă contur, ajungând să 
ocupe tot drumul spre Wăhring. 

Urmând exemplul britanic, au fost proiectate şi 
construite pentru funcţionari şi oameni de afaceri case 
simple, situate departe de poluarea caracteristică zonei 
industriale a Vienei. 

în acest fel, cartierul Dobling s-a transformat treptat 
în locul preferat pentru protipendadă. Proprietatea 
situată în Obersteingasse este amplasată în mijlocul unui 
parc. 

în 1784, Adam Albert Honig a moştenit un teren în 
"Hirschgrund". Chiarîn acel an, Josef al ll-lea l-a înnobilat 
pe Honig cu titlul de "Edler von Henickstein". 

în 1790, Henickstein a decis să construiască un 
conac grandios pe vasta lui parcelă. 

Medicul Dr. Bruno Gorgen a cumpărat proprietatea 
Henikstein din Oberdobling şi, în 1831, a fondat o 
"Clinică privată pentru neuropatii, deranjamente 
emoţionale şi boli psihice". Dr. Maximilian Leidesdorf si 
Dr. Heinrich Obersteiner senior, socru şi ginere, au 
preluat conducerea acestei clinici în 1860. 

Strada Obersteinergasse poartă această denumire 
pentru a evoca amintirea fondatorului şi primului 
director al "Institutului de Neurologie" de la 
Universitatea din Vie na. 

Clădirea ce se păstrează şi în zilele noastre este o 
construcţie robustă, cu două etaje, ridicată pe un deal, 
înconjurată de case mai mici. Vis â vis se construise un 
dispensar, pentru cazurile mai grave. 

în timpul Primului Război Mondial, averea dr. 
Obersteiner s-a diminuat şi a dispărut, acesta fiind forţat 
să vândă clinica în totalitate, mai ales terenul, în 1916. 

Parcul a fost parcelat, dar sanatoriul a continuat să 
funcţioneze - deşi cu întreruperi, având proprietari 
diferiţi - până în perioada interbelică. 

Vechea clădire a sanatoriului adăposteşte astăzi 
Tribunalul Districtual Dobling (Bezirksgericht Dobling), 
având adresa: Obersteinergasse 20-22, 1190 Wien. 

în prezent, acest imobil a fost pus în vânzare. 
Clădirea în care a fost internat odinioară Mihai Eminescu 
dispune azi de spaţii de birouri de aproximativ 3.400 
m.p. 


"Feredeul de la Repedea" (1884 şi 1886) 

După revenirea din sejurul italian, poetul este 
îndemnat să încerce virtuţile curative ale Băii Repedea 
(Răpedea sau Răpidea) de lângă laşi, în vara anului 1884, 
demers neconvingător şi chiar lipsit de finalitate. 

La Răpedea, dr. Pastia îi face „ băi de putină”, însă 
Mihai Eminescu se pare că nu le apreciază, „căci urăşte 
grozav femeile, din cauza cărora a suferit multe 
amărăciuni " 53 . 


53 I. Nica "Eminescu Structura somato-psihică", Editura Eminescu, 
Bucureşti, 1972, p. 252 

Pe atunci, presa vremii califica staţiunea drept 
"Primul stabiliment de Hydroterapie din România", aflat 
sub conducerea doctorului G. Pastia 54 , asistent al 
doctorului Schindler de la Grâffenberg. 

Aici, în această staţiune de tratament din Tirolul 
austriac, va petrece I. Slavici, în vara anului 1889, o lună 
de recuperare, după executarea pedepsei de un an, în 
închisoarea maghiară de la Vâc, unde îl prinde vestea 
tragică a decesului lui Mihai Eminescu. 

Directorul staţiunii Grâffenberg era chiar prietenul lui 
Mihai Eminescu şi Slavici, medicul I. Hozanu, căruia 
Slavici îi botează copii, şi unde însuşi Carol I îi este 
pacient. 

Slavici, cel care plecase în vara anului 1883 la Hali 
Bad (Austria), pentru tratament, era captivat de ideea de 
a dezvolta un stabiliment de cură în România, aidoma 
celor austriece. Astfel, în perioada 1902-1904, Slavici a 
încercat să construiască la Buşteni o staţiunea balneară, 
înglodându-se în datorii, o investiţie irecuperabilă, ce i-a 
adus falimentul în 1912. 

împreună cu Roman Ciorogariu, Slavici cumpără un 
teren în Buşteni (1903), sperând într-o afacere de 
succes. 


La data d 27 Martie 1884, Dr. George Pastia, medic militar, trece 
în rezervă, pentru a putea să plece la specializare în Austria. 

în anul 1907, prima investiţie de anvergură a acestui 
proiect a fost Palace Hotel ( Cazino ), vândut lui Jean Th 
Florescu (politician şi mare om de afaceri în epocă), unul 
dintre acţionarii afacerii, în 1912, care îl transformă într- 
un mare stabiliment balnear in 1915. Apele minerale 
constituiau atracţia acestui stabiliment, ceea ce nu l-a 
împiedicat pe Mareşalul Antonescu să îl transforme în 
1942 în orfelinat de copiii orfani de război. 

Pentru a plăti creanţele, îşi vinde biblioteca, lucrurile 
de preţ din casă însă, cu toate eforturile făcute, nu 
reuşeşte a mai salva îndrăzneţul proiect. 

într-o scrisoare din 30 August 1884, adresată lui T. 
Maiorescu, P. Th. Missir dezvăluie că l-a găsit pe Mihai 
Eminescu "mult mai bine decât l-am lăsat. E mai vesel, 
vorbeşte şi râde mai mult, adică spune într-o formă 
veselă ceea ce înainte făcea cu resignaţie...". 

Apoi adaugă: "am uitat să vă spun că am fost la 
Răpedea, unde însă n-a voit să facă hidroterapie, fiindcă 
n-a fost nimeni să-l silească." 

Tot în această staţiune autohtonă de tratament îl 
vom întâlni pe poet şi vara anului 1886, în luna Iunie, loc 
unde, susţin memorialiştii, Mihai Eminescu a compus 
poezia "La Steaua" 55 . 


55 Poezia este scrisă în Albumul Ririei (Adela Xenopol), pe când 
aceasta se afla la "spa"-ul de la Repedea. 

Vedem că aşa zisa "întunecime" crezută de unii ca 
fiind totală şi definitivă nu-şi are justificare în realitatea 
cotidiană. Prin urmare, mintea Luceafărului dă semne 
de revenire la normalitate, astfel, încât, în iarna anului 
1887-1888, în tratament fiind, la M-rea Neamţ, poetul 
trimite spre publicare sublima "De ce nu-mi vii". 

La feredeul cu ape "idriopatice" de la Repedea, 
deschis între 1 Iunie şi 1 Octombrie, aşezat pe un deal 
mirific, cu ape reci, într-o pădure de fagi şi de stejari 
seculari, de unde se zărea, în vale, Socola cea bătrână, şi 
unde, mai ales, se aflau "crivaturi" atât pentru bogaţi cât 
şi pentru săraci, gândit de medicul şef al laşilor, 
Costache Vârnav, şi ridicat de doctorul polonez 
Lukasewski, se puteau trata "Bolele sistemului nervos, 
Hysterie, Hypochondrie, Melancolie, Impotenţa, anemii şi 
congestiuni cerebrale, în multe boale de inimă şi 
pulmoni, toate diathesele, syphilis, scrofulosă, podagră, 
reumatism cu tot cortegiul lor, în anemie, în boalele 
căilor genito-urinare, în toate boalele de stomach şi 
intestine cu toate complicaţiile lor", cum glăsuia un afiş 
din epocă. 

La poalele dealului Repedea să află un loc drag 
ieşenilor "Plopii fără soţ", pe care şi Octav Minarîi evoca 
în filmul său din 1915. 

"Sanatoriul dr. F. Jahimowicz" de la Balta Liman 


Sântem în vara anului 1885. Prietenii din laşi ai lui 
Mihai Eminescu (mai ales profesorii Vasile Burlă si Petre 
Novleanu, dr. Max, Ion Creanga si mulţi alţi admiratori) 
adunaseră banii necesari efectuării unui tratament în 
Crimeea, la clinica dr. F. Jahimowicz, din staţiunea de băi 
de la Andrejewski - Liman. Mihai Eminescu pleaca în 
luna August cu trenul spre Odesa. Sanatoriul acestui 
doctor renumit era situat la răsărit de oraşul considerat 
Perla Mării Negre, la o distanţă de doi kilometri de 
Sanatoriul Municipal. Stabilimentul dispunea de câteva 
vile luxoase, 9 clădiri cu un total de 50 de camere, 
în mijlocul complexului se afla pavilionul balnear, având 
instalaţii perfecţionate pentru acea vreme: şase cabine 
cu nămol si şapte cu băi sărate. 

în 1881, medicul Jahimowicz, originar din Polonia, 
alesese faleza Limanului Kuialniţchi, într-un vad părăsit 
de tătari, de unde se vedea priveliştea liniştită a lacului, 
edificind un modern complex pentru cura heliomarină. 

Parc umbros, cu ronduri de flori, străbătut de alei 
drepte, cu numeroase bănci ce te imbie la odihnă sau 
citit, pe marginea cărora se aflau statui cu subiect 
mitologic sau havuzuri, iată atmosfera de aici. 

Spirit întreprinzător, dr. Jahimowicz a investit în 
crearea unei linii de cale ferată îngustă, între Odesa şi 
Limanul Kuialniţchi, folosită vara atât de către pacienţi, 
cât mai ales de turişti. In acea vreme, numărul acestora 
depăşea 40.000 de vizitatori, de unde şi faima dobândită 
de acest stabiliment de sănătate. 

Dintre scrisorile trimise de Mihai Eminescu din 
Crimeea s-au păstrat cinci epistole, adresate îndeosebi 
susţinătorilor băneşti din laşi, fiindcă mesajele adresate 
Veronicai nu sunt cunoscute până în prezent. 

într-o scrisoare trimisă lui V. Burlă, datată "Liman, 12 
August 1885", Mihai Eminescu aminteşte acestuia că nu 
mai resimte durerile necontenite avute la laşi, deşi nu 
toate rănile i s-au închis. 


"Botniţa M-rii Neamţ" 

în urma unui incident de tulburare a liniştii şi 
ordinii publice, petrecut la data de 5 Noiembrie 1886 
(câteodată "se lua de femei pe străzile laşilor,,, le „apuca 
de turnura rochiilor,,, le „atingea în mers" 56, de data 
aceasta "a stricat două fanare de pe uliţă"), Mihai 
Eminescu este săltat de poliţie de pe stradă şi dus în 
arest, unde este pus la răcoare câteva zile, pentru 
efectuarea unei expertize medicale. 

Decizia este luată chiar de către prefectul poliţiei 
ieşene, Gheorghe Morţun, om cult, ajuns mai târziu 
chiar secretar general la Ministerul de Interne, sub 
Anastase Stolojan. 57 


56 Credem că aceasta se întâmpla, probabil, când lua medicamente 
cu efect halucinogen sau bea un pahar în plus. 

57 loan N. Roman "Eminescu în arest„în "Adevărul literar şi 
artistic", nr.535, din 8 Martie 1931. 

Dr. C. Felix, şeful Consiliului Sanitar de pe lângă 
Ministerul de Interne, inspectând în 1888 arestul poliţiei 
din laşi, constată relele condiţii de detenţie: 

" Arestul polţiei din laşi se află în rele condiţiuni 
igienice, fără, mijloace pentru separarea amandoror 
sexe; am găsit în acel arest 2 alienaţi, secuestraţi acolo 
până la deciderea despre sorta lor ulteridră, care soartă 
va fi probabil punerea lor în libertate, căci nu sunt 
fonduri alocate pentru transportarea barbaţlior alienaţi 
la Neamţ şi în cât privesce femeele, nu mai este nici un 
loc vacant la Gol ia" 58 . 

După cum se ştie, în urma severului diagnostic pus de 
dr. G. luliano şi dr. G. Bogdan, Mihai Eminescu este 
trimis la ospiciul 59 de pe lângă M-rea Neamţ, stând aici 
din luna Noiembrie 1886, până în Aprilie anul următor, 
deşi, începând cu luna Ianuarie 1887 poetul se manifesta 
ca un om teafăr. 

Această Bolniţă a fost înfiinţată pe la începutul 
secolului al XVIIl-lea, funcţionând în diverse clădiri aflate 
pe vatra vechii chinovii. între anii 1841-1842 au fost 
ridicate ziduri trainice (unde este seminarul de astăzi), 
iar în 1864 se inaugurează spitalul propriu zis, devenit 
între timp instituţie de stat, cu peste o sută de pacienţi, 
care funcţionează până la începutul veacului al XX-lea. 


58 "Monitorul Ofical”, 10.11.1888, p. 4096 

59 în oraşul laşi mai exista un ospiciu, la M-rea Golia, un edificiu 
vechi, dar bine întreţinut, cu o vastă curte şi grădină, împrejurul 
Mănăstirii, acesta fiind destinat exclusiv pacientelor de sex feminin. 

Chiar şi atunci când sanatoriul nu a mai depins de 
mănăstire, cei ce se ocupau de îngrijirea pacienţilor erau 
călugării. 

începând cu 1 Aprilie 1866, bolniţa a trecut sub 
autoritatea Epitropiei generale a Casei Sfântului Spiridon 
din laşi, împreună cu spitalul din Târgu Neamţ. 

Ajungând la M-rea Neamţ, unde este însoţit de un 
jandarm, pe drum pierzându-şi chiar gemantanul, Mihai 
Eminescu continuă să scrie în adeverirea spuselor sale că 
este deplin sănătos, fapt confirmat de martori oculari. 

în bolniţa de la Mănăstirea Neamţ, poetul cizelează 
poezia „De ce nu-mi vii?", trimiţând-o spre publicare 
„Convorbirilor Literare,,, comunicându-i lui lacob 
Negruzzi: „îţi trimit deodată cu aceasta mai multe 
versuri cărora, de ţi se par acceptabile , le vei face loc în 
«Convorbiri». îndealtminterelea, mă aflu bine şi 
sănătos în mijlocul acestor munţi şi-ţi doresc asemenea,,. 

Cum putea un bolnav psihic să îndeplinească inclusiv 
acte de administraţie (documente ale stabilimentului, 
întocmite de mâna pacientului)? 

Toţi cei care l-au văzut în acea perioadă şi-au dat 
seama că Mihai Eminescu este întreg la minte şi numai 
lipsa mijloacelor băneşti (îşi pierduse cufărul cu haine, 
bani de bilet pentru a ajunge la Botoşani sau de cazare la 
un hotel în laşi nu avea) este motivul ce l-a ţinut câteva 
luni pe loc. 

2 Februarie 1887- Ion Creangă si V.G. Morţun îl 
vizitează pe Mihai Eminescu la Mănăstirea Neamţ, 
negăsind în comportamentul acestuia nimic anormal. 

La rândul său. Gala Galaction vorbeşte despre un 
Mihai Eminescu întreg la minte în momentele 
respective. Mărturie stau si actele de bucătărie ale 
stabilimentului, întocmite de mâna poetului. 

Mai lucra în acest ospiciu un alt cadru medical, pe 
nume Balomir, "care funcţiona ca un fel de medic", aflat 
în permanenţă printre bolnavi. 

Mihai Eminescu este invitat la masă de Onicescu, 
altfel condiţiile erau mizerabile, el fiind obligat să stea 
într-o cameră cu 11 furioşi. 

Despre această perioadă tristă din viaţa poetului 
există preţioase mărturii din partea lui Gheorghe 
Bojeicu, fost coleg de şcoală cu Mihai Eminescu la 
Botoşani, avocat şi într-o vreme ajuns director la 
"Spiridonie" , care scrie în amintirile sale (16 Iunie 1919): 

" La 1887, l-am regăsit prin Martie, în Mănăstirea 
Neamţ, unde fusese internat încă din Noembrie 1886, 
cum îmi spunea el singur. Intendent era o rudă a mea 
Leon Onicescu, acum pensionar la Vaslui, şi care l-a 
tratat foarte bine. 

Se plângea că a fost internat ca nebun, protestând că 
n-a fost nebun. Doctor era, titular, Dr. Ursulescu, care 
însă venia odată sau de două ori pe săptămână. în 
stabiliment funcţiona ca un fel de medic, în permanenţă, 
Balomir. 

Cât am stat eu, în casă chiar la Onicescu, unde Mihai 
Eminescu lua masa regulat, am avut impresia că era 
perfect sănătos. 

Doctorul spitalului declarase şi el că poate să 
părăsească oricând asilul - însă nu avea mijloace cu ce să 

plece. în April, în septămâna luminată, Joi, am tocmit o 
trăsură şi am plecat cu dânsul şi am venit până 
la Paşcani cu gând de a veni cu dânsul în laşi. în drum, de 
la Mănăstire la Târgu-Neamţului, mi-a arătat locul în 
care pierduse geamantanul, la venirea sa, întovărăşit de 
un sergent." 

Mai departe, fostul coleg al lui Mihai Eminescu 
precizează: 

"La Paşcani s-a întâlnit cu Ion Creangă şi Miron 
Pompiliu, cari veniau de la un Congres didactic de 
la Brăila. Toţi trei stăruiam de dânsul să vină la laşi şi să 
nu se ducă la Botoşani, unde are să dea peste Scipione 
Bădescu, cu care are să se apuce iar de chefuri. Mihai 
Eminescu mi-a spus că se duce la Botoşani ca să vadă pe 
sora sa Doamna Aglae Drogli şi că pe urmă se întoarce 
imediat la laşi. 

Ne-am despărţit cu această promisiune din partea lui, 
însă de atunci eu nu l-am mai văzut. 

Tot timpul cât am stat cu dânsul la Neamţ, vre-o zece 
zile, ne duceam aproape în fiecare zi în pădurea din 
apropiere, tolonindu-ne pe iarbă şi Mihai Eminescu cânta 
cântece eroice şi de jele, cu voce foarte frumoasă, aşa că 
găsiam o adevărată distracţie în societatea lui. 

Tot de-acolo, mai înainte, a dat poezia „Vezi 
rândunelele se duc" intendentului Onicescu, după cum 
mi-a spus acesta, ca să o trimeată la „Convorbiri 
literare 60 ". 


60 Publicat în "Convorbiri Literare”, numărul din 1 Februarie 1887. 

Credinţa mea şi a lui Onicescu era că această poezie îi 
fusese inspirată de o doamnă a unui farmacist din 
localitate, Doamna Czenkli." 

într-un raport al aceluiaşi dr. C. Felix, întocmit după 
efectuarea unui control sanitar în circumscripţia 1 (Jud. 
laşi. Neamţ, Suceava), se constată situaţia 
necorespunzătoare de la bolniţa M-rei Neamţ, 
propunând câteva măsuri, şi concluzionând "Reforma 
modului de îngrijire a alienaţilor nu se mai pate amâna” : 

"Aşezarea alienaţilor de sex bărbătesc întâmpină şi 
mai mari dificultăţi în judeţele primei circumscripţiuni 
sanitare; singurul ospiciu din mănăstirea Neamţ nu este 
destul de încăpător pentru a putea primi toţi alienaţii din 
judeţele de peste Milcov; afară de aceasta se face într'un 
mod nu prea corect transportul alienaţilor de ambele 
sexe de la domiciliu până la ospiciu. 

Reforma modului de îngrijire a alienaţilor nu se mai 
pate amâna. D-nii membri al epitropiei generale a casei 
Sfântului Spiridon propun ca să se transforme 
Monastirea Galata într'un mare ospiciu de alienaţi de 
ambe sexe şi ca să se strămute la Golia aşezămintele 
militare care se află astăzi la Galata. 

Această transformaţiune ar costa dupe părerea D-lor 
epitropi de la lei 80.000 până la 100.000. 

"Sanatoriul de la Hali Bad" 



Baie veche în Hali Bad, 

Prima baie centrală (1853 - 1855). 


Inexactităţi topografice sau erori tipografice? 

Există câteva semne de întrebare cu privire la acest 
episod din biografia lui Mihai Eminescu şi anume, de 
câte ori a fost Mihai Eminescu la Hali Bad ? 0 singură 
dată sau de două ori ? 

Al doilea semn de întrebare se referă la ce anume i-au 
recomandat medicii de la laşi lui Mihai Eminescu? cură 

de băi, sau tratament antilues? Iar al treilea se referă la 
localizarea staţiunii Hali Bad. 

Să le analizăm pe rând: I.E. Torouţiu, vorbind despre 
Cornelia Emilian 62 scrie, negru pe alb: "Astfel se strânge 
suma necesară, aşa că poetul este trimis două veri 
consecutive la băile de la Hali Bad, întovărăşit fiind o 
dată de doctorandul Focşa, altă dată de Savin." 

Din păcate, autorul nu prezintă dovezile documentare 
pentru a adeveri această susţinere. 63 

în legătură cu plecarea din nou a lui Mihai Eminescu 
la Hali Bad, în vara anului 1887, sunt suficiente mărturii, 
însă acestea lipsesc cât priveşte vara anului următor. 

Se ştie doar că, 9 în Aprilie 1888, acesta a pornit la 
drum spre Bucureşti. 

Totuşi, există două scrisori ale Henriettei, una datată 
10/22 Februarie 1888 (în care aflăm că dr. Iszac i-a scris 
lui Maiorescu că "Mihai Eminescu se va face cu totul 
bine, făcând şi la vară 30 de băi la Hali Bad") şi alta 
datată 15/27 Aprilie 1888 ("mo doare şi mi-e frică că nu 
se va duce şi vara asta la Hali Bad"). 


62 I. E. Torouţiu, Introducere,"Studiişi Documente Literare",v ol. 4, 
p. LVIII. 

63 N. Georgescu "Eminescologia la ora exacta:Eminescu si editorii 
sai. Fuga la Bucureşti şi povestea sifilisului. CARTEA TRECERII (IX)" 

Opinăm că acesta doar a lansat zvonul că urmează să 
plece la băi, la Hali Bad, în vara anului următor, 1888. 

Lipsa banilor (subscripţia de 100 de lei, a 
botoşănenilor, încetase, alţi bani nu se mai strângeau, 
Maiorescu îl cam părăsise pe poet), ori credinţa că 
aceste tratamente nu îi mai sunt necesare, poetul dând 
aparente semne de înzdrăvenire, ne determină să 
credem că Mihai Eminescu nu a mai fost prezent, a doua 
oară, la Hali Bad. 

A doua neclaritate: deşi se afirmă că medicii ieşeni 
care au consultat în Iulie 1887 pe Mihai Eminescu nu 
erau îngrijoraţi de starea sa psihică, ci numai de 
complicaţiile de ordin dermatologic, aici avem încă o 
neclaritate. Ce tratament concret au recomandat 
aceştia, trimiţându-l pe Mihai Eminescu la Bad Hali ? 

Vom ignora, desigur, scrisorile Henriettei către 
Cornelia Emilian, binefăcătoarea familiei sale, în care 
sora poetului afirmă răspicat că Mihai Eminescu 

suferă. de lues. "De patru ani el este nebun, numai din 

sifilis încarnat ce este în corpul lui." 64 . 

La rândul ei. Cornelia Emilian crede că pacientul s-a 
molipsit de ceea ce ea numea, printr-un eufemism, 
"boală burlăcească” 65 


64 Scrisoarea din 23 Iunie 1887; 

65 Barbu Lăzăreanu, "Cu privire la Eminescu", Cultura Românească, 
Bucureşti, 1937. 

într-o altă scrisoare, Henrietta mărturiseşte supărată 
că ar vrea ca vreunul dintre membrii Comitetului de 
susţinere de la laşi să vină la Botoşani, să-l vadă pe Mihai 
Eminescu, şi s-ar convinge că numai ticăloşia de sifilis îl 
face să îndure atâta. 65 

Obsesia sifilisului precum şi ideea tratării poetului la 
Hali Bad, staţiune recunoscută pentru tratamente cu 
ape termale iodate, antiluetice, le întâlnim şi la 
T. Maiorescu, încă din 1883-1884: "după aceasta, dacă 
nu va fi indicată vreo cură la băi, la Hali Bad de exemplu, 
vă veţi întoarce împreună în ţară, unde trebuie să te mai 
odihneşti câteva luni, pentru a te întrema fiziceşte 
deplin." 

Deci, în ce scop a fost trimis poetul la Hali Bad ? 

în volumul tipărit de Editura Fraţii Şaraga din laşi, 
intitulat "Mihail Mihai Eminescu Diverse cu o prefaţă de 
I.L.Caragiale", la p. 102 este tipărit un document 
controversat, din care rezultă că medicii care l-au 
examinat pe Mihai Eminescu au recomandat ca acesta 
"să se ducă într-o localitate apropiată de oraş şi anume 
în Tătăraş, spre a putea fi controlat cât se poate mai des 
de un medic”. 

De asemenea, aceşti doctori (Otremba, Bottez, 
Filipescu, Negel şi Riegler) mai indicau "să se facă mai 
întâi un tratament local şi după aceea să se reînceapă 
tratamentul anti-sifilitic". 

Deci, nici vorbă de trimiterea poetului la Hali Bad, ci 
doar la Tătăraş, lângă laşi, unde să se facă un tratament 
local, urmat de reînceperea tratamentului anti-sifilitic. 

Acest document, care nu este reprodus în facsimil, 
deci posibil un fals, intră însă în contradicţie cu 
documentul de la p. 105, în care Şaraga reproduce un 
articol din ziarul "Liberalul" de la laşi, datat 18 Iulie 1887, 
intitulat "Mihai Eminescu". 

Din articolul amintit reiese cu totul altceva, şi anume 
că medicii ieşeni au recomandat "să se trimeată pe 
Mihai Eminescu la băi la Hali Bad cu care ocaziune va 
putea fi supus unui consult de specialişti la Viena şi 
anume de către medicii Dr. Neuman, dr. Nathnagel şi dr. 
Meynert. După terminarea băilor sau poate chiar în 
acelaşi timp trebui a i se face lui Mihai Eminescu un 
tratatment radical..." 

Deci, nici vorbă de tratament la Tătăraşi, fiindcă 
în 15 Iulie Eminescu este în tren, iar la data de 17 Iulie, 
acesta părăseşte Viena, plecând spre Hali Bad\ Mihai 
Eminescu a plecat în 17 Julie din Viena la bade de la 
Hali Bad (Austria)”, (cf. ''România Liberă” din 29 
Iulie/10 August 1887). 

Ce însemna Hali Bad în conştiinţa vremii? în primul 
rând o staţiune frecventată de români: în fatidica zi de 
28 Iunie 1883, T. Maiorescu consemnează în jurnalul său 
faptul că I. Slavici pornise spre Austria, pentru a se trata 
la Hali Bad. Prietenul lui Eminescu suferea de 
hiperaciditate gastrică, greşit diagnosticată de medici, de 
aceea a hotărât să-şi caute de sănătate, mai întâi la 
Viena, apoi la Hali Bad. 


66 Scrisoarea din 16/28 sept.1887 

în apropiere, la Reichenhall, se afla o faimoasă oază 
de sănătate, frecventată şi aceasta de pacienţi din ţara 
noastră. Doamna Maiorescu vizita Reichenhall, cazându- 
se la Vila Eisenrieth. (cf. Telegramă semnată T. 
Maiorescu, trimisă soţiei sale, joi 21 August/2 sept. 
1886). 

M. Kogălniceanu era, de asemenea, unul dintre cei 
care cunoşteau virtuţile binefăcătoare ale apelor 
minerale de aici. El cere ajutor familiei pentru a se putea 
trata la Reichenhall. Banii îi vor fi trimişi de fiul său, Jean, 
aflat la Huşi, prin Banca Neuschotz din laşi (Iulie 1888). 

Deci, staţiunea de odihnă Hali Bad, ca şi Reichenhall, 
având un bun renume printre medicii români, este 
recomandată lui Mihai Eminescu, cu speranţa că aici 
suferinţele sale îşi vor găsi izbăvire. 

Aşadar, Eminescu porneşte la drum, spre Hali Bad, 
însoţit de dr. Grigorie Focşa. 

Era miezul verii, o vreme călduroasă, şi un roi de 
călători, umplând la refuz o gară înţesată de turişti 
îndreptându-se spre munte. Numai doi călători plecau 
îngânduraţi, urcânduse în "Elisabeth-Westbahn", spre 
Linz (5 ore), prin St. Polten, iar de aici, fie pe calea ferată 
- Kremstalbahn - chiar în acel an dată în folosinţă, fie mai 
încet, cu Fiaker (trăsură) sau cu poştalionul, spre Hali 
Bad. 

Ruta parcursă de Mihai Eminescu, spre Hali Bad 


Câteva cuvinte despre această staţiune, aflată în 
nordul ţării, lângă Linz, confundată uneori cu localitatea 
Halle, din Germania. 

Toponimul Hali Bad , desemnând staţiunea balneară 
din Austria Superioară, poate crea neînţelegeri: 
aşezarea Hali Bad nu trebuie confundată cu mica 
localitate Hali din Tirol, cu Halle (Saale) din landul 
german Saxonia Anhalt, cu capitala la Magdeburg, ori cu 
Schwăbisch-Hall, din Germania, în Wurttemberg, orăşel 
situat la nord est de Stuttgart. 

Hali Bad este o localitatea balneară situată în 
regiunea Steyer, lângă Linz 67 , prin urmare, Mihai 
Eminescu a fost internat la Hali Bad şi nu la Halle, cum 
afirmă renumiţi eminescologi. 

Confuzia îşi are originea în scrisorile Henriettei, 
adresate Corneliei S. Emilian şi fiicei sale, unde numele 
staţiunii Hali Bad este scris greşit de sora poetului sub 
forma Halle. 

Medicii din întreaga Europă recomandau Hali Bad 
pentru tratamentul bolilor de nervi, lues, scrofuloză, 
eczeme, etc. 

Băile de aici erau căutate pentru apele naturale având 
din abundenţă iod, brom, arsenic, sare, beneficind şi de 
un climat plăcut, făcând să fie frecventată în fiecare vară 
de mii de turişti sau pacienţi. 

Izvoarele acestei staţiuni sunt cunoscute încă din 
secolul al Vlll-lea, Hali Bad ajungând în centrul atenţiei, 
abia începând cu 1855, când apele termale au devenit 
proprietatea statului. 

De fapt, prima instalaţie de tratament s-a construit la 
Hali Bad In 1827, bazată pe proprietăţile miraculoase ale 
apei cu conţinut ridicat de iod. 

Darea în folosinţă a liniei de cale ferată Kremstalbahn, 
a condus la creşterea numărului de turişti străini care 
veneau să se trateze aici. 


67 Unii autori îl localizează lângă Insbruck (vezi Cătălin Cioabă, 
"Mărturii despre Eminescu: Povestea unei vieţi spusă de 
contemporani", “Va fi reinternat la Spitalul Sf Spiridon din Botoşani, 
consultat din nou la laşi şi la Viena după care se îndreaptă spre băile 
din Hali Bad, în apropriere de Insbruck”. 

Sezonul la Hali Bad Bad începea în fiecare an la 15 
Mai şi se sfârşea în Septembrie. Vizitatorii aveau la 
dispoziţie, pe timpul sezonului de băi, nu numai 
stabilimente medicale ci şi instituţii culturale: un teatru 
de vară, "Arena", dat în folosinţă în 1871, precum şi un 
Teatru Municipal - "Stadtheater” , situat pe Styerstrasse 
(1884). 

în anul 1887, atunci când Mihai Eminescu urmează 
tratamentul prescris la Băile Hali Bad, staţiunea avea 
cam 1500 de locuitori. 

Marele muzician Gustav Mahler 68 , profesorul lui G. 
Enescu, şi-a făcut debutul ca dirijor în grădina Hali Bad, 
în vara anului 1880. Orchestra avea deja un bun renume, 
fiind înfiinţată în anul 1855. 

Prezenţa poetului în această staţiune este amintită de 
câteva dintre ziarele vremii 69 : 

"în urma unei cercetări minuţioase în care l-au 
supus pe Mihai Eminescu, medicii au ajuns la 
convingerea, că seninătatea lui nu e de loc alterată şi că 
trebue a'l supune unui tratament radical numai în ce 
priveşte boala lui cea neglijată, care se manifestase la 
picioare. 


68 în 1880, la vârsta de 21 de ani, Gustav Mahler obţine primul său 
contract ca dirijor al Orchestrei din Hali Bad, formată doar din 15 
componenţi. Abia terminase conservatorul din Viena. 

69 Totodată, momentul Hali Bad este prezentat şi în primele lucrări 
dedicate biografiei Lucafărului: M. Eminescu, "Diverse", cu o prefaţă 
de I.L. Caragiale”, laşi, Şaraga, precum şi Henriete şi Mihai Eminescu, 
"Scrisori către Cornelia Emilian şi fiica sa Cornelia", laşi, Şaraga 
(1893). 

Conclusiunea consultului a fost: Să se trimeată Mihoi 
Eminescu Io băi la Holl Bad. Ivindu-se deci necesitatea 
de a trimite pe Mihai Eminescu la Viena şi de acolo la 
Hali Bad, d-ra Cornelia S. Emilian, casieria comitetului 
format de elevii şi elevele şcoalei artelor frumoase, a 
espus situaţia banilor încasaţi de d-sa." 70 

Sosind la Hali Bad, Mihai Eminescu începe 
tratamentul recomandat, rezultatele fiind promiţătoare: 
"De la Hali Bad (băi în Austria) primim vestea 
îmbucurătoare că tratamentul aplicat acolo poetului 
Mihai Eminescu promite rezultate admirabile." 71 

în această staţiune, ilustrul pacient este preluat de 
Dr. Rabler şi dr. Pollack, care îl tratează cu deosebită 
atenţie. 

Dr. Rabler locuia în extrasezon la Viena, pe strada 
Weihburggasse nr. 19, cunoscându-se probabil cu dr. D. 
Boghean, care locuia pe aceeaşi stradă, la nr.26. 

Tarifele practicate în această staţiune difereau în 
funcţie de categoria de confort aleasă de pacient 
precum şi de perioada zilei: astfel la Clasa I, preţul unei 
băi de iod era de 80 fl. (dimineaţa şi după-amiaza); Clasa 
a Il-a (dimineaţa 56 fl. iar după-amiaza 35 fl.) 


70 "România Liberă” 24 Iulie/3 August 1887, p.2 

71 idem, 29 Iulie/10 August 1887, p. 2 

întrucât era neapărată nevoie de continuarea 
tratamentului, ziarele roagă cititorii să contribuie la 
subscripţiile publice pentru Mihai Eminescu: 

" în Liberalul din laşi pe care 7 primim azi găsim 
această notiţă : Ni se comunică, că sănătatea poetului 
Mihai Eminescu a început a se îmbunătăţi. El se află încă 
la băile de la Hali Bad şi e deaproape îngrijit de d. 
Grigorie Focşa, doctorand din laşi. Dr. Rabler şi dr. Pollac 
sunt medicii cari îl tratează. Dând această ştire 
îmbucurătoare, rugăm pe toţi confraţii noştri să îndemne 
pe cititorii lor la subscripţiile ce circulă prin oraş pentru 
Mihai Eminescu în urma iniţiativei elevilor şcoalei artelor 
frumoase din laşi. Trebue să facem tot posibilul de a 
strânge banii necesari spre a nu întrerupe pe Mihai 
Eminescu de la tratamentul medical care a început să-i 
îndrepte deja sănatatea. Cei cari n'au la îndemână liste 
de subscripţii, pot trimete bani de-a dreptul către d-ra 
Cornelia S. Emilian, absolventă a şcoalei artelor 
frumoase din laşi' şi casiera comitetului de subscripţii 
pentru Mihai Eminescu." 72 


72”România Liberă ”, 11 /23 August 1887, p. 2 

Medicii austrieci care l-au tratat pe Mihai 
Eminescu au avut un rol pozitiv în ameliorarea sănătăţii 
poetului, prin urmare ne vom îndrepta atenţia asupra 
acestora. 

Locuinţa doctorului curant al lui Mihai Eminescu, 
cunoscută sub numele de "Villa Rabl", este situată în 
Promenadestrasse 2, ridicată în 1866, după planurile lui 
Teophil Hansen. 

Ea este creaţia cunoscutului arhitect T. Hansen, 
prieten al comunităţii româneşti din Viena, autor şi al 
unor capodopere arhitectonice de secol XIX, construite 
în România. 



Grădina "Vilei Rabl" 

Medicii de la Hali Bad foloseau o soluţie salină 
iodină, atât în tratament extern cât şi intern. 

Călătorul care ajunge în zilele noastre în această 
staţiune, va descoperi cea mai veche sursă de iod din 
Hali Bad: izvorul Gunther, aflat la 1,7 kilometri est-nord- 
est de sursa Tassiloquelle. 

Atunci când soluţia este folosită în tratamentul 
extern, pielea este iritată la contactul prelungit cu apa, 
devenind uşor înroşită; apare de multe ori o senzaţie de 
furnicături, care este cauzată de efectul de creştere a 
circulaţiei sanguine. în plus, iritarea primară a pielii 
exercită un efect asupra unor organe interne ale 
corpului uman, deoarece componentele minerale sunt 
absorbite prin piele în organism. 

Prin acest tratament, se stimulează întregul sistem 
vascular, glandular şi nervos. 

în acea perioadă, soluţia brută de bromo-iodină "Hali 
Bader" a fost folosită ca un remediu pentru sifilis timp 
de câteva decenii - din anii 1880 până în perioada 
interbelică. 

Revenind în ţară, după tratamentul de la Hali Bad, în 
ciuda speranţelor într-o ameliorare a maladiei, crizele se 
acutizează. Presa descrie această perioadă critică, 
prezentând elemente revelatoare: 

"Relativ la la starea sănătăţii poetului Mihai 
Eminescu, Curierul Român din Botoşani , care ne-a sosit 
azi, are aceste amănunte: Reîntors de câte-va zile din 
Viena, la sânul dulcei, dar tot atât de nenorocitei sale 
surori, în Botoşani, zilele sale nu mat sunt decât o tristă 
şi dureroasă licărire a vieţei, decât o jalnică şi sfâşietoare 

agonie, decât un lugubru preambul al nemilostivei poate 
binefăcătoarei... morţi!... 

Diagnosa celebrilor profesori ai medicinei din Viena, 
scrisă şi transmisă odată cu densul, este atât de 
categorică, încât or-ce speranţă de bine ni se pare o 
exagerată ilusiune. Ochii sei stinşi, fiinţa sa inconscientă, 
ne-o spun aceasta chiar şi fără o asemenea autorisată 
diagnosă. Frica de oameni, de tot ce'l înconjoară, este 
singura simţire ce mai manifestă; frică pe care n'o perde 
nici în presenţa celor mai intimi foşti cunoscuşi ai sei, 
afară de nenorocita sa soră, singura pe care pare a o 
recunoaşte necontenit şi încrezător. 

Noi înşine (dl. Bădescu), care ne numărăm printre cei 
mai vechi şi mai nedespărţiţi amici at sei în nenorocire, 
abia după multă insistenţă putut-am scoate un zâmbet 
efemer pe buzele lui, însoţit de singurul răspuns "da", ce 
ni'l dete la întrebarea, de mai multe ori repetită, dacă ne 
mai cunoaşte... răspuns, cărui-i mai succedă o vorbă, dar 
aceasta abia îngânată: "la revedere". 

Asemenea momente lucide, dar numai momente în 
adevăratul înţeles al cuvântului, îi vin de câte douâ-trei 
ori pe zi, după care iară recede in completă aboliţiune a 
simţurilor. Tot nutrimentul sea nu consistă decât într'un 
ou şi puţin lapte, abia administrate şi acestea mai mult 
cu de-a sila. 

Durerea cea mat grozavă însă consistă în adeverul că 
de acum abia le va mai avea şi p'acestelBanii adunaţi 
prin generoasa iniţiativă a elevilor şcoalelor de bele-arte 
din laşi, veo 3000 lei, s'au sleit pană întratât, cu ducerea 
şi căutarea lui în străinătate, încât astăzi nenorocita lui 

soră nu mai dispune de un ban pentru alinarea ultimelor 
lui sau mai drept ale lor suferinţi! 

Şi... guvernul, ni-se sfâşie inima de durere, gândindu- 
ne la aceasta, guvernul, zicem, atât de generos în multe 
alte privinţi, aprobând, zilele aceste, bugetul judeţului 
Botoşani,în care figurează atâtea pensii grase şi inutile, 
n'a găsit, printr'o nenorocită inspiraţie, nimic alt de şters 
dintrânsul, decât tocmai alocarea minimei sume de 120 
lei, pe care, consiliul general al judeţului, sub un nobil 
impuls, găsise cu cale a vota mai deunăzi, ca ajutor 
lunar, pentru marele şi nenorocitul, cel mai mare şi mai 
nenorocit fiu al acestui judeţ!" 179 


Diagnostice medicale 

Este de mirare faptul că nu s-au mai păstrat 
documente privind pacientul Mihai Eminescu, într-o 
vreme când spitalele româneşti aveau totuşi un sistem 
de evidenţă a bolnavilor bine pus la punct. 

Spre exemplu, iată mai jos un model de fişă de 
internare, din perioada spitalizării lui Mihai Eminescu 
(26.11.1887), în care apar suficiente date, inclusiv cele 
de identificare ale pacientului (perioada de internare, 
numele spitalului, secţia şi numele medicului, diagnoza 
la internare etc.) 

Cel dintâi, şi cel mai longeviv diagnostic atribuit lui 
Mihai Eminescu, a fost acela de lues. Ulceraţiile de pe 
gambe, cu recrudescenţe repetate (recidive rebele) erau 
cunoscute de timpuriu dr. Kremnitz, însă acestuia nu i 
s-au părut a fi semne luetice (gome cerebrale de natură 
sifilitică) ci, mai degrabă, nodozităţi benigne ( erythema 
nodosum rheumaticum). 

Susţinătorii acestei teorii de notorietate în epocă 
consideră că degradarea dezastruoasă a personalităţii lui 
Mihai Eminescu, sfârşită tragic cu moartea lui 
prematură, trebuie pusă pe seama unui sifilis congenital, 
pe linie maternă, asociat cu excesul de alcool, cafea, 
surmenaj, ducând la demenţă acută şi la paralizie 
generală. 

T. Maiorescu şi C. Popasu bănuiau existenţa unui 
morb luetic, preconizând un tratament corespunzător, 
ceea ce doctorii vienezi nu au acceptat. însuşi dr. D. 
Boghean, care îl vizitase pe Mihai Eminescu la 
Oberdobling împărtăşeşte acest diagnostic greşit: "Boala 
lui era o pseudo psihoză-sifilitică, care a trecut cu iodul 
care l-a luat". 

Infamul verdict a fost enunţat "coram popul o" de 
doi specialişti ieşeni, dr. Iulian şi dr. Bogdan, în 1886, 
care au semnat un act medical, din care rezulta că poetul 
"suferă de alienaţie mintală cu accese acute , produse 
probabil de gome sifilitice la creier şi exacerbate de 
alcoolism", opinie susţinută din păcate şi de sora 
acestuia, influenţată de dr. Iszac, în disperare de cauză, 
dar şi cu speranţe iluzorii. 

De aceeaşi părere cu reverberaţii blamabile au fost 
câţiva doctori de prestigiu: Alexandru A. Şuţu, G. 
Marinescu, C. Bacaloglu, Panait Zosin ş. a., supoziţie 
acceptată, ulterior, de mulţi dintre biografii lui Mihai 
Eminescu, precum şi de medici din zilele noastre, 
precum Petre Brânzei şi E. Câmpeanu. 

în vara cruntului an 1883, la internarea forţată şi 
discutabilă a poetulu în clinica dr. Şuţu, acesta eliberează 
un atestat, rezultând că ilustrul pacient este atins de 
„alienaţiune mintală în forma de manie acută". 

Spre toamnă, când Mihai Eminescu este transferat 
într-un stabiliment de elită, doctorii din Oberdobling 
întrerup zadarnica medicamentaţie prescrisă în strada 
Plantelor din Bucureşti, bănuind că Mihai Eminescu 
suferea de o psihoză maniacală acută. 

Această teorie a psihozei maniaco-depresive 
evidenţiază trei episoade majore de agitaţie de tip 
maniacal, în forme de manifestare demenţială, 
succedate de perioade de remisiune, cu caracter 
neaşteptat. După primele episoade, şi apoi, cu 
manifestări specifice depresiei melancolice, Mihai 
Eminescu îşi duce crucea, fără a-şi pierde total raţiunea, 
memoria, dar cu un randament creativ diminuat, cu 
voinţa sensibil redusă. 

Sindromul psihotic maniaco-depresiv a fost susţinut 
de Alexandru Şuţu, Heinrich Obersteiner, Maximilian 
Leidesdorf, Isidor Neuman, Herman Nothangel, Thomas 
Maynert, Alexandru Ştefanovici, Victor Vineş, Nicolae 
Tomescu ş.a 

întrebători şi sceptici, unii medici au pus sub semnul 
unui nihilism curajos diagnosticul unei boli lumeşti (în 
perioada interbelică dr. I. Vineş, apoi, în 1972, dr. I. Nica 
şi, mai recent, la cumpăna dintre secole, dr. Ovidiu Vuia), 
demontând cu argumente irecuzabile teoria luesului. 

Dr. I. Nica crede că în cazul Mihai Eminescu, tabloul 
simptomelor înfăţişează mai degrabă o pseudo-paralizie 
şi o psihoză maniaco-depresivă, pe fondul meningitei, 
generată de o infecţie streptococică 73 , în timp ce Mircea 
Handoca susţine că Mihai Eminescu a suferit mulţi ani de 
o dermatită streptococică 74 , combinată cu o 
endocardită, fatal în cele din urmă. 

La sfârşitul vieţii, poetul dădea semne foarte 
concludente că suferea de encefalită virală, adică de 
inflamare a encefalului, cu o gravă leziune a sistemului 
nervos, nicidecum nu suferea de lues. De această gravă 
eroare şi-a dat seama, probabil şi T. Maiorescu, cu toate 
încercările sale repetate de a escamota tragicul sfârşit, 
căruia i-a căzut victimă Mihai Eminescu. 


73 Ion Nica, op. cit., p. 38 

74 Mircea Eliade, "Despre Eminescu şi Haşdeu", ediţie îngrijită şi 
prefaţă de Mircea Handoca, [laşi], 1987, p. 56. 

Aceştia proclamă sfârşitul aberaţiei luetice, 
demonstrând că anormalitatea comportamentală a lui 
Mihai Eminescu trebuie pusă fie pe seama unei 
polinevrite şi encefalopatii de origine mercurială 
(O.Vuia), fie pe socoteala unei psihoze maniaco- 
depresive, cu aspect mixt, declanşată pe un fond 
ereditar şi manifestată, în final, ca o pseudo-paralizie, 
cauzată de o criminală intoxicaţie cu mercur. 

Aşadar, Mihai Eminescu n-a suferit nici de epilepsie 
psihică (A. Şunda), nici de schizofrenie (C. Vlad), cu atât 
mai puţin de lues, alcoolism şi paralizie generală (Fr. 
Iszac, Gh. Marinescu, P. Zosin, ş.a.). 

în anul 2015, Academia Română, într-un salutar şi 
demult aşteptat gest de corectitudine ştiinţifică, dă 
tiparului o lucrare cu caracter majuscul, ca replică, 
probabil, la acţiunea intentată împotriva sa de Gh. 
Sărac 75 , lucrare de răsunet în lumea eminescologilor, pe 
alocuri contestată, dar în esenţă caracterizată printr-o 
justă interpretare a cazului Mihai Eminescu, prin care, 
sub coordonarea academicianului Sugen Simion, un 
număr de specialişti de mare autoritate, profesori 
universitari, academicieni, conving cititorii că poetul a 
suferit de un sindrom bipolar, la care se adaugă 
malpraxisul medical, precum şi regimul de viaţă şi de 


75 Acesta dorea ca justiţia să oblige Academia Română să se 
disocieze de opinia unuia dintre membrii săi, G. Călinescu, conform 
căreia Eminescu a suferit de morbul luetic, care i-a pricinuit 
moartea, în final. 

muncă al ziaristului Mihai Eminescu, inclusiv un fond 
ereditar deficitar, acestea fiind cauzele colapsului 
poetului. 

Nu avem, prin urmare, diagnostice propriu-zise, ci 
unele realizate post-factum. Există însă documente, cum 
ar fi aşa-numitele certificate medicale, în care se pot 
identifica diagnozele medicilor. 

Astfel de înscrisuri sunt documentele oficiale, din 
această categorie făcând parte cele menţionate în opisul 
Dosarului 968/1ulie 1883, intitulat "Interdicţia Mihail 
Mihai Eminescu". Reţinem de aici un act, datat 5 Iulie 
1883 (f.18 orig.), semnat de dr. Şutzu, din care rezultă că 
poetul a fost internat la Institutul Caritatea, şeful 
instituţiei atestând că pacientul este "atins de alienaţie 
mintală", în formă de "manie acută". Atât şi nimic mai 
mult. 


„No. 12535 
11/83 

Certificat medical 

Subsemnatul doctor în medicină attest prin aceasta că dl. Eminescu 
adus în căutarea Institutului «Caritatea » din Bucureşti la 28 Iunie 1883 de 
către Onor Prefectura Capitalei este atins de alienaţie mintală în forma 
«manie acută», stare care reclamă o căutare serioasă în un stabiliment spe¬ 
cial. 

Bucureşti. 5 iulie 1883 

Dr. Sutu” 


Şase ani mai târziu, cazul este redeschis, dosarul 
renumerotat, căpătând numărul 645/1889. Pe lângă alte 
documente, acesta conţine un înscris privind "starea 
facultăţilor mintale ale lui Mihai Eminescu", datat 23 
Martie 1889. 

Acest act este semnat de doctorii A. Suţu şi Zaharia 
Petrescu, datat 20 Martie 1889, prin care, la cererea 
primului-procuror al Tribunalului Ilfov, G. A. Mavrus, 
medicii mai sus numiţi erau solicitaţi a comunica starea 
facultăţilor mintale ale lui M. Mihai Eminescu, aceştia 
susţin, negru pe alb, că poetul este atins de "alienoţiune 
mintală informă de demenţă" . 

Indiscutabil numele semnatarilor acestui document 
sunt importante pentru istoria medicinii româneşti. 

în aceeaşi categorie de înscris oficial, deşi superficial 
întocmit şi eminamente greşit, intră şi infamul 
document din 1886, întocmit de doi doctori ieşeni, de 
tristă amintire: Dr. Iulian şi dr. Bogdan 76 , prin care 
aceştia, în urma unei simple conversaţii şi a unui aşa zis 
"interogatoriu” , stabilesc tranşant că Mihai Eminescu 
"suferă de alienaţie mintală cu accese acute , produse 
probabil de gome sifilitice la creier şi exacerbate de 
alcoolism". 


76 "Subsemnaţii doctori în medicină de la facultatea din Paris, etc., 
în urma requisiţiunii D-lui Prim Procuror din 5 Noiembrie 1886 de a 
constatat starea mintală a lui Mihail Eminescu, mergând la arestul 
comisiei desp. 1 unde se află pacientul, din interogatoriul şi 
conversaţia avută cu Eminescu, am putut constata că el suferă de o 
alienaţie mintală cu accese acute, produse probabil de gome 
syphilitice la creer şi exacerbate din alcoholism ; starea lui este 
periculoasă atât pentru societate cât şi pentru el însuşi şi este 
neapărată nevoie a fi internat în o casă specială spre căutare şi 
observare pe un timp limitat, după socotinţa medicului curant. Dr. 
luliano, Dr. Bogdan lassy 1886, Noiembrie 6" 

Deşi sunt acte indubitabile, acestea nu sunt 
conexate cu alte documente din care să rezulte în mod 
detaliat formele de manifestare care au condus pe aceşti 
medici la un asemenea diagnostic atât de grav, cu 
consecinţe juridice grele (declararea interzicerii pe cale 
judecătorească, sau internarea într-un ospiciu de 
nebuni). 

în Certificatul de Deces, nr. 2935/17.06.1889, din 
Arhiva Serviciului de Stare Civilă/Decedaţi/, un 
document plin de erori (privind vârsta celui decedat şi 
locul decesului), se face vorbire de Certificatul 
Constatator al Decesului, nr. 161, semnat de "doctor 
verificator", N. Şuţu, document de negăsit astăzi, prin 
care ar fi trebuit să se consemneze cauza morţii. 
Existând presupunerea unei morţi suspecte, s-a decis 
efectuarea unei necropsii, cu participarea organelor de 
parchet, a presei şi a câtorva dintre cei apropiaţi lui 
Mihai Eminescu. 

în lipsa acesteia, înhumarea nu era posibilă (din punct 
de vedere juridic, fără certificat medical constatator nu 
există certificat de deces valabil). 

Rezultatul autopsiei trebuia să dovedească 
posterităţii cauzele morţii poetului. în acest act nu este 
menţionat cuvântul lues. 

Documentul întăreşte astfel ceea ce se poate citi în 
lucrarea dedicată istoriei "Sanatoriului Privat din 

Oberdobling" ("Die Privatheilanstalt ."), unde există o 

dovadă zdrobitoare a faptului că Mihai Eminescu nu a 
fost înregistrat în evidenţele spitaliceşti ca fiind suferind 
de lues! 

Lucrare menţionată mai sus este un document 
preţios, care prezintă date privind statistica internărilor 
în acest institut. 

Din punct de vedere al originii etnice a pacienţilor 
străini, internaţi la clinica amintită, în perioada 1875- 
1891, registrele de evidenţă indicau naţionalitatea 
pacienţilor: 45,9% ruşi, 16% români, 13,2 % germani, 
6,6% turci. 

Aflăm din aceste documente oficiale că, în perioada 
1860-1891, au fost înregistraţi 88 de pacienţi români 
internaţi la Clinica dr. Leidesdorf, din Oberdobling. 

Mai mult, în Tabelul IX-b, (op.cit.p. 81), este 
publicată statistica pe ţări şi provincii cu bolnavii de 
sifilis. 

Pentru perioada (1875-1889) nu este înregistrat nici 
un bolnav de sifilis, provenind din Bucovina sau din 
România! 

Aşadar, Mihai Eminescu, în calitate de cetăţean 
român, nu figurează în statistica acestui spital ca fiind 
bolnav de lues! 

în continuare, lucrarea menţionată dezvăluie câteva 
prevederi esenţiale cuprinse în "Statutul" acestui 
stabiliment medical, în special cu privire la Regulamentul 
de Funcţionare al spitalului. 

La paragraful 4 al acestui act se specifică foarte clar 
că "internarea pacientului se face doar în baza unui 
Certificat Medical, care să confirme existenţa unei 
afecţiuni psihice. 

în situaţia în care acesta a urmat un tratament 
medical anterior, se va specifica în ce a constat acesta. 

De asemenea, Certificatul Medical trebuie să fie 
semnat de medicul curant şi parafat de către o comisie 
medicală, să fie nu mai vechi de 14 zile de la data 
internării. " 

în situaţia pacientului Mihai Eminescu, cu siguranţă 
aceste prevederi nu s-au respectat: nu ştim să fi existat 
vre-o comisie medicală, nu cunoaştem să fi existat, 
atunci, în vara anului 1883, vre-un diagnostic medical, în 
sensul infectării sale cu morbul luetic, în baza cărora să 
se fi făcut internarea în clinica dr. Leidesdorf. Cum acest 
diagnostic nu exista, nu se justifica nici un fel de 
tratament antisifilitic, aşa cum preconiza Maiorescu sau 
dr. C. Popazu. 

Aflăm, din aceleaşi Regulament că "fişa medicală" a 
oricărui pacient trebuie să conţină: numele, vârsta, 
statutul social, religia, provenienţa pacientului, 
diagnosticul şi numelui medicului care a emis certificatul 
de internare, data internării în instituţie, numele şi 
adresa persoanei care a solicitat internarea în instituţie, 
numele şi adresa medicului care a furnizat istoricul 
medical al pacientului, numele, adresa şi ocupaţia tatălui 
sau a tutorelui, în cazul minorilor sau a curatorului, în 
cazul celui pus sub interdicţie, bunurile cu care a fost 
adus la internare, ziua externării, numele persoanei 
căruia i-a fost predat la externare, observaţii. 

Conform acestor date, dacă acestea s-ar fi păstrat, 
am fi putut afla cu certitudine "numele şi adresa 
persoanei care a solicitat internarea în instituţie, numele 
şi adresa medicului care a furnizat istoricul medical al 
pacientului", fiindcă cererea de internare nu o putea 

face decât o rudă de gradul unu, tutorele (pentru minori) 
sau curatoroul (pentru cei puşi sub interdicţie). Or, în 
situaţia lui Mihai Eminescu nu erau îndeplinite aceste 
condiţii, deci internarea a fost ilegală, conform statutului 
acelui institut şi a legilor Imperiului Austro-Ungar! 

De asemenea. Regulamentul prevedea necesitatea 
ca, pentru fiecare persoană internată, să se întocmească 
un Istoric Medical, unde să se menţioneze modificările 
semnificatve produse în starea sa de sănătate, pe 
perioada internării. 

Această Fişă de Observaţie a pacientului Mihai 
Eminescu lipseşte din arhiva spitalului, cel puţin din 
două motive: unul ar fi acela că în timpul Primului Război 
Mondial această arhivă ar fi fost distrusă (incendiu, 
bombardament etc) iar al doilea motiv ar fi acela că, 
după cum se afirmă, un funcţionar al misiunii 
diplomatice a României la Viena ar fi cerut dosarul, spre 
consultare, fără a-l mai înapoia. 

Există, totuşi, o aşa zisă fişă de observaţii, care 
consemnează date concise privind istoricul bolii lui 
Mihai Eminescu, premergător internării sale la 
Oberdobling: 

„Sumar din povestea bolii Domnului Mihai Eminescu. 
Pacientul a dus un fel de viaţă spirituală obositoare şi 
dezordonată. El este unul dintre cel mai preţuit şi 
eminent poet român. De 6 luni, survine o viaţă 
neregulată, irascibilă, de 4 luni violentă stare de iritare, 
delir, diverse halucinaţii, insomnie, comportare agresivă, 
vociferări. în sanatoriul Dr. Souzo este tratat cu 
vezicătoare, băi de picioare, chloral, morfină, iodură de 

potasiu. Se ameliorează, rând pe rând, stările de iritare 
violentă, rămâne în continuare delirul." 

Ion Grămadă reuşeşte să obţină un scurt rezumat al 
evoluţiei maladiei lui Mihai Eminescu, în perioada cât a 
fost pacient la clinica dr. Leidesdorf: 

„Starea şi decursul bolii 

-[2 Noiembrie 1883] Foarte confuz, vorbeşte şi cântă, 
total dezorientat. Numeşte diverse persoane mereu cu 
aceleaşi nume (subl. ns.): regele Norvegiei, regele 
evreilor, Heinrich Heine, împăratul Chinei şi aşa mai 
departe. Uneori, mai iritat, bate în uşă. 

- 8 Noiembrie 1883. Criză cu pierderea cunoştinţei, 
uşoare convulsii şi mai pe urmă vărsături. 

-10 Noiembrie. Deseori repede iritat, vorbeşte 
neîntrerupt în ton de predică, cu pătura în cap, lucruri 
absurde: Abra-Kadabra. Prin vorbe însufleţite de 
încurajare, poate fi adus la răspunsuri raţionale. 

- 26 Decembrie. De un timp, secreţie uşoară a urechii 
drepte. 

-10 Ianuarie. De două zile, mai liniştit. 

-12 Ianuarie. Este scos din secţia de izolare. Nu mai 
cântă, uşor deprimat, nu mai dă denumiri false, citeşte. 
Vizita lui Maiorescu nu-l influenţează. 

-24 Ianuarie. Pare destul de bine, dă răspunsuri corecte, 
îşi aminteşte de începutul bolii, ia parte la discuţii, serios, 
prietenos, doreşte informaţii în legătură cu situaţia lui. 

-8 Februarie. Destul de bine, dar rezervat, tăcut, se 
interesează foarte mult de mâncare, nu se poate 
preocupa de nimic, citeşte puţin. 

-26 Februarie. Pleacă cu domnul Chibici la Florenţa." 

Câtă încredere putem avea în aceste informaţii? 

Atât "Sumarul povestii bolii lui Mihai Eminescu" , cât 
şi "starea şi decursul acesteia” i-au parvenit lui 
I.Grămadă, dar nu în original: „Dl consilier aulic şi 
profesor universitar Dr. Obersteiner, care ne-a dat 
informaţia aceasta, a binevoit să ne puie la dispoziţie şi 
următorul fragment, relativ la boala lui Mihai Eminescu, 
scos din condica bolnavilor pe cari i-a îngrijit dsa...". Deci 

nu există facsimil, nu se ştie unde se află originalul. 

Singura consemnare oficială privitoare la Mihai 
Eminescu o găsim în Wiener Kronik, din care aflăm că 
acesta a fost internat în perioada 2 nov.1883 -26 
febr.1884. 

Există, totodată o altă categorie de documente, 
având însă un caracter paramedical, deci neoficiale, cum 
ar fi corespondenţa purtată de Maiorescu cu dr. 
Obersteiner, dr. Popazu etc, precum şi câteva însemnări 
medicale, care deşi nu au valoarea unui document 
medical oficial, pot oferi o idee privind evoluţia stării de 
sănătate a lui Mihai Eminescu, în perioada internării sale 
la Institutul dr. Leidesdorf din Oberdobling. 

Ele au fost transmise peste mulţi ani lui I. Grămadă, 
de unul din foştii asistenţi ai medicului curant al 
poetului, care se referă doar la partea ultimă a internării 
lui Mihai Eminescu (lanuarie-Februarie 1884): 

"12 lănner. Von der Isolierabteilung weg. Singt nicht 
mehr, eher deprimier, giebt nicht mehr die falschen 
Namen, liest. Besuch Maiorescu's ohne nachhaltigen 
Einfluss. (12 Ianuarie. Scos de la izolare. Nu mai cântă, 

deprimat mai degrabă, nu mai dă nume greşite nimănui, 
citeşte. Vizita lui Maiorescu, fără influenţă durabilă) 

24 lănner. Anscheinend recht gut, giebt uber alles 
passende Antwort, erinnert sich nicht an den Begian 
seiner Krankheit, teilnehmend, Ernst, freundich, wunscht 
Auskunft uber seine Verhătnisse. (24 Ianuarie. Pare a fi 
foarte bine, oferă răspunsurile cele mai potrivite, nu îşi 
aduce aminte de începuturile bolii sale, participă la 
discuţii, serios, prietenos, doreşte să cunoască 
amănunte despre situaţia sa) 

8 Februar. Recht gut, aber ziemlich verschlossen, 
kummert sich sehr viei um das Essen, kann sich nicht 
recht beschăftigen, liest wenig. ( 8 Februarie. Destul de 
bine, dar destul de retras, îi pasă foarte mult de 
mâncare, nu se poate descurca, citeşte puţin) 

26 Februar. Reist mit Herrn Chibici nach Florenz. Dauer 
des hiesigenb Aufenthaltes: 2 November 1883 - 26. 
Februar 1884." (26 Februarie. Pleacă cu dl Chibici spre 
Florenţa. Durata şederii aici: 2 Noiembrie 1883 - 26 
Februarie 1884). 

Un alt document, datat 12 Noiembrie 1884, este 
Certificatul Medical, semnat de dr. Sculy, medic primar, 
conform căruia Mihai Eminescu suferă de o fractură 
maleolară, având nevoie de un concediu de două luni de 
zile. 

Certificat 


"Subsemnatul , Doctor în Medicină, Medic Primar al 
Secţiunei Chirurgice, certifică că Dl M. Mihai Eminescu 
suferă de o fractură maleolară şi pentru a cărei 
vindecare are necesitate de un timp de 2 luni de zile. 
Drept care i se eliberează acest certificat. 

1884 noembrie în 12 
Medic Primar, Dr. Sculy" 

Documente medicale neoficiale 

Un al doilea set de documente medicale sunt 
rapoartele neoficiale, care, deşi purtând semnătură 
certă, sunt incomplete şi de dată ulterioară (întocmite 
după notiţe din epocă). 

"Memoriile" lui RudolfŞuţu 77 

Rudolf Şuţu scrie un amplu memoriu cu privire la 
prezenţa lui Mihai Eminescu la bolniţa Mănăstirii Neamţ. 

Poetul avea obiceiul ca înainte de a se culca să audă 
glasul buciumului, neputând adormi " decât în armonia 
acestui plâns şi tânguitor ecou"... 


77 Rudolf Suţu (1880- 1949) - absolvent al Facultăţii de Litere din 
laşi. L-a avut profesor pe istoricul A. D. Xenopol şi unde a funcţionat 
ca asistent un timp, înainte de a deveni ziarist şi publicist, scriitor, 
traducător şi istoriograf. 

A stat destulă vreme şi la M-rea Neamţ , unde, nu e 
vorbă, era tratat mai omeneşte decât ceilalţi bolnavi", 
scrie dr. Rudolf Şuţu. 

-Se trezea la 5 dimineaţa, "pe tăcute" se îmbrăca, 
păşind uşor să nu-i trezească pe ceilalţi bolnavi ("cât era 
de bun în nebunia sa") şi ieşea la aer, "nu putea suferi 
odaia", plimbându-se ore în şir în cerdac, recitând, 
"şoptind mereu" vreme de cinci ore neîntrerupt, când, 
obosit, şi la chemarea clopoţelului, mergea, 
cu ceilalţi bolnavi la dejun. 

- Având în faţă cana cu apă şi lingura din lemn / "care 
închipuiau tacâmul fiecărui bolnav", la masa lungă 
aşezată în timpul verii în curte, lua loc şi Mihai Eminescu, 
privind zilnic aceleaşi scene în care, din pricina unei 
porţii mai mari sau a unei bucăţi de pâine, se iscau 
veritabile lupte între bolnavi. 

-"Mihai Eminescu mânca foarte puţin" şi, fiind 
impresionat, din"mizerabita" sa porţie dădea adesea 
celorlalţi, dar şi pentru a nu mai asista la asemenea 
scene şi a nu le mai auzi gardienilor "răcnetele sălbatice" 

- "La masă, dacâ-i dădeai lingura în mână, mânca, iar 
altfel stătea şi se uita..." sau "adesea se hrănea numai cu 
narcotice şi excitante, abuz de tutun şi de cafea, nopţi 
petrecute în citire şi scriere, zile întregi petrecute fără 
mâncare şi apoi deodată la vreme neobişnuită după 
miezul nopţii mâncare şi băutură fără alegere şi fără 
măsură". 

- Când îi era foame, se "pitula" prin spatele spitalului, 
sărea gardul şi în fugă păşea pârâul Nemţişor şi 

străbatea câmpul până la crâşmă, unde cumpăra o 
jumătate de pâine şi un pahar cu vin. 

-"Mai mult îi tihnea acestea, aşa pe negândite decât 
dejunul din grădină." 

-După o astfel de masă, dormea până la ora 4, când 
ieşea din nou în cerdac - "singurul său prieten, singura 
sa mângâiere în acest pustiu" - se aşeza pe un scaun, cu 
picioarele întinse peste coloanele cerdacului şi cu 
mâinile încrucişate, şi, vreme îndelungată privea spre 
văzduh... 

- Se spune că Mihai Eminescu stând odată aşa, un 
bolnav scăpat din "fiare şi stăpân pe libertate", dorind să 
sară cerdacul l-a trântit pe podea. 

-"Lui Mihai Eminescu nici nu-i păsa. El rămase aşa cum a 
vrut nebunul. Doar dacă, după oclipă de pauză în noianul 
acela de gânduri, el, poetul nebun s-ar fi întrebat dece 
această schimbare de loc." 

- Pentru a-i mai linişti, erau aduşi pe la orele 6 din nou la 
masă bolnavii. Dar Mihai Eminescu se făcea că mestecă, 
nu dorea să mănânce. "Era sătul de viaţă, d-apoi de 
mâncare!" 

- Seara, după 8, când toţi mergeau să doarmă, "începea 
timpul când Mihai Eminescu se simţea în culmea 
fericirii". 

Din nou în cerdac, de astă dată privea fix înspre cer, 
sfredelindu-l parcă: 

"în poiana tăinuită blânde zboară dungi de lună / 
Când departe-n munţi şi codri duios buciumul răsună." 

Când apărea luna, plângea de multe ori "durerea, 
necazurile, suferinţele acestei deşarte vieţi". 

- Somnul venea pe la orele 2 ale nopţii. "Până s-adoarmă 
însă, cerca versuri." 


Raportul dr. Şuţu 

Cu privire la perioada ultimei internări la Institutul 
Caritatea, dr. Şuţu face următoarele precizări: 

Internarea lui Mihai Eminescu s-a produs la data de 
22 ian./3 feb. 1889, ceea ce înseamnă că ori pacientul nu 
a fost internat la Mărcuţa, cum se afirmă, ori a stat 
foarte puţin aici. 

De altfel, un anonim, care semnează un articol cu 
pseudonimul V.S., intitulat "O vizită la Mărcuţa", în 
"România Liberă" din data de 6/18 Mai 1889 afirmă 
răspicat că Mihai Eminescu nu a fost internat niciodată 
la Mărcuţa, totul fiind o plăsmuire a unui ziarist, care a 
lansat această ştire falsă pentru a grăbi acordarea 
pensiei. 


78 D.A.N.I.C., fond R.E.A.Z., ds. 797/1884, f. 12, original. 

V.S. susţine că ştirea este un "fake news", acreditând 
ideea conform căreia ospiciul de la Mărcuţa a adresat 
Primăriei o plângere, arătând că nu îl mai poate trata pe 
poet, deoarece nu îi "plăteşte nimeni pensiunea 
necesară întreţinerii lui". 

înclinăm să credem totuşi că poetul a fost dus de la 
început în arestul poliţiei, fiindcă reţinerea sa şi apoi 
aducerea la Caritatea s-a făcut prin Ordinul Poliţiei 
Capitalei, motivele care au ocazionat izolarea sa nefiind 
de ordin medical, ci de ordin moral: "La 3 Februarie 
1889, Mihai Eminescu fu adus prin ordinul Poliţiei 
Capitalei la Institutul "Caritatea" unde fu supus 
supravegherii şi tratamentului medical; motivele care au 
occazionat izolarea sa, au fost de un ordin cu totul 
moral." 

Aici, poetul se manifestă în mod violent şi iritabil, deşi 
"La intrarea sa în Institut, Mihai Eminescu se presintă ca 
un om gânditor şi absorbit de grave cugetări; însă 
răspunsurile sale la întrebările ce i se fac, aruncă repede 
pe observatorul într'o tristă decepţiune. 

El vorbeşte clar, fără hesitaţiune, fără difficultate în 
limbagiu; dar el cere mâncare şi băutură, căci nu 
mâncase, zicea el, nici nu băuse de 2 zille. 

Abea îşi dă cont de noua fază a stării sale: nici nu 
întreabă pentru ce a fost adus aci, nici nu discernă 
calitatea bolnavilor între care s'a găsit. 

Totuşi el păstrează memoria locului şi recunoaşte 
după un interval de 6 ani multe persoane din personalul 
institutului. 

Memoria sa subsistâ încă, însă raţionamentul', acea 
facultate prin care comparăm faptele şi ideile între el le şi 
deducem noi idei şi conclusiuni este cu totul abolit, ar 
zice cineva că stratul ideogen al cereberului său este 
atrofiat sau isbit de degenerescentă. 

O nouă dovadă a acestei desechilibrări intellectuale 
sunt şi citaţiunile ce le face mereu fie din operile 
autorilor greci şi latini, fie din acelle ale sanscriţilor, fie 
din propriile sale producţiuni de altă dată, fără şir, fără 
logică între elle. 

Puterea productivă îi lipseşte cu totul, spiritul său este 
isbit de inerţie. 

Care hârtie şi condei, se pune a lucra; dar ceea ce 
aşează pe hârtie sunt nişte passagiuri trunchiate 
reamintite de ici de colo, nişte idei incoherente ce le dă 
ca producţiuni de valoare şi cu totul noi. 

Demenţa dar era din primele zille observată şi 
stabilită complicându-se cu un sentiment de 
satisfacţiune care cu timpul şi cu progressul malatiei 
avea să se transforme într'un delir de grandoare şi 
abnormitate. 

La acea epocă a malatiei, simptomele somatice sunt 
încă rău desemnate şi nu permit încă diagnosa varietăţii 
de demenţă de care era isbit. 

De constituţie forte, de temperament sanguin, el are o 
musculatură bine desvoltată. pe corp nu se observă 
semne acquiste sau hereditare. Pe ambele gambe numai, 
se văd cicatrice urme unor ulceraţiuni cronice. 

El ajunsese în ultimele săptămâni a fi o fiinţă 
automatică fără iniţiativă, fără voinţă, dispărându-i 
totdeodată şi instinctele superioare. 

El citea mereu şi mecaniceşte un petec de ziar fără să 
i se nască în spirit vreo idee; 

El cerea să mănânce cu o bulimie ce nimica nu 
mulţămea; el nu mai avea nici o îngrijire de persoana sa, 
deveni murdar căpătând până la finit, tendinţa de a tot 
distruge scaune, vestminte şi aşternut. (...) 


CONSULTAŢIE 


Subsemnaţii medici examinând astăzi pe Dl. Eminescu 
suntem de părere că: 

1) . Să se ducă într’o localitate apropietă de oraş şi 
anume în Tataraş spre a putea fi controlat cât se poate 
mal des de un medic. 

2) . Să se facă mal întăl un tratament local şi după 
acesta să se reînceapă tratamentul anti-syphilitic. 


Dr. Otremba, Dr. Bottez, Dr. Filipescu, Dr. Negel, 
Dr. Riegler. 


Iaşi în 14 Iulie 1887. 


Recomandare medicală pentru băi la Tătăraş 

Conclusiunea consultului a fost: Sâ se trimeată pe 
Eminescu la băi la Hali cu care ocaziune va putea fi 
supus unul consult de specialişti din Viena şi anume de 
cătrâ medicii: Dr. Neuman, Dr. Nathnagel şi Dr, Mei- 
nert. După terminarea băilor sau poate chiar In acelaş 
timp trebui a i se face lui Eminescu un tratament 
radical. 

Ivindu-se deci necesitatea de a trimete pe Eminescu 
la Viena şi de acolo la Hali, d-ra Cornelia S. Emilian 
casiera comitetului format de elevii şi elevele şcoalel ar¬ 
telor frumoase convocase pe d-nil W. Humpel, Miron 
Pompiliu prof. şi A nton S. Savul inginer, tustrei vechi 
amici al Iul Eminescu, cărora le a espus situaţia banilor 
încasaţi de d-sa. 


Recomandare medicală pentru Hali Bad 

Memorialistică cu profil medical 

O altă categorie distinctă de documente o 
reprezintă lucrările cu caracter memorialistic, subiective 
şi unele redactate "o posteriori" morţii lui Mihai 
Eminescu, cu relatări uneori contradictorii, dar demne 
de luat în seamă, în ceea ce priveşte sindromul de care a 
suferit Mihai Eminescu. 79 

Astfel de memorii au fost redactate de profani, 
altele de către medici, unii fiind colegi de şcoală cu Mihai 
Eminescu, la Cernăuţi sau la Viena (dr. Arthur Hyneck, 
dr. A. Ştefanovici, dr. Hosanu etc). 


79 Bogdan C.S. Pîrvu, "Mihai Eminescu Anii 1883-1889", Academia 
Bârlădeană, 2016 

Dintre profani, Vintilă Rusu-Şirianu 80 , relatând 
amintirile nepotului lui Slavici, Ion Russu-Şirianu, ne 
zugrăveşte un înfiorător tablou al Luceafărului 
(Octombrie 1882): aşezat pe scaun, „ gârbovit , cu capul 
în pământ", având privirea stinsă, palid, cu mişcări 
chinuite, „cu buzele în amară frământare". Dureri 
sfâşietoare făceau din trupul său "o rană uriaşă, 
deschisă", ochii priveau în gol: „ochii aceia cu expresia 
unei mute dezamăgiri, a unui cal de rasă care şi-a frânt 
picioarele şi aşteaptă să moară" . 


80 V. Rusu-Şirianu, "Pelin şi „Lacrima Christi" cu Mihai Eminescu. 
Vinurile lor", Editura Pentru Literatură, Bucureşti, 1969, p. 377. 

"Nu scotea nici oftat , nici vaet, dar geamătul acesta 
mut era mai cuvântător decât orice strigăt de durere". 
Ceasuri nesfârşite, „ore reci, aşa stătea: cu cotul în 
palmă, cu trupul pendulând încet şi greu". 

Apoi, „ca scuturat de friguri", saltă „din şold şi 
braţe"-, „se sfredeleşte din mijloc" şi se opreşte, cu 
„pleoapele ridicate în sus", „ca înghiţite de frunte", cu 
„albul ochilor mare, mare, holbat, ca la cel ce se îneacă", 
cu pumnii izbindu-se în tâmple. 

Se repede „cu pas încolăcit" spre măsuţa cu o cană cu 
apă şi pahare, „se scormoneşte în vestă şi înghite nişte 
buline", dar nu vine nici o alinare. „Cumplitele dureri", în 
schimb, cresc „minut cu minut". 

Umblă, cu pas şovăielnic, de ici colo. La un moment 
dat se întoarce brusc, trece „mâinile în păr", „ochii se 
cască într-o spaimă grozavă". Apoi, pe neaşteptate, „o 
ia la fugă pe scări" „ca posedat”, „să scoată parcă 
demonul înfipt în carnea lui". 

Imaginea aceasta desprinsă parcă din filmele cu 
posedaţi, descrie un personaj fugind besmetic pe 
străduţe lăturalnice (Moşilor, Olari şi Făinari, până în 
Oborul mic). Poetul se vaită şi imploră să-i smulgă cineva 
capul. „Sudori reci" îi năpădesc „faţa schimonosită de 
chinuri" 81 

începe calvarul unei existenţe înfiorătoare: lumea se 
deformează iar mintea este năpădită de fantasme, 
obsesii, fobii şi deliruri, trădând un proces lăuntric în 
care avea loc „ceva rău, adânc şi grav". 


81 Idem, p. 378-379 

Apoi, în mod subit, un tremur puternic făcând bustul 
să tresalte, capul să zvâcnească, împins ca de un resort. 
Chipul se deforma într-o înfiorătoare crispare. Ochii 
albiţi de spaimă, în alarmă, priveau "înapoi", de parcă I- 
ar fi urmărit o fiară „ca să-l sfâşie". 

Poetul pare că se prăbuşeşte şi, simţind că se pierde, 
„se prindea repede cu palmele de fălci, se încorda, parcă 

să oprească o alunecare. Şi ochii i se lăsau parcă pe 

82 

spate, ca o cădere, ca o răstignire". 

Analizând acest tablou, dincolo de imaginaţia bogată 
a lui Ion Russu-Şirianu, pe alocuri contestabilă, cu 
argumente greu de refuzat (chiar a fost acesta martor la 
asemenea scene? sau este vorba de o pură imaginaţie 
scriitoricească), dr. I. Nica încerca să demonstreze în 
1972 că manifestările anormale sunt simptome clasice 
de inhibiţie şi abulie, în care masca tristă, cu privirea fixă 
şi fruntea cutată a poetului, combinată cu muţenie, 
gemete şi plânset, demonstrează evident grozava 

83 

nebunie a poetului. 

Unul dintre colegii lui Mihai Eminescu de la Cernăuţi 
istoriseşte că, dintr-o straşnică sperietură, o farsă cu 
stafii, ce i-o provocaseră colegii ce stăteau în gazdă cu 
acesta, viitorul poet a căpătat friguri şi a încercat să fugă 
de la Cernăuţi. Altă dată, Mihai Eminescu cade atât de 
rău pe ghiaţă, încât leşină, iar prietenii săi trag o 
sperietură grozavă, crezând că prietenul lor a murit. 


82 Idem, op. cit. p. 391 

83 I. Nica, "Eminescu. Structura somato-psihică”, Editura Eminescu, 
Bucureşti, 1972 

Dr. A. Ştefanovici din Botoşani, care l-a avut pe 
Mihai Eminescu timp de o lună pacient, precum şi pe 
Henrietta, sora acestuia, afirmă fără să clipească faptul 
că psihoza de care a suferit poetul şi care l-a răpus în 
cele din urmă nu a fost rodul unor boli contractate, ci 
mai ales al eredităţii, "moştenire fatală, ce s-a dat pe 
faţă în felurite moduri şi la fraţii şi surorile sale." Drept 
argumente, dr. A. Ştefanovici aminteşte de nervozitatea 
mamei, violenţa şi irascibilitatea fraţilor, sinuciderile 
unora dintre ei, închipurile Henriettei, toate arătând 
starea psihotică, de care nu a scăpat nici Mihai 
Eminescu. 

în lucrări de aceeaşi factură, unii au evocat clipele 
întâlnirii cu Mihai Eminescu la Azilul din strada Plantelor, 
alţii, precum marele interpret al lui Hamlet, actorul 
Grigore Manolescu, stins din viaţă, la numai 35 de ani, 
prieten apropiat al poetului, nu au descris aceste clipe 

i ■ 84 

tragice. 


85 Frizerul lui Eminescu, D. Cosmănescu, afirmă că actorul venea la 
stabilimentul dr. Şuţu : "Uneori, veneau să-l vadă prietenii - Grigore 
Manolescu, Hasnaş şi alţii, care-i ziceau lui Eminescu "maestre", şi el râdea, 
bătându-i pe umăr". Până în cumplita zi de 28 Iunie 1883, alături de Slavici 
şi Caragiale, Grigore Manolescu petrecea nopţi 

de-a rândul cu Eminescu, discutând la un pahar de vin, după care poetul se 
ducea de dimineaţă la redacţie, extenuat, doborât de insomnii, bând cafele 
şi lucrând în neştire la articolele de ziar. Acelaşi Grigore Manolescu apare 
într-o fotografie, realizată la Bucureşti, în 1888, alături de Eminescu, 
Aristizza Romanescu (anul acesta împlinindu-se o sută de ani de la moartea 
sa: 4 Iunie 1918) şi Veronica Micle, admiratoarea marii actriţe. 
(https://dulciu.wordpress.com/fotografie-inedita-mihai-eminescu/). 

Aristizza Romanescul a jucat în spectacole organizate în 
beneficiul tratării lui Eminescu. 

Dintre acestea, se disting două categorii: prima 
conţine consemnări ale unor persoane lipsite de 
cunoştinţe medicale adecvate, pe când cea de-a doua 
este reprezentată de însemnări ale unor medici, 
neavând totuşi caracterul unor documente medicale. 

Vom aminti o relatare târzie, semnată de D. 
Niţulescu, apărută abia în 1968 în România literară (12 
Decembrie, p. 12), din care se poate observa portretul 
unui pacient realmente bolnav: 

„De mult, pe când eram în ultima clasă a Seminarului 
Nifon din Bucureşti, în plimbarea de dumincâ după- 
amiazi, în faţa Bisericii Sf. Anton din fosta Piaţă de flori, 
am văzut lume multă adunată. 

Apropiindu-mă, şi răzbind până în primele rânduri, 
văzui un bărbat solid, bine legat, cu părul mare, 
pieptănat în valuri peste cap, cu o mustaţă îmbelşugată 
ce făcea gurii streaşină stufoasă, îndemnat să urce într-o 
birjă. 

Privirea îi era febrilă, dar trupul părea istovit, fără 
împotrivire, într-o totală renunţare. Un civil - căruia 
vardistul însoţitor i se adresa deferent cu titulatura 
„domnule doctor" - stăruia cu menajamente, chiar cu 
înţelegere duioasă, pe lângă omul voinic, aflat numai în 
cămaşă albă şi în pantaloni, fără de surtuc şi fără 
bretele sau brăcinar, să se urce în trăsură. 

Mulţimea curiosă să afle şi să vadă ce se petrece, să 
se lămurească, a tot închis cercul în care mă aflam şi m- 
am pomenit fără de vrere atât de aproape de personajul 

principal încât şi astăzi, după aproape optzeci de ani, îi 
simt gâfâitul şi-i păstrez bine privirea. 

Nu erau ochii unui agitat, ci, mai curând, ai unui 
resemnat, domolit de efortul care-l măcinase, îl obosise, 
ochi blânzi totuşi, calzi, uşor umezi - nu de lacrimi ci mai 
curând de însăşi rouă sufletului, de seva vieţii, ochi de 
căprioară rănită. 

- E poetul Mihail Mihai Eminescu, oameni buni, ni s- 
a adresat medicul, e marele Mihai Eminescu al nostru, 
care, bolnav fiind, a plecat din spital, de la Doctorul Şuţu, 
şi acum ne facem datoria să-l readucem la patul lui, în 
îngrijirea noastră, pentru binele lui. A plecat, zice, să 
asculte ciripitul păsărelelor şi pitpalacul, aşa după cum 
făcea şi înainte de a se îmbolnăvi şi de a ajunge la noi. 

Zăbovind în Piaţa de flori, în preajma căreia erau şi 
păsărele de vânzare, păsărele de tot felul, pe care le lua 
şi le elibera din coliviile în care le păstrau vânzătorii... 

Am dat şi eu ajutor să fie ucat în birjă, l-am atins şi 
eu braţul cu mâneca sumecată, încercând să-l ajut să 
urce în vehicul, şi i-am simţit pielea cu tuleiele de pe 
braţ..." 

Din a doua categorie de însemnări memorialistice, 
de data aceasta semnate de persoane cu competenţe 
medicale, amintim textul doctorului V. Vineş, Dr. V. 
Vineş, Şef de lucrări la clinica neurologică din Bucureşti, 
apărut în revista „România medicală", din 1 Iunie 1931, 
p. 162-163. 

Acesta conţine "Câteva date asupra ultimelor zile 
ale poetului Mihail Mihai Eminescu". 

Acesta declară că a avut ocazia să " îngrijesc , ca intern 
la „Institutul Caritatea" al regretatului profesor Al.Sutzu, 
pe marele nostru poet Mihail Mihai Eminescu în ultimele 
luni ale vieţii sale (Martie - Iunie 1889)". 

Dr. Vineş găseşte abia târrziu printre hârtiile arhivei 
sale personale "notele pe cari le-am luat atunci şi care 
cred că prezintă un oarecare interes fiindcă ele cuprind 
date exacte despre ultimele zile ale bolii poetului şi mai 
ales despre cauza adevărată a morţii sale, asupra căreia 
s-a creat o legendă." 

Din păcate, este vorba decât de o parte din note. De 
asemenea, dr. Vineş adaugă la observaţiile proprii şi 
relatările unor amici, care îi relatează că poetul abuza de 
băuturi alcoolice şi făcea excese veneriene. 

"Cu câteva luni înainte de a intra în Institutul 
Caritatea, adică cu puţin înainte de a-l cunoaşte eu, 
Mihail Mihai Eminescu, după cum mi-au declarat 
prietenii săi, abuza de băuturi alcoolice şi făcea excese 
veneriene. 

în acest timp dădea impresia că nu era în toată 
deplinătatea facultăţilor sale intelectuale. Din zi în zi 
devenea mai puţin vesel, tăcea mai tot timpul, dorea să 
fie singur, nu mai era în stare să lucreze." 

Dacă veţi citi scrisorile trimise de Mihai Eminescu 
Veronicăi Micle în perioada respectivă, veţi observa 
evidente neconcordanţe între relatările "prietenilor săi" 
(doctorul nu precizează cine anume, ceea ce face din 
start suspect documentul său memorialistic) şi starea sa 
de sănătate. Nicăieri nu se aminteşte vre-o întâmplare 
având în Mihai Eminescu protagonsitul unui consum 


194 



exagerat de băuturi şi nici de escapade amoroase de 
Casanova neobosit. 

Din aceleaşi surse "binevoitoare", medicul 
consemnează câteva caracterizări, pe care le colportează 
din aceleaşi dubioase surse: 

" Prezenta oarecari tulburări morale: intra în diferite 
localuri publice şi consuma fără să plătească; cerea bani 
de la toţi pe cari îi întâlnea. 

Toate aceste acte au determinat pe prietenii săi să-l 
interneze în Institutul Caritatea al regretatului prof. Dr. 
Ai Sutzu, unde, în Martie 1889, l-am primit în biroul 
administrativ. Mihai Eminescu mai fusese internat în 
Institutul Caritatea în 1883." 

Acum sunt prezentate propriile observaţii cu 
caracter medical: 

"La intrare Mihai Eminescu era gânditor, vorbea 
puţin, răspunzând numai la întrebări; cerea mâncare 
spunând că „n-a mâncat de mult". 

Nu era de loc impresionat de aducerea lui la Institut 
căci nu întreba nici cel puţin pentru ce a fost adus. 

întrebat, ne-a răspuns că cunoaşte localul de când a 
fost adus de data anterioară, cunoaşte chiar persoane 
care erau atunci în Institut. 

Mânca cu mare poftă alimentele care i se aduceau, 
cerea vin cât de mult. 

Nu putea sta locului, umbla de acolo până acolo prin 
cameră, scria, repeta fragmente din poeziile sale 
anterioare dându-le ca inedite. 

Descriind constituţia fizică a pacientului, medicul 
constată, printre altele, "figura mare şi congestionată." 

"Prezenta pe ambele gambe cicatrice, urme ale unor 
ulcere vechi (sifilitice?)" scrie dr. Vineş, punând semnul 
întrebării după cuvântul "sifilitice". 

Nu prezenta dificultate în vorbire nici tulburări în 
articularea cuvintelor şi scriere. Scria perfect, fără 
tremurături, fără omisiuni de litere sau cuvinte. 

Un amănunt important: "Mai târziu, apare o uşoară 
incoordinare a membrelor superioare şi tremurături ale 
degetelor, ale buzelor şi limbii. Deşi avea un mers 
şovăitor (uşoară ataxie). Mi hai Eminescu nu şedea de loc 
ci umbla toată ziua adunând tot felul de lucruri de pe jos 
(colecţionism), fără cea mai mică oboseală." 

în ceea ce priveşte sensibilitatea pacientului,_ dr. 
Vineş remarcă; 

"Sensibilitatea tactilă şi termică diminuate. Frigul nu 
îl impresiona căci ieşea afară dezbrăcat chiar atunci 
când temperatura era foarte scăzută. Sensibilitatea 
mucoaselor diminuată. Vedere normală. Reflexul 
pupilelor la lumină şi acomodaţie diminuat. Reflexele 
rotuliene de asemenea diminuate. 

în continuare, medicul adaugă şi unele observaţii 
extrem de curioase: "Prezenta tulburări ale funcţiunilor 
organice, mânca tot felul de lucruri găsite pe jos, chiar 
lucruri murdare. Avea de asemenea tulburări sfincteriene 
sub formă de incontinenţă de urină şi de materii fecale" 

0 observaţie privind sistemul circulator ne dă de 

gândit: ". cordul prezenta o endocardită veche 

(diagnostic pus şi de profesor N.Tomescu), puls plin 
regulat. " 

Dr. Vineş mai remarcă faptul că "Mihai 
Eminescu slăbea din zi în zi mai mult, deşi avea un apetit 
vorace". 

în sfârşit, acum urmează partea cea mai gravă a 
acestui dosar medical: " Injecţiile mercuriale ce i s-au 
făcut nu au influenţat întru nimic mersul bolii". 

La fel de importante ne apar şi însemnările sale 
privind descrierea psihicului pacientului: 

" La intrarea în Institut, Mihai Eminescu nu 
prezenta tulburări psihice importante. Citea jurnale şi 
cărţi, scria chiar articole de jurnal şi putea oarecum să-şi 
dea seama de tot ce citea şi scria. Dar, încetul cu încetul 
facultăţile intelectuale s-au slăbit (prezentând simptome 
de demenţă destul de accentuate), aşa că, în această 
perioadă, când citea sau scria, repeta acelaşi lucru de 5-6 
ori, fără să-şi dea seama de ce a citit sau scris. 

Atenţia era abolită. Memoria scădea progresiv. Nu 
mai putea reţine fapte petrecute recent, însă, ceea ce 
era de remarcat, era memoria numelor proprii: chiar 
pentru persoanele nou cunoscute cărora peste câteva 
zile le spunea numele exact. 

De asemenea îşi amintea de lucrurile petrecute în 
viaţa sa până în momentul îmbolnăvirii." 

în seria manifestărilor patologice de ordin psihic, 
dr. Vineş face următoarele remarci: 

"Delirul: Când a intrat în Institut nu manifesta nici 
un fel de delir" 

Aceasta înseamnă să punem firesc următoarea 
întrebare: ce i-a provocat apariţia delirului? Nu cumva 

tratamentul inadecvat cu medicamente precum morfina, 
somniferele sau alt tip de medicament? 

Pe zi ce trece, "Delirul progresa din ce în ce" , dar 
ceea ce uimea cu adevărat era capacitatea de a 
reproduce fragmente din poeziile sale: "Scria continuu 
pe zidurile şi ulucile Institutului bucăţi din poeziile sale..." 

Subliniind că vechea endocardită ("diagnosticată 
de regretatul profesor N.Tomescu, medic primar al 
serviciului de boli interne de la spitalul de copii, care era 
şi medic al institutului) de care era ameninţat în fiecare 
clipă şi care desigur s-a agravat după erizipel" este 
singura cauză a morţii poetului, doctorul infirmă faptul 
că, deşi Mihai Eminescu " se simţea însă foarte slăbit. I s- 
au dat tonice, care l-au mai înviorat", el nu a sucombat 
din cauza traumatismului cranian, petrecut cu 25 de zile 
mai înainte şi care, superficial fiind, se vindecase 
complet. 

Sub titlul "Creerii lui Mihai Eminescu", dr. Al. 
Tălăşescu redactează la Constanţa, la data de 17 Iulie 
1912, un memoriu privind moartea lui Mihai Eminescu, 
la aproape 24 de ani după moartea poetului. 

" Mihai Eminescu murise subit, pe când nimeni nu se 
aştepta la un aşa deznodământ fatal, ireparabil. Cum şi 
de ce? Nimeni nu ştia afară de cei de la Casa de Sănătate 
a doctorului Şuţu, unde îşi lâncezea ultimele licăriri de 
viaţă cu spiritul rătăcit." 

Deci, dr.Tălăşescu consideră moartea lui Mihai 
Eminescu ca un eveniment subit, la care nimeni nu se 
aştepta. 

A doua zi după deces, se aduce la Institutul 
Babeş, "unde eram preparator", într-un vas, cam o 
pătrime de creier prelevat după autopsia lui Mihai 
Eminescu. 

Deşi cel ce a efectuat autopsia părea că este un 
ageamiu, o mână profană, sau care a folosit un 
instrument impropriu, fiindcă de obicei se aduce organul 
în întregime spre studiu, părea că intenţia sa fusese doar 
aceea de a preleva fragmente de creier "pentru ca să 
pună în evidenţă partea acoperită de sânge, de răni 
provocate de aşchiile ţestei capului sdrobită de o mână 
criminală. Era o bucată de creer proaspăt maltratat în 
viaţă, ucis de o violenţă crudă şi mutilat după moarte". 

La analiza anatomo-patologică lua parte şi dr. Gh. 
Marinescu, pe atunci tânăr medic, care a transmis 
dorinţa prof. Baberş de a păstra discreţie în cazul 
acesta. 

Din păcate, nici măcar acea pătrime de creier nu a 
putut fi păstrată, pentru o eventuală analiză a geniului 
eminescian. 

Un loc aparte îl ocupă consemnările jurnalistice, 
uneori cu date inexacte, sau cu iz de pitoresc ori de 
senzaţional ieftin. Cu toate acestea, sunt importante, 
pentru întregirea tabloului general al cazului Eminescu. 

în sfârşit ultima categorie o reprezintă lucrările de 
istoriografie literară, precum şi cele de istoriografie 
medicală, evident cu nuanţe evidente de interpetare, 
variind de la autor la autor. 

Scheme de Tratament 


- La Spitalul dr. Şuţu 

Aşadar, în lipsa documentelor dosarului de 
internare, nu avem decât să studiem lucrările dr. Şuţu, 
pentru a afla date asupra tratamentului psihiatric 
general, de care a avut parte Mihai Eminescu în 
stabilimentul din strada Plantelor. 

Terapia mercurială, care nu reiese din nici un 
document ci doar din mărturia medicilor curanţi Victor 
Vineş şi Nicolae Tomescu, este introdusă în Aprilie 1889 
şi continuată până la deces 

Pentru tratament şi cercetare, institutul dispunea 
de instrumente speciale: craiometre, dinamometre, 
aparate electrice, analiza chimică a urinei, 
ophtalmoscopul, termometrul şi sfigmograful. 

Filosofia dr. Al.A. Şuţu, aplicată în acest stabiliment, 
era aceea conform căreia „alienaţiunea mintală e o 
maladie corporală, fiind supusă la aceleaşi transformări 
patologice la care sunt supuse şi celelalte maladii din 
domeniul patologiei interne" că „ea devine, sub acţiunea 
unui tratament raţional, o maladie curabilă" . 

Dr. Şuţu socotea că pacienţii trebuiesc supuşi unei 
supravegheri serioase şi unui regim tonic, pentru a 
combate complicaţiile şi în particular anemia care 
provoacă hiperemia creierului. 

Ca urmare, acesta prescria băi jumătate de apă 
caldă (bains de siege); băi aromatice, băisinapisate, care 
aveau darul să conducă la stimularea periferică a 

circulaţiei şi a sistemului nervos; hidroterapia; revulsive 
locale, vesicatore, setonu la regiunea cervicală, ventuze 
uscate pe şira spinării; medicamente care lucrează 
asupra organului cerebral şi opium de preferinţă care, 
considera ALA. Şuţu, avea o acţiune specială în cazuri de 
melancolie, tonificând sistemul nervos, micşorând 
sensibilitatea lui morbidă. 

Psihiatrul prescria următoarea schemă de tratament 
cu opium: în prima zi un sfert de gram, care merge 
crescând, din zi în zi, până la 6-10 grame într-o zi. 

Apoi, sulfatul de chinină, câte 6-10 grame pe zi, 
urmat în timp de mai multe zile. 

Al. A. Şuţu, acuzat de mulţi că l-ar fi intoxicat pe Mihai 
Eminescu cu substanţe otrăvitoare, declara următoarele: 
"Substanţele aromatice, preparatele iodate, pe care am 
încercat adesea, nu ne-au părut a fi tot aşa de eficace. 
Melancolia zisă pasivă este cea mai rebelă la această 
medica ţie". 

Referitor la Mihai Eminescu, al cărui diagnostic era 
legat de manie, doctorul preciza: „Izolarea şi 
supravegherea sunt pentru starea aceasta mult mai 
necesare decât pentru orice altă formă; cămaşa de forţă 
este neapărată când se constată dispoziţie mare spre 
violenţă şi este preferabilă acţiunii directe a infirmierilor 
care irită mai mult bolnavul. 

Mijloacele medicamentoase constau în băi de apă 
caldă la 25 grade. Acestea se pot prelungi 3-6-10-12 ore 
fără întrerupere. Acţiunea băilor calde astfel 
administrate este incontestabilă şi efectul lor imediat ne- 

a surprins în debutul carierei noastre, când toate 
celelalte mijloace au fost întrebuinţate fără succes. 

Băile calmează creierul; micşorează acţiunea reflexă 
şi aduc linişte şi somn. 

Un alt mijloc este administrarea substanţelor 
vomitive, ipecacuanha şi tartrul stibiat, în doze vomitive 
urmate timp de câteva zile. 

Acţiunea acestei metode constă în revulsiunea ce 
produce şi mai cu seamă în iritaţia sistemului nervos 
abdominal. 

Digitala singură sau combinată cu alte substanţe 
antispasmodice este întrebuinţată cu succes, când se dă 
în doze mari. 

Poţiunea de care am avut de multe ori a ne lăuda se 
compune din 1 uncie de apă de laurocerasâ şi 1 scrupul 
de tinctură de digitală pe zi, luată de două ori. 

Opiumul este tot aşa de folositor, administrat în 
modul prescris mai sus; în acest caz, observăm că pe cât 
timp mărim doza medicamentului spre a atinge 10-12 
grame într-o zi, agitaţia, departe de a scădea, merge 
crescând şi nu cedează decât în momentul în care 
încetăm administrarea lui. 

Bromuretul de potasiu care ne-a dat în epilepsie 
rezultate bune ne-a părut fără acţiune evidentă în mania 
acută. 

Inspiraţii de cloroform, injecţii hipodermice de 
morfină acetică s-au încercat şi la noi o dată, însă fără 
succes". 

în ceea ce priveşte delirul, directorul Institutului 
Medical Caritatea din Bucureşti, preconiza "precauţiuni 

de supraveghere" şi "exerciţii fizice, ocupaţii în aer liber, 
lucrări agricole şi în ateliere, plimbări pe mai multe ore, 
ocupaţii intelectuale, iată ce poate distrage pe delirant 
din falsele lui concepţii. Un alt mijloc moral, care 
reuşeşte uneori la debutul maladiei, constă în a discuta 
cu bolnavul, a-l contrazice şi a-i demonstra cât de 
înşelate şi inadmisibile sunt ideile ce spune". 

Medicaţia întrebuinţată în cazul delirului la acest 
institut constă în "diferite revulsive, precum cautere, 
vesicatoare, setonă, aplicate pe regiunea cervicală. 
Unguentul stibiat îl întrebuinţăm foarte des pe craniu şi 
am obţinut de mai multe ori întreruperea delirului, chiar 
dispariţia unui delir de ambiţie foarte sistematizat. 
Hidroterapia în duş şi mai cu seamă în duş mobil pe şira 
spinării este folositoare. Medicamente interne ce se pot 
întrebuinţa de preferinţă sunt beladona sau datura 
stramonium. Opiul este indicat în deliruri triste mai cu 
deosebire." 

în schimb, "Digitala, chinina, apa de laurocerasu, 
zincul acetic nu ne dau rezultate satisfăcătoare”. 

Un caz aparte îl reprezintă Demenţa. „ Această stare 
la care duc mai mult sau mai puţin repede toate 
afecţiunile mentale care au rezistat la acţiunea 
medicală, nimeni nu poate avea pretenţia de a o 
vindeca. Ceea ce se poate obţine este de a amâna 
moartea care este inevitabilă. Igiena şi un regim tonic 
sunt mijloacele care concură la scopul acesta. Chinina şi 
sulfatul de chinină, nitratul de argint, aplicaţii reci pe 
cap, uneori aplicarea de ventuze scarificate pe şira 
spinării, spre a combate hiperemiile care sunt aşa de 

comune în ramolismul şi paralizia generală, în fine băi 
calde generale, sunt adesea indicate şi folositoare" 
(V.V.Toma, A. Majuru "Nebunia. O antropologie istorică 
românească", Paralela 45, Piteşti, 2006, p 97-99) 


-La Oberdobling, în spitalul "nomenclaturii" 

Internarea lui Mihai Eminescu într-un sanatoriu 
accesibil doar bogatelor familii princiare din Austria, 
începând cu toamna anului 1883, reprezintă un capitol 
aparte din biografia Poetului. 

Majoritatea informaţiilor privitoare la această 
perioadă provin din corespondenţa purtată de Titu 
Maiorescu cu cei aflaţi în preajma lui Mihai Eminescu 86 
sau din alte lucrări cu caracter memorialistic 87 

De asemenea, un rol esenţial în cunoaşterea 
situaţiei sale medicale îl are studiul lui I. Grămadă, din 
1914, în care sunt adunate câteva documente cu referire 


86 Dr. H. Obersteiner, A. Chibici - Revneanu, dr. C.Popazu, Petre 
Carp, loan Slavici. O bună parte dintre aceste scrisori şi documente 
au fost adunate de I. E. Torouţiu, Studii şi documente literare, Buc. 
Bucovina. Voi I, în colaborare cu G. Cardaş, 1931; Voi II - 1932; Voi 
III - 1932; Voi. IV - 1933; Voi V - 1934 (Junimea); Voi VI - 1938; Voi 
VII - 1936; Voi VIII - 1939; Voi IX - 1940. 

87 Eugeniu Speranţia, Amintiri din lumea literară, Buc. 1967 

la momentul Oberdobling 88 

Dosarul internării lui Mihai Eminescu a fost amplu 
analizat, inclusiv de medici , deşi piesa de importanţă 
esenţială, care ar fi putut elucida debutul bolii sale 
(diagnosticul stabilit de către medicii de la Oberdobling 
sau măcar foaia de observaţie) lipseşte, pentru a se 
putea stabili dacă pacientul era supus unui tratament în 
postura de bolnav luetic sau de bolnav psihic. 


88 Dr. I. Grămadă, Mihai Eminescu (contribuţii la studiul vieţii şi 
operei sale), Heidelberg, 1914. Extras din „Mitteilungen des 
Rumănischen Institutes zu Wien„ vezi doc. „ Extras din istoricul 
boalei lui Mihail Mihai Eminescu, de prof. dr. Obersteiner", op. cit. p. 
37. 

89 Dr. C. Bacaloglu, Câteva precizări din punct de vedere medical 
asupra lui Mihai Eminescu, Revista Fundaţiilor Regale, nr. 6, 1 Iunie 
1937, p.632-639; dr. H. Obersteiner, Scrisoare către T. Maiorescu, 
Oberdobling, Wien, 10 feb.1884, Conv. Lit., 1906, p.1003; Gh. Petra, 
Mihail Mihai Eminescu, cauzele morţii sale, Studiu, Ed. Cultura 
Poporului, Bucureşti, 1934; dr. Alex. Şuţu, Sănătatea lui Mihai 
Eminescu, Tribuna, nr.123, 1889, p.489-490 şi Curierul Român, 
nr.19, 1889, p.3; Dr. A. Şunda, Nevroza lui Mihai Eminescu, în rev. 
Sănătatea, nr.2, 15 mart. 1906, p. 20-22, idem, Nevroza lui Mihai 
Eminescu (Extras din "Spitalul", nr.13, 1905 ), Buc.,1905; dr. Al. 
Tălăşescu, Creierii lui Mihai Eminescu, Românul, II, nr.162, Iulie 
1912, p. 104; dr. I. Vineş, Câteva date asupra ultimelor zile ale 
poetului Mihail Mihai Eminescu, Buc., 1931, în România Medicală, 
1931; Dr. C. Vlad, Mihai Eminescu din punct de vedere psihanalitic, 
Buc. 1936; dr. P. Zosin, Nebunia lui Mihai Eminescu, Spitalul, nr. 11, 
1903; dr. Ovidiu Vuia, Mihai Eminescu, 1850- 1889, Editura Coresi, 
1989; dr. Ion Nica, Mihai Eminescu, Structura Somato-psihică, 
Editura Mihai Eminescu, Bucureşti, 1972; 


205 



De obieci, cum în acele vremi nu existau analize de 
laborator de amploarea celor din zilele noastre, 
internarea ţinea cont de simptomele vizibile, de ordin 
exterior. 

în ultimă instanţă, cauzele acesteia, din păcate, pot 
fi stabilite numai după moartea pacientului, după 
autopsia creierului sau a măduvii spinării. 

în ceea ce priveşte identificarea etiologiei unei 
maladii, în perspectiva unui tratament adecvat, nici 
măcar în zilele noastre medicii nu pot stabili cu 
certitudine factorii declanşatori ai acesteia şi nici nu pot 
influenţa decisiv evoluţia ei, în unele situaţii. 

Tânărul şi neexperimentatul dr. Popazu, într-o 
scrisoare adresată lui Maiorescu, din data de 3 
Noiembrie 1883 (adică a doua zi după internarea lui 
Eminescu în clinica vieneză), sugerează necesitatea unei 
"cure anti-syphilitice". 

Era o opinie a medicilor acestei clinici sau o părere 
personală? Oricum, pentru a nu comite o greşeală 
profesională, psihiatrii austrieci nu au recomandat 
această cură, Eminescu se arată chiar uimit de lipsa unui 
tratament medicamentos. 

Ei nu se grăbeau cu deciziile, precum dr. Şuţu, care 
nu a ezitat nici o clipă, trecând pacientul pe sedative şi 
medicamente tari. 

Specialiştii institutului dr. Leidesdorf cunoşteau că, în 
cazurile de paralizie, manifestate prin ticuri şi pareze, 
putea fi vorba de efectul apariţiei unei leziuni pe creier, 
care afectează sistemul nervos. 


206 



însă, atrag atenţia medicii, paralizia poate fi 
provocată nu numai de leziuni ci şi de o tumoare, 
inflamaţie, abces, meningită tuberculară, 
eventual. sifilisl 

în această situaţie, pentru ce trebuie administrat 
pacientului atâtea medicamente, multe având 
contraindicaţii ? 

Este adevărat că, atunci când aceste tratamente 
eşuează, clinica de psihiatrie este întotdeauna puntea de 
legătură cu azilul de nebuni! 

întrucât arhiva acestui spital s-a rătăcit, distrus sau 
pierdut în timpul Primului Război Mondial, rezultă că 
studiul lui I.Grămadă din 1914, care reproduce 
documente medicale aparţinând dr. Obersteiner, poate 
fi un foarte preţios izvor cu privire la cazul Mihai 
Eminescu, la care trebuie să adăugăm comentariile 
făcute de doctorii români care au avut acces la medicii 
ce îl tratau pe poet. 

în schimb, cunoaştem din literatura medicală 
vieneză în ce consta tratamentul bolilor venerice. 

în acea vreme se foloseau doar câteva proceduri 
generale, foarte la modă, care nu tratau cauza ci doar 
alinau suferinţele: masajul electric, băile calde sau reci, 
medicamente pe bază de bromuri. 

Teribila maladie numită lues, considerată până la 
începutul secolului al XX-lea ca fiind incurabilă, avea 
efecte catastrofale asupra creierului uman, dar aceast 
final inexorabil se producea după mulţi ani de la 
contaminarea cu morbul luetic, existând faze prealabile. 

care afectau în primul rând fizionomia, aspectul facial al 
celui infectat, apoi comportamentul acestuia. 

Saloanele celor afectaţi de această infamantă 
maladie erau terifiante: nasuri căzute, ochi cangrenaţi, 
obraji verzi, ulceraţii, şancru după şancru, care mânca 
urechea, gura, jumătate de bărbie 90 

în secolul al XlX-lea, "Biblia" de tratament al acestor 
saloane de spital era mercurul! Arabii îl foloseau ca 
remediu în urmă cu 5 secole. 

în vremea când Mihai Eminescu era supus acestui 
barbar tratament, în România, existau, totuşi, medici şi 
spitale din Europa care respingeau cu tărie acest 
....medicament otrăvitor, deoarece consecinţele abuzului 
de mercur erau cunoscute ca fiind tragice. 


90 Nimic din acest sumbru tablou clinic nu poate fi observat la 
Mihai Eminescu. Şi atunci, te întrebi, pe bună dreptate, pe ce s-au 
bazat doctorii care au dat acest verdict: boala psihică a Poetului a 
fost cauzată de morbul luetic?!? 

în clinica dr. Leidesdorf erau aplicate următoarele 
procedee specifice unei "cure antisifilitice", aşa cum sunt 
ele consemnate în amintirile lui Freud: 

1. Metoda dermică. Procedura implică aplicarea de 
unguente pe porţiunea de piele, unde glandele 
sudoripare sunt în număr mare: la subsoară, în spaţiul 
inghinal, pe tălpi. în cazuri incipiente, pustulele sunt 
atinse cu tinctură de iod sau cu soluţia "Van Swieten". 

2. Metoda tratamentului cu mercur. în această etapă 
se foloseşte mercur. După 2 luni de tratament, pacientul 
este trimis acasă, să-şi revină după acţiunea 
medicamentelor. Apoi este readus pentru a treia 
perioadă de tratament, pe parcursul căreia i se aplică 
numai iodură de potasiu. 

în cazurile grave, tratamentul durează 3 până la 4 
ani. Pacientul primeşte mercur 10 luni din primele 24. La 
sfârşitul celui de-al doilea an, pe lângă mercur, se 
administrează şi iodură de potasiu. 

în al patrulea an se renunţă la mercur, utilizându-se 
numai iodură de potasiu. Bolnavii primeau, de obicei, 
mercur metalic, sub formă de pastile albastre de clorură 
de mercur sau iodură de potasiu, amestecate cu sirop de 
coji de portocale. 

3. Metoda respiratorie şi dermo-pulmonară. Pacientul 
este închis într-un spaţiu izolat, unde se ard tablete 
medicinale de cinabru sau de sublimat corosiv, în 
vederea distrugerii virusului din plămâni. 

De regulă, la Viena, absolut toţi bolnavii de sifilis 
erau internaţi la "Aiigemeine Krankenhaus" - AKH -I 91 
în acest spital exista o secţie specială, 
"Medizinische Abteilung IV", unde erau internaţi toţi cei 
ce aveau boli derutante, tulburări nervoase, sifilis, acest 
departament fiind finanţat de "Districtul Austriei de Jos", 
precum şi de către Municipalitatea Vienei, care suportau 
cheltuielile pentru orice pacient din capitala Austriei sau 
de aiurea. 

în importanta lucrare dedicată istoriei acestui 
sanatoriu 92 , care aduce detalii revelatoare privitoare la 
medicii, metodele de tratament şi atmosfera din cadrul 
acestei instituţii medicale vieneze, sunt descrise inclusiv 
tratamentele cu morfină şi opium, precum şi hipnoza 
(hipnoza, ca metodă de tratament, l-a preocupat şi pe 
Titu Maiorescu), practicate în acea perioadă în acest 
institut medical. 


91 Aceasta reprezintă încă o dovadă că suferinţa Poetului avea alte 
cauze decât cele ale unei boli luetice, cum s-a acreditat de către unii 
medici. Aşadar, în cursul anilor 1883-1884, dacă Mihai Eminescu ar 
fi fost diagnosticat ca având sifilis, ar fi fost obligatoriu internat la 
AKH. în plus, acest tratament extrem, specific celor suferind de 
infecţia luetică, nu i-a fost nici prescris, nici aplicat lui Mihai 
Eminescu la Oberdobling. Din nefericire, schema de tratament, 
bazată pe mercur, a fost utilizată cu mult zel de către dr. Isac, 
începând cu anul 1887, existând dovezi că medicul s-a deplasat 
personal la Viena, pentru a se documenta şi a aplica - chipurile- 
întocmai instrucţiunile primite de la medicii Obersteiner şi 
Leidesdorf, pe care i-arfi cunoscut în persoană. 

92 "Sanatoriul privat din Oberdobling II Raport despre serviciile 
sanatoriului de la 1 Iulie 1875 la 30 Iunie 1891", Leipzig, Viena, 1891 
p. 154 

Acest detaliu trebuie coroborat cu amănuntul reieşit 
din scrisorile sorei poetului că aceasta îi administra 
singură tratamentul cu narcotice, ceea ce ar putea 
explica comportamentul deviant al poetului, din 
perioada 1886-1888. 



Medicament pe bază de substanţe stupefiante 

Aşadar, iată un capitol interesant, neabordat încă de 
cercetătorii care au discutat dosarul medical Mihai 
Eminescu, care se referă la metoda folosirii de substanţe 
stupefiante, ca mijloc de tratament în domeniul 
psihiatric: opium, morfină, canabis, cocaină şi codeină. 

în practica medicală curentă a Sanatoriului dr. 
Leidesdorf din Oberdobling, doctorii prescriau cu 
precădere somnifere, în special cloral (cloral - hidrat) 
maxim 2-5 gr, ca doză zilnică. Din motive de precauţie, 
nu se recomanda un tratament de lungă durată. 

Un alt somnifer folosit în acea perioadă era 
sulfonalul (medicament cu acţiune de lungă durată, însă 
cu efecte secundare neplăcute, nocive şi toxice uneori: 
ameţeli, oboseală, slăbiciune, dureri de stomac, ameţeli 
şi somnolenţă necontrolabilă). 

Medicii vienezi foloseau, de asemenea, pentru 
bolilele psihice Cloralamid, Hypnal şi Hypnon, Metil al, 
Tetronal, Trio nai. Ural. 

Se prescriau, în egală măsură, sedative, reprezentate 
în special de bromuri, substanţe care unori cauzau efecte 
secundare de temut: insuficienţă cardiacă gravă. 

Medicii considerau că morfina injectabilă produce un 
puternic efect calmant. Ei prescriau totodată Hyosciamin 
şi Hyoscine, medicamente cu efecte similare morfinei, 
dar cu rezultate subsecvente foarte periculoase. în cazul 
unor depresii uşoare era folosită cocaina. 

Alte sedative folosite la Oberdobling erau Werthes şi 
Digitalis. 

Ştiind că în România, lui Mihai Eminescu i se 
administrau masiv asemenea medicamente, de către 

medicii care l-au tratat, este de înţeles starea 
deplorabilă în care îl găseau cei ce îl vizitaseră la spitalul 
dr. Sutzu sau acasă, la Botoşani. 

Considerăm că aceste cure de medicamente, 
administrate în exces, i-au produs în final decesul lui 
Mihai Eminescu, aşa cum aveau să dovedească 
principalele concluzii ale autopsiei efectuate la Spitalul 
Brâncovenesc, în luna Iunie 1889. 

Un capitol aparte îl reprezintă tratamentul sifilisului. 

Tratamentul cu iod, în doze prelungite, produce 
efecte negative , mai ales emoţii mentale neplăcute. 

De aceea, medicii de la acest institut foloseau un 
compus format din iod cu brom, intitulat lodobromină. 

Deşi în practica vremii se folosea în mod curent 
mercurul, medicii acestui spital nu recomandau folosirea 
acestuia, ca remediu. 

Aşadar, la Viena, Mihai Eminescu nu a fost 
diagnosticat cu infecţie luetică şi nici nu i s-au 
recomandat medicamente din categoria celor de mai 
sus. Ele au fost însă administrate în exces de către 
anumiţi medici din România. 

Răsfoind lucrarea documentară evocată, privind 
istoria acestui sanatoriu, am încercat să reconstituim 
tratamentul la care a fost supus Mihai Eminescu, precum 
şi situaţia regimului alimentar oferit celor internaţi aici. 

Am comparat aceste aspecte cu relatările poetului, 
aşa cum sunt ele consemnate în scrisorile trimise de 
Mihai Eminescu prietenilor săi, din care rezultă că acesta 
se plângea din cauza regimului alimentar. 

Presupunem faptul că hrana oferită pacienţilor era 
diferenţiată, de la caz la caz, funcţie de specificul 
maladiei, numai astfel s-ar putea găsi o explicaţie a 
acuzaţiilor aduse de Mihai Eminescu la adresa 
alimentaţiei primite. 

lată situaţia regimului alimentar, conform 
descrierilor cuprinse în lucrarea amintită dar şi o dovadă 
că Mihai Eminescu nu avea cum să sufere de inaniţie: 

Micul dejun era servit pacienţilor, începând cu ora 8 
dimineaţa, astfel încât, la orele 9, aceştia să revină fie în 
camerele lor, fie în sălile de activităţi comune sau în 
imensul parc al instituţiei medicale vieneze. 

La micul dejun erau oferite: cafea, lapte, ceai, 
ciocolată, cacao, ouă, pâine, unt, şuncă. 

Dejunul se servea la orele 11 iar masa de prânz la 
orele 15. La masa de prânz se ofereau: supă, preparate 
de carne, brânză, şuncă, peşte, lapte, fructe, produse de 
patiserie. Masa principală consta, aşadar, din supă şi 
carne de vită, friptură cu salată, compot sau legume, 
produse de patiserie. 

La orele 17 din nou o gustare iar la orele 19 cina. 

La cină se serveau: supă, friptură, brânză, produse 
de patiserie, lapte, ceai. 

La orele 22 fiecare pacient trebuia să fie în pat, 
pregătindu-se de culcare. 

Stabilirea meniului depindea de maladia fiecărui 
pacient. Consumul de bere şi vin, în cantităţi moderate, 
se efectua doar sub supravegherea şi la recomandarea 
medicului, asemenea şi fumatul. 


214 



Regula de bază era aceea de a nu impune pacienţilor 
un regim restrictiv, dar nici unul care să conducă la 
excese. 

Afirmaţia epistolară a lui Mihai Eminescu că îi este 
dor de strămoşeasca mămăligă dovedeşte că acesta nu 
a agreat dieta recomandată de medicii de la 
Oberdobling. 

Putem să presupunem că eczemele de pe picioare 
puteau fi o reacţie alergică, de aici rezultă şi regimul 
alimentar foarte sever impus de medici. 

De altfel, după ce simptomele iniţiale s-au ameliorat, 
Mihai Eminescu a fost invitat la prânz de către dr. 
Obersteiner, cu toate că, iniţial, poetul a refuzat, din 
diverse motive. 

Conform uzanţelor din acest sanatoriu, deplasarea în 
exteriorul spitalului era permisă, dar numai sub 
supraveghere medicală. Se cunoaşte faptul că Mihai 
Eminescu s-a plimbat prin Viena, la început împreună cu 
un însoţitor şi, avem motive să credem că a putut face 
aceasta şi de unul singur, cum rezultă dintr-o scrisoare 
trimisă lui T. Maiorescu, la data de 4/16 Februarie 1884: 

„Astăzi eşind din casa de sănătate pentru vreo două 
ore, mă folosesc de vizita ce o fac nepotului D-voastră, dl 
Popazu, şi a vă adresa aceste şiruri... De trei săptămâni 

sunt mai bine, de când a încetat simtomele bolii... Insistă 

93 

să se întoarcă în ţară." 

în ceea ce priveşte contactele cu membrii familiei, cu 
vizitatorii, medicul era acela care stabilea dacă pacientul 
poate fi vizitat, de către cine şi cât de des. 

în prima parte a internării, aceste vizite nu erau 
recomandate. De asemenea, corespondenţa epistolară 
urma să fie permisă tot de către medic. 

Aşa se explică, existenţa doar a câtorva scrisori 
trimise de poet în această perioadă. 

Dacă starea psihică îi permitea, pacientul era atras 
spre activităţi manuale plăcute sau spre învăţarea unor 
noi meserii. 

Muzica reprezenta un mijloc terapeutic foarte 
apreciat. De altfel, în institut erau la dispoziţia 
pacienţilor nu mai puţin de 13 piane. 

Se putea lua lecţii de canto sau de pian de către cei 
care doreau acest lucru. 

Seara se organizau veritabile concerte, la care erau 
prezentate bucăţi muzicale, interpretate fie de artişti 
profesionişti, fie de pacienţi. Cum ar fi să credem că 
Mihai Eminescu ocolea aceste reprezentaţii muzicale 
când el însuşi era prezent la numeroase concerte, 
muzica şi teatrul consacrându-l, cu câţiva ani înainte, 
drept un avizat cronicar dramatic şi muzical, un fin 
observator al vieţii cultural artistice de la laşi şi 
Bucureşti. 


93 I. E. Torouţiu, "Studii şi documente Literare”, voi. III, Bucureşti, 
1933, p. 159 

De asemenea, erau facilitate frecventarea unor 
concerte de operă, vizionarea unor spectacole 
agreabile, desfăşurate în săli de teatru din Viena. 

O altă metodă folosită de medicii acestui institut era 
stimularea talentului de a picta. Pacienţii puteau să 
copieze, cu ajutorul unor şabloane speciale, picturi 
binecunoscute, care trezeau încrederea în forţele proprii 
ale fiecăruia şi, mai ales, erau încurajate talentele 
artistice latente. 

După cum ştim, în unele dintre manuscrisele poetului 
apar câteva schiţe fugare, desene sau simboluri grafice, 
ceea ce dovedeşte o anume pasiune incipientă a 
acestuia pentru desen. 

Chiar şi preocupările scriitoriceşti, cum ar fi 
compunerile poetice, erau bine văzute, iar pentru cei 
lipsiţi de har literar se recomanda redactarea periodică a 
unor cereri şi petiţii adresate diverselor autorităţi. 

Un procedeu terapeutic cultivat de medicii de aici era 
implicarea pacienţilor în citirea de texte teatrale, 
interpretarea unor roluri în calitatea de actori amatori. 

Ne dăm bine seama că Mihai Eminescu, de exemplu, 
nu putea rămâne indiferent la asemenea exerciţii 
mentale. Cu toate acestea, el era o persoană retrasă, un 
taciturn, motivele izolării sale fiind de altă natură, cum 
vom arăta mai jos. 

în sfârşit, aici exista o bibliotecă cu nu mai puţin de 
2000 de volume, majoritatea în limbile germană, 
franceză, italiană, maghiară. 

Erau citite ziare şi reviste în limba germană, precum 
şi publicaţii periodice în limbile rusă şi poloneză. 

Medicii obişnuiau să aducă de acasă cărţi şi reviste, 
care le prisoseau în propriile lor biblioteci, punându-le la 
dispoziţia pacienţilor. 

De altfel, se ştie că dr. Obersteiner era un intelectual 
desăvârşit, având preocupări literare şi artistice 
recunoscute în mediile intelectuale vieneze (era bibliofil 
şi pasionat colecţionar de pictură şi sculptură). 

De aceea, cartea de Poesii a lui Mihai Eminescu a 
constituit o surpriză plăcută pentru medicul curant al 
pacientului român. 

Pentru consolidarea sistemului muscular, se 
organizau exerciţii sportive, concursuri de biliard, 
popice, gimnastică, crichet, aruncări, pe lângă zilnica 
plimbare în vastul parc, atât vara cât şi iarna, inclusiv 
activităţi de grădinărit, când vremea era propice. 

Se organizau şi întreceri de domino, şah, ţintar 
(moară), jocuri distractive, cum ar fi tombole cu premii. 

Iarna, în fiecare cameră era adus un pom de Crăciun, 
împodobit, iar pacienţii primeau mici cadouri. 

Se dădea curs, de asemenea, şi nevoilor religioase, în 
curtea spitalului aflându-se o capelă, unde în mod 
regulat se organizau slujbe, conform ritualului specific 
religiei catolice. 

Internări - scenarii şi poveşti 


în cursul lunii Iulie, 1883, Const. Simţion lansează 
primul semnal de alarmă în ceea ce priveşte starea 
sănătăţii lui Mihai Eminescu 94 ("boala înaintează 
agravându-se") propunând iniţierea unor acţiuni de 
sprijin şi crearea unui comitet care să adune fondurile 
necesare unei îngrijiri "aicea sau aiurea". 


94 C. Simţion către Titu Maiorescu " Bucureşti 1883 Iulie 12/24 
Stimate Domn, Starea jalnică a D-lui Mihai Eminescu şi bunăvoinţa 
Domniei-Voastre îmi vor scuza, poate îndrăzneala de-a Vă informa 
în privirea Lui şi de-a Vă supune apreţierii D-nei Voastre gândirile 
câtorva din amicii săi. Asară l-am văzut şi după afirmările doctorului 
şi după toate câte am putut observa noi, boala înaintează 
agravându-se. (....). Cheltuielile necesare să se acopere din cotizaţii 
lunare de la membrii unui grup, ce se va constitui numai din bărbaţi 
şi amici care s-ar simţi dureros atinşi când s-ar vedea excluşi de la o 
asemenea întreprindere. După apreţierile noastre numai în Bucureşti 
şi laşi se poate conta pe 40-50 de amici, ceea ce ajunge. Odată 
grupul constituit, cel mai urgent lucru ar fi de-a vedea dacă „aicea" 
sau „aiurea" i se poate asigura o îngrijire deplină şi mai minuţioasă, 
observându-se maladia pas cu pas şi înfăţişând-o - după cum cred că 
se poate - printr-un tablou grafic. în legătură cu proiectata căutare 
poate că facem bine a Vă mărturisi de pe acum că afară de 
Bucureşti noi nu cunoaştem specialişti distinşi în această ramură. 
Mi-am permis, pentru ceea ce Vă rog să binevoiţi a mă scuza, a 
supune acestea la apreţierea DVoastre în speranţa că poate 
dimpreună cu Domnul Teodore Rosetti (actualmente la moşia D- 
Sale) veţi aproba aceste gândiri şi veţi binevoi a lua conducerea 
intelectuală în încercarea de-a se scăpa un om ca Mihai Eminescu. 
Primiţi Vă rog stimate Domn încredinţarea de stimă şi respectul ce 
Vă port. CONST. SIMŢION " 

Astfel, în dimineaţa zilei de 20 oct/ 1 nov. Mihai 
Eminescu urca în trenul de Viena, împreună cu Al. Chibici 
- Revneanu şi un însoţitor. 

Ajuns la destinaţie. Poetul este întâmpinat de dr. 
Constantin Popazu, vărul lui Maiorescu, aflat la studii în 
capitala austriacă, desemnat să se ocupe de toate 
aspectele medicale. 



T. Maiorescu (1882) 

Avea astfel ocazia să se reîntâlnească cu C. Popazu, 
nepotul protopopului loan Popazu şi văr primar al lui 
Titu Maiorescu, mai mic cu 8 ani decât Mihai Eminescu, 
student în ultimul an la Facultatea de Medicină a 
Universităţii din Viena. Absolvent al Gimnaziului Şaguna 
din Braşov, era unul dintre membrii de frunte ai 
"României June", primind chiar felicitări din partea 
"Junimii" ieşene pentru modul exemplar în care a 
organizat serbările de la Viena, din Iunie 1882. 

întâmplător, viitorul medic C. Popazu se afla la 
Bucureşti, spre sfârşitul anului 1883, în vizită la Titu 
Maiorescu. Criticul îi descrie situaţia lui Mihai Eminescu 
şi îl trimite la Caritas, locul unde agoniza bietul poet, 
tratat în mod barbar cu "ciorat, morfină, vezicătoare, băi 
ale membrelor inferioare". Impresionat negativ de 
rudimentarele proceduri medicale de aici, C. Popazu 
insistă ca poetul să fie trimis la Viena, unde condiţiile de 
tratament erau cu totul altele. Părerea lui Maiorescu era 
destul de sceptică: „Am găsit şi găsesc ducerea lui (Mihai 
Eminescu) la Viena cu totul nefolositoare" 95 , scria surorii 
sale, însă, la insistenţa Emiliei Humpel, căsătorită cu un 
austriac, şi a vărului său, dr. Popazu, el cedează. La 
aceasta mai putem adăuga şi mobilizarea pentru 
salvarea poetului, în urma scandalului produs prin 
prezentarea cazului lui Mihai Eminescu la un congres 
internaţional întrunit la Amsterdam, în toamna anului 
1883. 


95 "Buletinul Mihai Eminescu”, Cernăuţi - Piatra Neamţ, an 
XII,1941, nr.19, p. 25. 


221 



Se strânseseră circa 3000 franci, Mihai Eminescu 
putând pleca din Bucureşti, însoţit de Chibici-Revneanu 
şi de un gardian de la Şutzu, spre a se trata la Viena. 

La Braşov, unde locuia atunci şi Emilia Humpel, este 
aşteptat de Constantin Popazu, pentru a merge 
împreună la Viena. 

într-o mărturisire făcută lui Sextil Puşcariu, dr. 
Popazu afirmă că Mihai Eminescu "coborând din tren, 
făcea odată în aer cu geamantanul său zicând: Trăiască 
România Unită"' 

Din nefericire, cu excepţia scrisorilor publicate de I.E. 
Torouţiu, la mijlocul secolului XX, a celor consemnate în 
Jurnalul lui T. Maiorescu, precum şi a cercetărilor lui I. 
Grămadă, alte documente cu privire la această perioadă 
nu există. 

Dr. C. Popazu a avut intenţia de a aşterne pe hârtie 
memoriile sale, însă nu a ajuns să ducă la bun sfârşit 
această dorinţă. 

Cu prilejul aniversării semicentenarului „României Ju¬ 
ne", (1923), acesta a susţinut la Caransebeş, în sala 
„Pomul Verde", o conferinţă în care l-a evocat pe Mihai 
Eminescu dar, din păcate, textul conferinţei s-a rătăcit. 

Mihai Eminescu este primit pe peronul gării din Viena 
şi de un doctor din Galaţi, Dimitrie Doca, aflat atunci în 
capitala austriacă. 

Acesta era originar din localitatea Valea Mărului, de 
lângă oraşul dunărean, o stradă din localitatea natală 
purtându-i în prezent numele. 

Impresionat de jalnica situaţie a lui Mihai Eminescu, 
medicul D. Doca îşi exprimă intenţia de a organiza la 
Viena un bal, din banii astfel obţinuţi o parte să fie 
donaţi pentru întreţinerea poetului, o alta pentru 
Spitalul CFR de la Galaţi. 

De altffel, în anul 1879, medicul Dimitrie Doca, 
membru marcant al comunităţii româneşti din Viena, 
participă la petrecerea organizată de tinerii membri ai 
"României June", donând o sumă de bani. împreună cu 
el este prezent şi studentul medicinist loan Popazu 96 . 

Acesta îi scrie lui Maiorescu, informându-l că a 
participat la internarea lui Mihai Eminescu în "Ospitalul 
dr. Leidesdorf" la sosirea "nefericitului Mihai Eminescu", 
luând chiar parte la instalarea acestuia în institutul din 
Oberdobling: "Mă aflam la gară la Viena, împreuna 

cu vărul dv. Costică, la sosirea nefericitului Mihai 
Eminescu, şi-am luat chiar parte la instalarea lui în 
ospitalul lui Leidesdorf. 


96 "Telegraful Român", Sibiu, 5 Iunie 1879, p. 256 

Am vorbit atunci cu domnul Chibici-Revneanu şi mi-a 
spus că dv. aţi fost iniţiatorul formării unei subscripţii 
pentru Mihai Eminescu, dar mi-a adăogit că banii 
adunaţi sunt departe de a asigura starea nefericitului 
poet, pentru viitor. De aceea, voiesc a forma un comitet 
pentru a da un mare bal, a cărui produs să se destineze 
jumătate pentru Mihai Eminescu şi jumătate pentru 
Ospitalul Căilor Ferate din Galaţi ." (cf. George Muntean, 
"100 documente noi", Editura Mihai Eminescu, 2000). 

Există de asemenea, un alt doctor care a contribuit, 
se pare, hotărâtor, la demersurile de intermediere în 
în "Buletinul Mihai Eminescu", nr. 4, 1930, scos de 
Leca Morariu, acesta publică o contribuţie semnată de 
G. Bogdan-Duică, sub titlul "Doi români din vest în viaţa 
lui Mihai Eminescu", în care acesta aminteşte date din 
biografia dr. loan Hosanu şi Dumitru Sfura, din Sătmar. 

Dr. loan Hosanu, născut în Şoimoş, lângă Arad, şcolit 
la Viena, (intrase la Facultatea de Medicină în anul 1865) 
a fost prieten apropiat al lui Mihai Eminescu, chiar în 
perioada când acesta înfiinţa Societatea "România 
Jună", fiind unul dintre liderii săi recunoscuţi şi 

• 97 

apreciaţi . 


97 D. Kamabatt/'O figură puţin cunoscută în prietenia Mihai 
Eminescu-Slavici: Dr. Ion Hozanu", în „Curentul", Bucureşti, 1936, 
nr. 3008, 18 Iunie, p. 1-2. 

în această calitate, a avut un rol important, alături 
de Mihai Eminescu, Slavici, Teclu, Ciprian Porumbescu, la 
organizarea sărbătoririi lui Ştefan cel Mare, la Putna, în 
anul 1871. 

Atunci când studentul Mihai Eminescu s-a îmbolnăvit 
la Viena de "gălbinare" , în lanuarie-Februarie 1872, 
prietenul său, viitorul medic Ion Hozanu, l-a îngrijit cu 
devotament, alături de alţi studenţi medicinişti. Tinerii 
viitori medici români locuiau în majoritate în cartierele 
vieneze: Alsergrund, Hernals, Ottakring , Wâhring. 

în situaţia apariţiei unei stări de bolă, studenţii 
români se bucurau de gratuitate totală (internare, 
medicamente, tratamente) la "Spitalul General" 
(cunoscutul AKH), cu condiţia de a se fi înscris, în 
prealabil, în "Asociaţia studenţilor bolnavi", unde se 
percepea o taxă de 2 florini anual. Mihai Eminescu, 
nefiind student la zi, ci doar "audient", nu beneficiase de 
aceste facilităţi. 

Acelaşi dr. Ion Hozanu ia parte la pregătirea primei 
serbări anuale a "României June", încântând asistenţa cu 
vocea sa plăcută. Deşi în 1871 Hozanu trebuia să-şi 
încheie cei 6 ani de studiu la medicină, el prelungeşte cu 
încă doi ani specializarea la Viena, în vederea pregătirii 
doctoratului, astfel încât, după opt ani de râvnă şi 
eforturi, în 1873, el obţine diploma de medic. 

Fiind unul dintre cei mai vârstnici studenţi medicinişti 
la Viena, fiind foarte bine apreciat, este desemnat de 
Societatea "România Jună" să susţină un referat pe 
marginea conferinţei lui V. Babeş având ca subiect 
"Rezultatele studiului naturii , aplicate la istoria acţiunilor 

spirituale", în cadrul şedinţei din 23 Martie 1873 a 
„României June". 

Considerat "bardul junimii din Viena", luând parte 
la inaugurarea Cabinetului de lectură al Societăţii 
"România Jună”, eveniment petrecut în primăvara 
anului 1873, în strada Marokanergasse, din al treilea 
sector al capitalei vieneze, proaspătul absolvent 
medicinist, împreună cu bătrânul revoluţionar de la 
1848, Axente Sever, şi B. G. Popoviciu, mecena 
românilor din acest oraş, "făcu o excursiune la Liesing, 
unde apoi petrecu până seara între cântecele 
fermecătoare ale bardului junimii din Viena, 
dl. I. Hosanu..." 

Dr. Hozanu continuă pregătirea pentru doctorat, 
urmând în câteva clinici specializări diverse, în special în 
domeniul neuropsihiatriei, pe care o considera foarte 
utilă, în vederea tratamentului balnear şi fizioterapeutic. 

Se ştie că apropiaţii şi prietenii au apelat la sprijinul 
său, ştiind că îşi făcuse relaţii solide în înalta societate 
(se căsătorise cu fiica unui cunoscut arhitect vienez), dar 
mai ales în lumea medicală. Acesta a făcut specializări 
la "Spitalul Wieden" din Viena (1873-1875). 

S-a susţinut că alegerea "Sanatoriului dr. Leidesdorf 
ar fi avut menirea să trezească ecou pozitiv în mintea lui 
Mihai Eminescu, fiindcă unul dintre poeţii săi preferaţi, 
Lenau, fusese tratat cu ani în urmă la Sanatoriului dr. 
Leidesdorf din Oberdobling, aşa cum, cu câţiva ani în 
urmă. Al. Papiu-llarian, cărturar ardelean, a cărui minte 

o luase razna, fusese internat de asemenea la acelaşi 
institut de alienaţi mintali. 98 

Astfel, la sfârşitul lunii Iunie 1874, dr. în drept losif 
Hodoş, membru al Academiei Române, îl roagă pe dr. 
Hozan, medic secundar, să mijlocească internarea lui 
Alexandru Papiu-llarian la o clinică din Viena, ceea ce 
acesta o va face cu uşurinţă, în cursul lunilor următoare. 

La 11/23 Octombrie 1877 Alexandru Papiu Marian a 
decedat la Sibiu, fiind înhumat în curtea Bisericii dintre 
Brazi. 

Astfel a sfârşit un membru al Academiei Române 
(primul cărturar în supremul for de cultură care a 
inaugurat tradiţionalele discursuri academice, şi primul 
caz de ingratitudine academică, în care un ales al acestui 
for, în viaţă fiind, deşi nu este exclus din înaltul areopag, 
îşi pierde locul său din Academie, care este oferit 
altcuiva). 

Al. Papiu-llarian, strălucitul revoluţionar de la 1848, 
dar şi cel mai aprig adversar al Prinţului Carol, cel ce a 
fost primul transilvănean de religie greco-catolică, ales 
pe un scaun ministerial la Bucureşti, în guvernul lui 
Kogălniceanu, şi unde, în calitatea de ministru al justiţiei, 
pune în text de lege şi aplică efectiv Secularizarea 
averilor mănăstireşti, a avut o soartă oarecum 
asemănătoare cu aceea a lui Mihai Eminescu. 


98 losif Pervain, loan Chindriş, "Corespondenţa lui Alexandru Papiu 
llarian". Cluj, 1972, Voi. I, p.249. 

De asemenea, un alt argument care putea conta 
mult în această alegere era acela că un cunoscut 
personaj, generalul Cerchez, membru al "Junimii", se afla 
internat chiar în aceeaşi clinică din Oberdobling. 

Este stranie aserţiunea tânărului dr. Popazu, 
conform căreia dr. Leidesdorf nu s-ar fi bucurat de o 
reputaţie prea bună, că nu era conştiincios! 

Mihai Eminescu însuşi apreciase competenţa 
acestui mare medic din capitala Austriei. El a relatat în 
"Timpul", cu mai bine de 6 ani în urmă, o ştire privitoare 
la dr. Leidesdorf: 

" Turcia - „De la 7 August st. n...." 

De la 7 August st. n. au ajuns în Constantinopole 
profesorul dr. Leidesdorf din Viena spre a se consulta 
asupra stării sănătăţii sultanului cu medicul de curte al 
acestuia, d-rul Capoleone. 

în urma, în înţelegere cu medicul de curte, 
profesorul a început sa-l trateze pe sultan. Acesta 
suferea de o estremă superescitaţie nervoasă, cauzată 
prin o insomnie de şase săptămâni ce l-au cuprins puţin 
după suirea sa pe tron. 

După căutarea profesorului, insomnia au încetat în 
parte, cu toate acestea iritabilitatea sa nervoasă, 
reclamă cea mai mare linişte şi cruţare. 11 August 1876" 
De mirare este faptul că diagnosticul ("estremă 
superescitaţie nervoasă"), ca şi remediul ("iritabilitatea 
nervoasă reclamă cea mai mare linişte şi cruţare") 
seamănă în mod straniu cu afecţiunea de care suferea 
Poetul! 

Aşadar, părerea potrivit căreia reputaţia dr. 
Leidesdorf nu era dintre cele mai bune nu se confirmă! 

Dimpotrivă, acest sanatoriu era unul dintre cele mai 
căutate spitale din Viena, printre cei internaţi aici 
aflându-se reprezentanţi ai nobilimii acelor timpuri. 

Printre figurile de nobili internate în acest stabiliment 
amintim pe contele Wilhelm Albrecht de Montenuovo, 
membru al "Casei de Austria" (decedat aici în anul 1894). 

Acum trebuie să înţelegem sensul rândurilor scrise de 
C. Popazu către Titu Maiorescu: 

"Viena 26/11 1883 D-lui Titu Maiorescu la Bucureşti. 
(...) A botezat întreg personalul din internat. Leidesdorf 
ist der Konig von China, Obersteiner: H. Heine, Konig der 
Juden; fiecare e rege. Mai zilele trecute a discutat cu 
Obersteiner despre vechimea limbii române aşa: fiindcă 
limba română e urmaşa celei dacice, care a fost cea mai 
veche, limba română e astăzi cea mai veche.Obersteiner 
îmi spuse că în decursul acestei convorbiri, care a durat 
15 minute, Mihai Eminescu a vorbit binişor. Al D-tale 
devotat C. Popazu " 

"Aceşti membri ai nobilimii arătau jalnici şi 
prăpădiţi: nu în privinţa veştmintelor, care de regulă 
erau viu colorate, ci a expresiei de pe chipul lor şi a 
comportamentului. în cazul unora dintre ei, era greu să 
delimitezi excentricitatea de boala propriuzisă. " (apud 
Irving Stone, "Turnul Nebunilor", 1972). 

La rândul lor, memoriile marelui savant Z. Freud, 
care şi-a făcut o parte din ucenicie şi în clinica din 
Oberdobling, începând cu 1885, sunt un preţios izvor de 
informaţii. 

El relatează că mulţi dintre pacienţi aveau titluri 
nobiliare. Aici, în afara unui semnificativ număr de 
baroni sau conţi, mai puteau fi întâlniţi doi prinţi, dintre 
care unul era fiul Măriei Luiza, soţia lui Napoleon. 

Clinica privată dr. Leidesdorf a avut un rol de 
pionierat în domeniul tratamentelor psihiatrice, aici fiind 
îngrijiţi de-a lungul anilor numeroşi oameni celebri. 

Având o capacitate de 72 de pacienţi, în acest institut 
au fost internaţi, printre alţii, Nikolaus Lenau, poet 
născut pe meleaguri bănăţene, contele Istvân 
Szechenyi, economist şi politician maghiar, care s-a 
sinucis, generând un mare scandal mediaticîn epocă. 

în acest spital s-au internat cu precădere 
reprezentanţi din clasele superioare din Imperiul Austro- 
Ungar". 


99 "Die Anstalt diente vor aliem Patienten aus den gehobenen 
Gesellschaftsschichten der gesamten Monarchie." (cf: 
https://www.wien.gv.at/wiki/index.php?title=Privatkrankenanstalt 
Oberd%C3%B6bling 


230 



în acest context, acuzaţiile aduse lui Mihai Eminescu 
(conform cărora mintea sa o luase razna, apelând cu 
titluri de regi şi împăraţi pe doctorii săi curanţi 
Obersteiner şi Leidesdorf) trebuie privite nuanţat, atât 
timp cât colegii săi de suferinţă se adresau zilnic, unii 
altora, cu apelaţiuni protocolare princiare. 

Metaforic vorbind, medicii Obersteiner şi Leidesdorf 
nu putau fi decât rege şi împărat printre atâţia conţi şi 
prinţi! 

în realitate, singurul criteriu de clasificare al 
pacienţilor era unul pur medical: aceştia erau împărţiţi în 
patru mari categorii: melancolici, depresivi, isterici şi 
paranoici. 

în sanatoriu, pacienţii erau consideraţi mai degrabă 
oaspeţi de seamă ai unui de hotel de lux, decât clienţi ai 
unei instituţii psihiatrice. 

în special interiorul clinicii arăta asemenea unui 
select loc de întâlnire al protipendadei: camerele erau 
elegant decorate, cu mobilă scumpă, unele având chiar 
pian. 

Nu oricine îşi permitea să se interneze în acest 
modern stabiliment medical. Ceea ce lui Mihai Eminescu 
îi crea o stare de şoc, fiindcă nu ştia cât costă 
tratamentul şi, mai ales, cine putea să achite nota de 
plată. De aici şi dorinţa sa de a pleca cât mai repede spre 
ţară. 

în luna Septembrie 1874, văzând starea gravă în care 
se afla marele patriot Al. Papiu-llarian, dr. Hozan îi 
comunică academicianului că internarea lui Papiu n-ar 
mai avea niciun rost, maladia sa fiind considerată 
irecuperabilă. Fiind bine apreciat în lumea medicală 
vieneză, el intervine pe lângă conducerea institutului din 
Oberdobling, reuşind să determine totuşi prelungirea 
internării lui Al.Papiu-llarian cu încă un an, până în 1875. 

Tânărul medic se afla în plină ascensiune 
profesională, în anul 1875 obţinând şi doctoratul în 
medicină, fiind angajat în funcţia de medic secundar atât 
la Spitalul din Wieden cât şi la Clinica de hidroterapie din 
"Brunlbad", staţiune aflată în zona colinară din 
apropiere de Viena, unde a activat până în anul 1880, 
propus fiind pentru conducerea acestui stabiliment 
medical renumit. 

în acelaşi an 1880, i se oferă funcţia de medic şef al 
staţiunii climaterice Grăfenberg în Silezia, funcţie mult 
mai bine remunerată, cu obligaţia de a se muta aici în 
perioada Aprilie-Noiembrie a fiecărui an (va îndeplini 
această funcţie peste 20 de ani). 

Ca urmare, o pleiadă de pacienţi români va sosi ani 
de-a rândul în această staţiune, la tratament, printre ei 
chiar Regele Carol I, episcopul ortodox al Aradului, 
Meţianu, scriitorul I. Slavici şi mulţi alţii. 

Unul dintre urmaşii medicului I. Hozanu şi anume 
septuagenarul dr. med. Nicuşor Hozan din Sibiu 
comunica în 1996 informaţia potrivit căreia " în anul 
1883, Dr. Hozan, contactat probabil de Slavici sau 
Maiorescu, avu ocazia să-i mijlocească lui Mihai 

Eminescu internarea în sanatoriul Ober Dobling (de 
lângă Viena), nu în ultimul rând datorită legăturilor sale 
cu pionierii medicinei europene. Aici, Mihai Eminescu 
avea să-şi amelioreze criza maniaco-depresivă, la fel ca 
Alexandru Papiu llarian." 100 

Deşi această informaţie nu este susţinută de nici o 
sursă documentară colaterală, îi dăm totuşi crezare, 
fiindcă personalitatea doctorului Ion Hozan, (medic şef 
de staţiune de odihnă), era bine cunoscută în 1883- 
1884, numele său contând mai mult în lumea medicală 
vieneză decât acela al tânărului student în an final, C. 
Popazu. 

în al doilea rând, în Clinica dr. Leidesdorf din Dobling 
nu aveau acces decât nume importante din înalta 
societate vieneză, încât doar notorietatea doctorului 
I. Hozanu ar fi putut să convingă conducerea institutului 
să ofere un loc "sărmanului Mihai Eminescu", cu mai 
multă greutate fiind cartea sa de vizită decât aceea a 
tânărul viitor medic Popazu. 


100 Cf. Dan Demşea, "Doctorul în medicină loan Hozan şi 
braşovenii" în "Ţara Bârsei", Braşov, 2005, p. 79 

în cursul anului 1902, dr. I. Hozanu este ales 
cetăţean de onoare al oraşului silezian Friwaldau, de 
care aparţinea staţiunea termală Grafenberg. în onoarea 
medicului român, unul dintre izvoarele staţiunii îi poartă 
numele (Dr. Hozan Quelle). 

De aceea, probabil, poetul, caracter de o simplitate 
şi modestie de netăgăduit, văzând unde a ajuns, nu s-a 
simţit deloc confortabil, din punct de vedere psihic, în 
lumea simandicoasă a acestui spital. 

în sfârşit, să nu uităm că dr. I. Hozanu a fost un amic 
apropiat al lui Mihai Eminescu, cu care acesta se 
cunoscuse probabil din tinereţe, la Beiuş, apoi la Viena. 
Petreceau împreună şi după cum se afirmă, I. Hozanu îi 
cumpăra haine studentului Mihai Eminescu, acesta 
uneori chiar vânzându-le, când era strâmtorat de datorii. 

Presupunem că dr. I. Hozanu l-a vizitat pe poet în 
sanatoriul din Oberdobling, numai că el nu avea relaţii 
de rudenie sau de obedienţă faţă de T. Maiorescu, încât 
să-i trimită săptămânal scrisori cu date medicale sau alte 
asemenea detalii. Discreţia sa privind situaţia lui Mihai 
Eminescu este de înţeles. 

Când poetul revine pentru tratament în Austria, în 
1887, fiind consultat de un grup de trei renumiţi 
profesori din Viena, el este însoţit de un grup de medici 
români. De observat că T. Maiorescu nu se mai implică 
activ, ca în anii precedenţi (banii pentru trimiterea la 
tratament sunt adunaţi de inimoşi contributori ieşeni). 

Câteva cuvinte despre profilul profesional al dr. 
psihiatru Ludwig Schtager (1828-1885). 

în tinereţe, acesta a funcţionat ca asistent medical la 
spitalele militare de campanie, pe frontul din nordul 
Italiei, luând parte la asediul Veneţiei. 

în anul 1852 s-a angajat la spitalul psihiatric din 
Brunnfeld (Viena, sectorul IX), apoi urcă toate treptele 
afirmării profesionale, devenind doctor în medicină, 
profesor universitar în specialitatea psihiatrie, având 
angajament la AKH, la secţia de psihiatrie. 

în perioada 1873-1885 a condus Azilul de boli 
nervoase al statului, transferat în administraţia 
provinciei Austria Inferioară. 

A fost discipol al lui J.G. Riedel, efectuând numeroase 
călătorii în străinătate, pentru a căpăta informaţii despre 
organizarea unor aşezăminte medicale similare. în optica 
sa, pacienţii unui azil trebuiau să primească o îngrijire 
psihică cât mai umană şi să beneficieze de o 
îmbunătăţire a calităţii vieţii bolnavilor mintali. 

în acest sens, el a promovat aşa numita "terapie 
ocupaţională", clienţii unui ospiciu putând să-şi petreacă 
timpul cu diverse activităţi artistice, cum ar fi sculptura, 
desenul sau pictura, organizând expoziţii cu lucrările 
pacienţilor. 

Toate acestea l-au adus în conflict cu direcţia 
orientată spre cercetare, promovată de dr.Th. Meynert, 
însă optica sa corectă a fost susţinută de alţi psihiatri 
cunoscuţi, precum Moritz Gauster sau Mundy. 

Ludwig Schlăger a pledat pentru introducerea unei 
legislaţii moderne în domeniul îngrijirii bolnavilor psihici. 

Neputând impune modificările legislative preconizate 
în domeniul reformei serviciului medical, s-a retras 
treptat din funcţiile deţinute. 

El a scris libretul pentru opera "Heinrich şi lise ", pusă 
în scenă pe muzica lui H. Schlăger. 

Ideile lui au fost totuşi recunoscute şi introduse în 
practica curentă, astfel încât majoritatea instituţiilor 
medicale psihiatrice au adoptat metoda tratamentului 
individual al bolnavilor mintali şi au susţinut ideea 
"lipsei de constrângere " în tratarea cazurilor psihice. 

0 primă întrebare în acest caz: de ce a fost internat 
Mihai Eminescu într-o clinică cu profil psihiatric, şi nu 
într-un azil de alienaţi, aşa cum plănuise Titu 
Maiorescu? 15 

A fost o pură întâmplare sau tânărul medic C. Popazu, 
cunoscând situaţia lui Mihai Eminescu, a acţionat în aşa 
fel încât poetul să nu fie aruncat printre sărmanii bolnavi 
mintal, iremediabil pierduţi pentru societate, dintr-un 
azil vienez, astfel cum plănuise criticul de la "Junimea"! 

0 altă variantă ar fi constituit-o internarea lui Mihai 
Eminescu la "Spitalul General" din Viena - "Allgemeine 
Krankenhaus" , cunoscut în zilele noastre sub numele 
"AKH", la secţia condusă de Prof. Dr. Ludwig Schlăger, 
amintit mai sus. 

Istoria acestui spital datează din anul 1693. Atunci, 
împăratul losif al ll-lea, considerat de mulţi, pe drept 
cuvânt, un idealist şi un vizionar, a decis, după o vizită 
incognito în Europa, transformarea "Casei Mari a 
Săracilor" ("Grossarmen Haus"), într-un spital principal, 
după modelul celui de la Paris, "Hotel de Dieu". 

Aici a fost mutată " Şcoala de Medicină" a 
Universităţii Viena, care a devenit cu timpul unul dintre 
cele mai mari centre de tratament şi cercetare din lume. 
Profesorii săi se bucurau de o bună reputaţie în întregul 
Imperiu Asutro-Ungar. 

în laboratoare de la Spitalul AKH se efectuau ample 
studii iar spitalul constituia o importantă comunitate 
ştiinţifică, având, în vremea în care Mihai Eminescu 
urma să fie internat la Viena, un număr de 20 de 
departamente, 14 institute şi clinici. 

Cele 20 de departamente alcătuiau, de fapt, spitalul 
propriu-zis. Fiecare departament era condus de un 
"primarius", căruia i se interzicea colaborarea cu 
clinicile, el aflându-se sub jurisdicţia "Districtului Austria 
de Jos". 

Acest spital era frecventat anual de 25 000 de 
pacienţi, care ocupau, pe parcursul unui an, cele 2000 de 
paturi. 

La "Spitalul General" -AKH-, taxele de spitalizare 
variau între 14 guldeni/zi (cam un dolar şi jumătate, în 
zilele noastre) pentru pacienţii înstăriţi şi doar 7 cenţi/zi 
pentru cei din clasa mijlocie. în cazul săracilor, asistenţa 
era gratuită. 

Deci, erau suficient de mulţi bani şi condiţii destul 
de bune pentru tratamentul lui Mihai Eminescu la AKH. 
în plus, spitalul beneficia de serviciile unuia dintre cei 
mai mari psihiatri ai lumii: prof. dr. Theodor Meynert, 
prieten cu tânărul Popazu. 

La departamentul de psihiatrie al doctorului 
Meynert se perindau între 140-160 de pacienţi. 

Oare, acest medic, cunoscut de însuşi dr. C. Popazu, 
nu ar fi acceptat internarea lui Mihai Eminescu în clinica 
sa? Este doar o simplă întrebare! Doar că aici erau 
internaţi majoritatea pacienţilor având lues, iar cazul 
poetului nu ar fi necesitat această internare. 

Clinica dr. Meynert era un centru de triere a 
cazurilor, diagnoză şi învăţământ, de unde pacienţii ori 
plecau acasă vindecaţi, ori ajungeau la alte instituţii sau, 
în cazuri extreme, erau trimişi la "Azilul de nebuni al 
Austriei de Jos", aflat la câteva case mai departe, pe 
aceeaşi strad ă-Spitalgasse. 

în Viena exista încă o instituţie psihiatrică de temut: 
"Azilul Mare", aflat pe Lazarettgasse, care îi ţinea pe 
pacienţi în izolare totală, până ce aceştia mureau I 

La rândul ei, "Universitatea - Viena", avea 16 clinici 
şi 10 institute de cercetare, acestea având iniţial 
menirea de a asigura activităţi de învăţământ şi 
cerceta re. 

în cadrul "Facultăţii de Medicină" predau atât 
profesori plătiţi de guvernul imperial, cât şi de Ministerul 
Educaţiei. 

Sistemul medical din acea vreme oferea 
posibilitatea ca un director de clinică medicală 
universitară să practice medicina şi în particular, însă 
acest lucru nu îi era permis unui director de institut. 

Să amintim totodată şi faptul că Mihai Eminescu 
putea fi tratat în condiţii egale, dacă nu şi mai bine, într- 
o clinică particulară, de curând înfiinţată, situată tot în 
cartierul Oberdobling, la " Rudolfinerhaus” . Aceasta era 

specializată însă în domeniile chirurgie, boli interne, dar 
avea şi secţie de psihiatrie. 

Inaugurat în anul 1882, peste drum de Sanatoriul 
dr. Leidesdorf, acest modern spital privat, aflat sub 
înaltul patronaj al Prinţului Moştenitor, Rudolf de 
Habsburg (1858 - 1889), fiul împăratului Franz Joseph I 
şi al împărătesei Elisabeth ("Sisi"), avea ca fondator pe 
savantul Theodor Billroth (1829 - 1894). 

Vizita lui Maiorescu la Oberdobling 

Aşadar, la sfârşitul lunii Decembrie 1883, Mihai 
Eminescu se afla la Viena, agonizând, după două luni de 
"întuneric al minţii", cum abuziv se susţine, în Clinica dr. 
Leidesdorf şi Obersteiner din Oberdobling. 

Era sfârşitul anului, un an dramatic, plin de suferinţe. 
Bătut de soartă, uitat printre chiriaşii duşi cu mintea ai 
unui institut de boli psihice, nimeni nu îi adresa poetului 
măcar o urare de sănătate, nici chiar T. Maiorescu, sosit 
în capitala Imperiului pentru afaceri personale, ce nu 
aşteptau nici cea mai mică amânare. 

Părăsind Bucureştii, în preajma Crăciunului, 
împreună cu dr. Capsa, magistrul călători cu un tren al 
"Staatsbahn" , la clasa l-a, pentru care plătise 154,5 
franci aur. Cam tot atât costa întreţinerea pacientului de 
lux, Mihai Eminescu, pentru o lună, în stabilimentul 
doctorului Leidesdorf şi Obersteiner, aflat la margine de 
Viena, în Grinzing, în Hirschengasse nr. 71. 

Ajungând a doua zi, la ora prânzului, coborî din 
vagonul de dormit (" sleeping") în gara în care de atâtea 

ori descinsese; acum Viena i se părea posomorâtă. Era o 
vreme rece, ploaie şi apoi ninsoare. 

Porni spre Morzinplatz, cazându-se la "Hotel 
Metropole", nr. 95-96, într-un apartament situat la etajul 
2 (salonaş şi dormitor mare, cu 2 paturi, pentru care 
plăti 6,5 fiorini pe zi). 


Hotel Metropol, Viena (1876) 

De fiecare dată, când avea treburi în Viena, T. 
Maiorescu se caza doar la hotelurile de prima clasă ori la 
cele recomandate de "Ghidul Boedeker". 

Aşa s-a întâmplat în iarna trecută, la 10 Februarie 
1882, când a fost găzduit la Hotelul "Goldene Lamm", în 
cartierul Wieden. 

Revenind la Viena, va alege tot acest cartier, stând la 
Hotel "Stadt Oedenburg", vis a vis de celebra "Piaţă 
Nashmarkt" (devenită în zilele noastre un celebru "Târg 
de Antichităţi", în aer liber), ori va alege alte gazde, 
precum Hotelul "Konig von Ungarn", în Schulerstrasse ( 
"foarte bine, casă veche, dar solidă....", notează 
Maiorescu în Jurnal său ) ori, la 17 Iulie 1889, după 
înmormântarea lui Mihai Eminescu, când trage la "Hotel 
de France", unde îşi avea locuinţa permanentă marele 
compozitor şi interpret austriac, A. Brukner, profesorul 
lui George Enescu, hotel cu ferestre cu vedere spre 
"Biserica Votivă". 

Uneori, mai dă şi greş în alegerea hotelului, cum s-a 
petrecut Miercuri 11/23 August 1882, când s-a cazat la 
"Hotel Hoker", în strada Bellaria .("Altă dată mai bine la 
"Ungarische Krone" sau la "Kaiserin v.Ostereich". Eşti 
mai aproape de toate"). 

Alteori, este încântat de hotelurile provinciale, 
precum cele din Salzburg ("frumosul Hotel d 'Europe"), 
Bad Ischl (Hotel Austria), ori Kammersee (Hotel Kammer, 
cu vedere spre lac). 

Foarte pretenţios când era vorba de confortul 
personal, dar şi bun cunoscător al lumii hotelurilor (ca 
avocat era mereu pe drumuri), Maiorescu face o 
comparaţie între hotelurile vieneze şi cele din Elveţia, 
primele neproducându-i o impresie prea bună, mai ales 
în ceea ce priveşte mobilierul, în schimb serviciile 
hotelurilor vieneze sunt excelente ("prevenitoare"). 

Acum, la trecerea în noul an, fiind singur în camera 
Hotelului Metropole, Maiorescu îşi aminteşte de vizita 

făcută anul trecut la Viena, notând în jurnalul său: "Cu 
Liviu prin oraş, întâi în Mariahilferstrasse, cumpărături 
pentru personalul nostru de serviciu, iar pentru mine o 
pălărie, cu 5 fiorini, şi 1 baston, cu 1 florin. Batiste pentru 
servitori (foarte frumoase) a 25 de crăiţari (mantale de 
ploaie mari pentru doamne, cu 5, 6 şi 8 fiorini. Cu Livia la 
Stadtpark (aici, la 21 Octombrie 2017 a fost plantat un 
pui de tei, provenind din Teiul lui Mihai Eminescu, din 
Parcul Copou din laşi, n.n.) cafea-îngheţată, apoi în 

Volksgarten, Strauss... La ora 9 acasa la otel; . La ora 

10 culcat". 

Aici, în acest hotel, obişnuia să locuiască 
T. Maiorescu, când sosea la Viena 


Gândurile îi zburau spre întâlnirile programate. în 

primul rând, îl va revedea pe Etienne, inspectorul 
Agenţiei de Navigaţie Austriece, căruia îi promisese că va 
interveni discret pe lângă guvernul de la Bucureşti (deh, 
în calitate de avocat influent, cu uşi larg deschise în 
sferele puterii, nu putea scăpa o asemenea ocazie), în 
favoarea companiei, pentru a preveni o eventuală 
concurenţă rusească pe Dunăre. Pe domnul Etienne îl 
cunoştea de ceva vreme, chiar îi făcuse o vizită, în urmă 
cu un an, la domiciliul său din Galaţi. Alteori, îl invita la 
masă, în strada Mercur nr.l, ori trecea pe la "Hotelul 
Broft", de pe Calea Mogoşoaiei, rebotezată simbolic 
Calea Victoriei, unde acesta obişnuia să adăsteze când 
treburi oficiale îl chemau în Capitală. Nu-i vorbă. 
Restaurantul hotelului era renumit atunci pentru cea 
mai bună bucătărie, cu meniuri vieneze, aducându-i 
aminte lui Maiorescu de anii tinereţii. în anul 1884, în 
calitate de avocat, acesta este angajat ca apărător al 
proprietarilor acestui hotel, în procesul pe care Hotelul 
Broft îl va avea cu familia bancherilor vienezi, Elias. 
Procesul este pierdut de Maiorescu iar hotelul va fi 
preluat de cunoscuta familie Elias! Ce mică este lumea! 

Pentru a nu se expune unor presiuni sau riscuri 
inutile, Titu Maiorescu scrisese cu doar puţine 
săptămâni în urmă o misivă, adresată lui Etienne, în care 
îl previne pe inspector că demersurile sale nu vor fi 
făcute în calitatea sa oficială de deputat în Parlamentul 
României, ci în nume personal. 

Pentru aceasta, a solicitat un aconto de 6000 de 
franci, restul sumei va fi primită după ce se va asigura de 
sprijinul primului-ministru român, respectiv în urma 

unor discuţii cu factorii de răspundere de la Viena. 

De fapt, venirea sa în capitala Austro-Ungară, la 
sfârşitul anului 1883, avea ţelul de a fixa preţul final al 
serviciilor sale juridice, ce urma să îl primească pentru 
acest demers oneros (în termeni juridici, la modă azi: 
"trafic de influenţă"). Lăsând impresia că este 
dezinteresat de cuantumul acestei acţiuni, avocatul şi 
omul politic T. Maiorescu lasă la latitudinea societăţii de 
navigaţie suma pe care aceasta o va crede de cuvinţă ca 
onorar, în caz de reuşită, deoarece "întreaga afacere 
este, evident, o chestiune de încredere reciprocă." 

Conform promisiunii, Maiorescu contactează pe 
primul ministru, chestiune delicată, Brătianu fiind, 
formal, recunoscut adversar politic, însă, când este 
vorba de "interesul naţional", se arată un camarad de 
încredere al "opoziţiei" miluite: "Miercuri 30 Nov. / 12 
Dec. 83. Astăzi la ora 9 dimineaţa, [am] avut la 
Ministerul de Război convorbire cu Primul-ministru I. 
Brătianu asupra Societăţii Donau 

Dampfschifffahrtsgesellschaft. El primeşte a intra în 
tratative de propuneri, foarte bucuros cu mine că vrea să 
amâne [chestiunea] oricât de mult în Cameră, lucru 
principal [este] ce influenţă asupra tarifelor vrea 
Societatea să acorde guvernului. Despre acestea scris 
astfel lui Etienne la Galaţi." 

Preocupat de aceste griji, Maiorescu foloseşte 
ultimele zile până la sfârşitul anului pentru negocieri 
intense (cu Cassian, directorul Societăţii Danubiene, cu 
Dr. Max Strauss, în Schottenring 14, cu Căpitanul 

Oppenheimer, în Nibelungengasse, unde s-a întâlnit cu 


Lippmann, precum şi cu Etienne, cu care ia masa la 
"Hotel Imperial"). 

Prietenia cu Etienne va fi o relaţie de succes, care va 
fi "consolidată" pentru un onorar de 6000 de franci pe 
an, Maiorescu devenind astfel juristul de casă al 
companiei vieneze "Danubiana". Prin intermediul lui 
Cassian, acesta va trata chestiunea Convenţiei 
Comerciale cu Austria, în Septembrie 1886. 

Un întreprinzător avocat, un politician de succes, un 
editor improvizat, iată tabloul lui T. Maiorescu la 
cumpăna dintre zbuciumatul 1883 şi necunoscutul 1884. 

în acest program înţesat de vizite şi întâlniri, este 
rugat de vărul său, medicul C. Popazu (aflat la studii în 
capitala vieneză, al cărui domiciliu se afla în districtul VIII 
al Vienei, în Skodagasse nr. 6, chiar în preajma Facultăţii 
de Medicină), să onoreze petrecerea organizată de 
"România Jună”, marcând aniversarea înfiinţării sale, 
precum şi sfârşitul anului. 

Refuză, motivându-şi în scris gestul: "Mă văd reţinut 
de alte obligaţii". 

"Viena, Sâmbătă la 31 Dec. 1883, 10 ore seara. 

Iubite vere, 

Scuza-mă că nu pot veni la petrecerea de astă-seară. 
Mă văd reţinut de alte obligaţiuni până în ultimul 
moment al anului. însă am scăpat cel puţin pentru mâine 
dimineaţă. Te rog dar sa treci de dimineaţă (te aştept 
până la 12 ore) pe la mine. Hotel Metropole, No. 95-96, 
ca să mergem la Mihai Eminescu. Aşi dori asemenea să 

prânzim tot mâine împreună cu d. Brăescu. Vă rog 
înţelegeţi-vă asupra orei şi locului de întâlnire, dacă nu 
aţi dispus ultcumva de această parte a zilei de mâine. 
Petrecere bună şi la revedere în anul nou!" 

T. Maiorescu" 

Tare urgente şi importante trebuie să fi fost 
"obligaţiile" de la Viena ale mentorului "Junimii", dacă a 
refuzat petrecerea de Anul Nou a acestei "generaţii de 
tineri inteligenţi”, care organizau o petrecere, devenită o 
tradiţională întâlnire pentru membrii comunităţii 
studioase de aici. 

Cu acel prilej, dacă ar fi acceptat invitaţia, magistrul 
ar fi avut ocazia să aplaude declamaţiuni şi piese 
muzicale, executate de către membrii "României June”. 

Aşa cum se obişnuia, la cumpăna dintre ani, I.T. 
Mera a rostit toasturi în sănătatea familiei imperiale 
habsburgice (împăratul Franz Josef şi Elisabeta), iar P. 
Gherman, vicepreşedinte, în onoarea familiei regale a 
României. 

Chiar în noaptea de Anul Nou, studenţii au agreat 
trimiterea unei telegrame, adresată unui mare poet al 
naţiunii române, din păcate nu lui Mihai Eminescu, şi el 
poet, dar mai ales întemeietor al acestei societăţi. 

" Dl. V. Alecsandri, Mirceşti 

Societatea "România Jună", întrunită în şedinţă festivă 
în preseara de Sân-Vasiu vă urează viaţă îndelungată 
pentru gloria şi mândria noastră naţională. Mera 
president." 

Să revenim la singuraticul Maiorescu. Descriind starea 
sa psihică, acesta notează: "Petrecut cea din urmă oră a 
anului 1883 în camera mea de la otel, singur, aproape 
trist. Săptămâna aceasta trăită la Viena a fost parte 
muncă, parte timp de copil de şcoala, cu ciudată 
suferinţă". 101 

Ce motive ar fi avut divinul critic să fie "singur, 
aproape trist "??? Să înţelegem că rezultatele tratativelor 

aducătoare de bani nu i-au fost pe plac? Nicidecum. 

Credem că altul a fost motivul care a făcut ca, timp 
de o săptămână, cel ce îşi atribuise meritul de a fi fost 
sprijinitorul lui Mihai Eminescu, să nu găsească nici 
măcar o oră spre a-l vizita pe poet, şi abia în ziua de Sf. 
Vasile, adică în prima zi a Anului Nou, ajunge la 
Oberdobling, însoţit de C. Popazu. 

Apăsa asupra conştiinţei sale sentimentul de 
vinovăţie, greutatea de a-l privi în ochi pe Mihai 
Eminescu, mai ales că acesta avea probabil atâtea de 
reproşat. 

Putem însă să ne imaginăm cum se va fi simţit poetul, 
uitat de familie, de unii dintre prietenii apropiaţi, pe care 
doar medicii C. Popazu, D. Boghean îl mai vizitau în acest 
răstimp, de cele mai multe ori pe furiş. 


101. Titu Maiorescu, „însemnări zilnice", Bucureşti, voi.II, 1881- 
1886, p. 13 

Dacă ar fi citit presa austriacă, Mihai Eminescu ar fi 

observat cum doar Regina Elisabetha ( Carmen Sylva) era 
ridicată în slava cerului (chiar la 1 Ianuarie 1884, revista 
vieneză "Lyra", lăudând creaţia Reginei şi a nedezlipitei 
sale colaboratoare. Mite Kremnitz). 

Cum ar fi reacţionat Mihai Eminescu, citind aceste 
laude? 


"întâlnirea cu Maiorescu, fără influenţă durabilă" 

Trecuse Anul Nou, iar Maiorescu trebuia să ajungă la 
laşi, unde era în pregătiri o simandicoasă sindrofie, de 
data aceasta era vorba de banchetul anual al Societăţii 
"Junimea”. Mai avea un punct de rezolvat în programul 
său: să îl viziteze pe Mihai Eminescu, să îi prezinte cartea 
de poezii recent tipărită. 

Aşadar, la 1 Ianuarie 1884 are loc discuţia Maiorescu- 
Popazu-Mihai Eminescu, desfăşurată în stabilimentul 
medical de la marginea Vienei, la Sanatoriul dr. 
Leidesdorf, unde poetul fusese internat la 2 Noiembrie 
1883. 

0 întâlnire care a durat foarte puţin (" d. Maiorescu 
a trecut pe aici într-o zi, dar a stat mai puţin de un 
minut...", îi devoalează Mihai Eminescu lui Chibici, într-o 
scrisoare din 12 Ianuarie 1884). 

Ce ar fi putut aduce discuţia de mai puţin de un 
minut?? simple formule de politeţe, poate o urare 
tradiţională de 1 Ianuarie. Evident, în "lungul minut al 
întâlnirii", magistrul i-a oferit lui Mihai Eminescu, 
asemenea şi medicului curant vienez, volumul proaspăt 

tipărit, gest ce nu l-a impresionat nicicum pe chiar 
autorul cărţii. 

Discutând cu Zizin Cantacuzino acest episod 
petrecut în grabă, în ziua de 1 Ianuarie 1884, 
interlocutorul său îl avertizează: "Zizin C[antacuzino] 
zicea ieri că Mihai Eminescu va răsplăti ostenelile mele 
pentru el cu cea mai neagră ingratitudine, căci, la o 
minte genială, ar fi având un caracter comun." 102 

Maiorescu este răzbunător şi insidios ("Tensiunea 
nervoasă în care l-am văzut în ajunul Anului Nou (care 
tensiune nervoasă, care ajunPJ, a fost ca o trecere spre 
îndreptare"), interpretând răceala primirii sale de către 
M. Mihai Eminescu drept un semn că poetul încă nu s-a 
vindecat, ci doar a văzut la el o oarecare ameliorare. 

Maliţiosul comportament al lui Maiorescu vis a 
vis de Mihai Eminescu este sancţionat de lorga astfel: 
"Când Mihai Eminescu s-a îmbolnăvit, Maiorescu arată 
în "însemnările"sale toate rătăcirile care ieşeau din gura 
bolnavului, lucruri care se ascund cu pietate, şi, în acelaşi 
timp, spune cam aşa: "ce lucru neplăcut e că, de câte ori 
stau să mă duc în vacanţă, de atâtea ori îmi iese un 
nebun înainte; acum un an mi-a ieşit nu ştiu ce Germană 
nebună la laşi iar acum îmi iese înainte nebunia lui Mihai 
Eminescu". 

Cinicul Maiorescu nu se dă în lături să dea chiar 
sentinţe în ceea ce-l priveşte pe Mihai Eminescu: " va fi 
îngrijit un an la Dobling iar apoi la Golia sau Mărcuţa", 


102 T.Maiorescu,"/nsemnor/z/7n/ce",l/13Februariel884. 

iar acest cinism nu este uitat şi nici iertat de N. lorga, 
cum nu este trecută cu vederea nici atitudinea criticului 
faţă de Poet, în ultimii ani de viaţă ai Luceafărului, aşa 
cum o afirmă chiar unul dintre discipolii lui Maiorescu, 
N. Pătraşcu, care îi editează Jurnalul de însemnări zilnice, 
dar îi reproşează acestuia faptul că nu s-a interesat decât 
în mică măsură de soarta poetului. 

Mihai Eminescu era în realitate un taciturn, 
deznădăjduit şi dezorientat cu privire la situaţia sa 
prezentă sau viitoare, nu dorea nici să fie compătimit, 
nici încurajat, aceasta fiind cheia comportamentului 
manifestat inclusiv faţă de însuşi T. Maiorescu, la 1 
Ianuarie 1884. Sau era pur şi simplu o premoniţie 
sumbră: la 8 Ianuarie avea să moară la Ipoteşi tatăl 
poetului, Gheorghe Eminovici! 

Peste puţin timp, se petrece minunea, înzdrăvenirea 
miraculoasă a pacientului considerat pierdut pentru 
societate, relatată şi în rapoartele telegrafice sau 
epistolare ale medicilor ce-l vizitau pe Mihai Eminescu, 
printre ei şi doctorul D. Boghean. Acesta îi scrie lui P.Th. 
Missir, la data de 1 feb. 188 ^-.„Agresiv nu fusese 
niciodată. Diagnoza nu era bine stabilită, se credea că ar 
fi fost „Progressive Paaralehse des irren", afecţiune 
progresivă specifică nebunilor şi se aştepta o schimbare, 
numai pentru a se pute confirma această diagnoză ori 
modifica. Mă exprimasem îndată la doi sau trei junimişti, 
junimişti încă, pe cât ştiu eu, că de se confirmă suszisa 
diagnoză caşul era pronostic tare dubios, deşi 
sonaţiunea tare rară era de tot esclusă. 

Azi, însă, Mihai Eminescu e de câteva septămâni complet 
restabilit. Vin chiar acum de la Dobling, unde m-am 
întreţinut cu dânsul o jumătate de oră fără, a fi putut 
descoperi în vorba lui nici o urmă cât de palidă de 
demenţă. Boala lui era o pseudopsychosă syphilitică, 
care a trecut cu iodul care l-a luat. Nu-i melancolic, dar 
psyhic deprimat. Grija lui este sărăcia...Că stă între 
alienaţi ştie pozitiv. Şi aceasta contribuie a-l deprima. Se 
ţine isolat şi-mi declară motivul. Nu apare în salon, unde 
vin câţiva „alienaţi" pe care nu-i cunoaşte, nici are ce 
vorbi cu ei, nici poate lua parte la conversaţiile lor". 

Scrisoarea dr. Boghean îl obligă pe Maiorescu să 
accepte realitatea, conform căreia medicii confirmă 
lecuirea poetului, încât la data de 18/30 Ianuarie 1884 
criticul notează: "Mihai Eminescu şi-a revenit pe data de 
5/17 Ianuarie, după vreo şase luni şi opt zile ." 

Aceleaşi adevăruri le confesează şi Emiliei Humpel: 
"Mihai Eminescu s-a trezit din visul urât al nebuniei sale; 
e în deplinătatea conştiinţei." 

Se naşte totuşi o întrebare: De ce criticul a transmis 
surorii sale faptul că întâlnirea cu Mihai Eminescu a avut 
loc înainte de Anul Nou şi nu în preajma plecării sale din 
Viena? Nu cumva pentru a nu trezi repulsia Emiliei 
Humpel faţă de dezinteresul său vis a vis de damnatul 
(condamnatul) ziarist de la "Timpul”? 

în afară de grăbitul Maiorescu şi severul P.P. Carp 103 , 
care cercetau situaţia pacientului din Oberdobling, 
fiecare din alt interes, mai îl vizitau pe Mihai Eminescu şi 
medicii C. Popazu şi D. Boghean, oamenii lui T. 
Maiorescu, de la care avem detalii interesante privind 
fişa de observaţie medicală a pacientului problemă. 

De altfel, Maiorescu şi însoţitorul său nu au fost 
prezenţi în prima zi a anului la Institutul dr. Leidesdorf 
doar pentru întâlnirea cu Mihai Eminescu ci, profitând 
de ocazie, au strâns mâna cu compasiune generalului 
Cerchez, eroul de la 1877, persoană prezentă adesea la 
seratele literare din casa mentorului "Junimii" (cumnat 
cu N. Burghelea). Oşteanul căruia Osman Paşa îi predase 
oştirea, era acum coleg de suferinţă cu "Luceafărul". 

După trista întrevedere de la Clinica din 
Oberdobling, medicii Popazu şi Brăescu se întâlnesc cu 
Maiorescu la Restaurant Breying & Mobius , de pe 
Graben, local modern, elegant, inaugurat cu ocazia 
Expoziţiei Mondiale de la Viena, din 1873, cu o bucătărie 
excelentă, pe gustul avocatului politician, respectiv mult, 
cu bani puţini - ("cu 2 florini, prea mult cu trei"). Atras 
de meniul localului, Maiorescu degustă bucatele 
Restaurantului Breying & Mobius şi a doua zi, 2 Ianuarie 
1884, înainte de a pleca din Viena. 


103 T.Maiorescu afirmă că el i-a scris lui P.P.Carp, cu rugămintea de 
a-l vizita pe Eminescu. 

Cine este acest enigmatic personaj, dr. Brăescu, pe 
care criticul voia neapărat să îl întâlnească, şi cu care 
acesta discută chiarîn prima zi a anului 1884? 

Este doctorul romaşcan Brăescu-Filipescu, coleg la 
Viena cu vărul său, dr. C. Popazu 104 . 

Biografii lui Mihai Eminescu au ignorat acest nume. 
Este evident că, fiind originar din oraşul Roman, acest 
doctor era în bune relaţii cu prietenii lui Mihai Eminescu: 
V. G. Morţun, P. Th. Missir, şi ei romaşcani de baştină. 

Din motive lesne de înţeles, T. Maiorescu a impus 
celor ce intrau în contact cu Mihai Eminescu o anume 
discreţie, fapt consemnat şi în scrisoarea lui D. Boghean, 
adresată lui Missir, în care întrezărim o oarecare cabală, 
fiindcă, afirmă acesta, informaţiile privind starea de 
sănătatea a lui Mihai Eminescu trebuiesc cunoscute 
numai de anumiţi junimişti, dintre cei aleşi. 

Prin urmare, avem 3 medici români, care urmăresc 
evoluţia stării de sănătate a lui Mihai Eminescu, 
deplasându-se la Oberdobling: dr. C. Popazu, dr. 
Brăescu-Filipescu şi dr. D. Boghean, acesta din urmă 
sosit la Viena în Noiembrie 1883 105 . Este ştiut că acesta 
locuia în capitala vieneză, în Weihburgherstrasse nr. 26. 

Chiar în anul acela, 1883, Demetriu Boghean este 
luat în răspăr de "Contemporanul" lui loan Nădejde 106 , 


104 Dr. George Filipescu-Brăescu, "Doctor Medicinae Universae ", 
autor al apelului către medici, îndemnând a se întruni într-un 
congres pentru apărarea drepturilor medicilor ("Pia Desideria", 
Galaţi, Tip. Ion G. Nebuneli, 1888, 19 p.) 

105 TheodorCodreanu, Eminescu-DramaSacrificării, p.88. 

106 "Contemporanul" ,nr. 10 din 15.12.1883. 

fiind criticat că în corespondenţa trimisă din Berlin în 
4/16 Februarie 1880, tipărită în "Albumul macedo- 
român" al lui V.A. Ureche , autorul greşeşte flagrant în 
explicarea etimologiei cuvântului "Moldova". 

Atent cu cei ce îi ofereau servicii utile şi pentru a 
contracara critica neaşteptată la adresa dr. Boghean, 
Maiorescu scrie un articol măgulitor, imediat după 
sosirea sa la laşi, ocupându-se de creaţia comică a lui 
"Boghian din Viena", alcătuită din versuri publicate în 
"Convorbiri". 103 

"M-am închis în casă de dimineaţă, pentru toţi, şi 
până pe la ora 7 am compus pentru aniversarea 
"Junimei" o farsă ("Monumente Arheologice"), la 7,30 
mâncat ceva, apoi seara lectură "Junimea", la Binder. 
Bine. Musiv-poemul (cochon) al lui Boghian din Viena, 
alcătuit din versuri din Convorbiri". 

Despre personalitatea medicului D. Boghean nici 
măcar I. Rădulescu-Pogoneanu, editorul "Jurnalului" 
maiorescian, nu cunoaşte detalii, rezumându-se într-o 
notă de subsol să exprime o remarcă dubitativă: " 
Probabil acel D. Boghean, care a publicat în "Convorbiri 
Literare", 1 August 1886, traducerea articolului lui C. 
Schuchardt "Cum se descopere un val roman". 


107 "Albumul macedo-român", p.18. 

108 "însemnările Zilnice"- voi.2, p.223, pentru data de Joi 5 
Ianuariel884 

Prin urmare, cine este D. Boghean, doctor desemnat 
de Maiorescu să ţină legătura, împreună cu dr. C. 
Popazu, cu medicii din clinica de la Oberdobling, 
informând pe prietenii poetului din ţară, pe Maiorescu în 
special, cu privire la starea poetului? 

Cercetând publicaţiile medicale vieneze, am 
descoperit un text, care ne demonstrează faptul că 
doctorul Boghean locuia în 1899 în capitala Imperiului 
Austro-Ungar: "Dr. Boghean, ein in Wien lebender 
rumănischer Arzt, demonstrirte seinen Rcspirations- 
Apparat zur Regelung der Tiefe und des Rythmus der 
Athmung auf rein maschinellem Wege ohne jegliche 
Zutliat seitens des Kranken oder einer anderen 
Person". 109 Traducere: Dr. Boghean, un medic român 
care locuieşte în Viena, a demonstrat aparatul său reflex 
pentru a controla adâncimea şi ritmul respiraţiei într-un 
mod pur mecanic, fără orice implicare din partea 
pacientului sau a oricărei alte persoane. 

Absolvent de medicină la Berlin (Facultatea Regele 
Friedrich Wilhelm), cu un doctorat în domeniul 
neurologiei, trecut la 12 August 1880, dr. D. Boghean 
este menţionat în presa vieneză a vremii ca inventator al 
unui "aparat de respirat" ("Demetrius Boghean, brevetul 
2917 din 29 Septembrie 1899), folosit în clinicile din 
întreaga Austrie, sub denumirea "scaun de respiraţie, dr. 
D. Boghean" (Atmungsstuhl), modelul fiind îmbunătăţit 


109 "Wiener Klinische Rundschau", 14 mai 1899, nr.20, p.329. 

de dr. Schrotter. Acest aparat a fost prezentat în 
premieră mondială la "Congresul de Balneologie" din 
Viena, desfăşurat în perioada 30-31 Martie 1899, fiind 
foarte bine primit de către participanţi. 



"Scaunul dr. D. Boghean" 


Lăsând la o parte acest detaliu biografic, trebuie să 
analizăm un document relevant pentru biografia lui 
Mihai Eminescu, şi anume scrisoarea trimisă de acest 

doctor lui P.Th. Missir, la 1 Februarie 1884-st.v., pe care 

110 

am evocat-o anterior . 


110 Scrisoarea se află la BCU laşi, Fond P.Th.Missir, Dosarl08. 

Pe lângă detaliile dureroase, evocând primele 
săptămâni de internare, care descriu portretul uşor 
grotesc al pacientului Mihai Eminescu, deghizat simplist 
în rol de Buda sau de brahman indian, preocupat de un 
alfabet egiptean, precum şi cauzele bolii sale ("Boala lui 
era o pseudo psihoză-sifilitică, care a trecut cu iodul care 
l-a luat"), detalii reţinute din discuţia cu dr. Obersteiner 
(se ştie că, în primele zile după internare, D. Boghean nu 
a avut voie să comunice cu Mihai Eminescu), scrisoare 
amintită aduce date revelatoare privind starea de 
sănătate a Poetului, la sfârşitul internării sale în Clinica 
dr. Leidesdorf: Aflăm, aşadar, faptul că Mihai Eminescu 
este refăcut, de câteva săptămâni, că este capabil să 
poarte o discuţie de o jumătate de oră, fără a prezenta 
nici cea mai palidă urmă de demenţă, că neştiind cine l-a 
trimis şi mai ales cine are să-l scoată, nu poate dormi nici 
noaptea. "Nu-i melancholic, dar psihic deprimat. Grija lui 
este sărăcia." 111 

Dr. D. Boghean ne mai dezvăluie un fapt care a trecut 
oarecum neobservat: într-o zi, medicii sanatoriului i-au 
permis lui Mihai Eminescu să părăsească singur 
sanatoriul, pentru a se plimba prin Viena. 

într-o scrisoare a lui C. Popazu aflăm că poetul 
împreună cu acesta, a efectuat o plimbare prin capitală, 
probabil fiind invitat să ia masa împreună, la vreunul 
dintre restaurantele oraşului. 


111 Liviu Papuc ,"Marginalii Junimiste", 2, Editura"T/mpu/" 2003, 

p. 86 

De altfel, declară însuşi dr. Boghean, medicii clinicii îi 
comunică faptul că nu mai văd nici un motiv ca Mihai 
Eminescu să mai stea internat, deşi ambasadorul 
României, P.P.Carp, care îşi manifestă disponibilitatea de 
a vorbi, la rândul său, cu poetul, afirmă că acesta nu este 
apt să părăsească spitalul. 

Astfel, se tergiversează externarea, însă scrisoarea 
dr. Boghean, din 1 Februarie 1884 este destul de 
convingătoare şi Maiorescu acceptă propunerea ca 
Mihai Eminescu, însoţit de Chibici-Revneanu, să plece 
într-un lung voiaj în Italia. 

Doctorul D. Boghean îl va acompania pe Mihai 
Eminescu şi în cea de-a doua sa călătorie medicală la 
Viena, din vara anului 1887 . 

Oberdobling în Jurnalul lui Maiorescu 

lată cum sunt reflectate aceste momente ale 
internării lui Mihai Eminescu în clinica vieneză în 
Jurnalul de însemnări al lui Maiorescu, cu comentariile 
editorului Rădulescu-Pogoneanu, în notele de subsol, 
din care aflăm, printre altele, când şi unde au mai fost 
reproduse aceste scrisori; 


112 La data de 15 Iulie, însoţit de medicul D.Boghean, (I. Ciurea şi 
Grigore Focşa, îl aşteptau deja pe Eminescu la Viena), poetul este 
consultat de somităţi recunoscute ale psihiatriei-lsidor Neumann, 
Herman Nothnagel şi Th.Meynert, care infirmă tratamentul criminal 
al doctorului Iszac din Botoşani, recomandând efectuarea pur şi 
simplu a unei cure de băi, la Hali Bad. 

"Au sosit Io Viena a doua zi. Mihai Eminescu a fost 
internat în aceeaşi zi în sanatoriul de la Oberdobling, 
unde a stat până la 26 Fevr. 1884 (vezi Dr. I. Gramadă, 
"Mihail Mihai Eminescu", Heidelberg, Cari Winter, 1914, 
p. 37); de acolo, însoţit de devotatul Chibici, a plecat, 
după cum orânduise Maiorescu (urmând recomandarea 
doctorului Obersteiner), într'o călătorie de o lună prin 
Italia. Cf. insemnarea din 27 Martie 1884, scrisorile, din 
8/20 Martie (la Florenţa) si din 14/26 Martie 1884 (la 
Viena) ale lui Maiorescu către Chibici, şi scrisoarea din 
Florenţa 14/26 Martie 1884 a lui Chibici către Maiorescu 
îin "Convorbiri literare”. Decemvrie 1906, reproduse la To 
r o u ţi u, op. cit. voi. IV, p. 175 sg., 178, 179 sg). 

Un alt comentariu, din care aflăm că "devotatul" 
Chibici îi devoalează lui Maiorescu conţinutul scrisorii ce 
i-a fost trimisă lui de către Mihai Eminescu: 

"Miercuri 18/30 Ianuarie 1884. Ieri mi-a adus Chibici 
scrisoarea cu totul cu minte a lui Mihai Eminescu către 
el. (datată: Dobling 12/24 Ianuarie 1884. Publicată de 
Gh. T. Kirileanu, în anexele articolului citat, de unde 
reprodusă la Toroutiu, op. cit. voi. IV, p. 157-9) Şi-a 
revenit deci pe la 5/17 Ianuarie, du pe vre-o 6 luni 8 zile." 

Telegrama în termeni foarte lapidari, anunţându-l pe 
Mihai Eminescu că va fi "eliberat" din recluziune, 
urmând a pleca însoţit de Chibici, în călătoria italiană: 

8/20 Februarie 1884 ”Telegr[amă] Professor 
Obersteiner fur Mihai Eminescu, Wien, Fleilanstalt 
Oberdobling. Sonntag reist Chibici nach Wien zur 
Abholung Mihai Eminescus fur italienische Reise. 
Majorescu". (trad: Profesorul Obersteiner pentru Mihai 

Eminescu, Viena, Centrul Medical Oberdobling. 
Duminică, Chibici călătoreşte la Viena pentru a-l prelua 
pe Mihai Eminescu pentru călătoria italiană ) 113 

Un mesaj pentru Mihai Eminescu, mult mai explicit, 
trimis peste două zile pe adresa Institutului din 
Oberdobling: 

Vineri 10/22 Febr. 84 D-lui Mih. Mihai Eminescu, 
Wien, Ober-Dobling, in der Heilanstalt Leidesdorf- 
Obersteiner. Iubite Domnule Mihai Eminescu, Chibici 
pleacă poimâine. Duminecă, la Viena şi va fi dar Luni pe 
la 4 ore la D-ta în Oberdobling, precum ţi-am telegrafiat 
alaltăieri.' El vine pentru ca, în înţelegere cu Dr. 
Obersteiner şi dupe sfatul lui, să te scoată din Institut şi 
s'a facă împreună cu D-ta o excursiune de vr'o 6 
săptămâni spre sudul Alpilor, poate până la Venezia, 
Padua sau Florenţa. Are mijloacele băneşti pentru 

aceasta . Mai scrie -mi câte un rând din Italia, dacă ai 

vreme în mijlocul impresiilor de acolo." 

0 telegramă către Chibici, adresată Post Restant, 
Viena, arată că Maiorescu a primit scrisoarea lui Chibici 
şi acceptă ca Mihai Eminescu să sosească la Bucureşti, 
înţelegându-se faptul că acesta a refuzat să vină direct la 
laşi: 

"Teiegrjamej Bucureşti 24 Martie/5 Aprilie 1884. 
Chibici, Wien, Poşte restante. Primit scrisoarea. Dacă nu 
posibil altfel; veniţi Bucureşti. în orice caz telegrafiaţi 
ziua şi ora sosirei, dacă laşi, dacă Bucureşti. Maiorescu." 


113 Cf. Maiorescu, "însemnări .", p.228 

în acelaşi volum tipărit de Rădulescu-Pogoneanu, 
aflăm conţinutul celor comunicate de dr. Popazu vărului 
său, T. Maiorescu, la data de 30 ian.1884. 

Sunt observaţii de ordin medical (Mihai Eminescu a 
fost văzut de dr. Popazu de câteva ori, părerea sa fiind 
aceea că starea de sănătate a acestuia se ameliorează 
din zi în zi, iar dacă acest curs pozitiv va continua, este 
posibil să fie externat, conversaţia cu Mihai Eminescu a 
durat o jumătate de oră, acesta fiind coerent şi liniştit), 
inclusiv relatări ale dialogului avut cu pacientul (Mihai 
Eminescu se interesează: cine plăteşte pentru el, cum se 
comporta în timpul crizei), faptul că a început să 
deschidă şi să citească cărţi, în sfârşit Popazu comunică 
opinii proprii privind etapa următoare a tratamentului 
pe care trebuie să-l urmeze Mihai Eminescu ("Cu un 
cuvânt merge spre bine... Cred că o călătorie -poate în 
Italia- i-ar prinde bine, ba chiar este indicată..."). 

Călătoria în Italia 

Iniţiativa acestei excursii a aparţinut, conform 
mărturiilor documentare evocate mai sus, lui C. Popazu, 
idee la care a achiesat atât dr. Obersteiner, cât şi T. 
Maiorescu. 

Oricum, postura unui Mihai Eminescu coborând din 
tren în Gara de Nord, venind dintr-un sejur de plăcere în 
Italia, era cu totul benefică psihicului acestuia, 
comparativ cu aceea a unui pacient în convalescenţă, 
reîntors în societate dintr-un azil de boli nervoase. 

Ştiind susceptibilităţile Poetului, atât Oberstainer cât 
şi Maiorescu au preferat ca venirea în ţară a lui Mihai 
Eminescu să aibă loc Primăvara, când totul pare 
renăscut, oamenii sunt veseli, optimişti. 

Ştirea excursiei în Italia o primeşte poetul citind 
scrisoarea lui Maiorescu din Februarie 1884. 

Din lunga misivă, poetul află că prietenul său, Chibici- 
Revneanu, pleacă Duminică din Bucureşti, urmând a sosi 
Luni la Viena, încât după orele 16 va putea fi prezent la 
clinica din Oberdobling. 

Aici, "în înţelegere cu dr. Obersteiner şi după sfatul 
lui" poetul urmează să facă împreună cu Chibici 
Revneanu o excursie de vreo 6 săptămâni spre sudul 
Alpilor, poate până la Veneţia, Padova sau Florenţa. 
Resurse băneşti sunt îndestulătoare, urmează doar să se 

reîmprospăteze garderoba poetului .şi. urări de 

drum bun în "excursia în frumoasa Italie". 

Printr-un Post Scriptum, Maiorescu îl roagă 
prieteneşte pe Poet: 

" Mai scrie-mi câte un rând din Italia, dacă ai vreme 
în mijlocul impresiilor de acolo". Ori nu s-au păstrat, ori 
nu erau convenabile lui Maiorescu, aceste epistole sunt 
absente în Jurnalul criticului. Cu excepţia unei scrisori a 
lui Chibici, din Florenţa. 

Vizita în Italia marchează o nouă etapă în existenţa 
lui Mihai Eminescu. 

Partea aceasta de biografie a preocupat şi pe istoricii 
noştri literari. 

Nu numai biografia lui Mihai Eminescu, în conexiune 
cu călătoria acestuia în Italia, a interesat cercetătorii 

români şi italieni de-a lungul vremii, ci însăşi opera 
acestuia, care a fost tradusă atât de literaţi italieni cât şi 
români. 

Oamenii de litere italieni au tradus de timpuriu opera 
lui Mihai Eminescu, astfel încât, se poate spune că Italia 
este a doua ţară, după Germania, în care Luceafărul este 
transpus într-o limbă străină. 

Astfel, ca semn al recunoaşterii valorii creaţiei 
literare eminesciene, publicaţia italiană "Rivista 
Internationale” (1 Martie 1881) prezintă elogios poeziile 
poetului, subliniind astfel că nu este cu nimic mai prejos 
decât publicaţiile de limbă germană, care au prezentat 
eşantioane reprezentative din opera lui Mihai Eminescu 
în premieră europeană (în volumul „Rumănische 
Dichtungen” , Leipzig, difuzat la început de an 1881). 

Ca urmare a ecoului poeziei eminesciene în diferite 
cercuri literare din Italia, Marco Antonio Canini 
realizează primele traduceri din creaţia eminesciană, pe 
care le include în cunoscuta antologie a poeziei de 
dragoste italiene şi universale: „II libro dell'amore. 
Poesie italiane e straniere", apărută la Veneţia, în anul 
1885. Volumul 2, publicat în 1887, include Sonet II (Sunt 
ani la mijloc), volumul 3, din 1888, Sonet III (Când însuşi 
glasul), iar volumul 4, din 1889, II desiderio (Dorinţă). 

Numeroase personalităţi ale culturii italiene au 
contribuit la cunoaşterea operei eminesciene: Pier 
Emilio Bossi, Romeo Lovera, Carlo Tagliavini, prof. Giulio 
Bertoni, Mario Ruffini sau Silvio Guranieri, cărora li se 
alătură şi alţi lingvişti italieni, precum Ramiro Ortiz, 
Umberto Cinciolo, Roşa del Conte ("Mihai Eminescu o 

dell'assoluto", tradusă în limba română şi elogiată şi de 
Mircea Eliade). 

La rândul său, cunoscutul poet şi exeget, Angelo de 
Gubernatis, îl recomandă pe Mihai Eminescu lumii 
literare din ţările latine în al său „Dictionaire 
internaţional des ecrivains du jour", considerându-l 
drept „poetul de prim rang al ţării sale". 115 

Peste 4 decenii, în Italia avea să se scrie prima teză 
de doctorat, dedicată lui Mihai Eminescu, sub semnătura 
lui Marco Pompilio (Roma, 1931). 

Considerăm călătoria în însorita peninsulă italiană 
drept o a doua perioadă a tratamentului prescris de 
medicii austrieci, apreciind-o drept procedeu terapeutic, 
contribuind la înzdrăvenirea poetului. 

Era încă iarnă, iar frigul încă stăpânea Viena. La doi 
paşi se vedeau culmile înzăpezite ale Alpilor. Mihai 
Eminescu era în continuare posomorât, ca şi vremea de 
afară. Lâncezise timp de patru luni într-o cameră de 
spital printre bolnavi psihici, neagreând nici discuţiile, 
nici plimbările prin curtea sanatoriului, alături de ceilalţi 
pacienţi. 

De aceea, o excursie spre tărâmuri mai calde, mai 
prietenoase, cum ar fi Italia, era binevenită. Era decizia 
dr. Oberstainer, agreată chiar şi de Maiorescu. 


115 Ediţia l-a, Florenţa 1888, Ediţia a 11-a, 1890-1891 

în scrisoarea trimisă Emiliei Humpel, la 23 Ianuarie 
1884, criticul destăinuie planul său în privinţa poetului: 
de îndată ce va fi scos din institut, Mihai Eminescu ar 
trebui să stea liniştit 5-6 săptămâni într-o pensiune lângă 
Viena, urmând apoi să plece într-o călătorie cu Chibici în 
Italia, cu un popas pe malul Lacului Maggiore. "Prin Mai 
sau Iunie - întoarcerea în patrie, dar nu între oameni, ci 
la ţară - sau la Soleşti la Rosetti sau la Ţibăneşti la Carp. 
Apoi la toamnă, în serviciu de bibliotecar la laşi." 

Un plan generos, urmărit cu precizie de ceas, pus la 
cale de Maiorescu, trezeşte totuşi repulsia lui Mihai 
Eminescu, chiar spaima sa de a fi trimis în exil, ori poate 
"eliminat" fizic, după cum vom vedea mai jos, cu 
perspectiva de a nu se mai întoarce vreodată în ţară, 
fiind uitat ani de zile, prin cine ştie ce spital de nebuni. 

în acest sens, Popazu îi scrie lui Maiorescu: Chibici "o 
avut o mică greutate până când l-a putut îndupleca 
pentru călătoria în Italia." (19 Februarie 1884) 

în acel moment, criticul spera ca Mihai Eminescu să 
accepte propunerea efectuării unei călătorii de refacere, 
deşi realiza că acest plan îl va enerva cu siguranţă. Miza 
pe faptul că Italia, ţară latină, era un meleag bogat în 
comori de artă, o ţară despre a cărei istorie şi cultură 
Mihai Eminescu a scris zeci de pagini. 

în acelaşi timp, aceasta era o strategie prin care 
Mihai Eminescu să fie ferit de şocul contactului brutal, 
imediat, cu marasmul vieţii cotidiene din România acelor 
timpuri grele, pe care i-o comunică personal poetului: 
"după aceasta, dacă nu va fi indicată vreo cură la băi, la 
Hali Bad de exemplu, vă veţi întoarce împreună în ţară, 

unde trebuie să te mai odihneşti câteva luni, pentru a te 
întrema fiziceşte deplin. Teodor Rosetti te invită să 
petreci aceste luni la moşia lui, Soleştii, unde îţi va 
pregăti primirea în modul în care îl vei dori d-ta. După 
aceea, aşadar pe la August, în urma intervenţiei Reginei 
(Carmen Sylva), care îţi poartă cel mai sincer interes, vei 
fi numit în vreo funcţie care să-ţi convină, de exemplu 
bibliotecar al Universităţii. De aici înţelegi că despre vreo 
îngrijire pentru existenţa d-tale materială, în viitor, nu 
poate fi vorba." 

Cât priveşte promisiunile făcute lui Mihai Eminescu 
de a se odihni câteva luni la o moşie de la ţară, poetul se 
eschivează, ezită să ofere un răspuns imediat. 

Din scrisoarea lui Chibici-Râvneanu, trimisă din 
Florenţa lui Maiorescu, la 14/26 Martie 1884, rezultă că 
varianta concediului la ţară nu-i convenea, iar între 
şederea la Bucureşti sau la laşi, ar prefera Bucureştii. 

Prietenul său, Chibici, pledează în van pentru 
stabilirea la laşi, demonstrând că la Bucureşti căldurile 
cele mari i-ar cauza sănătăţii, dar nici alte argumente nu 
l-au convins însă pe Mihai Eminescu. 

Văzând înverşunarea cu care poetul se gândeşte a se 
stabili în Capitală, Chibici îi propune ca, la sosirea sa în 
Bucureşti, Slavici să îi închirieze o locuinţă, dar Mihai 
Eminescu refuză categoric, preferând să stea la hotel sau 
oriunde, în altă parte. Nici măcar nu voieşte a-i adresa o 
scrisoare lui Slavici, aşa cum sugerase Chibici! 

Cunoscând atât de bine această parte a istoriei, 
politicii şi caracteristicile civilizaţiei peninsulare, Mihai 
Eminescu acceptă, în cele din urmă, să viziteze Italia de 

Nord. Acum, în 1884, poetul are un bun prilej să vadă 
aievea acea Veneţie, poetizată în tinereţe, acum 
considerată o binefacere pentru psihicul obosit al 
Luceafărului. 

Poezia dedicată Veneţiei, cuprinsă în volumul 
proaspăt ieşit de sub tipar, începea să devină o carte de 
vizită a poetului, cunoscută şi în străinătate, fiind 
tradusă mai întâi în limba franceză. 

Nu este însă Veneţia turistică, înfăţişată mai târziu de 
Octav Minar, nici aceea descrisă de V. Alecsandri ori N. 
lorga. 

Există un episod în biografia lui Mihai Eminescu, 
desfăşurat la Viena, în vremea studenţiei, când acesta, 
împreună cu A. Chibici-Revneanu, locuind în Dianagasse, 
sunt martorii unei aventuri nocturne, ce le dă 
posibilitatea să cucerească admiraţia a două doamne, 
atacate de derbedei lipsiţi de simţul onoarei. 

Atunci, Mihai Eminescu, în rol improvizat de galant 
cavaler, îşi dovedeşte sensibilitatea de nimeni bănuită, 
ascultând, drept recompensă, povestea Elizei, doamna 
salvată cu entuziasm studenţesc, inclusiv multe istorii 
despre exotica Veneţie. 

"Eliza ne spuse între altele, că de doi ani e văduvă şi 

că nu de mult petrece în Viena cu mătuşa sa, sora cea 

mai tânără a mamei sale, ca să se distreze. A călătorit 

mult pentrucă mijloacele îi permiteau aceasta. Ne-a 

vorbit apoi şi despre Italia, îndeosebi despre Veneţia ." 

110 

La acest tablou, mai adăugăm o informaţie, dezvăluită 
publicului de către prietenul meu. Ion C. Rogojanu, în 
urmă cu decenii. 

Conform acestuia, în vremea copilăriei, tatăl poetului 
îşi manifestase dorinţa de a cumpăra un volum de 
aventuri, semnat de Anicet-Bourgeois August, tipărit la 
laşi în 1852, al cărei personaj principal este un lugubru 
călău veneţian. 

De aceea, numele căminarului Gheorghe Eminovici 
apare tipărit în lista de prenumeranţi 116 . 

"Nu-învie morţii, e-n zadar, copile!" Cu acest obsesiv 
vers de tinereţe pleca Mihai Eminescu în Italia, spre 
sfârşitul iernii 1883/1884, după 6 luni de întuneric, frig şi 
ceaţă! 

Plecau cu trenul, un mijloc comod şi foarte răspândit 
pe atunci, având la dispoziţie 2400 de franci, trimişi de T. 
Maiorescu din subscripţii publice. 

Există un semn de întrebare cu privire la traseul 
călătoriei întreprinse de Mihai Eminescu, în nordul 
Italiei, împreună cu Chibici. 

Chibici plecase cu planul ca excursia să urmeze un 
traseu diferit, debutând la Florenţa şi abia apoi să atingă 
ca punct terminus Veneţia. 

într-o discuţie purtată de Chibici-Revneanu peste ani 
cu Eugeniu Speranţia, pe când cei doi se aflau în 
staţiunea Căciulata, prietenul lui Mihai Eminescu se 
bâlbâie atunci când este întrebat asupra detaliilor 
călătoriei, chiar păstrează o discreţie suspectă, sugerând 
că Europa nu este încă pregătită să afle purul adevăr în 
ceea ce-l priveşte pe Mihai Eminescu ("Europa braucht 
Ruhe" - Europa are nevoie de linişte"). 


116 Ion C. Rogojanu, "O informaţie inedită privind biblioteca lui 
Gheorghe Eminovici", în "Tribuna României", Bucureşti, 1988, nr. 
373,1 oct., p.4 (Istorie literară). 

El dezvăluie, totuşi, că au poposit două zile la Milano, 
Chibici având acolo de îndeplinit o misiune tainică. 
Trebuia, probabil, să se întâlnească cu consulul Prusiei, 
Griesbach, pritenul lui Mihai Eminescu. Este tot ce 
dezvăluie Chibici, în 1915. 

Este de înţeles, T. Maiorescu încă trăia. România se 
afla în pragul unui război, nehotărâtă de ce parte să se 
situeze iar Chibici înţelesese după moartea poetului, ce 
interese mari se ascundeau în spatele biografiei oficiale, 
acreditate în epocă, privindu-l pe Mihai Eminescu. 

Considerăm că modificarea traseului, în sensul vizitării 
mai întâi a Veneţiei avea câteva motive plauzibile. 

Acolo, în romantica Veneţie, cum bine ştia oricine, 
exista o temniţă temută, legată de Palatul Dogilor prin 



Puntea Suspinelor - închisoare se aflâ în partea dreaptă a imaginii 

Puntea Suspinelor, închisoare în care cel care intra era 
sortit să nu mai vadă lumina zilei, până la sfârşitul vieţii. 

Era o aluzie subtilă, înţeleasă de Mihai Eminescu abia 
în momentul în care, urcat pe gondolă, îndreptându-se 
spre Piaţa St.Marco, imploră să nu fie ucis! 

Un document revelator privind acest episod din 
biografia lui Mihai Eminescu a apărut la iveală abia în 
zilele noastre. 

Teohari Georgescu relatează o discuţie purtată cu T. 
Maiorescu, sosit la laşi pentru a susţine un proces în 
1895 113 . 

Cu acest prilej, mentorul Junimii descrie reacţia plină 
de spaimă a lui Mihai Eminescu, dovadă - chipurile - a 
stării sale de continuă agitaţie. Urcat pe gondolă, 
împreună cu Chibici, poetul "a pus braţul pe gâtul lui 
Chibici: «nu mă omorâţi, iertaţi-mă» . 

„Când s-a văzut Em[inescu] în Veneţia, pe lac în 
gondolă - ştiţi că acolo gondola este ceea ce e birja prin 
Berlin şi droşca, şi canalul frumos de văzut noaptea pe 
lună, sau ziua cu cerul albastru - e înfiorător pe întuneric 
- şi când a văzut clătinându-se barca şi apa neagră a 
canalului şi zidurile înalte ale caselor importante şi 
interesante de văzut ziua sau noaptea pe lună, a pus 
braţul pe gâtul lui Chibici: «nu mă omorâţi, iertaţi-mă». 

Dacă a văzut Chibici că întâia zi aşa, a doua zi tot aşa, 
a treia, a patra, atunci a pornit-o la Florenţa. " 


117 Teohari Georgescu,"/urno/"(1893-1908) Ediţie îngrijită, studiu 
introductiv şi note de Lucian Nastasă, 2005. 

Deşi legenda aceasta este o mare mistificare în ceea 
ce priveşte starea mentală a poetului, ea ne dezvăluie o 
informaţie foarte preţioasă: şederea lui Mihai Eminescu 
în Veneţia nu a durat câteva ore ci câteva zile! 

T. Maiorescu nu putea să înţeleagă însă că aceste 
cuvinte care au trezit stupoare sunt însă urmarea unei 
îngrijorări fireşti, înfiripată în mintea lui Eminescu, aflat 
pentru prima oară într-o gondolă, clătinându-se 
puternic pe apa neagră a canalului, strecurându-se pe 
lângă zidurile înalte ale caselor cu profiluri 
ameninţătoare, tablou înfiorător în întunericul serii. 

Dar oare, dacă Mihai Eminescu, înţelegând aluzia, 
mărturisea cu voce tare dorinţa de a nu fi ucis, cum am 
putea interpreta acest episod? Nu ştim! 

In continuarea aceleiaşi idei, T. Maiorescu relatează 
o altă întâmplare, petrecută de astă dată la Florenţa, care 
ar demonstra, din nou, starea psihică anormală a lui 
Mihai Eminescu: 

”Aici Mihai Eminescu vesel îşi mai revenise în simţiri, 
la urmă însă - partea etică a inteligenţei sale se pierduse 
- a cerut pe ce bani sunt ei acolo. Şi cum Chibici îi 
prezenta bilanţul, Mihai Eminescu nu s-a liniştit până ce 
nu şi-a apucat partea sa, jumătate din suma spusă de 
Chibici, şi punând-o în buzunar a pornit-o spre ţară 
singur, fără să ştie Chibici. Şi fiindcă nu vroia să 
cheltuiască banii a plecat pe jos. Noaptea l-a apucat pe 
drum, a dormit prin şanţuri, prin noroiuri, şi după ce s-a 
obosit cu totul s-a culcat în canalul de murdării a 
oraşului; acolo a fost găsit de oamenii poliţiei şi dus la 
dr.Chjibici], S-au reîntors amândoi în ţară, dar de atunci 
partea bună a lui Mihai Eminescu dispăruse şi scânteia 

inteligenţei, partea luminoasă se stinsese cu totul, era o 
carne fără simţ şi fără pic de inteligenţă". 

Maliţios şi lipsit de onestitate, Titu Maiorescu 
greşeşte evident, susţinând despre Mihai Eminescu că, 
la întoarcerea în ţară, în primăvara anului 1884, 
"scânteia inteligenţei acestuia se stinsese cu totul, era o 
carne fără simţ şi fără pic de inteligenţă". Cum ar fi putut 
cineva, cu o asemenea caracterizare, să participe la 
inventarierea documentelor istorice ale Bisericii Sf. 
Nicolae, să primească o catedră în învăţământ, să i se 
încredinţeze funcţia de bibliotecar, să participe la agapa 
anuală a "Junimii", să joace şah cu amicii săi şi, chiar în 
acea perioadă, 1884-1886, să întocmească un Dicţionar 
de limbă sanscrită, cum nu mai reuşise până la el nici un 
învăţat? 

Este posibil ca alegerea acestui itinerariu, diferit de 
planul iniţial, să aibe însă şi alte raţiuni. 

Traseul feroviar Viena - Salzburg - Insbruck - 
Bremmen - Milano, era mai lung, mai scump, mai dificil 
de parcurs în timpul iernii, fiindcă trenurile se puteau 
împotmoli din cauza vremii, pe o cale ferată montană. 

Pe lângă aceste impedimente, existau mai multe 
controale la graniţă (la trecerea prin Germania, Elveţia 
sau Italia, iar noi nu ştim încă ce documente de călătorie 
avea asupra sa Mihai Eminescu, dacă erau valabile vizele 
şi pentru ce perioadă). Astfel încât, ţinând cont că era 
luna Februarie, a fost preferat drumul Viena-Veneţia- 
Florenţa şi retur spre Viena. 

Mai putem presupune, de asemenea, că Mihai 
Eminescu, îngrijorat de preţul mai scump al biletelor de 

tren, în prima variantă, a decis să obţină o oarecare 
economie de bani, alegând un traseu mai scurt. 

Alte dovezi: durata şederii la Veneţia a fost redusă la 
câteva zile (preţurile erau atunci, ca şi acum, destul de 
piperate), în sfârşit cazarea la Florenţa s-a făcut la o 
pensiune insignifiantă, Pera, şi nu la un hotel de prim 
rang. 

Astfel, după cum vom vedea, economiile făcute în 
Italia au lăsat, totuşi, în buzunarul lui Mihai Eminescu o 
sumă echivalentă cu traiul său pe 6 luni, în România. 

Călătoria nu a fost obositoare. Reţeaua căilor ferate 
Austro-Ungare număra, în 1884, nu mai puţin de 
5103 km, fiind una dintre cele mai dezvoltate ale 
continentului. 

în secolul al XlX-lea, până în deceniul al optulea, 
construcţiile feroviare erau o afacere particulară însă, 
odată cu criza din 1873, care a ruinat întreaga economie 
a Imperiului proaspăt creat, statul naţionalizează 
domeniul feroviar şi dezvoltă puternic reţeaua de căi 
ferate. 

Două nume sunt implicate în aceste mari proiecte 
feroviare: Cari von Ghega (1802-1860), inginer născut în 
Veneţia, provenind dintr-o familie de aromâni, care a 
dotat Austria cu numeroase linii de cale ferată, iar dacă 
nu ar fi fost răpus de boală, ar fi împânzit Transilvania cu 
linii de tren şi Baronul George Şina, un alt aromân, 
bancher, care a a dezvoltat sistemul feroviar, în special 
pe zona de est şi de sud a Imperiului Habsburgic. 

Mihai Eminescu a călătorit cu trenul spre Veneţia, 
parcurgând un traseu montan spectaculos, lung de 41 de 

kilometri, peste Alpi, prin Pasul Semmering, construit 
între 1848-1854, încântând călătorul prin cele 14 tunele, 
16 viaducte şi peste 100 de poduri, la care au trudit 
peste 20 000 de oameni. 

Cronologic, acestă rută este considerată prima cale 
ferată montană a Europei, având linii cu ecartament 
normal, declarată în prezent obiect al Patrimoniului 
Cultural Mondial , pe Lista de Monumente a UNESCO, dar 
atunci era numită "linie de cale ferată imperială", 
deoarece lega Viena de posesiunile de sud ale Imperiului 
Habsburgic ( Lombardia, Veneţia, Trieste etc). Călătoria 
spre Veneţia devenea un cadou, oferit lui Eminescu. 

Dar mai avea o semnificaţie profundă. Poetul urma 
să păşească pe urmele strămoşilor poporului de la 
Dunăre, să admire străvechi locuri istorice, bijuterii de 
arhitectură, capodopere aflate în muzee, catedrale şi 
palate fără seamăn, despre care scrisese numeroase 
pagini publicistice, cu ani în urmă. 

Acum, Mihai Eminescu, poetul cel ce deplânse 
într-un memorabil sonet "viaţa falnicei Veneţii", lipsită 
de cântări, de sclipiri de baluri, în care luna, înălbind 
pereţii, pătrunde prin vechi portaluri, unde marea prin 
canaluri, izbeşte-n ziduri vechi, iar San-Marc sinistru 
miezul nopţii bate, avea şansa nesperată să vadă aievea 
Veneţia dogilor, cea mai veche republică a Europei. 

Nu era singurul scriitor care dedică acestei lagune o 
capodoperă, însă putem afirma că Eminescu este 
singurul care lasă posterităţii nu mai puţin de 19 variante 
ale poeziei "Veneţia", păstrate în manuscrisele sale. 

O făcuse, înaintea sa, V. Alecsandri ("Barcarolă 
Veneţiană"), cu imagini şi figuri poetice identice (alba 
lună, umbre vechi, luciu lin al mării pe canaluri, palate ce 
triste zac pe maluri etc), însă cu un final optimist, în care 
trecerea vremii nu va stinge niciodată scânteia vie a 
dragostei înfocate. 

Cincinat Pavelescu ("Veneţia"), la rândul său, tânguie 
soarta unei Veneţii ce adoarme-n valuri, ori admiră cum 
"melancolic apa sună pe lagună" ("Barcarola"). 

Mihai Eminescu, de data aceasta în calitate de 
jurnalist, scrie în "Timpul" memorabile însemnări 
dedicate Veneţiei, dovedind o cunoaştere profundă a 
istoriei acesteia. 

într-un astfel de eseu jurnalistic, se întreabă 
dacă destoinicia unei naţii depinde de întinderea 
teritoriului ei? 

Ca răspuns, este evocat exemplul Micii Veneţii, 
care era odinioară o mare putere europeană, prin 
cultura ei, prin arte, prin industrie, prin judecata 
sănătoasă a aristocraţiei sale. 

Se afirmă, sub formă de zvon, că Mihai Eminescu, 
terifiat de imaginea nocturnă a Veneţiei, a făcut o criză 
de nervi, hotărând să plece a doua zi din acest oraş. 

Totuşi, există o relatare, demnă de crezare, din 
care aflăm că el a stat cel puţin încă două zile în cetatea 
de pe lagună. 

Călătorise multe ore, trenul oprind în câteva gări 
austriece: Wiener Neustadt, Bruck, Leoben, Klagenfurt, 
Villach, intrând apoi pe teritoriul italian: Tarvisio, Udine, 
Treviso, Veneţia. 

Sosise aici seara, trecând prin Mestre, o mică 
localitate din regiunea Veneto, devenit acum unul dintre 
cele şase cartiere ale Veneţiei. 

Trenul trece apoi peste podul Ponte della Liberta, 
lung de circa 4 kilometri, construit de austrieci, în 1846, 
pentru a lega continentul de insulele pe care se află 
Veneţia, ajungând în gara Santa Lucia. Aceasta poartă 
numele unei biserici şi a unei mănăstiri omonime, 
demolate în 1861 de către austrieci, pentru a construi 
noua gară. 

Gara este situată în districtul Cannaregio, cel mai de 
nord al oraşului, la capătul vestic al Canal Grande. 



Podul peste care a trecut Mihai Eminescu, venind cu trenul în 

Veneţia 


Sosind în Veneţia, exista regula ca reprezentantul 
hotelului să te aştepte la gară, pentru a te prelua cu o 
gondolă, ceea ce s-a întâmplat şi cu Mihai Eminescu. 

Pentru buzunare mai modeste, era preferat L' Hotel 
de I 'Angleterre, fosta Casa Laguna, însă cel mai apreciat 
hotel din Veneţia era "Danieli Royal Hotel". 

Şederea lui Mihai Eminescu în Veneţia era doar o 
escală dintr-o călătorie ce avea de altfel alt scop: acela 
de a obţine la Milano, de la consulul Griesbach, un 
paşaport valid pentru Mihai Eminescu. 

între Veneţia şi Milano era o distanţă de circa 267 
de kilometri, pe care aceştia îi puteau parcurge în câteva 
ore de mers cu trenul. 

Celebrele edificii ale Veneţiei, Catedrala San Marco, 
construită după modelul Catedralei Sfinţilor Apostoli de 
la Constantinopol, astăzi distrusă. Podul Rialto, construit 
din piatră, la 1588 şi inaugurat în 1591, ca şi multe alte 
construcţii poartă amprenta influenţei artei bizantine. 

Nume precum Dante Aligheri, lord Byron, Giordano 
Bruno, moneda veneţiană de argint, "ţechin", la bauta, 
faimoasa mască albă de carnaval, având nasul lung şi 
coroiat, şi multe altele îi aduc aminte lui Mihai Eminescu 
de cele aflate de prin cărţi. 

Aşezaţi cu bagajele într-o gondolă, poetul, însoţit de 
Chibici-Revneanu, admiră vestitul Canale Grande, având 
forma unui S inversat, de aproape 4 kilometri, unde, de 
o parte şi de alta a malurilor sale, se înalţă palate, 
biserici, cu stucaturi aurite, trezind prin măreţia lor 
respectul privitorului. 

Dintre aceste numeroase "Palazzo" amintim: 
"Palatul Vendramin" - ultima locuinţă a lui Richard 
Wagner, "Palatul Grimani", Palatul "Foscari şi 
Justiniani", toate pe Canale Grande, pentru a ajunge în 

sfârşit în Piaţa Sari Marco , cu vestitele sale colonade, 
unde se găsea faimoasa Cafenea "Florian", rivalizând în 
epocă cu la fel de celebrele cafenele vieneze, dar şi cu 
mulţime de porumbei, veneraţi şi ocrotiţi precum boul 
Apis la egipteni sau vacile sfinte pe străzile oraşelor 
indiene. 



Palatul Grimani 


în egală măsură, Mihai Eminescu este impresionat de 
grandoarea Basilicii San Simeon Piccolo, şaua Basilicii 
Santa Maria de Salute, construită în anul 1630, când 
dogele şi veneţienii au promis, că dacă vor scăpa de o 
cumplită epidemie de ciumă, vor ridica o catedrală 
uriaşă, în sfârşit admiră Basilica Santa Maria Gloriosa dei 
Frari, cu minunate picturi de Tiziano Vecellio, Giovanni 
Bellini sau Donatello. 

Poetul trece pe sub podul de fier construit de 
austrieci, numit Ponte degli Scalzi, apoi pe lângă 
Fondaco degli Tedeschi, vechiul sediu al negustorilor 
germani, pentru a ajunge în final la Piazza San Marco, cu 

cele două coloane ale sale: Colonna di Marco (având 
trupul unui leu) şi Colorma di Todaro (a lui Teodor). 



118 Imagini reproduse din albumul lui Charles Yriarte/Ven/se", 
Paris, 1878. 

Porumbeii de sub arcade 


Fondakul mărfurilor nemţeşti la malul Canale Grande 


282 


Cafeneaua Florian de sub arcade 



Piaţa St. Marco - vedere generală 


Impozantul Palat al Dogilor, Catedrala St. Marco 
(având cinci arcade şi cinci domuri bizantine, cu 

faimoasa cupolă surmontată de o cruce de aur). Turnul 
Orologiului (Torro delTOrologio) apoi Biblioteca 
Marciana, toate îi atrag interesul lui Mihai Eminescu. 


* 



Palatul Ducal, faţada dinspre lagună 


La data vizitei sale în Veneţia, Biblioteca Marciana 
deţinea 120 000 de volume şi peste 10 000 de 
manuscrise, printre care: Cicero, "Epistola ad 
Familiaries”, prima carte tipărită la Veneţia, în 1465, 
"Testamentul lui Marco Pol Io", 1323, manuscrisul 
"Divinei Comedii”. 

Dacă ar fi intrat pe poarta "Muzeului Amiralităţii", cei 
doi călători români ar fi putut vedea istorica gondolă, 
numită " Bucentoro" , de la bordul căreia dogele patrona 
ceremonia "căsătoriei Veneţiei cu Marea Adriatică". 

în vremea lui Byron se spunea că în Veneţia nu 
existau decât 8 cai: 4 pe faţada "Basilicii St. Marco" şi 4 
în grajdurile Dogelui. 

Faţada Bazilicii St. Marco 


Mihai Eminescu aflase povestea celor patru cai de 
bronz aurit, care au fost aduşi la Veneţia de la 
Constantinopol, la sfârşitul Cruciadei IV, montaţi apoi în 
balconul bisericii, furaţi de Napoleon şi montaţi la Paris 
(la Arcul de Triumf Carrousel), apoi înapoiaţi Veneţei în 
anul 1815. 

Poetul a putut auzi, de asemenea, sunetul celor 5 
clopote, având glasuri diferite: Marangona, bătând ora 
când marangonii (zidarii) porneau la lucru sau îl 
sfârşeau, seara; Trottiera, anunţându-i pe nobili să se 
grăbească la întrunirile din "Palatul Dogilor"; Nona, 
care bătea cel mai des, anunţînd miezul zilei; Mezza 
Terza, anunţa reuniunile Senatului şi teribila Renghiera 
(Maleficio) care anunţa execuţiile capitale. 

Ieşirea de la Teatrul din Veneţia 

Plecând din Veneţia, traseul urmat de Mihai 
Eminescu a fost: Padova, Milano, Parma, Bolonia, 
Florenţa. 

Primul orăşel în calea călătorului Mihai Eminescu este 
Padova, care avea în acea epocă doar 45 000 de 
locuitori, având o celebră Universitate (datând din 1222, 
după desfinţarea aceleia din Bologna), faimoasă pentru 
pleiada de străluciţi profesori (Galileo, Fallopius, 
Fabricius) şi eminenţi studenţi: Cristofor Columb, Tasso. 

Oraşul este situat în apropierea locului unde râurile 
Brenta şi Bacchiglione se îngemănează, printre grădini şi 
vii întinse, cântate odinioară de Shelley. 

Dintre toate oraşele din nordul Italiei, aici întâlneai 
cele mai ieftine preţuri. în 1882, în iarnă, inundaţiile au 
făcut însă ravagii în acest oraş. Urmele se mai vedeau 
încă. 

Drumul este continuat apoi spre Verono, oraşul 
tragicilor îndrăgostiţi, Romeo şi Julieta. în 1884, casa cu 
celebrul balcon, situată în Vio Sari Sebastiano (înainte 
Via Capello), era cunoscută şi sub numele de "Osteria del 
Capello", fiind folosită mult timp drept han. 

Capello (cap) reprezenta semnul heraldic al familiei 
Capuleţilor. Tot în acest oraş, Mihai Eminescu ar fi putut 
să se oprească şi la mult vizitatul loc unde atunci, în 
1884, se afla mormântul JuNetei (La Guilietta, în dialectul 
local): un sarcofag din piatră roşie, pe care veronezii o 
adoră, laolaltă cu vizitatori din lumea întreagă. 

Mihai Eminescu şi Chibici se îndreaptă însă spre 
Milano, pe valea râului Adige, cu câmpii şi dealuri 
unduioase, punctate de fortificaţii, trec prin Peschiera 
(aflată la un sfert de oră de Verona), văd Lacul Guarda, 
în mijlocul căruia se află o mică insulă, cu o fortăreaţă 
construită de cine ştie când. 

Trenul opreşte în staţia micului orăşel Desenzano, 
dar călătorii nu coboară. Merg mai departe, fără escală, 
lasă în urmă staţia Pizzato, aflată la poalele carierei de 
unde blocurile de marmură de Carrara aşteaptă cuminţi 
să fie transportate în lumea întreagă. Aceleaşi cariere 
pot fi văzute şi la Brescia, oraş apărat de fortăreţe 
impresionante. 

Călătorii noştri sosesc la Milano sâmbătă, 29 
Februarie 1884, unde vor sta două zile, fiindcă amicul 
Chibici avea de făcut un comision pentru cineva de la 
Consulatul de aici. 

Nu ştim cu exactitate unde, la cel hotel au tras, însă 
putem bănui că s-au cazat fie la Hotel de France, aflat în 

imediata apropiere a gării, lângă Catedrală, pe Corso 
Vittorio Emmcmuele, un hotel ieftin, curat, cu servicii de 
bună calitate, fie, eventual, la Hotel de la Viile, aflat chiar 
lângă consulat. 

Oricum, nu are importanţă. Mihai Eminescu este 
impresionat de măreţia gării din Milano, luminată 
noaptea de felinare electrice, de unde sunt preluaţi de 
tramvaie/omnibuze, trase de cai, nu precum cele 
prevăzute cu tracţiune cu abur, existente în Florenţa. 

Aşezarea citadină, numită altădată "La Grande", i se 
pare a fi o capitală de mare imperiu, deşi, asemenea 
oraşului Torino, şi-a pierdut această calitate în favoarea 
Romei. Urbea vizitată are clădiri frumoase, străzi 
luminate feeric, numeroase magazine elegante. 

Spre deosebire de alte oraşe. Milano este foarte 
curat, dând impresia unui progres şi prosperităţi 
evidente. Cu toate acestea, este un oraş de mărime 
mijlocie, cu doar 320 000 de locuitori (în 1884), cu o 
circumferinţă de numai 7 mile. 

Aflat în centrul Lombardiei, a fost incorporat Italiei 
abia în 1859, având o bogată industrie de prelucrare a 
mătăsii şi bumbacului. 

Catedrala din Milano este mândria locuitorilor, o 
a 8-a minune a lumii, care nu imită nici o altă construcţie 
similară, şi nici nu va fi imitată vreodată, fiindcă nu 
aparţine nici unui stil arhitectural cunoscut. 

Acoperişul este decorat cu sute de turnuleţe, cu mai 
mult de o mie de statuete de îngeri, sfinţi, oameni de 
geniu. Clădirea este dedicată Fecioarei Maria, a cărei 
statuie tronează pe cel mai înalt turn. 

Cu excepţia faţadei, se poate demonstra că Domul 
din Milano aparţine unui stil pseudo gotic, asemănător 
Catedralei din Koln (Colonia). Chiar în anul în care era 
vizitată de Mihai Eminescu, catedrala era în 
reparaţie/restaurare, dar intrând în interior, acesta a 
putut remarca cei 52 de piloni, cu capiteluri admirabil 
sculptate. 

Ca o dovadă a independenţei faţă de puterea papală, 
preoţii slujesc liturgia ambroziană, fiindcă aceia care 
oficiază în ritualul de la Roma nu sunt acceptaţi, decât cu 
rare excepţii. 

Oraşul este o aşezare ospitalieră, cu mulţi oameni 
avuţi, în care cei săraci sunt trataţi cu multă înţelegere. 

De exemplu "Spedale Grande” , considerat la acea 
vreme unul dintre cele mai mari spitale ale Europei 
(2000 de paturi), avea două categorii de pacienţi: pentru 
cei care puteau susţine cu proprii bani spitalizarea, 
existau apartamente separate, iar pentru cei săraci, 
existau spaţii cu funcţiunea de azil. 

Mihai Eminescu a vizitat, presupunem, şi Biserica 
Santa Maria delle Grazie, unde se afla atunci, chiar dacă 
într-un grad de degradare evidentă, faimoasa frescă a lui 
Leonardo da Vinci "Cina cea de Taină", pictată de acesta 
în nu mai puţin de 12 ani. 

Poetul văzuse la Viena o copie în mozaic a acestei 
scene biblice, comandate de Napoleon, creaţie 
considerată cel mai mare şi mai frumos mozaic din 
lume! 

în apropiere, în Piazza della Scala, Mihai Eminescu şi 
Chibici au putut admira statuia lui Leonardo da Vinci, în 
marmură de Carrara. 

Mare iubitor al teatrului, Mihai Eminescu a vizitat şi 
celebra Scala din Milano, a doua scenă ca mărime din 
epocă, după aceea a Teatrului San Carlo din Napoli, 
având nu mai puţin de 3000 de locuri. Teatrul devenise 
un loc de atracţie pentru orice interpret, dar şi pentru 
spectatori, încântaţi nu numai de celebritatea actorilor şi 
cântăreţilor, ci mai ales de minunea petrecută aici: 
introducerea iluminatului electric. 

Dacă timpul i-ar fi permis, poetul ar fi fost dornic să 
viziteze şi Pinacoteca, aflată la Palatul delle Scienzi e 
delle Arte, situat în Via de Brene, cu peste 600 de picturi 
celebre, semnate de Rafael, Leonardo da Vinci etc sau 
Biblioteca Ambroziană (Contrada della Bibliotheca), de 
lângă Biserica St. Sepulcro, având peste 60 000 de 
volume şi 15 000 de manuscrise (la acea dată). 

Florenţa este următoarea destinaţie a lui Mihai 
Eminescu. Oraşul, considerat locul unde s-a născut acel 
Rinascimento înnoitor al suflului artistic, este împărţit de 
râul Arno în două părţi distincte: partea de nord este 
cea mai veche, unde sunt situate cele mai bune hoteluri 
şi restaurante. 

Râul este traversat de numeroase poduri de piatră. 
Pe podul central îşi aşează şevaletele zugravii de subţire, 
imortalizând priveliştea pitorească a oraşului. Alţi artişti 
desenează străzile înguste, piaţetele dar mai ales 
monumentele sale. 

Coborând în gara Santa Maria Novella, în calea celor 
sosiţi în acest oraş se deschid două străzi largi, ducând 
spre Piaţa Catedralei. 

Zona era râvnită de cei cu bani, nobilimea având 
palate impunătoare, case aspectuoase de piatră, cu 
acoperişuri ce coboară adumbrind trotuarele. 

Ca în orice oraş italian, viaţa acestuia pulsează cu 
putere în Mercato Centrale. Clădirea catedralei, nu atât 
de impunătoare ca aceea din Piaţa St. Marco, are acelaşi 
stil italiano-gotic, dar cu reminiscenţe de artă bizantină. 

în apropierea Catedralei ( Duomo ), se află cea mai 
importantă construcţie religioasă. Biserica Sfintei Cruci, 
înconjurată de o piaţă impresionantă, având în centru 
monumentul închinat lui Dante, operă a sculptorului 
Ca nova. 

Străbătând străzile animate ale oraşului, Mihai 
Eminescu este atras de "Biserica San Lorenzo", cu 
elegantele morminte mausoleu ale "Familiei de Medici", 
dar mai ales galeriile de artă. 

El observă că numeroasele magazine anticariat din 
oraş pun la dispoziţia vizitatorilor copii perfecte după 
picturi originale celebre, dar nimeni nu îşi pune 
problema autenticităţii lor, ci mai degrabă a frumuseţii 
unice. 

Câţiva ani mai târziu, el evocă chestiunea picturilor 
religioase din România, dând ca exemplu necesitatea de 
a se folosi picturi originale celebre, folosindu-le ca model 
pentru icoanele bisericilor româneşti. 

Atras de bogăţia de tablouri şi sculpturi, poetul 
vizitează "Galeria Naţională din Florenţa", - Uffizi - şi 
"Palatul Regal Pitti" (atunci aparţinea regelui Italiei). 

Clădirile acestor muzee sunt situate de o parte şi de 
alta a râului Arno, fiind legate de o galerie de pictură, 
traversând unul dintre podurile de peste râu. 

Vizitând partea sudică a oraşului, Mihai Eminescu 
ajunge la "Grădinile Boboli", iar apoi, urcând mai sus, 
spre "Biserica San Miniato", el poate vedea oraşul ca în 
palmă, dar mai ales împrejurimile. 

Poetul a vizitat într-una din zile localitatea Fiesole, 
din apropierea Florenţei, o aşezare veche, din vremea 
etruscilor, fondată înaintea Romei, situat pe înălţimile 
ce înconjoară oraşul, dar şi alte mici sate, răspândite pe 
culmile ce împresoară Florenţa, de o parte şi de alta. 

Având o climă superbă, Firenze este percepută ca o 
urbe cam scumpă pentru buzunarele unui străin, 
îndeosebi hotelurile, cum ar fi " Hotel de Russie", de 
aceea majoritatea turiştilor străini preferă pensiunile, cu 
mult mai ieftine. 

Acesta este motivul cazării celor doi călători la 
Pensiunea Pera. Banii trimişi de Maiorescu şi prietenii 
săi, 2400 florini, se epuizau rapid, aşa că îngrijorarea lui 
Mihai Eminescu în legătură cu banii avea un motiv real. 

Poetul sta ca pe ghimpi, nu ştia din ce va trăi, unde va 
lucra, din ce bani îşi va cumpăra medicamentele. Dorea 
să vină cât mai repede în ţară, să nu mai piardă timp şi 
bani într-o călătorie de plăcere. 

Cu toate acestea, la întoarcere, lui Mihai Eminescu îi 
mai rămân cel puţin 1500 florini din suma iniţială. Adică, 

presupunând că pensia sa ar fi fost de 250 de lei (în acea 
vreme, leul românesc se schimba la paritate cu 
monedele forte europene), Mihai Eminescu avea 
asigurat traiul pe 6 luni, şi atât. 


Din nou, acasă 

Voiajul în Italia este pe sfârşit. Este deja Primăvară la 
Bucureşti. Maiorescu înregistrează cu meticulozitate în 
fiecare zi temperatura de afară. 

La data de 27 Martie 1884, Mihai Eminescu şi Chibici- 
Revneanu coboară din tren, la orele 20. 00, fiind 
aşteptaţi pe peronul Gării de Nord de către 
T. Maiorescu, Theodor Rosetti şi alţi câţiva. 

Marcând acest eveniment, T. Maiorescu scrie în 
Jurnalul său: "Marţi 27 Martie. Sara la 8, Mihai Eminescu 
reîntors cu Chibici, din Florenţa. Eu la gară, cu mai mulţi. 
Mai pe urma Chibici la noi, cu Rosetti şi nevastă-sa, 
Kremnitz cu Mite, Burghele, Jacques, Slavici, povestind 
despre Mihai Eminescu." 

Poetul îl evită pe critic, chiar şi pe ceilalţi amici de la 
"Junimea", deşi acesta îi pregătise, după ceremonia 
primirii la gară, o petrecere amicală, în reşedinţa sa din 
strada Mercur. Acolo, invitaţii, puţin dezamăgiţi, ascultă 
povestirile acestei excursii cam aventuroase, spuse de 
Chibici, subiectul principal fiind, evident, Mihai 
Eminescu. 

Oaspeţii lui Maiorescu ("Rosetti şi nevastă-sa, 
Kremnitz cu Mite, Burghele, Jacques, Slavici") sunt 

contrariaţi, ei nu înţeleg lipsa poetului de la petrecerea 
dată în onoarea sa. 

Să fim bine înţeleşi, acesta nu avea nici un motiv să 
sărbătorească! Era în doliu. în urmă cu 3 luni, îi murise 
tatăl. La 9 Martie, fratele său, Nicu, bolnav şi fără putinţa 
de a-şi câştiga existenţa se sinucide la Ipoteşti. Este 
înmormântat alături de lorgu şi de părinţii săi. 

Obosit, dezamăgit, poetul se retrage, dorind cu 
ardoare să-şi recapete manuscrisele şi cărţile sale, pe 
care, din precauţie, Maiorescu le sechestrează, bănuind 
probabil că acolo este ascuns, ca într-un veritabil tezaur, 
primejdioase secrete, pe care mentorul junimist voia să 
le păstreze doar pentru sine. 

în mod ostentativ, peste două zile, Mihai Eminescu îşi 
revede prietenii jurnalişti de la "România 
Liberă"( director D. August Laurian, prim redactor Ştef. C. 
Michailescu): "Azi, amicul nostru Mihai Eminescu, ne-a 
făcut deosebita plăcere de a ne visita la redacţiune", 
scrie pe prima pagină ziarul "România Liberă" din data 
de 29 Martie 1884. 

Este ziarul care anunţa cititorii săi, în Ianuarie 1884, că 
Mihai Eminescu s-a tămăduit: 

1 utom împărtăşi cititorilor ooştri o uou- 
tate Înveselitoare ; poetul Eotinescu este 
acum deplin iasânctoşit. 

Amicul s^O, d. Al. ChibicI R vndnu, afpri- 
mit o scrisoare din partea U I Eminoscu 
aerisi intr’un stil limpede şi su mult bun 
simţ. 

1 ericiţî de aceasta scire îmbucurătoare, 
urâm deplina întremare fi^câ amicului 
nostru şi o grabnică întoarce re intre noi. 


"România Liberă", 21 Ianuarie 1884, p. 1 

Mihai Eminescu, aflat încă în convalescenţă, va locui 
câteva săptămâni la Simţion, în strada Apolodor. 

Prietenii de altă dată îl ocolesc, I. Slavici, căruia i se 
propune funcţia de redactor şef al "Tribunei" 119 , urma să 
plece la Sibiu, acolo unde admiratorii lui Mihai Eminescu 
l-ar fi vrut aşezat, departe de neîntrerupta buluceală 
bucureşteană. 

Poetul nu ducea lipsă de mijloace de trai, proaspătul 
volum de "Poesii" al poetului se vindea în librării cu 
repeziciune, iar din economiile făcute în excursia cu 
bucluc îi rămăseseră ceva bănuţi. 


119 Primul număr al "Tribunei "apare lal4/26Apriliel884. 

După reîntoarcerea din Italia (1884), poetul se 
întâlneşte întâmplător cu Mite Kremnitz, în loja unui 
teatru, discutând cu privire la traducerea Divinei 
Comedii, Mihai Eminescu subliniind valoarea 
transpunerii realizate de Regele loan al Saxoniei. 

Acum, Mihai Eminescu este primit a doua oară de 
Carmen Sylva, discuţia este insignifiantă, deşi pe seama 
ei s-au brodat atâtea legende. 

într-o scrisoare din 14 Aprilie 1884, Mite Kremnitz se 
confiază lui Slavici:„D-/ Mihai Eminescu a plecat în 
Vinerea Mare la laşi, joi după amiază avusese audienţă 
la Regină. Ea a fost deosebit de fermecătoare şi i-a dat 
atâta curaj încât şi el zâmbea cu totul fericit". 

Cu acel prilej. Regina îi dezvăluie poetului 
preocupările soţului său. Regele Carol I, de a sprijini 
editarea unui Dicţionar al Limbii Române. 

într-adevăr, "Secţia Literară a Academiei Române" 
acceptase recent propunerea Regelui Carol I de a se 
tipări un amplu Dicţionar al Limbii Române, punând la 
dispoziţie câte 6000 de lei, timp de 6 ani, însărcinându-l 
pe Haşdeu cu această îndeletnicire. 

Acesta iniţiază grandiosul "Etymologicum Magnum 
Romaniae", ajuns din păcate doar până la litera B 
(cuvântul bărbat). 

Mihai Eminescu reacţionează cu sarcasm, 
înhămându-se la realizarea unui ...Dicţionar al limbii 
sanscritei o muncă titanică, desfăşurată în condiţiile 
deteriorării serioase a stării de sănătate a acestuia: 
traducerea lucrării "Gramatica critică abreviată a limbii 
sanscrite" de Franz Bopp. 

Lucrare neterminată, aceasta conţine şi pagini 
transcrise după glosarul sanscrit-latin al aceluiaşi autor. 

Ambele manuscrise se află la BCU laşi, fiind donate 
de loan Nădejde. 

în ciuda unor ipoteze, conform cărora această lucrare 
ar data din prima perioadă ieşeană a lui Mihai 
Eminescu 120 , credem că această aserţiune nu se susţine, 
pur şi simplu fiindcă manuscrisul ar fi trebuit să se afle, 
laolaltă cu celelalte înscrisuri eminesciene, în lada aflată 
în păstrarea lui Maiorescu. Or, trebuie ţinut seama de o 
însemnare prezentă pe fiecare primă pagină a 
manuscriselor amintite, care precizează "laşi, 1886". 

Acest an este, credem noi, anul intrării 

manuscriselor în inventarul bibliotecii. 

Văzând că nu este agreat la Bucureşti, şi dând 
răspuns insistenţelor lui T. Maiorescu, poetul decide să 
se stabilească, în sfârşit, la laşi, unde 

călătoreşte însoţit de acelaşi Chibici-Revneanu. 

Era 7/19 Aprilie 1884, în Săptămâna Mare; magistrul 
răsuflă uşurat, văzând plecarea lui Mihai Eminescu. 
Pentru a-i arăta prietenie, Maiorescu îl conduce din nou 
la Gară. 


120 loan N. Chiţu, "Un manuscris eminescian prea puţin cunoscut"în 
"Luceafărul", Buc., 23.05.1964, p. 3 

Cu o zi înainte, acesta scrie în jurnal -."Foarte cald de 3 
zile....Acuma zi, întâi să determin pe Mihai Eminescu să 
plece la laşi şi să-l însoţesc la gară." 

Apoi, "Vineri 6/18 Aprilie 1884 (Vinerea Paştilor): 
Telegramă Doamnei Humpel lassi. Mihai Eminescu, 
restabilit, soseşte la laşi mâine. Sâmbătă, amiazi, cu 
trenul din Bucureşti. înştiinţează amicii. îngrijiţi odaia. 
Chibici aduce scrisoare cu amănunte. Maiorescu [Scris] 
scrisoare Emiliei, cu amănunte despre Mihai Eminescu, 
care are memoria întreagă, dar [este] fără: voinţă, are 
nelinişte în privinţa existenţei sale, avariţie de bani". 

Telegrama în româneşte, are forma aceasta: "Mihai 
Eminescu soseşte mâine Sâmbătă amiazi cu trenul din 
Bucureşti. Inştiinteazii pe [Miron] Pompilie, Misir, Melik. 
îngrijiţi odaia lui proprie, cu pat bun, lângă vreun amic. 
Chibici aduce scrisoare cu amănunte. Titu". 121 


1211.E. Torouţiu, op. cit.voi.VI, p.47-50. 

Mihai Eminescu ar fi vrut să să stea împreună cu 
I. Creangă, dar cum bădia era bolnav, este găzduit de 
Miron Pompiliu, deşi acesta nu avea la dispoziţie decât o 
amărâtă de locuinţă, cu o singură cameră. 



Miron Pompiliu 


în curând se mută într-o cămăruţă modestă din curtea 
Hanului Bacalu. 

începe deja activitatea, fiind desemnat de către 
ministrul Gr. Tocilescu să facă parte din comisia de 
inventariere a documentelor recuperate după incendiul 
căruia îi căzuse victimă Bis. Sf. Nicolae (3 mai 1884). 


299 





în luna mai 1884, Mihai Eminescu se mută în locuinţa 
lui V. Burlă, directorul Liceului din laşi. 

Trec şi lunile de vară (la sfârşit de August, P. Th. Missir 
se află cu Mihai Eminescu la Băile de la Repedea), iar în 
toamnă, poetul primeşte numirea în postul de sub- 
bibliotecar la Biblioteca Centrală din laşi ( 26 sept.1884), 
unde va activa doi ani bătuţi pe muchie. 

începând cu Octombrie acelaşi an va preda lecţii de 
geografie şi statistică la Şcoala Comercială din laşi, 
participă la evenimente jubiliare ( la 21 Octombrie 1884 
este prezent la Hotelul Traian, unde participă la 
Centenarul morţii lui Horea, la 25 Octombrie, la acelaşi 
hotel este invitat la Banchetul "Junimii" etc). 

Avusese parte în acel an de momente fericite, cum ar 
fi, de pildă, reluarea relaţiei cu Veronica Micle, de altele 
tragice, cum ar fi pierderea tatălui şi a fratelui, la 
înmormântarea lor neputând să participe, iar de altele 
chiar, la propriu vorbind, mai dureroase: internarea la 
Spital în urma fracturii piciorului! 

Fotografia lui Mihai Eminescu, realizată în 1884 în 
atelierul lui Nestor Heck de la laşi, ne arată chipul unui 
personaj boem, ducând o viaţă echilibrată, corect 
îmbrăcat, cu privire senină, neafectat de încercările prin 
care trecuse. 

Fotografie a lui M.Mihai Eminescu, după externarea din Institutul 
de la Oberdobling 


Calvarul de la Botoşani, în paginile "Familiei" 

Ne-am oprit asupra anului 1887, moment de răscruce 
în viaţa Poetului. Este perioada premergătorare 
colapsului eminescian şi mărturiile cuprinse în paginile 
unor ziare sunt edificatoare. 

în privinţa unei evaluări imparţiale a stării de sănătate 
a poetului, presa epocii, având coloratură politică şi 
ideologică foarte diversă, deşi nu o suspectăm aprioric 
de lipsă de corectitudine profesională, se constituie într- 
o sursă autentică, în egală măsură utilă, asemenea 
documentelor originale. 

în subsidiar, lapidarele ştiri de ziar ne permit să 
avem şi o imagine obiectivă a manierei unor redacţii 
româneşti din epocă de a face presă, exploatând situaţia 
nefericită a celui zăcând pe patul de suferinţă, iar, pe de 
altă parte, putem cunoaşte ce se scria şi mai ales cum se 
descria situaţia poetului nepereche în acele momente de 
agonie. 

Deşi sunt ştiri de presă, concise şi foarte sărace în 
amănunte, ele rămân printre puţinele surse de 
informaţii pentru această perioadă, în lipsa unor 
documente medicale oficiale. 

Acestea nu pot fi însă folosite ca argumente "pro 
domo" nici de cei care susţin că Mihai Eminescu a suferit 
o banală depresie, sau un sindrom maniaco-depresiv 
acut, o tulburare afectivă bipolară etc, cu atât mai vârtos 
de către cei care afirmă că Mihai Eminescu era sănătos, 
şi ar fi putut să mai trăiască, dacă nu cădea victimă unui 
asasinat, îndeplinit la porunca unor conspiratori din 
umbră. 

Pentru a nu pune sub semnul întrebării buna 
credinţă şi obiectivitatea presei, am selectat o revistă ce 
nu poate fi acuzată de antipatii la adresa lui Mihai 
Eminescu. 

Aşadar, vom prezenta mai jos relatările revistei 
ardelene "Familia", care acoperă un interval de câteva 
luni, începând de la mijlocul anului 1887. 

Astfel, în zece numere consecutive 122 , dintr-un total 
de 14, Revista "Familia", va aborda cu consecvenţă 
subiectul stării de sănătate a lui Mihai Eminescu. 

Trebuie să subliniem că atunci, ca şi acum, ziarele, 
avide de noutăţi, obţin informaţiile "pe surse”, cum am 
spune în zilele noastre, de aceea ştirile cu caracter 
"breaking news" prezintă uneori un caracter 
contradictoriu. 

Când sursele directe nu sunt disponibile, presa preia 
informaţii din ziarele care au publicat anterior ştiri 
privind evoluţia sănătăţii poetului. 


122 "Familia", nr. 22, 23, 24, 25, 26, 27, 28, 29, 30 şi 31. 

în ziua de Sâmbătă 13 Iunie 1887, este emis un 
comunicat medical, semnat de medicii curanţi: „ Puţin 
ameliorat de starea cvasi dementă, în care se aflase timp 
de 21 zile. Printr-un tratament specific naturii boalei 
sale, fizionomia sa adormită, fără expresie, a-nceput să 
reînvie. 

Din aboliţiunea completă a simţurilor, din slăbiciunea 
mişcărilor şi paralizia sfincterelor, a reînceput să devină 
iarăşi stăpân pe ele. Pare conştient de tot ce-l 
înconjoară. Mănâncă şi răspunde la unele întrebări puse 
de dr. Pallauz" 

încă din luna Aprilie 1887, publicaţiile de pe o partea 
şi de alta a Carpaţilor evidenţiază campania de ajutorare 
a poetului, prin lansarea listelor de subscripţie. 

Este evidenţiat exemplul elevelor şi elevilor şcolii de 
pictură din laşi, care au constituit un comitet de 
iniţiativă, format din Elena Varlam, Louise Veitzecker, 
Maria Mihăilescu, Cornelia S. Emilian, Grigore Scorpanu, 
loan Ciucă şi Ştefan Thoma, pentru a aduna banii 
necesari traiului ''distinsului poet şi publicist, Mihail 
Mihai Eminescu" 123 . 

La rândul lui, ziarul bucureştean "România Liberă" 
citează presa din capitala Moldovei: "Liberalul din laşi 
spune că elevii şi elevele şcoalei de pictură din acel oraş 
au luat iniţiativa unei subscripţii poporane pentru M. 
Mihai Eminescu. 


123 "Familia", XXIII, nr.18, 2/15mai, 1887. 

S'au împărţit 500 deliste şi pentru ca să poată contribui 
ţara întreagă fie-care persoană este rugată a nu subscrie 
mai mult de 10 bani" lu . 

La sfârşitul lunii Mai 1887, "Familia" preia notiţe din 
"România Liberă", anunţând că, în urma subscripţiei 
lansate de elevii şi elevele şcolii de pictură din laşi, au 
fost trimişi Henriettei Mihai Eminescu, sora poetului, 
suma de 200 de lei, "sub a cărui îngrijire se găseşte în 
Botoşani". 

Henrietta confirmă printr-o scrisoare că a primit 
banii, că Mihai Eminescu "se află bine şi că a făcut trei 
poezii: dar suferă de rănile de la picioare". Medicul 
declară, sperând în vindecare "că îi garantează că se va 
îndrepta cu totul dacă se va duce la Lacul-Sărat:" 125 

"România Liberă" precizează :"însă după cum este ştiut 
lipsesc spesele, în interesul de-a putea merge la băi, sunt 
rugate toate persoanele, la care s'au încredinţat liste, să 
bine-voiască a trimite banii cât de puţin au încasat pâne 
acum, păstrând listele până la complectarea lor. 126 

Reflectând contribuţia bucureştenilor, ziarul amintit 
revine, arătând că, până în luna Mai 1887, au fost donaţi 
100 de lei: "Pentru poetul Mihai Eminescu s'au trimis din 
Bucureşti 100 lei si 10 bani strânşi cu listele de 
subscripţie trimise de comitetul studenţilor şi studentelor 

127 

din laşi construit cu acest scop ." 


124 "România Liberă", 5/17Aprilie 1887 

125 "Familia", XXIII, 31mai/12lunie 1887 

126 "România Liberă", 19/3lmai 1887 

127 idem, 10/22mai 1887 

Vara anului 1887 începe cu un şir de ştiri ce trezesc 
îngrijorarea publicului. 

Primul strigăt de disperare este inserat în presa 
bucureşteană:" Dl. M. Mihai Eminescu e greu bolnav, la 
Botoşani". 128 

Alarmate de această ştire, foile prezintă în culorile 
cele mai sumbre sănătatea poetului, numerele din 7 şi 
14 Iunie ale "Familiei", spre exemplu, descriind o situaţie 
catastrofală: 

"Mihai Eminescu, despre care în numărul trecut 
scrisesem cu bucurie că se află bine, este greu bolnav în 
Botoşani: de o săptămână întreagă nu vorbeşte, nu 
umblă, nu mănâncă: cu toate îngrijirile ce i se dau, nu 

129 

mai este nici o speranţă să se însănătoşească". 

Consultând presa epocii, constatăm un fenomen 
simptomatic: starea de sănătate a lui Mihai Eminescu 
este prezentată în mod contradictoriu, de la o 
săptămână la alta, oscilând între înzdrăvenire şi patul 
morţii, părerile ziariştilor fie ei din laşi. Botoşani, 
Bucureşti sau Oradea părând diametral opuse. 

" Poetul Mihai Eminescu, după cât află Liberalul se află 
mai bine. Doctorul asigură că peste 15 zile va putea 
merge la băi şi va merge împreună, cu sora sa, de ale 

130 

căreia îngrijiri nu poate fi lipsit." 


128 "România Liberă", 28mai/9lunie 1887 

129 "Familia", nr.23, 7/19lunie 1887 

130 "România Liberă", 6/18luniel887 

Referindu-se la starea sănătăţii Poetului Mihai 
Eminescu, un ziar din Botoşani anunţă cititorii că nu 
există nici o schimbare spre bine: 

"Se împlinesc tocmai două săptămâni astăzi, de când 
nenorocitul bard e lipsit aproape de orice cunoştiinţă. Nu 
vorbeşte nimic şi nu mănâncă decât lapte şi zeamă, 
introduse şi acestea mai mult cu de-a sila. De cinci zile el 
se află internat în spitalul Eforiei Sf Spiridon din 
Botoşani, având o cameră cu totul separată şi dându-i-se 
o îngrijire dintre cele mai delicate şi mai omenoase. Pe 
lângă medicul spitalului, dl. Dr. lorgandopol, iubitul 
bolnav este vizitat zilnic, de câte două-trei ori, de către 
alţi doi medici, domnii doctori Palauz şi Calischer, care îi 
acordă o nobilă solicitudine, fără însă ca, până azi, toate 
aceste generoase îngrijiri, să fi putut ameliora, într-un 
mod mai simţitor, starea ilustrului de odinioară 
cugetător!...." 131 

în a treia săptămână a lunii Iunie apar totuşi firave 
semne de îndreptare: 

"Poetul Mihai Eminescu e puţin mai bine; fizionomia 
sa adormită şi fără expresie, a început să reînvie, pare 
conştient de tot ce-l înconjoară, mănâncă şi răspunde la 
unele întrebări." 132 


131 "Familia",XX\\\, nr.24,14lunie/26lunie,1887, p.287 

132 idem, XXIII, nr.25, 21lunie/3lulie,1887, p.298 

în acelaşi ton optimist, ziarul "Familia" comunică: 
"Poetului Mihai Eminescu, fiuI judeţului Botoşani, care se 
află puţin mai bine, i s-a votat o subsistenţă de 120 lei pe 
lună, cu începere de la 1 luniu, de către Consiliul General 
al Judeţului." 133 

La începutul lunii Iulie, presa continuă să aducă veşti 
privind starea de sănătate a Poetului dar şi o ştire 
contradictorie, privind locul stabilit pentru tratament: 
"Poetul Mihai Eminescu se află mai bine, mulţumită 
îngrijirilor serioase ce i le dă drul Isac, care l-a luat în 
căutarea sa, cum şi ale surorii sale d-ra Mihai Eminescu: 
după hotărârea bătrânului medic, poetul va pleca zilele 

134 

acestea, însoţit de sora sa, la băile de la Lacul-Sărat". 

Ideea unei cure la o staţiune din ţară îl urmărea de 
câtva timp. Dintr-o scrisoare adresată Veronicăi Micle, 
la începutul lunii Iunie 1882, aflăm că Mihai 
Eminescu intenţiona să meargă la Pucioasa, 
Strunga, Balta Albă, unde Matei - fratele său, îl 
îmbia să vină, sau la Lacul Sărat, fiindcă "picioarele 
aveau nevoie, fie de băi sărate, fie de băi 
alcaline,.... care au un efect determinant 
asupra pielii." 


133 "Familia", XXIII, nr. 26, 28lunie/10lulie,1887 

134 idem, XXIII, nr. 27, 5/17lulie, 1887. 

\m BĂILE -sk 

BALTA-ALBA 


Stabilimentul se deschide in Maia Aci se găsesc toate 
cele trebuincioase pentru cura, precum ţi medic in per¬ 
manenţa, camere mob late, restaurant, servicii! teWrattc, 
distracţii etc. Soaiele tractate cu succes sunt: scrofulesub 
orl-ee formă (Ia ochi, la urechi, la găt, d formităţile cor¬ 
porale provenite din scrofnle etc), boala f< urneşti invechite, 
de pele, paralizie mal ales iar cop,:, rănile învechite, ur¬ 
mele sifilitice, etc. 

Preţul unei camere cu două paturi variază de la £0 pană 
la 100 lei pe lnnâ, iar al celor cu trei paturi este 12" lei 

In restaurant se mănâncă ă la carte şi cu abonament de 
100 lei pe lună, cosiatănd din supă şi cinci feluri de bu¬ 
cale pe zi. 

O baie de noinol mineral caldă 2 lei ăO bani o bae de 
apă minerală caldă 1 leii 50 bani, o bao rece cu duşi 50 
bani; pentru copil o baie caldă de nămol I led 50 bani 

KB. — Io urma măsurilor luate In anul acesta, atăt no- 
tnolul cât şi apa acestei staţiuni balneare ;t-aQ redobân¬ 
dit toată puterea lor de mal nainte. constatată prin recente 
analize, 

lnformaţiuol mal de aproape se pot lua in Bucurcscl, 
Calea Călăraşilor No. 45. până la 15 .Maiu, iar d'aci încolo 
la stabiliment dadreptnl. 15-3-2 


în ultima decadă a lunii Iulie 1887, veştile sunt, din 
păcate, la fel de îngrijorătoare, dar presa aduce grave 
acuze celor ce stau cu mâinile în sân, asistând 
neoputincioşi la agonia poetului: 

" Mihai Eminescu, unul dintre cei mai buni poeţi 
români, zace bolnav de mai mult timp. Cum suntem 
informaţi, duce chiar şi lipsă. Judeţul său natal i-a venit 
în ajutor şi i-a votat o sumuliţă pentru întreţinere. Dar 
publicul român ? Dar aceia toţi, câţi s-au inspirat de lira 
lui Mihai Eminescu şi sunt încântaţi de geniul lui, e ce nu- 
şi fac datoria? La alte naţiuni de mult s-ar fi iniţiat o 
colectă şi s-ar fi adunat sume frumoase. Noi ne 
mulţămim a lăuda pe poeţii şi bărbaţii noştri de litere, 

dor nu jertfim o lăscaie frântă pentru ei şi-i lăsăm să 
moară de foame. Dar Academia Română? De ce nu i-a 
acordat încă nici un premiu? Pentru că Mi hai Eminescu 
nu şi-a prezentat la concurs colecţia de poezii? Dar 
conform statutelor, fiecare membru al academiei are 
dreptul de a recomanda orice carte ce-i pare meritorie în 
literatura română. însă nici unul nu şi-a adus aminte de 
Mi hai Eminescu!" 

în sfârşit, la mijlocul lunii Iulie 1887, Mihai Eminescu 
este trimis la Viena: ziarul "România Liberă" află abia 
după o săptămână această veste: "Poetul Mihai 
Eminescu a plecat la Viena, ca să-şi îngrijească de 
sănătate." 136 

Preluând aproape identic laconica ştire şi "Familia" 
scrie: "Poetul Mihai Eminescu a plecat la Viena, ca să-şi 
caute de sănătate." 137 

La Breslauer sau la Bad Hali? 

Este ştiut că, la data de 26 mai 1887, un consiliu 
medical din Botoşani, alcătuit din medicii A. Ştefanovici, 
Arthur Hyneck şi Arpad Hajnal , a stabilit trimiterea 
pacientului Mihai Eminescu la stabilimentul medical al 
doctorului Breslauer din Viena. 140 


135 "Familia "XXIII, 19lulie/31lulie,1887 
1 36"România Liberă", 18/30 Iulie,1887 
137 "Familia",XX III, 26lulie/7August,1887 

148 Dr. Arthur Hyneck, medic din Botoşani, prieten de familie al 
Eminovicilor. A fost coleg de bancă cu Eminescu, la Cernăuţi. 

139 Dr. Arpad Hajnal, medic şi farmacist la Botoşani, proprietarul 
farmaciei "Spiţeria Roşie", bun prieten cu dr. Francisc Iszac. 

140 "Eminescu în documente de familie", Editura Minerva, 
Bucureşti, 1977, p. 424, Doc. 27 mai 1887. 

Acest stabiliment, aflat pe atunci în afara oraşului, a 
fost inaugurat în anul 1872 de către medicul Emil Friess 
(1844-1898), împreună cu Hermann Bresslouer (1835- 
1916), care au cumpărat fosta reşedinţă de vară a 
prinţului Ferdinand von Lobkowitz (1797-1868), un 
imens parc. 

Având iniţial 25 de paturi, instituţia era un Spital 
Privat pentru Boli Mintale, devenit mai târziu 
Sanatoriu. A fost extins în 1873, 1875, 1881, 1885, 1888, 
1890. 

Dr. Emil Fries a murit subit la vârsta de 54 de ani, el 
fiind apreciat pentru spiritul de umanism cu care trata 
pe cei ce aveau nevoie de ajutorul lui, internând în spital 
chiar şi oameni săraci. Regimul de aici era unul dintre 
cele mai liberale, lipsit de restricţii impuse pacienţilor. 

Dr. Hermann Bresslauer a fost asistent al profesorului 
Leidesdorf, în perioada 1861-1872, specialistul care l-a 
tratat la Oberdobling pe Mihai Eminescu. 

Printre personalităţile mai importaante internate 
aici pot fi amintiţi Joseph Selleny (pictor şi gravor, 
a murit în 1875 în incinta spitalului), Bertha 
Pappenheim (lunie-Noiembrie 1881), Peter 
Altenberg (Decembrie 1910 - Septembrie 1911), Josef 
Weinheber (internat în 1940 pentru alcoolism). 

în prezent, acest spital se află în Cartierul Inzersdorf al 
Vienei. 


311 



Sceptică, sau poate influenţată de bătrânul medic dr. 
Iszac 141 , în care aceasta avea o încredere oarbă, 
Henrietta solicită un al doilea consult medical la laşi, 
care este efectuat de către 6 medici cunoscuţi ai acestui 
oraş. 

Atât Henrietta, cât şi dr. Iszak optau pentru 
trimiterea lui Mihai Eminescu în ţară, la Lacul Sărat, 
probabil din motive de economie, deşi ea cunoştea 
nivelul serviciilor medicale din Viena, fiind chiar 
internată în Clinica dr. Billroth din Oberdobling, unde mai 
învăţase şi puţină germană. 

Ca să o convingă definitiv, Dr. Iszac afirmă că îi 
cunoaşte pe toţi marii doctori ai Vienei, că aceştia îl vor 

142 

trimite cu siguranţă la clinica din Aachen. 

Nu ştim cum a primit Mihai Eminescu vestea de a da 
ochi din nou cu medici ieşeni, el având încă în minte 
atitudinea dr. G. luliano şi G. Bogdan, cei ce l-au 
"examinat" cu câteva luni înainte, stabilind un infam 
diagnostic şi hotărând, în Noiembrie 1886, internarea sa 
la Azilul de Alienaţi de la Mănăstirea Neamţului. 

De altfel, nici dr. Iszak nu avea o părere prea bună 
despre medicii din laşi, acuzaţi că mai mult ar dori să 
facă practică pe Mihai Eminescu. 


141 Dr. Francisc Iszak (1827-1907), medic primar al spitalului şi apoi 
al oraşului Botoşani, a fost medicul curant al lui Eminescu, a stăruit 
în zadar să i se acorde o pensie poetului. 

142 Aachen a fost şi este cunoscută drept o importantă staţiune 
climaterică, având cele mai calde izvoare termale din Europa. 
Totodată, aici se află cea mai mare clinică medicală de pe continent. 

Cu toate aceste reticenţe lesne de înţeles, la data de 
13 Iulie 1887, poetul soseşte în capitala Moldovei, cu 
trenul de ora 13, însoţit de Henrietta şi de dr. Grigorie 
Focşa. 

A doua zi, la orele 11 a avut loc în casa familiei Emilian 
un consult medical, la care au luat parte medicii: Dr. 
Filipescu 143 , medic primar al oraşului laşi. Col. Dr. 
Otremba, medic şef al Corpului IV armată, Dr. Rigler, Dr. 
C. Bottez şi Dr. Vasile Negel, profesori la Facultatea de 
Medicină. 

Dând dovadă de respect pentru Mihai Eminescu, o 
parte dintre medicii amintiţi, deşi trebuiau să părăsească 
oraşul cu o zi înainte, amână plecarea pentru a doua zi, 
dorind a-l examina pe poet. 

"în urma unei cercetări minuţioase la care l-au supus 
pe Mihai Eminescu, medicii au ajuns la concluzia că 
sănătatea lui nu e deloc alterată şi că trebuie a-l supune 
unui tratament radical numai în ce priveşte boala lui cea 
neglijată, care se manifestase la picioare." 


143 Posibil să fie medicul romaşcan Filipescu, prieten la Viena cu dr. 
C. Popazu, vărul lui T. Maiorescu. în orice caz el este dr. T. Filipescu, 
şeful serviciului sanitar din laşi, aşa cum apare menţionat în 
Monitorul Oficial nr.176, din 10.11.1888, p. 4095 

lată ce scrie presa despre acest moment: 

" în urma unei subscrieri, iniţiată de elevii şcoalei 
artelor frumoase din Botoşani, s-au strâns 400 lei. De 
mare ajutor au fost aceşti bani, căci au permis să i se 
aplice un tratament special mulţumită căruia starea 
sănătăţii poetului s-a îmbunătăţit în modul cel mai vădit, 
căci astăzi Mihai Eminescu este tot atât de senin cum a 
fost înainte de boala cea grea de acum patru ani în 
urmă. 

în 13 Iulie Mihai Eminescu, însoţit de sora sa şi de dl. 
Grigore Focşa, doctorul de aice, a sosit în oraşul nostru 
cu trenul de la ora 1 p.m. 

A doua zi la ora 11 a.m. a avut loc, în casa dl ui. St. 
Emilian un consult, la care au luat parte dnii. medici: Dr. 
Filipescu, medic primar al oraşului laşi. Col. Dr. Otremba, 
medic şef al Corpului IV armata, Dr. Rigler, Dr. C. Bottez 
si Dr. Negel, profesori la Facultatea de Medicina. 

Deşi mai mulţi din aceşti d-ni. medici aveau sa plece 
din laşi încă în 13 Iulie, totuşi şi-au amânat plecarea 
pentru a-l putea asista pe poetul nostru. 

în urma unei cercetări minuţioase la care l-au supus 
pe Mihai Eminescu, medicii au ajuns la concluzia ca 
sănătatea lui nu e deloc alterată şi ca trebuie a-l supune 
unui tratament radical numai în ce priveşte boala lui cea 
neglijata, care se manifestase la picioare". 

Presa din Transilvania urmăreşte soarta poetulu, 
relatând ce i se întâmplă poetului în capitala austriacă. 

" Poetul Mihai Eminescu, în urma consultului ce i s-a 
făcut de către medicii speciali din Viena, s-a dus la băile 
Hali Bad din Austria 144 . 

Presa a aflat, de asemenea, că doctorandul Grigorie 
Focşa a l-a însoţit pe Mihai Eminescu, în drum spre 
Viena, în alte surse apărând şi numele dr. D. Boghean, 
precum şi al dr. loan Ciurea 145 . 

Dacă informaţia este reală, atunci nu poate fi vorba 
decât de dr. loan Ciurea, cu doctoratul în medicină la 
Paris, decanul Facultăţii de Medicină de la laşi. 

Dacă este vorba de o confuzie, atunci s-ar putea ca 
acesta să fie vorba de dr. Sterie N. Ciurcu. Acesta din 
urmă obţinuse doctoratul în medicină la Viena în 1877, 
activând în acest oraş ca medic cu cabinet personal 
(1886). 

El era văr al publicistului Alexandru Ciurcu, (stabilit la 
Bucureşti în 1876), ziarist de prestigiu, care îi cunoştea 
pe Mihai Eminescu şi I. L. Caragiale. 


144 "Familia", XXIII, nr. 31, 2/14 August,1887 

145 Petru Vintilă, "Eminescu. Roman cronologic", p. 706, Cartea 
Românească, Bucureşti, 1974 

La rândul lor ziarele din Bucureşti, urmăresc cu 
sufletul la gură avatarurile poetulu: 

- "Mi hai Em in eseu a plecat în 17 Julie din Vie na, la 
bade de la Hali Bad (Austria)" 146 

- "De la Hali Bad (băi în Austria) primim vestea 
îmbucurătoare că tratamentul aplicat acolo poetului 
Mi hai Eminescu promite rezultate admirabile." 147 

- " în Liberalul din laşi pe care 7 primim azi găsim 

această notiţă : Ni se comunică, că sănătatea poetului 
Mihai Eminescu a început a se îmbunătăţi. El se află încă 
la băile de la Hali Bad şi e deaproape îngrijit de d. 
Grigorie Focşa, doctorand din laşi. Dr. Rabler şi dr. Pollac 
sunt medicii cari îl tratează. Dând această ştire 
îmbucurătoare rugăm pe toţi confraţii noştri să îndemne 
pe cititorii lor la subscripţiile ce circulă prin oraş pentru 
Mihai Eminescu în urma iniţiativei elevilor şcoalei artelor 
frumoase din laşi. Trebue să facem tot posibilul de a 
strânge banii necesari spre a nu întrerupe pe Mihai 
Eminescu de la tratamentul medical care a început să-i 
îndrepte deja sănatatea. Cei cari n'au la îndemână liste 
de subscripţii, pot trimete bani dea dreptul către d-ra 
Cornelia S. Emilian, absolventă a şcoalei artelor 
frumoase din laşi' şi casiera comitetului de subscripţii 

148 

pentru Mihai Eminescu." 


146 "România Liberă", 29 lulie/10 August 1887 

147 Idem, 29 lulie/10 August 1887 

148 Idem, 11/23 August 1887 

După tratamentul balnear efectuat la Hali Bad, presa 
din Ardeal scrie că Mihai Eminescu nu o duce mai bine: 

"Poetul Mihai Eminescu s-a întors din străinătate, 
unde fusese dus pentru căutarea sănătăţii sale. După 
cum aflăm însă, din "Românul" zadarnic a fost toată 
îngrijirea ce i s-a dat. Mihai Eminescu este în agonie de 
moarte. Este atât de slăbit încât cei de prin prejurul său 
aşteaptă în tot momentul ca să părăsească această 
viaţă, în care marele cugetător nu a avut parte decât de 
suferinţe. înregistrăm cu adânc regret această veste." 149 

Şi tot în acelaşi ton macabru, aceasta avertizează că 
"Poetul Mihai Eminescu se află în agonia morţii; ochii lui 
sau painginat cu totul, nu mai cunoaşte pe nimeni, nu 
vorbeşte nimic şi zace neştiind nimica de sine." 150 

Contrazicându-se pe sine, "Familia" tipăreşte la 
începutul lunii Octombrie următoarea notiţă: "Starea 
poetului Mihai Eminescu nu este tocmai aşa critică cum 
ni-o comunică "Curierul Român", "Liberalul" ne spune că 
poetul continuă cu întrebuinţarea medicamentelor, 
prescrise de medici, în urma cărora suferinţele i se alină 
pe zi ce merge." 151 


149 "Familia", XXIII, nr.37, 13/25 Septembrie,1887 

150 idem, XXIII, nr.39, 27sept/8 oct.,1887 

151 idem, XXIII, nr.40, 4oct./16 oct.,1887 

La 11 Octombrie 1887, ştirile tragice inundă din nou 
presa, de o parte sau de alta a munţilor Carpaţi: "Poetul 
Mihai Eminescu, scrie Curierul Român din Botoşani, 
contrar ştirii date de Liberalul din laşi, se află tot greu 
bolnav în Botoşani. Dar în privinţa inteligenţei, pare a fi 
revenit la o stare mai senină, mai conscientă. în schimb 
însă, corpul său e un adevărat putregai. Rănile ce-i 
acoperă mai tot corpul şi care au dispărut momentan 
sub influenţa curei suportată la Hali Bad, s-au redeschis 
din nou şi încă cu mai multă furie ca mai înainte. 
Nenorocitul e în starea cea mai disperată, neputând 
părăsi patul de săptămâni deja. Şi nici un ajutor, de 
nicăieri. Ce timpuri, ce societate, ce barbarie....Aflăm 
tocmai acuma că societatea revistei "România Literară" 
din Bucureşti a deschis liste de subscripţiuni pentru a 
veni în ajutorul poetului Mihai Eminescu." 152 

în aceste condiţii, revista "Familia" revine cu o critică 
corosivă la adresa societăţii timpului acela: "De mai 
multe luni, ziarele române publică informaţiuni despre 
starea nefericită a Poetului Mihai Eminescu. Lumea 
română ştie că excelentul ei liric luptă cu moartea şi că 
agonia l-a întâmpinat în mijlocul celei mai mari mizerii. Şi 
totuşi societatea română nu şi-a făcut datoria, n-a venit 
să aline cel puţin momentele din urmă ale unui talent 
atât de mare. La Bucureşti de multe ori se dau 
representaţiuni pentru scopuri filantropice ba şi 
personale străine: dar n-am cetit să şefi dat nici una în 


152 "Familia", XXIII, nr. 41, lloct./23oct., 1887 

folosul poetului Mihoi Eminescu, care a produs tuturor 
iubitorilor de literatură atât de multe momente plăcute 
şi care a dat poeziei române un zbor mai înalt. Unde e 
boierimea română, unde-s damele societăţii înalte, unde 
e tot publicul românesc? Nimeni nu aude plângerile 
sărmanului poet? Sau doar nimeni nu le pricepe? 
Frumos, dar dureros scrie dl. Delavrancea în Românul, 
din luna trecută: "Mihai Eminescu a scris bucăţi care ar fi 
mişcat pe un popor cu literatură veche şi bogată şi 
glorioasă; Mihai Eminescu ar fi fost mare şi căutat în 
patria lui Dante, în patria lui Gothe, în patria lui Moliere, 
în patria lui Shakespeare; Mihai Eminescu moare în 
sărăcie....Poeziile lui Mihai Eminescu, marea glorie a 
literaturii româneşti, sunt date la o parte, iar autorul lor 
redus la atâta sărăcie şi nefericire din cauza 
indiferentismului celor culţi, încât amintirea mizeriei lui 
va străbate secole cu o neştearsă ruşine a epocii 
noastre." Tot ce s-a făcut în interesul dânsului s-a făcut 
de către tinerime. Aceasta a început la laşi şi la 
Bucureşti; aceasta urmază acum la Botoşani, unde zace 
şi poetul. Aici, precum aflăm din Curierul Român, este pe 
cale de a se forma un comitet cu scop de-a aranja zilele 
acestea o serată literară şi muzicală, în sala teatrului, al 
cărei venit să fie întrebuinţat la alinarea suferinţelor 
nenorocitului poet. Iniţiativa e luată de tinerii militari şi 


153 "Familia", XXIII, nr. 43, 25oct./6nov., 1887 

în cele din urmă, ziarele aduc şi ştirile bune. 
lată ce scrie "Familia" la începutul lunii Noiembrie: 
" Poetul Mihai Eminescu e mai bine. Mai mulţi amici ai 
poetului Mihai Eminescu roagă ziarul Liberalul a mulţumi 
prin publicitatea dlui dr. Isaac din Botoşani, pentru 
nemărginita lui bunăvoinţă şi concursul medical ce l-a 
dat poetului Mihai Eminescu, care astăzi se află pe cale 
de o completă însănătoşire. După cât aflăm, chiar în 
numărul viitor al revistei "Convorbiri Literare" va apare o 
nouă operă a distinsului poet." 154 

Revista transilvăneană este atentă şi la reacţia 
tinerilor din Bucureşti, care se mobilizează în ajutorul 
poetului: " Societatea Mihai Eminescu. Mai mulţi tineri în 
Bucureşti, convenind a forma o societate literară şi 
ştiinţifică şi, având autorizaţia poetului Mihai Eminescu, 
s-a hotărât ca această societate să poarte numele de 
"Societatea Mihai Eminescu". Totodată s-a hotărât ca să 
se împartă liste, spre a se strânge bani, pentru darea 
unei reprezentaţiuni teatrale în folosul poetului." 155 

Chiar şi Parlamentul începe să se mişte: " Dl. D. 
Sturdza, ministrul cultelor şi instrucţiunii publice în 
România, a făcut o pensie pe viaţă de 100 lei pe lună 
pentru poetul Mihai Eminescu, care a primit ajutoare şi 
din Bucovina. " 156 


154 "Familia", XXIII, nr. 44,1 nov./13 nov.,1887 

155 idem, XXIII, nr. 45, 8 nov./20 nov.,1887 

156 idem, XXIII, nr. 46,1 5nov./27 nov.,1887 

în ultima lună a anului 1887, avem doar două ştiri 
relative la starea poetului: "Poetul Mihai Eminescu, scrie 
Curierul Român din Botoşani, graţie gingaşelor îngrijiri 
ale surorii sale Henrieta şi a veteranului doctor Isac, se 
află cu desăvârşire bine. Mănâncă şi doarme regulat, 
face plimbări zilnice pe jos şi cu trăsura, în fine căutătura 
lui senină, faţa sa rumenă şi curată ca nici o altădată, 
toate ne fac a crede, că marele nostru poet este redat cu 
totul sieşi, amicilor săi, ţării şi poate literaturii încă. De 
altă parte, Liberalul din laşi află că o petiţie subscrisă de 
un mare număr de cetăţeni ieşeni va fi adresată de 
curând camerei, spre a-i vota poetului Mihai Eminescu o 
pensie viajeră." 157 

Textul acestei petiţii este reprodus de asemenea de 
"Familia"-. "Pentru Mihai Eminescu. Textul petiţiei care se 
va adresa din laşi Camerei Deputaţilor din România, în 
interesul poetului Mihai Eminescu, sună astfel: 

" Domnule Preşedinte, Domnilor Deputaţi! Poetul Mihail 
Mihai Eminescu suferind de mai mulţi ani de o boală 
grea care îl pune în imposibilitate de a-şi procura 
mijloacele de existenţă, subsemnaţii venim a vă ruga să 
binevoiţi a-i acorda o pensie viajeră ca semn de 
recunoştinţă din partea ţării pentru meritele sale literare. 
Primiţi, vă rugăm, domnule Preşedinte şi domnilor 
deputaţi încredinţarea înaltei noastre consideraţiuni. 
Iniţiativa a fost luată de poetul A.C. Cuza, la care sunt a 
se trimite şi coaiele subscrise. 158 


157 "Familia", XXIII, nr. 49, 6 dec./18 dec.,1887 

158 idem, XXIII, nr. 50,13 dec./25 dec.,1887 

în Primăvara anului următor, 1888, "Familia" 
informează cititorii că "Pentru Mihai Eminescu s-au emis 
nişte liste de subscriere în România, dar acestea se 
reîntorc anevoie; comitetul din laşi roagă pe toţi aceia 
care au asemenea liste, să le înapoieze." 159 

Totodată, se arată că " Poeziile lui Mihai Eminescu vor 
apărea în curând la Bucureşti, în ediţie nouă, compeltă; 
asta va fi ediţia a treia". 160 

De asemenea. Camera Deputaţilor a votat o pensiune 
viajeră de 250 lei pe lună, scriu jurnaliştii de la 
"Familia". 161 

Anterior, la insistenţele prefectului de Botoşani, Th. 
Boldur-Lăţescu, s-a aprobat lui Mihai Eminescu un ajutor 
lunar de 100 de lei, pentru 10 luni (Iulie 1887 - Aprilie 
1888). 

în Primăvara anului 1888, Poetul Mihai Eminescu s-a 
aflat la Bucureşti, "starea sănătăţii sale fiind 
satisfăcătoare ". 162 

Alte ştiri se referă la acţiunile de adunare de 
fonduri pentru tratamentul poetului: 

"Pentru ajutorarea poetului Mihai Eminescu, 
Societatea "Concordia Română" din Bucureşti a dat 
duminica trecută o serată muzicală literară, cu concursul 
mai multor artişti." 163 


159 "Familia", XXIV, nr.ll, 13/25mart.,1888 

160 idem, XXIV, nr.13, 27mart/8apr.,1888 

161 idem, XXIV, nr. 15,10 apr. /22 apr.,1888 

162 idem, XXIV, nr. 18-19, 15 /27 mai.,1888 

163 idem 

Memoriile lui Dimitrie Emilian - "Ce mi-au văzut ochii 
în casa părinţilor mei" - reprezintă de asemenea un 
document de prim ordin, descriind întâlnirea cu Mihai 
Eminescu, la laşi. 

Peste aproape un secol, redacţia Revistei 
„Manuscriptum” , care intrase în posesia lucrării, publică 
textul acestor memorii în nr. 74/1989, reproducând in 
extenso capitolul „ Ultimii ani de viaţă ai lui Mihai 
Eminescu (1887-1889)". 

Aflăm modul în care autorul l-a cunoscut pe Mihai 
Eminescu chiar în casa părinţilor săi, precum şi alte 
amănunte, extrem de edificatoare privind ultimii ani din 
viaţa poetului. 

Textul îndreaptă enormităţile colportate de G. 
Călinescu, prin lucrarea sa „Viaţa lui Mihai Eminescu", 
conform cărora Henrietta, sora poetului, ar fi profitat de 
boala acestuia, ca să folosească în scop propriu 
fondurile obţinute din subscripţii. 

Memoriile amintite redau momentul sosirii lui Mihai 
Eminescu la laşi, în ziua de 13 Iulie 1887, când acesta, 
bolnav şi sărac, însoţit de Henrietta, este supus unui 
consult medical. De altfel, Mihai Eminescu avea 
neapărată nevoie de avizul medicilor, de o "trimitere" 
sau o recomandare medicală, pentru o cură la Hali Bad. 

Copil fiind, D. Emilian îşi aminteşte că Mihai 
Eminescu:. „Era un domn tăcut, cu figura blajină şi 
mustaţa groasă, nicidecum un uriaş, cum ni-l închipuiam 
noi". 

Henrietta era însă volubilă, pusă pe glume, în timp ce 
poetul se arăta doar atins de o melancolie duioasă. 

surâzând, cu gândul călătorind departe, netrădând 
suferinţa unui bolnav atins de o maladie atât de 
supărătoare. 

A doua zi, tot în casa Emilienilor, în salonul cel mare, 
la orele 11, un conclav de medici, profesori de la 
Facultatea de Medicină din laşi, dar şi alţi specialişti, l-au 
consultat pe Mihai Eminescu, stabilind că nu are 
probleme foarte grave, cu excepţia ulceraţiilor de la 
picioare, recomandându-i să facă o cură întreagă la băile 
Hali Bad. 

în ziua de 15 Iulie 1887, însoţit de doctorandul Gr. 
Focşa, Mihai Eminescu pleacă spre Viena, pentru un alt 
consult de specialitate, apoi la Hali Bad. 

Fondurile proveneau din mobilizarea prietenilor 
poetului, care au organizat comitete de ajutorare, au 
lansat liste de subscripţie publică, s-au organizat 
concerte, astfel încât, din banii obţinuţi, să se susţină 
întreţinerea şi îngrijirea lui Mihai Eminescu. 

Din staţiunea austriacă, la data de 26 August 1887, 
Mihai Eminescu trimite această scrisoare lui Dimitrie 
Emilian, din care aflăm că a primit o sumă de bani 
trimisă de acesta, că în urma băilor se simte mai bine, 
urmând a reveni în patrie la sfârşitul lunii: 

"Stimate Domnule, 

Am primit scrisorile Dumneavoastră dempreună cu 
225 fiorini, din care scrisori am putut vedea cu bucurie 
interesul ce binevoiţi a-mi purta. 

în urma băilor făcute pîn-acum, mă simt mai bine, şi 
fiindcă doctorul crede că o cură de o lună este de ajuns, 
voi pleca la finele lunii acesteia. 

Sosind la laşi, voi avea plăcuta ocasiune de a vă 
mulţumi pentru bunăvoinţa ce-mi acordaţi. 

Rămân cu toată stima al Dumneavoastră devotat, M. 
Mihai Eminescu". 

Doctorandul Focşa scrie Henriettei despre felul în 
care a fost tratat Mihai Eminescu la Hali Bad, dar 
scrisorile nu s-au păstrat. 

Sora poetului nu dă totuşi crezare celor comunicate 
de doctorul ce l-a însoţit pe Mihai Eminescu, potrivit 
cărora acesta avea poftă de mâncare, servind două mese 
şi două cafele pe zi. 

Din păcate, nu s-au păstrat nici scrisorile trimise 
Henriettei de către dr. Boghean de la Viena. 

La 1 Septembrie 1887, Mihai Eminescu se întoarce în 
România, dar nu Botoşani, ci la laşi, spre disperarea 
sorei sale, care abia aştepta să îl dea pe mâna dr. Iszac. 

Având o mare înrâurire asupra Henrietei, acest veteran 
doctor poate fi acuzat de toate relele de pe lume, mai 
puţin de rea-voinţă (s-a străduit să obţină o pensie 
pentru Mihai Eminescu, fiind considerat "doctorul fără 
arginţi" al urbei) 164 . 

Deşi nu obişnuia să facă vizite la domiciliul 
pacienţilor, acesta face o excepţie în privinţa lui Mihai 
Eminescu. Solicită numai plata birjei, el venind câteodată 


164 Prof. Dr. N. Leon îl consideră pe acesta „cel mai căutat medic 
din Botoşani, străin de origine, de altminteri ca toţi medicii şi 
farmaciştii din vremea aceea. Dulcea limbă românească stricată de 
accentul lui polonez îl făcea simpatic, el aproape se identificase cu 
noi şi ne iubea mult" ("Amintiri", Partea a ll-a, laşi, 1925, p. 19). 


325 



şi de două ori pe zi la căpătâiul poetului. Ne aducem 
aminte că la 1883, Mihai Eminescu ceruse lui Maiorescu 
2 franci pentru plata birjei. Presupunem că, la Botoşani, 
preţurile erau mai ieftine, probabil 1 franc o călătorie. 

Dr. Iszac afirma în stânga şi în dreapta că după 
vindecarea lui Mihai Eminescu, dată ca sigură, va elabora 
un studiu ştiinţific care va revoluţiona terapeutica 
luesului. 

în acest scop se deplasează la Viena, pentru a susţine 
teoria sa în faţa medicilor vienezi Thomas Mainert, 
Herman Nothangel şi Isidor Neuman, însă nu se cunosc 
rezultatele acestui demers, deoarece corespondenţa 
purtată cu aceste somităţi medicale s-a pierdut. 

După plecarea lui Mihai Eminescu din Botoşani, 
Dumnezeu îl pedepseşte crunt, dr. Iszac se va interna 
într-un sanatoriu austriac, fiind bolnav de etilism cronic, 
după ce înainte se trata adesea în Italia. 

Scrisori privind starea de sănătate a lui Mihai Eminescu 

A treia categorie de însemnări conţinând anamneza 
cazului Mihai Eminescu sunt Documentele cu caracter 
epistolar descriind simptome ale maladiei sale, 
semnalate chiar de Mihai Eminescu însuşi, de sora 
poetului, de prietenii acestuia, de însoţitorii săi. 

Deşi sunt documente cu caracter intim, sub 
semnătură privată, ele au o însemnată valoare 
documentară, tezaur neexploatat cum se cuvine de 
către medici, în care poetul prezintă evoluţia în 
crescendo a suferinţelor sale fizice şi psihice, dar mai 

ales faptul că era conştient de starea precară a sănătăţii 
sale, înţelegând gravitatea acesteia. 

în pasajele de mai jos observăm glasul disperat al 
poetului, mărturie neîndoielnică a suferinţelor sale de 
mucenic, prezent în repetate scrisori adresate Veronicăi 
Micle. 

Acesta nu era un ipohondru şi nici nu înfăţişa profilul 
unui pacient bolnăvicios. Nu-i plăcea să îşi etaleze 
slăbiciunea, mai degrabă îndura supliciul, decât să o 
împărtăşească semenilor lui. 0 singură fiinţă, Veronica, 
era confidenta suferinţelor sale fizice şi psihice. 

Chiar dacă par redundante şi plicticoase, 
următoarele citate conţin elemente semnificative de 
analiză, sub aspect medical, pasaje pe care le-am extras 
din scrisorile ajunse la îndemâna cercetătorilor abia în 
anul 2000. 

Acestea arată oricui doreşte să fie obiectiv în analiza 
acestui caz că, în privinţa internărilor sale din 1883-1884, 
1887-1888 şi 1889, existau simptome grave, semnale ce 
trebuiau luate în serios de către medici, aşa cum vom 
vedea din epistolarul eminescian adresat Veronicăi 
Micle, singura fiinţă căreia suferindul poet îi făcea 
confidenţe revelatoare. 

Mihai Eminescu trebuia a-şi fi căutat de sănătate, 
desigur, într-un spital, dar într-unul de boli interne, nu 
într-un institut de alienaţi. 

Unele simptome ar părea la prima vedere că sunt 
caracteristice unor afecţiuni banale: guturai, gripă, otită, 
reumatism, nevralgii, boli de piele, însă, prin ritmicitatea 
şi mai ales prin tempoul în crescendo al formelor de 

manifestare, ele se constituie în mari semne de 
întrebare, cărora ştiinţa medicală a vremii nu le-a găsit 
rezolvare, sau - în orice caz - le-a dat o interpretare 
greşită. 


T. Maiorescu despre Mihai Eminescu 

Pieptănat, aranjat şi frezat cât se cuvine pentru 
posteritate, jurnalul lui Maiorescu a devenit, după 
publicarea sa "autoritate de lucru judecat" pentru cei ce 
au deplină încredere în onestitatea de memorialist a 
criticului. 

Noi reproducem aici, fără comentarii, pasajele în care 
apar menţiuni privindu-l pe Mihai Eminescu: 

- Miercuri 12/24 Ianuarie 83. 

Soare si lumina de luna, dar totuşi destul de frig, 
dimineaţa mereu 5°. Miercuri seara, vânt tare, rece. 
Seara Junimea", cu 'Din vie* men de voluntar, publicate 
in Convorbiri literare" n-rele din 1. Aprilie, I Maiu Iunie 
1883. 148 §i ai i gi [T.] Rosetti, Mandrea, Exarchu, 
Stirbey s. a. m. d. (farg Burgh ele, Mihai Eminescu in 
spital Candiano, Creteanu s. a. m. d.). Citit, in intregime, 
Fata de la Cozia" a lui Rocca, apoi 3 snoave de Ispirescu. 
Destul de amuzant. înaintea acestora, traducerea 
germana a Luceafărului", de Mite. 

- Miercuri 19/31 Ianuarie 1883. 

Twia ziva, a cash, citit §i racut planul calgtoriei in 
Elveţia. Seara, adunare rarh: Prezenţi: Crefeanu §i fiica 
sa, Candiano-Popescu, Exarchu, al-de [T.j Rosetti, 
Annette, Mite, Slavici §. a. m. d. (Burghele, Mihai 

Eminescu in spital, al-de Mandrea, lipseau). Citit: din 
[lucrarea lull Gaster, o snoava de Ispirescu, un bun 
articol de Popescu (Hermes)' despre teatrul de mai mufe 
la Bucure§ti. Sears plheuta. 

-Luni 30 Maiu / 11 Iunie 83. 

Prea cald I Astăzi la 61/2 la cilia la mine ministrul 
american E. Schuyler, Beldimano, Gane, Jacques [ 
Negruzzi] i doamna, al-de Kremnitz, Annette, Mi hai 
Eminescu. Rams cu totii in cea mai plăcută atmosfera 
pans la 10/2 [La] Mihai Eminescu, inceput de alienatie 
mentala, după impresia mea (NB: această propoziţie 
este adăugată ulterior, cu creion roşu) 

-Joi 23 Iunie 83. 

Foarte cald. Alergătură pentru declaraţia ceruta de 
Hormuzachi de la Ministerul de externe. Seara Th. 
Rosetti cu doamna şi tânărul Beldimano la noi la masă. 
Mihai Eminescu, care devine, din ce in ce mai evident, 
alienat. Foarte excitat, sentiment al personalităţii 
exagerat (să înveţe acum albaneza!), vrea s'a se 
călugărească dar să rămână în Bucureşti (NB. Notă mai 
târziu, cu creion roşu. întreg pasajul acestei zile subliniat 
pe de margine, la lectura de mai târziu a caietului.) 
-Duminecă 26 Iunie /8 Iulie 1883. 

La ora 4 dimineafa, inainte de rasgritul soarelui, 15° R. 
Mihai Eminescu e vorba sa plece astăzi la Bototoşani, ieri 
era însă moleşit şi mult mai liniştit. Vrednica de 
insemnat scrisoare a lui Slavici, care a plecat ieri la Hali 
Bad 

-Duminecă 14/26 Aug. 

Astăzi vizitat un minut împreună cu Wilhelm pe M. 
Mihai Eminescu, alienat, la Dr. Suţu. Detirare 
neîntreruptă. Nu m'a recunoscut, vorbind într'una, 
scuipând în toate părţile. O privelişte care te întristează şi 
te desgustă, fără nici o atracţie. (NB. în perioada 28 
lunie/10 Iulie - 5/17 August 1883, T. Maiorescu se aflase 
în concediu în străinătate). 

-Sambată 26 Oct. /4 IMoem. 1885 
la ora 1 am sosit la laşi. Indata la mine Carp, Pogor, 
Cost[ica] Soutzo, Nanu, Creanga, Dem. ll.osetti, M[iron] 
Pompilie, Costiescu s. a. m. d. La ora 5, la Emilia, care 
Inca nu e bine, la 61/2 al 22-lea banchet al Junimei", 
foarte cu haz. Foarte mulţi. Păpuşi de Vicleim, poezie 
pornografica de Pogor, bune depesi plăsmuite. Erau 
acolo şi Ureche şi Olanescu. Duminecă prânzit la Emilia, 
Mihai Eminescu decăzut cu fete de la Cafe-chantant. 
Foarte rece, 0° R. 


-Marţi 27 Maia/8 Iunie 1886 

ora 5 dimineaţa inapoi in Bucureşti. Mai racoare, a 
plouat şi aici ieri. Fierbere politica din cauza intrunirilor 
din provincie pline de succes ale opoziţiei coalizate L. 
Catargi, Dim. Bratianu, Vernescu, A. Lahovary, P. 
Gradişteanu, Palladi, Nicu Filipescu ş. a. m. d. La laşi, am 
discutat afacerea Emiliei, de cumpărarea casei, cu 
advocatul ei P. Misir. Am văzut şi pe Mihai Eminescu, 
care devine din nou direct alienat. 

CITAŢIUNE. 

Membrii tuturor triburilor SocietAfH „Jnniutta“: fundatori, li¬ 
poveni, caracuda si cei nou*. «unt citaţi ca in zioa de 26 Octoin- 
vrie curent ti se alle la ceaunul societAţil in laţi, unde se va da 
cu mult rlief ţi cu puţine parale, in Otelul Binder oarele 6 sora, 
al 22-U pruni* fmlifiouul. — Mâncarea va fi fudulie, eor băutura 
temelie. 

/•».. IM .nt II 

Noul secretai lot perpetuu 
W. O-aine. 


P. S. Spiritul au «ta de 


Calvarul bolii, descris de Mihai Eminescu. 

în cazul Mihai Eminescu, analizele medicale şi fişele 
de observaţie clinică lipsind, ar părea un motiv solid 
pentru scepticii din zilele noastre, care cred cu 
convingere că Mihai Eminescu a fost un om sănătos tun, 
internat cu forţa într-un stabiliment de boli nervoase în 
anul 1883. 

Cu toate acestea, cu 3 ani înainte de acest moment al 
debutului calvarului, Mihai Eminescu mărturisea în 
scrisori dramatice grozavele suferinţe trupeşti şi psihice. 

destăinuite singurei fiinţe căreia îndrăznea să i se 
confeseze, Veronica Micle. 

Ca orice om, şi Mihai Eminescu se îmbolnăvea, copil 
sau adolescent fiind. Despre problemele sănătăţii sale 
nu avem detalii, cu excepţia celor desprinse din scrisorile 
adresate din Viena sau Berlin părinţilor săi, în vremea 
juneţei studenţeşti. 

Pentru a putea face o analiză a documentelor 
epistolare descriind circumstanţele îmbolnăvirii sale din 
1883, aducem în memoria cititorilor fragmente din 
scrisorile descriind momentele critice ale sănătăţii sale. 

Mihai Eminescu nu obişnuia să se plângă şi nici să 
plângă: " Niciodată nu l-am văzut plângând şi nu cred că 
era în stare să plângă...", îşi aminteşte I. Slavici. 

Apoi, vom prezenta epistolele de după 1883, urmând 
ca înşişi cititorii acestor rânduri să decidă singuri dacă 
sănătatea poetului Mihai Eminescu a fost afectată de 
vre-o suferinţă, şi care a fost aceea. 

Astfel, la 10 Februarie 1872, tânărul de 22 ani, Mihai 
Eminescu, descria părinţilor săi Gheorghe şi Raluca, 
guturaiul ce l-a ţintuit în casă aproape trei săptămâni, 
dar şi hepatita ce a însoţit această răceală: 

"Scumpii mei părinţi. Astăzi ies pentru prima oară 
din casă după o troahnă (troahnă - guturai, răceală, 
gripă, boală contagioasă , n.n.) îndelungată şi după o 
desăvârşită lipsă de apetit, care-a ţinut mai douăzeci de 
zile. 

înainte de două zile am început a avea un apetit mai 
bun şi acum reintru în obişnuinţele de mai înainte şi în 
traiul ce-l duceam înainte de boală. 

Mă simt moi tare şi gâlbinarea (gălbinare - hepatită, 
n.n.) e ca şi dispărută de pe piele şi din faţă, nu moi în 
albul ochilor se mai vede. 

I /-aş fi scris mai de mult, dar eram într-o stare 
sufletească atât de amărâtă şi de răutăcioasă din cauza 
boalei mele încât mai mă temeam să vă scriu sub 
inspiraţiunea acelei rele dispoziţiuni. 

Mai adaog că scrisoarea d-voastre cea din urmă, în 
care mi se comunică lucruri aşa de triste, mi-a mărit 
boala şi mă făcură şi mai oţărât de cum eram. 

Nimeni nu venea la mine, pentru că oprisem pe 
orişicine de a veni, şi astfel rămăsesem numai în prada 
cugetărilor şi închipuirilor mele, cari numai senine nu 
puteau fi. 

Doctorul mi-a spus că principala cauză a boalei mele 
a fost izolarea deplină în care trăiesc şi încunjurarea 
societăţii şi a oamenilor. Eu nu cred să fie asta. E drept 
că nu mă duc decât foarte rar în adunări, însă totuşi mă 
duc câteodată." 

în 1872, sănătatea poetului a fost amarnic pusă la 
încercare ("anul acesta e într-adevăr un an nefast pentru 
mine"), probabil că aceasta a fost una dintre cauzele 
părăsirii Vienei şi întoarcerii sale în ţară. 

în primăvara acelui an, el scrie din nou părinţilor (18 
Martie 1872), arătând că aceste afecţiuni erau să-l coste 
viaţa, astfel încât "după trei săptămâni de zăcere, arăt 
mai mult a mumie decât a om". Mai aflăm că a fost 
chinuit şi de otită, " pe care am mai avut-o când am 
locuit la Blanchin în Cernăuţi”. 

El mărturiseşte că, atunci când este bolnav, durerea 
durează ceasuri întregi, încât " nu mai pot gândi , nici 
lucra nimic ziua-întreagă." 

"Scumpii mei părinţi, 

Anul acesta e într-adevăr un an nefast pentru mine. 
Abia am scăpat de catarul de stomac (catar de stomac - 
inflamaţie a mucoasei unui organ, însoţită de secreţie 
abundentă, n.n.) şi de gălbinare şi m-a cuprins o 
aprindere de maţe care-a ţinut trei săptămâni şi era să 
mă coste viaţa. 

Şi această boală a fost unită cu o lipsă deplină de 
apetit, astfel încât, părăsind patul după trei săptămâni 
de zăcere, arăt mai mult a mumie decât a om. 

în vremea din urmă am mai căpătat durerea de urechi 
(otită, n.n.) care-am mai avut-o când am locuit la 
Blanchin în Cernăuţi. 

Această durere ţine adesea ceasuri întregi şi, dacă m-a 
apucat o dată în zi, nu mai pot nici gândi, nici lucra nimic 
ziua-ntreagă. 

De doctori, precum ştiţi, nu poate fi vorba cu 
mijloacele mele, singurele consilii ce le-am căpătat au 
fost de la elevii de medicină pe cari i-am întrebat. 

Aprinderea de maţe e ca şi trecută, pentru că de vro 
trei zile iar am apetit, durerea de urechi cred că va înceta 
cu venirea căldurelor şi cred c-or trece toate celea cu 
vremea. E drept că m-am şi săturat de ele." 

Peste un an (17 Iunie 1873), aflat la Berlin, Mihai 
Eminescu aminteşte părinţilor săi că în toamnă va pune 
capăt vieţii de student care "numai plăcută n-a fost”. 

în anul următor reapar unele probleme de sănătate, 
ce par a se amplifica peste câţiva ani. Mihai Eminescu, 
stabilit la laşi, scrie lui I. Al. Samucaş, la Berlin, despre "o 
aprindere la încheietura piciorului care se vindecă foarte 
încet şi e foarte dureroasă." 

Din "Corespondenţa inedită Mihai Eminescu - 
Veronica Micle", publicată în anul 2000, de către Editura 
Polirom laşi, moment de răscruce pentru înţelegerea 
mai bună a perioadei premergătoare anului 1883, am 
selectat pasajele fie din scrisori datate, fie din cele 
nedatate, care întregesc tabloul simptomelor anterioare 
îmbolnăvirii lui Mihai Eminescu. 

Dacă medicii vremii ar fi ştiut caracterul cronic şi 
atipic al maladiei lui Mihai Eminescu nu ar fi acordat cu 
atâta uşurinţă verdictele lor, nu ar fi indicat aberante 
tratamente sau medicamente cu efecte nocive. 


1879 

31 oct. 1879 "Dureri reumatice au început a simţi în 
picioare, însoţite totdeauna de dese bătăi de inimă " 

29 dec. 1879 ",. tu ştii bine şi ţi-am spus-o de câte ori 

dorm ori trăiesc neregulat, mi se umflă piciorul şi se 

coace . noaptea trebuia să scriu, încât hotărâsem ca 

sărbătorile să le petrec în completă linişte ca să-mi vin în 
fire. Nu mi-am venit în fire căci iarăşi am trei găuri la 
picior." 

31 dec. 1879 " Nu ţi-am scris pentru că boala m-a oprit 
de-a ieşi din casă şi pentu că în genere în zilele acelea n- 
am ieşit din casă şi nu m-am dus nicăieri " 

1880 

5 ian. 1880 " S unt atât de bolnav şi mă simt atât de rău 

şi moraliceşte şi fizic . Să-ţi spun că abia mă târăsc pe 

picioare, că nu mai pot nici să mă încalţ. " 

-14 ian.1880 "....dacă n-aş fi bolnav şi dacă nu m-aş 
teme că acest ger nemaipomenit să mă îmbolnăvească 
şi mai rău... nu pot veni încă sunt bolnav...." 

-18 ian.1880 "... eu tot cu piciorul umflat. ” 

-1 feb. 1880 "...ai milă de mine şi atribuie multe greşeli 
ale caracterului meu şi boa lei şi nesiguranţei... " 
febr. 1880 " Bolnav, neputând dormi nopţile şi cu toate 
astea trebuie să scriu zilnic, nu am nici dispoziţie de a-ţi 
scrie " 

-10 mar. 1880 "....nu sunt supărat, ci agasat de această 
goană care nu se mai sfârşeşte, de această piatră a lui 
sisif, care zilnic o ridic, fără ca să progresez. ” 

-14 mar. 1880 "Medicamentul principal, fierul nu-l iau 
încă, pentru că e grozav de frig şi rece şi mă tem să nu 
răcesc, căci fierul acesta e, precum ştii, cu iod. Când s-o 
desprimăvăra mai bine voi face regulat cura mea 
pilulară. " 

-22 mar. 1880 " ....sunt supraîncărcat cu tot felul de 
prostii... " 

-27 mar. 1880 "...pe lângă ocupaţii migrenă, pe lângă 
migrenă, ocupaţii." 


1881 

-4 apr. 1880 "Fierul lui Russel îmi face mai bine şi-mi 
luminează capul. Dispar toate urmele, fără excepţie, 
încât deşi numai patru zile am început a lua, eu care n- 

am luat nicicând medicamente, resimt efecte 

miraculoase 

Mihai Eminescu mărturiseşte că nu a luat până atunci 
nici un fel de medicamente, dar acum se simte mai bine 
- efecte miraculoase - fără să ştie că administrarea de 
medicamente având la bază substanţa FE (fier) are ca 
efecte secundare erupţii cutanate, prurit precum şi 
tulburări ale sistemului nervos - cefalee Ştiau oare 
medicii vremii aceste contraindicaţii sau efecte 
secundare? 

1882 

-1 ian.1882 " De la Anul Nou mi s-a uşurat mult sarcina 
încât am 4 zile aproape libere pe săptămână. în aceste 
zile am stat acasă ca să încerc un medicament băbesc, 
care mi s-a dat şi pe care l-am încercat fără succes. " 

-12 feb. 1882 "Sunt sănătos şi mă port exemplar în toate 
privinţele. " 

-17 febr.1882 " S unt 5 ceasuri de dimineaţă şi eu, 
luându-mă cu lucrul n-am putut închide ochii încă. ” 
Febr.1882 " în 8 ani de când m-am întors în România 
decepţiune a urmat la decepţiune şi sunt atât de bătrân, 
atât de obosit, şi degeaba pun mâna pe condei să încerc 
a scrie ceva simt că nu mai pot, mă simt că am secat 
moraliceşte şi că nu mi-ar trebui un lung, lung repaos că 
să îmi vin în fire şi cu toate acestea, ca lucrătorii ce de 
rând din fabrici, un asemenea repaos nu-l pot avea 
nicăieri şi la nimeni. Crede-mă, sunt strivit. Nu mă mai 
regăsesc şi nu mă mai recunosc. " 

-14 mar. 1882 "Sunt un om foarte, foarte chinuit, foarte 
puţin liber pe vremea mea, ocupat cu lucrări care tulbură 
în adânc cugetul şi mintea unui om, prea adeseori sătul 
de viaţă şi însetat de linişte, de-o linişte pe care nimic nu 
mi-o poate da. Mie nu mi-e permis de a fi bolnav, nu de- 
a mă locui; sunt condamnat ca uvrierii Apusului la muncă 
silnică pe viaţă şi-n această viaţă monotonă şi tristă, 
tu...eşti singura rază... " 

-21 mar.1882 " încă azi dimineaţă, nu ştiu de unde până 
unde, m-au apucat nişte friguri, combinate cu durere de 
cap şi lângezeală (somnolenţă,moleşeală, toropeală, 
n.n.) încât eu am zăcut în pat. Abia acum spre seară îţi 
scriu în fierbinţeală de friguri şi bând cafea neagră ca să- 
mi treacă durerea de cap.” 

-26 mar. 1882 "în săptămâna Paternilor am dat din 
friguri în junghi. Piciorul meu drept e ca vai de el şi, pe 
deasupra am un junghi în partea dreaptă, drept care pun 
muştar şi piele de iepure la piept, lată halul în care mă 
aflu." 

-31 mar. 1882 " Pot să-ţi spun că de supărare mi-a trecut 
şi de junghi şi de friguri şi de tot. Cele trei zile de 
sărbători am stat închis în casă, mahmur ca un turc şi nu 
mi-a trecut nici acum, căci sunt îndelungăreţ, cum zic 
cronicarii, la mâhnire." 

-4 apr.1882 " Ştii tu cum îţi scriu acum? Cu o durere de 
cap cumplită, o durere născută din supărările ce le-am 
avut ieri şi care nu mai trec." 

-17 apr. 1882 "Tu nu ştii dormi cum ştiu eu, câte 
douăzeci de ceasuri în şir. Numai afurisitele astea de 
picioare nu-mi dau pace, şi întruna trebuie să le cârpesc 

sănătatea cu petece de bumbac . Frate meu mă 

cheamă la el lângă Baltă, unde crede că vor dispărea pe 
de-a pururea ranele acestea care-mi încurcă zilele." 
sfârşitul lunii mai 1882 "Cel puţin 6 luni de odihnă mi-ar 
trebui ca să-mi revin în fire, ca maşina intelectuală să 
devie capabilă a mai concepe ceva. Am ruginit cu totul 
intelectual." 

-4 iun. " Numai dacă aş putea să scap de bubele acestea 
care constituie o supărare zilnică şi un chin de tot 
ceasul....Tare m-aş întinde lângă tine să dorm dus, să 
dorm pentru totdeauna ." 

-6 iun. 1882 " Nu ştiu încă bine unde să plec: la Pucioasa, 
la strunga, la Balta Albă, la Lacul Sărat. De plecat trebuie 
să plec, căci picioarele mele au nevoie de băi sărate, fie 
de băi alcaline, dar în sfârşit de băi care au un efect 
determinant asupra pielii. Tratamentul intern e stabilit 

deja Fier, fier şi iar fier, în formă lichidă şi în formă de 

pilule. Am încălţat colţuni fciorap, n.nj de cauciuc în 
picioare, care sunt mai buni decât orice bandaj, dar 
costă 24 de franci." 

-24 iun. 1882, din Constanţa " Cât despre bubele mele, 
toate s-au închis, afară de una la piciorul drept, care e 
foarte îndărătnică." 

-iun. 1882 " Zilnic câte un articol de fond, pe nişte călduri 
care produc durere de cap şi te scot din fire." 

-5 iul.1882 "Crede-mă, om necăjit şi singur, cum sunt eu, 
îmi vine câteodată turbarea, şi atunci mi-i jale şi de mine 
şi de tine, şi-mi ies din minţi. " 

-iul. 1882 " Precum era de prevăzut , după ce am făcut 
atât de puţine băi şi după ce aerul de Bucureşti nu-mi 
prieşte de loc şi căldurile asemenea, bubele mele 
ameninţă a se redeschide şi a mă rearunca în acea 

mizerie morală, care era de vină la tăcerea mea . Nu te 

supăra de suferinţele mele, căci nu ţi-ar folosi nici ţie, nici 
mie. Sunt bolnav acum spre toamnă, tot aşa de rău ca 
astă vară, mai ales de când timpul a început a se răci şi 
ceea ce-i mai rău, o curioasă tâmpire şi lipsă de curaj m- 
au cuprins. De aceea şi tu simţi din scrisorile mele că nu¬ 
mi sunt boii acasă, cum se zice, că nu sunt în toată firea. 
Acastă oboseală sufletească mă face adeseori să nu ştiu 
ce scriu. Stau uneori ceasuri întregi cu condeiul în mână 
fără ca nimic, absolut nimic să-mi vie în gând, ba m-am 
surprins că adeseori nu pot urmări un şir. Astfel, totul se- 
ntunecă împrejuru-mi şi sănătatea mea proprie." 

-2 aug.1882 "Eu zac acasă de friguri şi de 
oboseală....Fizic bolnav şi sufleteşte obosit." 

încep.aug. 1882 " . sunt foarte bolnav şi cu toate 

acestea foarte ocupat. N-am avut îndestul timp să fac 
băi de mare şi ranele mele de la picior sunt în starea în 
care au fost acum trei luni. Nu pot dormi, precum nu 
puteam nici atunci.... e un adevărat martiriu." 

-4 aug. 1882 "Un bărbat care nu are temperamentul 
necesar pentru a se sinucide, precum se vede că nu-l am 
eu, se distruge lucrând, necâjuindu-se pe lucruri care nu-l 
privesc, dar se distruge. Cu toată boala, cu toată mizeria 

în care sunt eu, cu toată durerea . vegetez şi mă 

chinuiesc....Le citesc întotdeauna şi le recitesc, numai 
prea adesea sunt atât de obosit încât nu voi să-ţi scriu în 

momentul în care le primesc pentru ca să nu iei oboseala 
mea drept rea dispoziţie.... Crede că oricând nu lipsa de 
voinţă ci lipsa de putere e singurul meu defect. " 

-12 aug.1882 "Ce-mi pasă că sunt bolnav sau 
nedreptăţit, singur şi părăsit de toţi... tu trebuie să-ţi 
închipui astăzi sub figura mea un om foarte obosit, de 
vreme ce sunt singur la negustoria asta de principii şi 
peste aceasta bolnav, care are nevoie de cel puţin şase 
luni de repaos pentru a-şi veni în fire. Ei bine, de şase ani 
aproape o duc înbtr-o muncă zadarnică, de şase ani n- 
am linişte, n-am repaosul senin de care aş avea atâta 
trebuinţă pentru ca să mai pot lucra şi altceva decât 
politică." 

-15 aug. 1882 "Sunt prea bolnav şi-n genere prea 
nenorocit prin depărtarea de tine." 
aug. 1882 "... în vremea asta în care nu-i nimenea aici, în 
care vegetez ca un adevărat animal, bolnav şi 
descurajat....duc o viaţă monotonă de pe o zi pe alta. 
Singur, fără prieteni şi fără cunoscuţi. " 

-aug.1882 " De bolnav, sunt tot aşa de bolnav, precum 
eram atunci când ai venit tu în rândul din urmă, numai 
cu mult mai chinuit.... dar am în locul lor bube, care mă 
slăbesc îndestul pentru a nu avea decât gânduri 
mănăstireşti." 

-21 sept. 1882 " Mă întrebi de ce sunt supărat, care sunt 
cauzele. O cauză permanentă devenită acută, este, pe 
lângă multe altele, boala. în loc de-a merge mai bine, îmi 
merge din ce în ce mai rău, încât nu ştiu la ce capăt fatal 
poate ieşi. Nici băile de mare, nici medicamentele n-au 
folosit în mod esenţial şi neglijent cum sunt, mă tem că 

ranele acestea să nu devie incurabile. îţi închipui că, cu o 
boală fizică atât de supărătoare, moralul meu e 
asemenea deprimat şi că nu aflu mijloc de a scăpa din 

această atmosferă . apăsat cum sunt apăsat de toţi 

demonii răi ai vieţii omeneşti.... Sunt nenorocit şi nu 
culpabil... " 

-sept. 1882 " Ei, dacă ai şti cum salahoria asta în care 
petrec împreună cu boala şi mizeria mă apasă şi mă fac 

incapabil de a voi ceva, ai înţelege şi ma-i ierta . cu 

toată risipa vieţii mele în nimicuri politice, cu toată 
dezordinea mea intelectuală, cu toată demoralizarea de 
care sunt cuprins, în urma lipsei mele de energie şi lipsei 
de voinţă. " 

-29 dec. 1882 " Necazul meu psihologic unit cu o 
straşnică nevralgie, durere de cap şi de măsele, m-a 
făcut ursuz... Ţi-aş trimite fotografia, dar mă tem că n-ai 
vedea în ea decât un matuf (om moleşit şi ramolit, n.nj, 
cu faţa umflată de orbalţ (erizipel, umflături la faţă şi la 
gât, n.n.), cauză pentru care nici nu mă fotografiez. Cum 
nu-mi este permis de a fi bolnav, am trebuit să lucrez cu 
toate tăieturile ascuţite prin creieri şi prin oasele 
maxilare, ceea ce m-a oprit de a-ţi scrie. " 

1883 

-14 ian. 1883 " Sunt în spitalul Brâncovenesc, de unde îşi 
scriu.... nu pot scrie mai mult... ". Despre acest moment 
avem însemnările lui T. Maiorescu, care observă în 
Jurnalul său, în două rânduri, lipsa poetului de la 
întâlnirile regulate ale "Junimii", fiind în spital. 

La Spitalul Brâncovenesc este tratat de dr. Wilhelm 
Kremnitz, prieten al lui Mihai Eminescu. De altfel, poetul 
mai este internat într-un spital din laşi, în iarna anului 
1885, când îşi fracturează un picior, rana vindecându-se 
relativ repede. 

-16 feb.1883 " Doresc din toată inima să vă ştiu 
sănătoasă.... precum eu nu sunt.... " 

Deşi nu sunt datate, şi următoarele fragmente 
din scrisorile lui Mihai Eminescu sunt relevante: 

" Tu ştii bine că adesea sunt intelectual atât de 
ostenit şi moralmente atât de sleit , încât chiar mă 
feresc de-a-ţi scrie în aşa rea dispoziţie." 

"Acum sunt 5 şi 40 de minute. Va să zică 41-42 de 
minute de când vorbesc cu tine, ca şi când ai fi de 
faţă. Lasă-mă să dorm, Veronică, mă rog ţie, că 
azi trebuie să mă duc la 7 la redacţie." 

" ...am avut o sumă de supărări de suportat şi mi- 
a fost gândul turbure..." 

"... ie cine din cunoscuţii mei îţi poate da mărturie 
c-am trăit ca un pustnic, ca un săhastru. Mizerii 
trupeşti şi sufleteşti m-au împresurat întotdeauna 
şi amintirile, căzând una câte una ca frunzele 
veştede, momente de aur şi momente de durere 
au lăsat pe urmă-le un desgust de viaţă şi de tot, 
pe care nu ţi-lpot descrie." 

Alte detalii pline de miez le putem identifica şi în 
scrisorile trimise de Veronică Micle lui Mihai Eminescu, 
unde - printre rânduri- aflăm despre o misterioasă 
maladie cu discreţie acoperită în aluzii: 

- "de două săptămâni am întreprins o cură pe care ţi- 
o voi descrie mai de aproape atunci când şi noi vom fi 
mai aproape , astfel că nu am voie să ies nici până în 
balcon, nici să mă duc undeva." 

Veronica îi comunică iubitului că se află într-o stare 
nesuferită "eu bolnavă şi în acelaşi timp uitată de tine." 
(8 Februarie 1880). 

Scrisori din Oberdobling 


Dacă Dosarul Medical oficial al lui Mihai Eminescu ar 
putea fi regăsit, atunci toate detaliile referitoare la 
starea de sănătate a acestuia, bazate pe o anamneză 
medicală serioasă, ar constitui o veritabilă comoară 
biografică, elucidând foarte multe dintre necunoscute 
care adumbresc perioada Iunie 1883 - Martie 1884 din 
biografia Poetului. 

în lipsa acestuia, deocamdată va trebui să ne 
mulţumim doar cu scrisorile trimise lui Maiorescu de 
către medicii Obersteiner, C. Popazu, D. Boghean, sau 
prietenul lui Mihai Eminescu, Chibici-Revneanu, care au 
o valoare pur documentară indirectă (conform 
Regulamentului Institutului dr. Leiserdorf în prima etapă 
a internării fiecărui pacient, acesta intră în "carantină” 
totală, nefiindu-i-se permis să fie abordat de vreunul 
dintre cei apropiaţi). 

Or, relatările celor care au transmis informaţii lui 
Maiorescu, sunt mai mult din "auzite". 

Un prim lot de scrisori provenind de la Viena, sunt 
cele trimise lui T. Maiorescu de dr. Popazu (patru la 
număr: două în 1883-26 Noiembrie, 8 Decembrie, 
precum şi alte două în 1884- 30 Ianuarie, 9 Februarie). 

Acestea prezintă într-un mod subiectiv şi trunchiat 
evoluţia stării de sănătate a lui Mihai Eminescu, multe 
dintre informaţiile conţinute în acest epistolar fiind de 
fapt descrieri ale unor fragmente de conversaţie avute 
cu medicul curant sau cu diverşi martori de ocazie, şi 
rareori din dialogul direct purtat de Popazu cu Mihai 
Eminescu. 

Acestea scrisori apar în Memoriile lui T. Maiorescu 
ca fiind transcrise după original. Cine poată se certifice, 
în acest caz, autenticitatea textului, fidelitatea 
traducerilor? 

în prima scrisoare trimisă de C. Popazu, datată 26. 
11. 1883, adresată lui T. Maiorescu, la Bucureşti, aflăm 
prime detalii de interes medical 164 : 


164 I.E.Torouţiu „Studiişi documente literare",v ol. III, Bucureşti, 
1933, p.170. 

La aproape 3 săptămâni de la internare, nu s-a 
putut face diagnosticarea pacientului Mihai 
Eminescu, fiindcă în a patra zi de la începerea 
tratamentului medical, acesta a fost lovit de un 
atac de paralizie cu crampe, trecut după puţin 
timp, fără să lase urme; 

Până la acea dată medicii nu au putut observa 
nici un indiciu concludent; 

Mihai Eminescu este ceva mai liniştit, având 
momente când devine conştient de starea în care 
se află, devenind melancolic şi taciturn ("de tot 
liniştit"); 

A botezat pe medicii spitalului cu nume de regi 
sau de poeţi; 

Mihai Eminescu a discutat cu Obersteiner despre 
vechimea limbii române, aducând argumente în 
sensul că, româna fiind urmaşa limbii dace, cea 
mai veche limbă, şi limba română este aşadar cea 
mai veche limbă; 

Discuţia de mai sus a durat 15 minute, în cursul 
căreia Mihai Eminescu a vorbit binişor. 

0 a doua scrisoare, din luna Decembrie 1883, dr. N. 
Popazu îi comunică lui Maiorescu noi amănunte privind 
starea de sănătate a lui Mihai Eminescu: 

La circa 55 de zile de la internare, starea de 
sănătate a acestuia nu s-a schimbat; 

Atacul suferit iniţial nu a fost unul de paralizie, 
fiindcă nu a lăsat nici un fel de urme; 

Mihai Eminescu are şi momente de luciditate; 

Când se insistă, Mihai Eminescu oferă răspunsuri 
logice la întrebări; într-un asemenea moment, el 
a cerut sfatul medicului, simţindu-se slăbit şi 
obosit; 

Este foarte agitat, plimbându-se singur prin odaie 
şi vorbind tot timpul; întrebat asupra acestui 
aspect, pacientul oferă o comparaţie cu 
ceasornicul care merge atât cât este întors, iar el 
asemenea ceasornicului, se va opri când va obosi; 
Popazu îl roagă pe Obersteiner să-l determine pe 
poet să scrie bunului său prieten Chibici, dar deşi 
nu a făcut-o până acum, promite că îi va scrie; 

De câteva zile are o afecţiune la ureche (otită); îi 
mărturiseşte medicului că avea această afecţiune 
încă din copilărie (ceea ce părea o invenţie 
bolnăvicioasă, era purul adevăr); 

Dr. Popazu îi scrie din nou lui Maiorescu, la sfârşitul 
lunii Ianuarie. 

Astfel, în scrisoarea datată 30. 01.1884, destinatarul 
află că au avut loc mai multe întâlniri între Mihai 
Eminescu şi Popazu, după data de 1 Ianuarie. 

Starea acestuia se ameliorează din zi în zi. Profesorul 
crede că aceasta se va întâmpla cel mult peste o lună. 
Atunci Mihai Eminescu va putea fi externat. La data de 
29 Ianuarie Popazu a avut o discuţie de aproape o oră cu 
Mihai Eminescu. A făcut progrese remarcabile, începe să 
citească. Popazu propune efectuarea unei călătorii 
(poate în Italia), aceasta i-ar face bine, ba este chiar 
indicată. 

O ultimă scrisoare, trimisă chiar în preajma ieşirii din 
spital a lui Mihai Eminescu, datată 09.02.1884, ne arată 
progresele înregistrate de acesta. 

"Tot timpul a fost liniştit şi clor ", observă Popazu, la 
vizita făcută la 31 Ianuarie 1884, apoi, în timpul 
plimbării prin oraş cu Mihai Eminescu, constată din nou: 
" Tot timpul a fost liniştit şi se vedea că se simte bine "(9 
Februarie 1884). Din punct de vedere fizic, pacientul a 
progresat "relativ binişor" iar psihic "nu ştiu ce să zic"\ 
Vorbeşte clar, iar memoria a rămas neatinsă. Mereu 
neliniştit în legătură cu nota de plată. 

Deşi este invitat la prânz de prof. Leidesdorf - şeful 
institutului - refuză, argumentând că "nu are haine 
curate şi astfel nu este destul de prezentabil". 

Suspicios, Popazu crede că este un semn "că încă nu-i 
place societatea". Receptiv la asemenea observaţii, 
Maiorescu decide împrospătarea garderobii lui Mihai 
Eminescu, la ieşirea din spital. 

în continuare, Dr. Popazu plusează, lăsând impresia 
că, de fapt, cere părerea lui Maiorescu: "Ce crezi d-ta că 
e de făcut după ce va ieşi din institut? N-ar fi indicat un 
voiaj?" De fapt, Popazu era convins că un voiaj în Italia ar 
fi mai mult decât binevenit. 

Şi de data aceasta, criticul este de acord, 
în finalul scrisorii, nepotul lui Maiorescu arată 
interesul deputaţilor români de la Viena pentru cartea 
de poezii a lui Mihai Eminescu, întrebând unde ar putea 
fi procurate aceasta? 

Ar fi fost util de ştiut răspunsul lui T. Maiorescu la 
această ultimă cerere, fiindcă am fi aflat dacă avea 

intenţia să trimită parlamentarilor în chestiune un 
număr de volume, sau dacă lucrarea putea fi procurată 
şi la Viena, mai ales unde! 

Apreciem ca importantă şi scrisoarea trimisă de dr. 
Obersteiner lui T. Maiorescu, la 10 febr. 1884, care, în 
cazul că este autentică, (avem la dispoziţie doar 
traducerea acesteia) ea aduce unele date relevante 
privind prima perioadă a internării lui Mihai Eminescu la 
această clinică privată. 

Aflăm din acest document că între Maiorescu şi 
medicul curant al lui Mihai Eminescu exista deja un 
schimb de scrisori, anterior. 

în această ultimă epistolă, dr. Obersteiner aduce 
"vestea îmbucurătoare că starea d-lui Mihai Eminescu se 
îndreaptă încet, dar statornic". 

Recunoaşte faptul că, în discuţiile avute cu pacientul, 
"chestiunea hranei este punctul central". 

Remarcă faptul că "nu mai este aşa de închis în sine şi 
se poate discuta cu el asupra tuturor chestiunilor ce nu-l 
privesc personal, de pildă asupra litraturii germane", 
ceea ce reprezintă, în opinia medicului, "un progres 
netăgăduit", mai ales că până nu de mult nu era în stare 
a citi ceva coerent, zile întregi vegetând fără nici o 
ocupaţie. "Acum însă citeşte dramele lui Hebbel, pe care 
i le-am recomandat". 

Mai aflăm că Mihai Eminescu a fost vizitat de domnul 
Rosetti, că plimbarea în trăsură prin oraş, cu Popazu, l-a 
înveselit în chip vădit, că va fi invitat să ia masa cu 
familia sa, pentru a-l obişnui cu libertatea şi cu lumea de 
afară. 

încă o dată, aici apare ideea unei călătorii în Italia: "Ar 
fi bine dacă s-ar găsi cineva care să se ducă cu dl Mihai 
Eminescu pe câtva timp în Italia, bunăoară, deoarece 
întoarcerea sa în ţară, din felurite puncte de vedere, nu 
se poate încă recomanda". 0 observaţie capitală! dr. 
Obersteiner cunoştea cu exactitate etiologia îmbolnăvirii 
lui Mihai Eminescu. 

Recomandând Italia, medicul nu avea în vedere clima 
aspră din ţara noastră, în luna Februarie, fiindcă, în fond, 
şi la Viena pacientul avusese parte de un anotimp 
răcoros, redobândindu-şi totuşi sănătatea. 

Aici nu era vorba de o maladie reumatismală, şi nici 
de o cură heliomarină. I se recomandase o excursie în 
Italia, pentru refacere, altminteri ar fi trebuit ca 
însoţitorul lui Mihai Eminescu să fie un doctor, eventual 
dr. Popazu, şi nu bunul său prieten de la Cernăuţi şi 
Viena, Chibici-Revneanu. 

în mod sigur, dr. Obersteiner este îngrijorat de 
situaţiile ce i-ar dăuna lui Mihai Eminescu: fie să se 
întoarcă în România, să-şi reia vechile ocupaţii 
jurnalistice, care i-au cauzat îmbolnăvirea, fie să stea în 
continuare în institutul de boli nervoase, unde s-ar simţi 
foarte încorsetat. 

Alege calea cea mai indicată: relaxare în calitate de 
turist. " Asta îmi pare o translaţie mult mai preferabilă - 
având în vedere ocupaţia lui de mai înainte - decât să fie 
ţinut în institut peste timpul asolut trebuincios, unde, cu 
toate libertăţile ce i se înlesnesc, s-ar simţi foarte 
strâtorat". 

Răsuflând uşurat, dr. Obersteiner scrie în însemnările 
sale: " 26 Februar. Reist mit Herrn Chibici nach Florenz. 
Dauer des hiesigenb Aufenthaltes: 2 November 1883 - 
26. Februar 1884."( trad. 26 Februarie. Pleacă cu domnul 
Chibici la Florenţa. Durata şederii aici: 2 Noiembrie 1883 
- 26 Februarie 1884)" 

Dar şi Mihai Eminescu poartă corespondenţă scriind 
din Oberdobling. El îi scrie lui Al. Chibici Râvneanu, în 
12/24 ian. 1884, arătând că nu poate realiza situaţia prin 
care a trecut, nu-şi închipuie cum a ajuns aici. îşi 
reaminteşte doar că a călătorit cu trenul, împreună cu 
Chibici, că a stat în recluziune şi a avut numai halucinaţii. 
Ştie doar că este vorba de un ospiciu de alienaţi, că 
boala i-a trecut, de două săptămâni, dar fizic se simte 
slăbit. 

Este îngrijorat asupra viitorului ce-l aşteaptă, fiind mai 
nesigur pentru el decât oricând. Moralul este extrem de 
afectat de boală, având o influenţă nocivă asupra întregii 
sale vieţi. 

Crede că rămânerea în institut este inutilă, că ar vrea 
să se întoarcă de îndată în ţară. 

Dobling, 1 12/24 Ianuarie 1884 

" Iubite Chibici, Nu sînt deloc în stare să-mi dau 
seamă de boala cumplită prin care am trecut, nici de 
modul în care am fost internat aici în ospiciul de alienaţi. 

Ştiu numai atât că boala intelectuală mi-a trecut, 
deşi fizic stau îndestul de prost. 

Sînt slab, rău hrănit şi plin de îngrijire asupra unui 
viitor care de-acum înainte e fără îndoială şi mai nesigur 
pentru mine decât oricând. 


351 



Ceea ce-aş voi să ştiu de la tine este daca cărţile şi 
lada mea sînt în oarecare siguranţă şi daca pot spera să 
le revăd. în ladă trebuie să se fi aflând şi ceasornicul pe 
care l-am fost scos de la Simţion. 

încolo aş voi să ştiu daca pot scăpa de aci, unde în 
adevăr îmi pare că stau fără nici un folos. Tratamentul 
pare a consista în mâncare puţină şi proastă şi în 
recluziune; — încolo n-am observat nimic în maniera de- 
a mă trata. Sufăr cumplit, iubite Chibici, de lovitura 
morală pe care mi-a dat-o boala, o lovitură ireparabilă 
care va avea influenţă rea asupra întregului rest al vieţii 
ce voi mai avea-o de trăit. 

Asemenea nu ştiu nimic asupra poziţiei pe care mi-aţi 
creat-o în acest institut. Cine plăteşte pentru mine aci şi 
cine are grijă de mine ? 

D. Maiorescu a trecut pe aci într-o zi, dar a stat mai 
puţin de un minut şi nu mi-a spus nimic în ce mă priveşte, 
încât, de şi mi-am venit în fire de mai bine de două 
săptămâni, nu ştiu absolut nimic asupra sorţii care mă 
aşteaptă, căci sper că nu voi fi condamnat a petrece aci 
ani întregi fără necesitate. 

Doctorii mi-au spus că trebuie să-ţi scriu ţie în privirea 
aceasta. 

Mi-aduc în adevăr aminte c-am venit cu tine în tren, 
dar încolo nu mai ştiu nimic decât că am stat închis şi am 
suferit nu numai de halucinaţiuni, ci şi mai mult încă de 
foame. 

Mă-ntreb acum daca e vorba ca, cu cheltuială şi 
anume să continue regimul sub care trăiesc, regim cu 

totul fără folos atât pentru mine cât şi pentru amicii cari 
au binevoit a se interesa de mine şi a mă trimite aici. 

Fii bun, iubite Chibici, şi răspunde-mi cum stau 
lucrurile cu mine. Doctorii de aici îmi vorbesc de d. 
Maiorescu şi de tine. 

Eu ştiu despre tine că tu n-ai mijloace pentru a îngriji 
de mine în starea în care sînt. îmi sînt dar necunoscute 
măsurile pe cari d. Maiorescu va fi binevoit să le ia în 
privire-mi şi văd pe de altă parte că doctorii de la institut 
nu ştiu asemenea nimic, ci se mărginesc a-mi cita 
numele d-sale şi al tău, ceea ce — în izolarea în care mă 
aflu — nu e de natură a mă satisface. 

Şi, în adevăr, nu-ţi poţi închipui starea în care un om 
se află într-un institut de alienaţi, după ce şi-a venit în 
fire. 

Neavînd nimic de lucru, închis alături c-un alt individ, 
hrănit rău precum se obicinuieşte la spitale şi lăsat în 
prada celor mai omorâtoare grije în privirea viitorului, 
mi-e frică chiar de-a-mi plânge soartea căci şi aceasta ar 
fi interpretat ca un semn de nebunie. 

Astfel, fără speranţă şi plin de amare îndoieli, îţi 
scriu, iubite Chibici, şi te rog să-mi lămureşti poziţia în 
care mă aflu. 

Eu aş vrea să scap cât se poate de curând şi să mă 
întorc în ţară, să mă satur de mămăliga strămoşească, 
căci aici, de când mă aflu, n-am avut niciodată fericirea 
de-a mânca măcar până la saţiu. 

Foamea şi demoralizarea, iată cele două stări 
continue în care petrece nenorocitul tău amic M. Mihai 
Eminescu 

Adresa mea e: Michael Mihai Eminescu Ober-Dobling 
bei Wien. Hirschengasse No. 71. Privatheilanstalt. . 


Scrisori din Balta Liman 

înainte de a aborda acest moment din biografia lui 
Mihai Eminescu 165 , ar trebui să clarificăm o "pată albă" 
din harta deplasărilor lui Mihai Eminescu în staţiuni de 
tratament din străinătate. 

Asemenea incertitudinii privind prezenţa poetului în 
două rânduri la Hali Bad (vezi studiile domnului N. 
Georgescu), şi asupra călătoriilor lui Mihai Eminescu la 
Balta Liman, apare o asemenea necunoscută. 


165 Augustin Z.N. Pop, "Contribuţii documentare la biografia lui 
Mihai Eminescu", Editura Academiei, Bucureşti, 1962 (cap. 
"Eminescu la Odes"a, p. 445-461); Nicolae Dabija, "Pe urmele lui 
Orfeu", Editura Hiperion, Chişinău, 1990; Constantin Popovici, "M. 
Eminescu. Viaţa şi opera în documente, mărturii, ilustraţii de 
Constantin Popovici" , Editura Lumina, Chişinău, 1985; Victor 
Crăciun, "Eminescu la Odesa şi Kuialnik", Bucureşti, 2010; Dumitru 
Ursu, studiu în limba rusă: "Eminescu v. Odesse. God 1885 
("Eminescu la Odesa. Anul 1885). 

Cercetătorul Vădim Bacinschi demonstrează că 
Mihai Eminescu a vizitat staţiunea de pe malul Mării 
Negre nu numai în anul 1885, ci şi cu un an mai târziu: 
"Am mai publicat o scrisoare a lui M. Mihai Eminescu 
expediată din Odesa şi datată cu 15 Iulie 1886. Nu 1885, 
ci 1886. Autenticitatea ei ar însemna, în mod cert, că 
poetul a vizitat oraşul nu numai în 1885, dar şi în anul 
următor. La această scrisoare s-a referit cercetătorul 
Graţian Jucan în studiul "M. Mihai Eminescu la Odesa, 
1886. Traduceri din A.S. Puşkin", publicat în periodicul 
„Familia română", nr. 1-2, din 2004. Gr. Jucan susţine că 
această scrisoare a fost publicată de către Cezar 
Apreotesei în revista ieşeană „Cronica" nr. 39 (1182), din 
23 Septembrie 1988, p. 5, că ea n-a fost cunoscută lui 
Octav Minar şi că nu este un fals." 166 

Dar să revenim la ţărmul Mării Negre. Suntem în anul 
1885. 0 cercetare efectuată de Vădim Bacinschi pune în 
atenţia iubitorilor de Mihai Eminescu o scrisoare 
necunoscută până în prezent cercetătorilor, adresată de 
poet consului rus de la laşi, Lermontiv, redactată imediat 
după sosirea sa la băile dr. Jachimowitz 167 


166 Vădim Bacinschi, " Mihai Eminescu: Scrisori de la Kuialnik şi 
Odesa", "Convorbiri Literare", 26 Februarie 2018. 

167 Vădim Bacinschi a publicat facsimilul scrisorii în nr.2(74), din 
1992, al săptămânalului "Luceafărul"(sene veche), tipărit la Odesa. 

"în sanatoriul său de lângă Liman (al dr. F.J. n.n.), 
unde am fost instalat şi m-am bucurat de o atenţie 
deosebită, el crede că dacă urmez cura şi anul viitor, am 
să mă bucur de o sănătate perfectă. Optimismul este o 
calitate pe care trebuie să o aibă orice doctor adevărat, 
încât eu sper şi voi spera totdeauna că am să reuşesc să 
dobor şi această nenorocire. Mulţumindu-vă încă o dată 
pentru nobilele aprecieri, primiţi domnule consul, înaltul 
meu respect." August, 1885. 

într-o scrisoare trimisă lui V. Burlă 168 , datată 
Liman, 12 August 1885,Mihai Eminescu aminteşte 
acestuia că sunt peste 2 săptămâni de când se coace 
zilnic în băi de glod cald de 30 de grade Reaumur, 
făcându-i chiar bine, astfel că durerile necontenite avute 
la laşi nu le mai simte aici, deşi nu toate rănile i s-au 
închis. 

La Odesa a fost în acest răstimp doar de 2 ori, pentru 
a cumpăra medicamente şi tutun. 

Acesta este şi scump şi rău, " încât în privirea aceasta 
orientalul din mine o duce rău". 

Mihai Eminescu constată că vremea este cam 
răcoroasă, veşnic pusă pe ploaie, dar cel mai mare 
duşman al său este singurătatea. 


168 în anul 1885, V. Burlă era directorul Liceului Naţional din laşi. 
Licenţiat în filologia greacă şi latină, era şi un bun cunoscător al 
sanscritei. A studiat la Viena şi Graz. Publicase mai multe articole 
despre filosofia orientală, fiind membru al Societăţii „Junimea" din 
1870. 

Nu prea are ce citi, cu excepţia unei 
ediţii din Hei ne, rătăcite printre bucoavnele unui 
doctor. Suferă de insomnii, ca întotdeauna: "vântul şi 
valurile lacului, cu freamătul lor neîncetat, iată 
singurul acompaniament al nopţilor, care se scurg 
uniforme şi monotone ca bătăile unui ceasornic de 
părete". 

Dintr-o altă epistolă, datată 15 August 1885, adresată 
prietenului său P. Novleanu 167 , aflăm că în această 
staţiune se aflau la tratament şi alţi români: Zaharia 169 , 
Buţureanu, Drăghici, dr. Max, dar aceştia s-au întors în 
România, " numai eu, cocostârc străin, măsur malurile 
Limanului cu picioarele mele arhioioage." El îi aminteşte 
de faptul că, în scrisorile anterioare, "prin ele arăt mai 
pre larg progresul cam încet al curei mele", amintind şi 
de "biata mea piele, bortilită de bube şi de boale ", 

în stabilimentul doctorului polonez, elementul cel 
mai benefic era nămolul (glodul). Aici se mai efectuau 
băi electrolitice, băi reci de liman, masaj, cură cu apă 

170 

minerală, tratament medicamentos. 

Tot lui Petre Novleanu îi este adresată şi scrisoarea 
din 18 August, cea de-a 8-a ca număr, din care aflăm că 
au început ploile iar temperatura nu este mai mare de 
12 grade Reaumur. 


169 Profesorul Petre Novleanu, prieten apropiat al poetului, coleg 
cu acesta la Institutul Academic din laşi (1875-1876). Zece ani mai 
târziu era profesor la Şcoala de Meserii din laşi. 

168 G. Zaharia, profesor de matematici la gimnaziul "Alexandru cel 
Bun" 

170 Constantin Popovici, ”M. Eminescu. Viaţă şi opera în 
documente, mărturii, ilustraţii", Chişinău, 1985, p. 120 

Sezonul propriu de băi a cam trecut şi lumea se 
răreşte din ce în ce, trenul circulă mult mai rar 
între Odesa şi Liman. 

Obişnuieşte să cumpere din când în când "Neue Freie 
Presse", deşi întotdeauna cam veche. "Singura 
mângâiere — tutunul — e şi râu şi scump, lata un produs 
rusesc cu care nu mâ pot împăca defel." 

0 altă scrisoare, datată 2 Sept. 1885, 
adresată tot lui Novleanu aduce oarecare noutăţi: 
Mihai Eminescu a părăsit staţiunea Liman, poposind din 
lipsă de bani la Odesa, scrisorile putând fi încă trimise pe 
adresa medicului său curant, F. Jachimowicz, domiciliat 
în Rue Preobragenskaja No.7. , singura persoană 
cunoscută de Mihai Eminescu. 

Din Băile Liman, Mihai Eminescu scrie şi lui V. Burlă 
(12 aug.1885), menţionând procedurile urmate (zilnic 
băi de glod cald de 30 grade Reaumur, adică nămol), 
evoluţia bolii sale, mai ales dispariţia durerilor 
necontenite pe care le avea la laşi, deşi nu toate rănile s- 
au închis. La Odessa a fost de două ori, pentru 
medicamente şi tutun. 

" Dragă Burlă, Au trecut peste două săptămâni de 
când sunt aici şi mă coc zilnic în băi de glod cald de 30 
grade Reaumur. 

Nu pot zice că vremea aceasta a trecut fără să-mi 
facă bine. Durerile necontenite pe cari le aveam în laşi nu 
le mai simt aici, însă încă nu toate ranele s-a închis şi mă 
tem că, de s-ar închide chiar, vindecarea să nu fie 
temporară şi să nu apară din nou când mă voi întoarce în 
ţară. " 

Este sceptic în ceea ce priveşte şansele de vindecare 
("de m-oi vindeca, de nu m-oi vindeca, de plată ştiu că nu 
pot să scap"). 

După terminarea curei helio-marine, Mihai Eminescu 
revine la Odesa unde, cum afirmă Vădim Bacinschi "de 
necrezut - va trebui să mai stea aproape o luna". 

Scrisori din azilul de pe lângă M-rea Neamţ 

Un capitol aparte este episodul internării la M-rea 
Neamţ. 

Am selectat din scrisoarea adresată lui Gheorghe 
Panu, scrisă în Ianuarie 1887, de la Mănăstirea Neamţ, 
prin care poetul reproşează presei (în special lui C. Miile) 
că răspândeşte ştirea gravităţii bolii sale, zvonuri lipsite 
de orice fundament. 

îl roagă pe Gh. Panu să dezmintă ştirea amintită, în 
sensul că "afară de suferinţa mea de picioare" nu am 
absolut nimic. 

Iubite Panu, 

" S-a răspândit prin ziare ştirea că aş fi grav bolnav. 
Toate aceste zvonuri , lipsite de orice fundament, sunt 
răspândite, poate cu rea intenţie, din laşi, încât d. C. 
Miile, într-unul din articolele sale, a găsit motiv de-a 
vorbi de boala mea pretinsă. 

Te rog a spune tuturor că se află în deplină eroare şi 
că (afară de suferinţa mea de picioare) nu am absolut 
nimic. Un mic demenţi în organul d-tale de publicitate 
n-ar strica. 

Primeşte salutările mele cele mai cordiale, cu care 
rămân al d-tale credincios prieten. M. Mihai Eminescu . 

Tot în luna Ianuarie 1887, el scrie şi lui Negruzzi, 
căruia trimiţându-i câteva versuri, îi transmite 
" îndealmintrelea mă aflu bine şi sănătos în mijlocul 
acestor munţi şi-ţi doresc asemenea". 

Continuăm să identificăm în scrisorile trimise 
prietenilor în anii următori indicatori ai stării de sănătate 
a poetului. 

Astfel, la 10 Noiembrie 1887, Mihai Eminescu scria din 
Botoşani lui V.G. Morţun, editor şi prieten al poetului: 

Mult iubite amice, 

" Boala îndelungată de care am suferit m-a împiedecat 
de la ţinerea unei corespondenţe regulate. 

Acum, fiind întrucâtva mai restabilit, vin a vă ruga să 
vă duceţi aminte de mine, de lipsa aproape absolută de 
mijloace de subzistenţă în care mă aflu. Dacă vă este cu 
putinţă de-a-mi veni în ajutor, vă rog a o face cât de 
curând, căci cea mai neagră mizerie mă ameninţă. 

în aşteptarea unui răspuns, rămân al d-voastre 
devotat amic M. Mihai Eminescu 

Iar într-o altă depeşă, adresată aceluiaşi V.G. 
Morţun la 22 Noiembrie 1887, păstrată în ciornă, Mihai 
Eminescu arată că este "părăsit de toţi, ca o corabie care 
se îneacă", că se află lipsit absolut de mijloace, cerând 
sfatul ("ce ar fi de făcut în contra acelei mizerii 
extreme.") 

Importantă ni se pare şi scrisoarea pe care Mihai 
Eminescu i-o adresează din Botoşani lui T. Maiorescu, la 

data de 14/26 Martie 1888, în care acesta aminteşte că 
datorită bolii, nu a putut răspunde: 

"Multele îndatoriri ce mi le-a făcut d-i Morţun în 
timpul boalei mele m-au îndemnat să ezitez a da un 
răspuns afirmativ". 

Scrisori din Bucureşti 

în toamna anului 1888 (Septembrie-Octombrie), 
Nicolae Petraşcu primeşte o scrisoare din partea lui 
Mihai Eminescu, în care acesta arată că, " de mai multe 
zile nu mă aflu tocmai bine", că " în starea în care este 
astăzi", nu se poate prezenta cu lucrarea pe care nu a 
terminat-o, nu a putut să o corecteze. Este vorba de o 
serată literară organizată de T. Maiorescu, la care Mihai 
Eminescu urma să prezinte propria sa creaţie. 

"Mult stimate domnule. 

De mai multe zile nu mă aflu tocmai bine, încât, deşi 
am foarte puţin de adaos, totuşi n-am putut nici termina, 
nici revedea şi corige lucrarea mea. 

în starea în care este astăzi lucrarea n-am curajul s-o 
prezint. îmi trebuie încă câteva zile sau câteva ore măcar 
de dispoziţie ca să pot termina şi atunci bucuros voi avea 
onoarea de-a v-o prezenta. 

C-o scriere necompletă, şi încă plină de neajunsuri şi 
erori, nu cutez. Al d-voastre supus şi recunoscător M. 
Mihai Eminescu 

în acelaşi ton pesimist, Mihai Eminescu întăreşte încă 
o dată ideea că starea sa morală a fost extrem de 
afectată în ultimii ani ani, declarându-i din nou lui 

Nicolae Petraşcu că " Sunt atât de descurajat în toate 
privirile şi am aşa de puţină încredere în mine încât nu 
cutez să mă prezint la d-sa": 

"Mult stimate domnule, Pe la 11 1/2 o să vă caut 
acasă, însă nu cred să fiu în stare de-a mă duce la d. 
Maiorescu. 

Sunt atât de descurajat în toate privirile şi am aşa de 
puţină încredere în mine încât nu cutez să mă prezint la 
d-sa. 

Vă rog dar să mă scuzaţi dacă n-aş putea da urmare 
unei invitaţiuni care, desigur, mă onorează, dar pe care, 
pentru mii de împrejurări, n-o pot urma. 

Al d-v[oastre] devotat şi recunoscător M. Mi hai 
Eminescu " 


Scrisorile Henriettei 

Un alt izvor de mare valoare documentară este 
reprezentat de setul de scrisori trimise de la Botoşani de 
sora poetului, Henrietta, binefăcătoarei sale Cornelia 
Emilian, la laşi. 

Paradoxal, deşi în anul 1889 Mihai Eminescu a 
fost internat aproape 6 luni în mediu spitalicesc, 
documentele medicale lipsesc aproape cu desăvârşire, 
cu excepţia acelora datând din Iunie 1889, sau a unor 
descrieri ale maladiei, redactate ulterior. 

In acest cadru teoretic, vom pune în evidenţă 
două categorii de izvoare de referinţă: scrisorile unui 
martor ocular, Henrietta Eminescu, sora şi îngrijitoarea 
Poetului, aflată la căpătâiul bietului suferind, în perioada 

cea mai grea a maladiei acestuia, adresate 
binefăcătoarei Cornelia Emilian 171 (epistolar care 
acoperă intervalul mai 1887-lunie 1889), pe de o parte, 
iar pe de altă parte articolele, notiţele şi comentariile din 
ziarele şi revistele acelei epoci, pe care nu putem să le 
ignorăm. 

Corespondenţa Henriettei, de necontestat ca 
veridicitate istorică, poate fi acuzată de subiectivism, de 
parti-pris, ţinând cont de împrejurările şi datele 
personale ale disperatei surori, transformate într-o 
empirică şi improvizată "soro medicală", închipuindu-se 
înger salvator, în lunile în care Mihai Eminescu s-a aflat 
în grija acesteia: 10 Aprilie 1887 - 14 Aprilie 1888. 


171 Cornelia Emilian, ardeleancă din Braşov, s-a stabilit la laşi, 
organizând, începând cu anul 1868, o asociaţie feministă influentă. 
Astfel, ea a înfiinţat prima ligă a femeilor din România şi prima 
şcoală profesională pentru emanciparea fetelor fără avere. însă, în 
contextul biografiei Luceafărului, românii o recunosc drept o Ana 
Ipătescu a literaturii române, luptând la baionetă împotriva 
indiferenţei şi nerecunoştinţei contemporanilor lui Eminescu. 

Aceasta şi-a propus să trimită Corneliei Emilian câte 
o epistolă, la fiecare trei zile, descriind în principal starea 
de sănătate a lui Mihai Eminescu, dar şi amănunte 
despre grijile sale zilnice: angajarea unui servitor, plătit 
cu 50 franci pe lună sau a unei femei, pentru a o ajuta la 
spalat şi gătit mâncare, cu 20 franci, precum şi detalii 
privind îngrijirea de către medici a fratelui său, aceştia 
vizitându-l de două ori pe zi, fără să ceară nici un 

172 

onorariu, decât plata birjei. 


172 Scrisoare Henrietta Eminescu către Cornelia Emilian, datată 
3/15 mai 1887, "Eminescu în corespondenţă", Editura Muzeului 
Literaturii Române, Bucureşti, 1999, p. 128 

Henrietta Mihai Eminescu, "soră de caritate" 

Recitind aceste consemnări, fără pretenţii de 
anamneză medicală, nefiind întocmite după regulile unei 
metodologii profesioniste din zilele noastre, realizăm cât 
de valoroase sunt, constituind o sursă preţioasă de 
informaţii şi detalii cu privire la evoluţia stării de 
sănătate a lui Mihai Eminescu, în perioada petrecută la 
Botoşani. 

Scrisoare din 3/15 Mai 1887 (lipsă de apetit, 
disartrie, adică tulburări de vorbire, din motive 
neurologice, manifestări psihotice.) 

"numai eu pot să-l fac să mănânce şi să ia 
doctorii" 

" ...doctorii susţin că este la cap o rană ca la 
picioare din a cărui cauză nu poate articula nici 
un cuvânt". 

" de toată persoana se teme, fie bărbat fie 
femeie, numai de mine nu" 

Scrisoarea din 12/24 mai (perioadă de remisie a bolii, 
temperatura crescută dăunează stării de sănătate) 

" din data de 6 Aprilie, de când sade la mine este 
mult mai liniştit şi a scris trei poezii" 

" bag de seamă că suferă cu mult mai tare dureri 
când este căldură mare" 

Scrisoarea din 27 mai/8 Iunie (tratament cu morfină, 
remisia bolii, rigiditate a muşchilor faciali, dureri 
musculare atroce) 

" Azi i-au injectat morfină prin răni şi s-a liniştit 
cu totul" 

" Săptămâna trecută era sănătos şi mă simţeam 
foarte fericită" 

" sper să nu se ajungă la momentul fatal să nu 
mă poate să mai recunoască şi pe mine, căci 
numai eu pot să-i injectez morfină". 

"dacă l-aţi vedea cât este de descompus la faţă, 
v-arface cea mai mare milă" 

"fără să putem înţelege care parte a corpului îl 
doare mai tare" 

Scrisoarea din 1/13 Iunie (lipsa poftei de 
mâncare, stare psihotică) 

" de ieri am putut să-l hrănesc; astăzi la ora 10 
l-am putut plimba o oră pe câmp, cu mare 
greutate l-au putut medicii despărţi de mine" 
Scrisoarea din 6/18 Iunie (stare de slăbire 
maximă a capacităţii fizice, apoi de remisie a 
unor simptome, stare de inconştienţă psihică, 
mutism, recomandare medicală de a nu răci (în 
luna Iunie?), probabil de a nu contacta o infecţie 
virală) 

Incendiu în Botoşani "ce puteam face cu el 
(Mihai, n.n.) care este într-o slăbiciune de nu se 
mai poate ridica singur" 

" cura lui nu-i permite nici cea mai mică răceală" 

" de astă noapte a putut vorbi, faţa este cu totul 
senină, a mâncat singur, dar medicamentul 
Ţitman nu îl mai poate lua, fiind foarte greţos" 

" dacă a început a mânca în fiecare zi, se va întări 
cel puţin să se ridice singur" 

" a 7-a zi este astăzi de când nu simte de fel ce e 
cu el" 

Scrisoarea din 20 lunie/2 Iulie (perioadă de 
remisie a simptomelor, inclusiv posibilitatea de a 
merge singur, debilitatea fizică persită) 

"Mihai se află foarte bine din punct de vedere 
fizic" 

"nu m-om aşteptat la aşa progres, favorabil în tot 
corpul lui" 

" nu-ţi pot descrie crizele ce le-a avut...." 

"poate merge, se simte bine, este foarte cuminte; 
numai slab, are faţa aşa de curată, cum nu a avut 
de 4 ani de când este bolnav" 

Scrisoarea din 18/30 Iunie (perioadă de remisie 
a simptomelor anterioare - poate mânca, vorbi, 
cunoaşte persoanele din jur, debilitate fizică) 

" 21 de zile nu am fost în stare de a-i da ceva în 
gură, să poată mesteca, de două zile mănâncă o 
bucăţică de carne, deşi foarte mică, însă i-a 
cauzat mult bine." 

" vorbeşte, cunoaşte, se simte însă este foarte 
slab" 

" au fost zile când nici nu putea vorbi" 

Scrisoarea din 28 lunie/10 Iulie (perioadă de 
remisie, fatigabilitate) 

" Mihai e foarte bine, numai e slab." 

"în prezent vă asigur pe toţi că lui Mihai îi merge 
foarte bine". 

Scrisoarea din 16 lulie/28 Iulie (revenirea 
simptomelor bolii) 

plecând spre Viena: "La Paşcani lui Mihai i-a 
venit o mare slăbiciune, de ne-am speriat" 
Scrisoarea din 1/13 Septembrie (revenirea 
simptomelor anterioare, stare febrilă acută) 

" Am fost trăsnită ca de fulger la vederea lui 
Mihai în starea ce l-a adus dl. Focşa, a stat până 
ieri seara nemâncat, nebăut şi fără cunoştinţă. 

După nişte friguri teribile s-o liniştit cu totul la 
orele 9 seara". 

Scrisoarea din 12/24 Septembrie (remisie a bolii) 
"Mihai se simte foarte bine, dr. Isac nu a venit 
încă din străinătate" 

Scrisoarea din 16 /28 Septembrie (prognostice 
medicale contradictorii) 

- "Dr. Isac spune că doctorii din Viena sunt în 
mare eroare, zicând că ar fi bolnavă mintea" 

Scrisoarea din 22 Septembrie (perioadă de 
remisie a simptomelor) 

"Despre sănătatea lui Mihai sunt din ce în ce mai 
mulţumită" 

Scrisoarea din 2/14 oct. (remisie a bolii, 
interdicţie de a contracta o răceală) 

" Mihai urmă de rană nu are nicăieri, dară este cu 
totul bine" 

"Mihai nu are voie să iasă din casă" 

Scrisoarea din 18/30 oct. (perioadă de remisie a 
bolii, izolare în casă, constipaţie) 

"Mihai este foarte bine" 

"Mihai s-a apucat de lucru mai serios decât 
oricând, în curând veţi vedea publicat în 
Convorbiri". 

"Mihai stă toată ziua în casă, că nu are voie să 
iasă afară." 

"Mihai suferă de constipaţie" 

Scrisoarea din 30 oct/11 nov (perioadă de 
remisie a bolii, persisită constipaţia, măsuri de 
precauţie pentru evitarea unei infecţii) 

" Medicii din Viena ou trimis scrisori; dar acestea 
au fost reţinute de dr. Isac, iar când Mihai va fi cu 
totul bine, adică va fi rezolvată şi constipaţia, va 
publica toată diagnoza bolii şi vindecarea ei 
radicală". 

"Mihai este foarte bine, are chiar permisiunea de 
a se plimba pe trotuar, numai când este timpul 
frumos." 

Scrisoare din 26 Noiembrie (măsuri de precauţie) 
"Acum nu este frig şi se plimbă cu paltonul". 
Scrisoarea din 20 ian.1888 (perioadă de remisie a 

bolii) 

- "Mihai este bine, lucrează; chiar şi azi noapte a 
lucrat până la ora 12" 

Scrisoarea din 29 ian.1888 (aproape restabilit 
psihic, dar debil fizic) 

- "Mihai a făcut o poezie, dedicată domnişoarei 
C.E., în semn de recunoştinţă de bunăvoinţa ce ai 
avut, contribuind la ajutorul din care şi-a câştigat 
sănătatea. ” 

_ ” Mihai se află cu totul bine ca minte, numai ca 
corp se află încă sub cură" 

Scrisoarea din 27 feb.1888 (aproape vindecat) 
-"Eu mă bucur foarte mult când îl văd că 
lucrează şi sigur că varietatea lucrului îi face mai 
mult gust." 

Scrisoare din 15/27 Aprilie 1888 (recunoaştere a 
necesităţii de a efectua încă o cură la Hali Bad, deşi 
iniţial dr. Iszak recomanda Lacul Sărat). 

" Mi-e frică că nu se va duce şi vara asta la Hali 
Bad, lucru de care are neapărată trebuinţă". 


Trei morţi misterioase: Mihai, Veronica, Henrietta 

La un interval de câteva luni, istoria tragică a 
biografiei eminesciene înregistrează 3 decese. 

Toate trei au un numitor comun: medicamente pe 
bază de arsenicl 

Citind cu atenţie scrisorile Henriettei Eminovici, aflăm 
un fapt stupefiant( I): doctorul Iszac administrează 
surorii lui Mihai Eminescu, în iarna anului 1888, doze de 
arsenic, într-o cantitate extrem de mare, pentru a o 
întrema. (Scrisoarea Henriettei din 30 Martie 1888, op. 
cit. p. 80). 

Aceasta moare la 14 Octombrie 1889, la câteva luni, 
după moartea lui Mihai şi a Veronicăi, cu un diagnostic 
bizar: pneumonie! 

Aşadar, la vremea respectivă, "arsenicul" făcea parte 
din "arsenalul” medicului botoşănean şi nu numai. 

în acest caz, la celelalte "otrăvuri" medicale, mai 
putem adăuga încă una, folosit cu precădere în epoca 
victoriană mai ales pentru crime perfecte. 

Veronica Micle îşi găseşte sfârşitul, în vara anului 
1889, nebănuind că medicamentele conţinând arsenic , 
prescrise atât Henriettei, cât şi lui Mihai Eminescu, 
pentru a se întrema, pot fi letale, aşa cum s-a şi 

întâmplat 173 , de aici născându-se legenda unei 
romantice sinucideri. în cazul lui Mihai au fost doze 
masive, dacă ne gândim la cele 1200 de pilule, 
menţionate în epistole. 

lată textul care ne luminează că nu a fost o sinucidere, 
cauzată de depresie: 

"Roagă din partea mea pe fratele tău Doctorul să dea 
Virginiei încă o doză de picături de arsenic, pe care 
colegul său a binevoit să le administreze fiicei mele, 
spune-i că i-aş fi recunoscătoare... Eu sânt desperată din 
pricina marilor călduri care revin iarăşi. La revedere, eu 
sper că vei binevoi să fii drăguţă să vii să vezi pe prietena 
ta. Veronica". 174 

Aflăm din acest text revelator faptul că Veronica 
Micle nu avea intenţia să ia doar pentru sine 
medicamentul conţinând arsenic, ci şi pentru fiica sa, 
Virginia. Prin urmare, ea cere nu numai o singură doză 
de picături de arsenic, aşa cum ar face-o un sinucigaş, ci 
"încă" o doză dintre cele "pe care colegul său (este 
vorba de dr. Andronescu, colegul dr. Vasile Gârbea, 
medic la Bălţăteşti, localitate aflată în apropiere n.n.) o 
binevoit să le administreze fiicei mele", aflată în 
tratament de durată. 


173 într-o scrisoare adresată prietenei sale Smaranda Gârbea 
("Maica Smara "), Veronica Micle solicita acesteia să îi facă rost de 
medicamente pentru fiica cea mică, suderind de anemie. Aceste 
medicamente, din păcate conţineau arsenic. Ştiindu-se şi ea 
anemiată, Veronica foloseşte sticluţa cu medicamente şi îşi găseşte 
sfârşitul. 

174 N. losub, "Mihai Eminescu la Mănăstirea Văratic", "Luceafărul", 
14 Iunie, 2018. 

Deşi trecuse prin momentele groaznice ale pierderii 
fiinţei iubite, Veronica s-a retras la Văratic, împreună cu 
fiica sa, Virginia, pentru a scăpa de "marile călduri care 
revin iarăşi", care îi creiau spaime ("sunt disperată"). 

Oricât de mare este teama de caniculă, nu îţi iei viaţa 
din pricina acesteia. 

Aşadar, Veronica Micle ştia că picăturile de arsenic 
reprezintă un leac împotriva anemiei. Iar medicii o tratau 
de anemie, de multă vreme, inclusiv pe fiica sa, Virginia 
Micle, recomandându-i preparate farmaceutice 
antianemie. 

lată dovada: într-o scrisoare, datată 8 Martie 1880, 
Veronica mărturiseşte că se tratează cu aceleaşi 
medicamente, ce i-au fost recomandate de către medic 
şi lui Mihai Eminescu ("Pilules de Biancard") 

" Eu am sfârşit cu băile mele, deşi aseară am făcut 
din nou o baie, căci Dr. mi-a zis ca în toată spătămâna să 
fac una; şi mie mi-a dat Pilules de Biancard, tot 9 pe zi." 

îngrijorată de debilitatea stării sănătăţii lui Mihai 
Eminescu, aceasta cere iubitului ei să-i confirme dacă 
mai ia medicamente prescrise de medic şi lui. (12 Martie 
1880). 

Doza de 9 pilule de iodură de fier, în fiecare zi, arată 
că anemia de care suferea Veronica Micle era destul de 
severă. 

Prezentăm mai jos un prospect din epocă pentru 
medicamentele recomandate de medici atât lui Mihai 
Eminescu, cât şi Veronicăi, conţinând iodură de fier. 

"Pilules de Blancard" 

(Pilule recomandate lui Mihai Eminescu şi Veronicăi Micle, 
împotriva anemiei) 

Aceste pilule se administrau pentru cazuri grave de 
anemie, cloroză (formă de anemie, caracterizată prin 
micşorarea cantităţii de hemoglobină din sânge), 
scrofuloză (afecţiune cronică de natură tuberculoasă, 
manifestată prin inflamarea ganglionilor limfatici 
cervicali, inghinali sau axilari. Produce de asemenea o 
stare de debilitate fizică). 

Aceste mărturisiri epistolare reprezintă încă o 
dovadă că, începând cu anul 1880, medicii care o tratau 
pe Veronica Micle îi depistaseră o anemie gravă, 
împotriva acestei anemii Veronica Micle obişnuia să se 
trateze cu "Pilules de Blancard" şi picături cu arsenic. 
Deoarece 9 Pilule de Blancard pe zi, pentru întremare, 
nu i se părea o doză prea mare, Veronica gândi că 

picăturile de arsenic sunt la fel de folositoare, dacă le-ar 
lua într-o doză mai mare. Din păcate, ele au fost fatale! 

încă un argument: dacă Veronica ar fi bănuit că 
picăturile de arsenic sunt letale, nu ar fi permis fiicei sale 
să le folosească. Ce mamă ar accepta ca fiul sau fiica să 
folosească otrava? 

La rândul lor, dacă doctorii şi farmaciştii de atunci ar 
fi ştiut că, şi în doze mici, arsenicul ucide, nu ar mai fi pus 
la dispoziţia pacienţilor asemenea medicamente 
periculoase, ori eventual, dacă pacienţii ar fi ştiut că 
drogul poate ucide, nu îl cumpărau. 

Dar, la câtă ştiinţă aveau slujitorii lui Esculap în acele 
timpuri, arsenicul, heroina şi morfina nu reprezentau nici 
o primejdie pentru sănătate, fapt pentru care le 
recomandau pacienţilor fără nici o remuşcare. 

în al doilea rând, textul scrisorii arată clar dorinţa de 
viaţă a Veronicăi, invitând-o pe cea mai bună prietenă a 
sa. Maica Smara, să o viziteze. Un sinucigaş nu ar fi avut 
o asemenea perfidă dorinţă, mai ales că între cele două 

175 

scriitoare exita o relaţie de prietenie profundă. 

în al treilea rând, Veronica Micle nu şi-ar fi luat viaţa 
în incinta sau apropierea unui lăcaş sfânt. Era crescută, 
educată în spiritul creştin, petrecea înălţătoare 
momente duhovniceşti împreună cu măicuţele 
mănăstirii Văratic, lăcaş căreia îi donase, în 1886, casa de 
la Târgu Neamţ, moştenită de la părinţii ei. 


175 Petre Gheorghe Bârlea, "Smaranda Gheorghiu: Veronica Micle”, 
ediţie îngrijită de Petre Gheorghe Bârlea şi Josef Pildner, Prefaţa de 
Petre Gheorghe Bârlea, Editura Pildner &Pildner, Târgovişte, 2005. 

Veronica era, aşadar, o fiinţă ce înţelegea să respecte 
poruncile creştine. Nu se cunosc cazuri de sinucideri în 
curtea bisericii. 

în sfârşit, unde este scrisoarea pe care sinucigaşii o 
lasă în urmă, de cele mai multe ori? 

Legenda sinuciderii iubitei lui Eminescu nu are nici o 
temeinicie. 

Mai degrabă este vorba din nou de eroare, cu final 
tragic, prin folosirea accidentală a unui preparat 
farmaceutic, a cărui doză ridicată de arsenic i-a produs 
decesul. 

Explicaţia posibilă? îngrijorată de sosirea căldurilor 
mari, extenuată de pierderea fiinţei iubite, Veronica 
Micle a apreciat în mod eronat că, înghiţind o doză mai 
mare de picături de arsenic, se va simţi mai bine, va 
trece peste slăbiciunile de care era cuprinsă, se va 
întrema. 

Chemaţi de urgenţă de la Bălţăteşti, dr. Cantemir şi dr. 
N. Ursulescu (cel care îl îngrijise şi pe Mihai Eminescu la 
M-rea Neamţ, în perioada 1886-887) nu mai pot face 
nimic, astfel încât, un alt medic sosit de la 
laşi, dr. Taussig, avea să constate cauza morţii Veronicăi 
Micle: congestie cerebrală, ca urmare a utilizării unei 
doze prea mari de substanţe farmaceutice împotriva 
anemiei (de fapt având la bază arsenicul). 

Pentru posteritatea literară, această sinucidere era 
binefăcătoare, fiind începutul unei legende ce se va lăţi 
peste veacuri şi veacuri. 

Prin urmare, nedreptăţită şi jignită de contemporani, 
acuzată de către posteritate de a-şi fi luat viaţa prin 

folosirea otrăvii, Veronica Micle nu merită o asemenea 
soartă. 

Inventator fără voie? 

Presupunând, prin rducere la absurd, că tratamentul 
antiluetic aplicat lui Eminescu de către dr. Iszac, în 1887- 
1888, l-a pus pe picioare pe poet, vindecându-l de 
bănuita boală lumească, în acest caz, ne putem întreba 
dacă nu cumva dr. Iszac este, fără să ştie, inventatorul 
"avant Io lettre" al "Salvarsanului" 176 (nume comercial al 
arsfenaminei, deci o combinaţie organică a arsenicului), 
medicament antilues, introdus pe piaţă în 1910 de 
Compania Hoechst, fiind totodată şi un precursor al lui 
Robert Koch, care a avut primele succese în tratarea 
"boliisomnului" prin utilizarea arsenicului ? 

Mai în glumă, mai în serios, cei ce laudă 
competenţele profesionale ale dr. Iszac ar putea să 
solicite UE ca imaginea acestui medic din Botoşani să 
figureze pe bancnota de 200 de euro, alături de 
fotografia medicului german Paul Erlich, descoperitorul 
antidotului împotriva sifilisului, prin folosirea arsenicului. 


176 "Salvarscm" provine din Salvare plus Arsenic. 

Este o întrebare retorică, însă o minte isteaţă a 
secolului al XlX-lea, desigur şi a doctorului botoşănean, 
observa, de pildă, faptul că bolnavii presupuşi a avea 
lues îşi ameliorau suferinţele în măsura în care efectuau 
tratamente în staţiuni unde apele conţineau o cantitate 
ridicată de mercur, iod şi arseniu, cum erau, de exemplu, 
cele de la Hali Bad\ 

Aceste substanţe, îndeosebi arsenicul, au fost 
folosite şi pentru tratarea "bolii somnului" (maladie 
manifestată prin febră, durere de cap, urticarie şi dureri 
articulare, în primă fază, şi apoi, după câteva luni prin 
stări de confuzie, coordonare deficitară, amorţeală şi 
insomnie), boală înrudită cu "encephalitis letargica", pe 
care, probabil, a avut-o şi Mihai Eminescu. 

Pentru tratamentul "bolii somnului", marele savant 
Robert Koch a utilizat "atoxil", de fapt un arseniu cu trei 
legături chimice, inspirându-l astfel pe Paul Erlich să 
trateze şi luesul, folosind un asemenea antidot! 

Din păcate, simptomele bolii lui Mihai Eminescu, 
asemănătoare luesului, erau probabil semne ale unei 
forme particulare de "encefalită letargică", care însă 
erau grav amplificate de intoxicaţia cu mercur (în 
literatura de specialitate se arată că intoxicaţia cu 
mercur se manifestă prin tremor, adică friguri, durere de 
cap, dureri abdominale, greaţă, vărsături, diaree, 
respiraţie dificilă), precum şi de intoxicaţia cu arsenic. 

La rândul lor, efectele intoxicaţiei cu arsenic 
(afecţiuni grave ale pielii, salivaţie abundentă, rezistenţa 
scăzută la infecţii, perturbări în funcţionarea inimii şi 

leziuni ale creierului), se aseamănă cu simptomele 
sifilisului. 

De aceea, fără să bănuiască, încredinţat că tratează 
sifilisul, dr. Iszac combătea prin doze de arsenic, forme 
infecţioase ale " encefalitei letargice", fie variante de 
encefalopatii de tip "ESB", determinându-l să afirme că a 
descoperit o metodă revoluţionară de tratament. 

Hipersalivaţia este un indiciu clar al intoxicaţiei cu 
arsenic. 

Am putea să înţelegem acum cât de grav greşea T. 
Maiorescu, acuzându-l pe nedrept pe Mihai Eminescu 
pentru gestul de a "scuipa" (faptă care ar demonstra 
semne clare de demenţă). 

Totuşi, întrucât cu prilejul primei internări a poetului 
în Institutul de boli mintale din Strada Plantelor (lunie- 
Octombrie 1883), diagnosticul profesorului Şuţu nu 
menţiona în diagnosticul pus pacientului Mihai Eminescu 
boala luetică, nefiindu-i aplicat acest riscant şi periculos 
tratament cu mercur, ori cu arsenic, de asemenea, se 
ştie că nici la Oberdobling nu i-au fost administrate 
asemenea medicamente, atunci cum se explică 
comportamentul aberant al poetului? 

în aceste două cazuri, cum se justifică faptul că poetul 
era extrem de agitat, avea un comportament cu totul 
straniu? 

Ca explicaţie, putem presupune existenţa unei 
posibile incidenţe a sindromului von Economu în dosarul 
medical Eminescu, ceea ce ar lămuri atât perioada Iunie 
1883-Februarie 1884, respectiv 1886-1887. 

Să presupunem, în continuare, că poetul a fost atins 
de morbul "encefalitei letargica". 

Vă veţi pune, desigur, următoarea întrebare: cum 
s-a pricopsit poetul cu un asemenea morb straniu? 

Pentru "boala somnului", medicii au descoperit că o 
persoană consumând carne de vită, care în prealabil a 
fost înţepată de o muscă purtătoare de parazitul 
"tripanosoma”, se poate molipsi, la rândul ei, de această 
periculoasă boală. 

Aceeaşi cale de transmitere a fost semnalată chiar şi 
în zilele noastre în cazul "ESB" 177 , care este o formă 
periculoasă de boală infecţioasă, transmisă omului de un 
animal contaminat. 

Este o formă de encefalopatie spongiformă, cu 
acţiune neurodegenerativă, având o lungă perioadă de 
incubaţie, de circa 4 ani. 

Originea bolii în sine rămâne necunoscută chiar şi 
medicilor contemporani, deşi aceasta produce 
deteriorări ireversibile ale creierului. 

în cazul Eminescu, presupunem că o asemenea cale 
de contaminare, de la carnea consumată, provenind de 
la un animal infectat, urmată de o perioadă de incubaţie, 
de câţiva ani şi apoi izbucnirea intempestivă a acestui 
sindrom, nu ar fi cu totul imposibilă. 

Cum însă nu ne este permis să întreprindem asemenea 
speculaţii, bazate pe presupuneri, rămâne să acceptăm 
ca echiprobabile oricare dintre maladiile precizate la 
începutul acestei cărţi. 


Sfârşit 

